
নিয়ম মতো বর্তমান সংখ্যা যেসময় প্রকাশের কথা, সে-সময় অনেক আগেই উত্তীর্ণ হয়েছে, তার 
আগের সংখ্যাটি বিলম্বিত হওয়ার কারণে । এই কালহরণের জনা কৈফিয়ৎ দিতে হলে বলতে হয়, 
বর্তমান সংখ্যাটিকে বছরের শেষ সংখ্যা হিসেবে চিহিন্ত করা হয়েছে দুটি সংখ্যা একত্র করে। ৩য়- 
€র্থ সংখ্যা যুগ্ম সংখ্যা হিসেবে প্রস্তুত করে আমরা বঙ্গাব্দ ১১১ বর্ষের সমাপ্তি ঘোষণা করলাম। 
ইতিমধ্যেই ১১২ বর্ষের প্রথম সংখ্যার কাজ শুরু হয়েছে, আশা করছি সেটি আগামী আষাঢ় মাসেই 
সদস্যদের হাতে তুলে দেওয়া সম্ভব হবে! 


, পত্রিকাটি নিয়মিত করার পথে আমরা যথেষ্ট তৎপর হয়েও একটু থমকে দাঁড়াতে বাধ্য হয়েছি 
কেন সে সম্পর্কে দু-একটি কথা সবিনয়ে নিবেদন করতে চাই । আজকের দুর্মূলোর বাজারে সাময়িক 
পত্রিকা প্রকাশের ব্যয়বাহুল্য সম্পর্কে যীরা অবহিত তারা বুঝবেন. এরকম বর্ধিত কলেবর অথচ 
বিশেষজ্ঞদের রচনায় খদ্ধ এক একর্টি সংখ্যা বছরে অন্তত তিনবার আপনাদের বিনামূল্যে পরিবেশন 
করা কি দুঃসাধ্য কাজ। তবু যে তা করে যাওয়া সম্ভব হচ্ছে লেখকদের সহায়তার জনোই, পত্রিকা 
প্রকাশে তারাই প্রধান সহায়। এখন থেকে আমরা উদ্যোগী হয়েছি পৃষ্ঠা সংখ্যা কমিয়ে, যাতে বছরে 
চারটি পৃথক সংখ্যা প্রকাশ করতে খুব একটা অসুবিধে না হয়। এটা আমাদের কাছে একটা বড়ো 
সমস্যা হিসেবে দেখা দিচ্ছে, কেননা পত্রিকায় লিখতে চান এমন নবীনদের পাশাপাশি অনেক 
কৃতবিদ্য প্রবীণরাও তাদের আগ্রহের কথা জানিয়েছেন। পৃষ্ঠা সংখ্যা কমে গেলে প্রতি সংখ্যায় 
নিয়মিত বিভাগগুলি ঘুরিয়ে-ফিরিয়ে প্রত্যাহার করে নিতে হবে। যেমন এ-সংখ্যায় পত্রিকার পুরোনো 
লেখার পুনমুর্্ণ স্থগিত রাখতে হল। তাছাড়া আর্থিক সংকটের প্রশ্নে আমরা বিজ্ঞাপনদাতাদের 
দ্বারস্থ হওয়ার উদ্যোগ নিয়েছি__যাতে তারা সহানুভূতির সঙ্গে বিবেচনা করে আমাদের প্রতি 
সহায়তার হাত বাড়ান। এই উদ্যোগের সামিল হওয়ার জন্য আমাদের সদস্যদের কাছেও নিবেদন 
রাখছি, যদি তারা এ কাজে সামর্থ্য অনুযায়ী বিজ্ঞাপন সংগ্রহে সাহায্য করেন। শহরের ছোটো-বড়ো 
পুস্তক ব্যবসায়ী প্রতিষ্ঠানের কাছেও আমরা আমাদের কাজে সহায়তার জন্য উপস্থিত হতে চাই 
পরের সংখ্যা থেকেই। আমরা খুব চেষ্টা করছি বিজ্ঞাপনের সুত্রে অর্থসংগ্রহে যতদূর সম্ভব সার্থকতা 
এনে পত্রিকাটিকে নিয়মিত বৈধ সদস্যদের বিনামূল্যে বিতরণ ব্যবস্থা অব্যাহত রাখতে! 


| বিশেষ ভাবে উল্লেখ করা দরকার পশ্চিমবঙ্গ সরকারের উচ্চশিক্ষা দপ্তরের কাছে আমরা 
গভীরভাবে কৃতজ্ঞ, তারা আমাদের প্রতি তাদের সাহায্যের হাত আরো প্রসারিত করেছেন_ বাংলা 
সাময়িক পত্রিকার বিবর্তন বিষয়ে পুরো একটি বৃহদায়তন সচিত্র সংখ্যার পরিকল্পনায় তারা অকুণ্ঠ 
সমর্থন জানিয়েছেন। যতো দ্রুত সম্ভব সেটি বাস্তবায়িত করে তাদের এই প্রশরয়ের মূল্য দিতে 
আমরা বন্ধপরিকর। আমাদের এই পরিকল্পনাকে সার্থক করতেউভয়বঙ্গের বিশেষজ্ঞ লেখকদের 
রচনা সংগ্রহের জন্য আমরা সম্্টে। 


এবারের সংখ্যা শুরু হয়েছে অগ্রগণ্য ভাষাবিদ্‌ অধ্যাপক পবিত্র সরকারের নিবন্ধ দিয়ে-_চলতি 
বাংলা ভাষার ব্যাকরণ রচনার ধারাবাহিক প্রয়াস হিসেবে অসমাপিকা ক্রিয়াপদের বিষয়ে এই 
আলোচনা তিনি শুধু প্রভূত যত্ন নিয়ে করেছেন তাই নয়, এ বিষয়ে বিশেষজ্ঞ পাঠকদের গঠনমূলক 
মন্তব্যও প্রত্যাশা করেছেন। দ্বিতীয় নিবন্ধটির লেখক ভাষাতত্ত্ব বিষয়ে তরুণ গবেষক শ্রীসুনন্দনকুমার 
সেন, গত শতাব্দীর পাচের দশকে রুশ পুরাতাত্তিক মারিয়া জিম্বাতাসের আদি ইন্দো-ইউরোপীয় 
বাসভূমি সম্পর্কে গবেষণার উপর শ্রমসাধ্য আলোকপাত করেছেন। এবারের সংখ্যায় ‘পত্রগুচছ’ 
শিরোনামে কবি-সম্পাদক-প্রকাশক অজিত দত্তকে লেখা পরিমল রায়ের কুড়িটি চিঠি মুদ্রিত হয়েছে 
শ্রীচিত্ররথ দত্তের লেখা বিস্তারিত পত্রপরিচিতি সহ। ইদানীং নামে গ্রন্থের লেখক পরিমল রায় 
আজকের দিনের পাঠকদের কাছে একটি বিলুপ্ত নাম, কিন্তু বুদ্ধদেব বসুর আত্মজীবনী আমার যৌবন- 
এ তদানীন্তন ঢাকা বিশ্ববিদ্যালয়ের ছাত্র পরিমগ্ডলের স্মৃতিচারণে যেসব বুদ্ধিদীপ্ত মেধাবী সতীর্থ 
বন্ধুদের কথা আছে তিনি তাদের মধ্যে অন্যতম, তার পরিচয় দিতে গিয়ে পাদটীকায় বুদ্ধদেব 
সংক্ষেপে লিখেছিলেন : ধনবিজ্ঞানী ' ছোটো” পরিমল রায়, ঢাকা ও দিল্লি বিশ্ববিদ্যালয়ের অধ্যাপক, 
মৃত্যুকালে নু[য়র্কে রাষ্্রপুঞ্জের সঙ্গে সংশ্লিষ্ট ছিলেন।” প্রগতি পত্রিকার লেখক গোষ্ঠীর অন্যতম 
কবি, পরবর্তীকালে যখন কবিতা পত্রিকা প্রকাশিত হল, তার প্রথম পর্বে গদ্য ও পদ্য বিতর্কে 
পরিমল তার ছন্দ-মিলের যে বুদ্ধিদীপ্ত পরিচয় দিয়েছিলেন তা সত্যিই উপভোগ্য হয়েছিল । বর্তমান 
সংখ্যায় শেষ-অংশে প্রেমেন্দ্র মিত্রের কিছু চিঠি প্রকাশিত হল দুই গুচ্ছে, প্রথমটিতে বাইশটি এবং 
দ্বিতীয়টিতে সাতটি-_সুরজিৎ দাশগুপ্তকে লেখা । আবুল আহসান চৌধুরী প্রথম গুচ্ছের পরিচিতি 
তৈরি করে দিয়েছেন আর পরেরটির জন্য লিখেছেন প্রাপক স্বয়ং। নিয়মিত বিভাগে এবারে ক্ষণস্থায়ী 
অথচ গুরুত্বপূর্ণ বৈজয়ন্তী” পত্রিকার সংখ্যানুক্রমিক সুচি ও তার প্রকাশকালীন ইতিহাসটি বিবৃত 
করা হল, এ পত্রিকার বিশিষ্টতা সম্পর্কে অন্তত এটুকু বলা যায়, শনিবারের চিঠি আর কল্লোল- 
কালিকলম-গ্রগতি-পন্থীদের একই মঞ্চে এক বিচিত্র সমাবেশ সমসাময়িক অন্যকোনো পত্রিকাকে 
কেন্দ্র করে উদ্যাপিত হয়নি। অধ্যাপক রঞ্জন ভট্টাচার্য তাদের পারিবারিক সংগ্রহ থেকে বৈজয়ন্তী 
ব্যবহার করতে দিয়ে আমাদের অত্যন্ত সহযোগিতা করেছেন। 


ইদানীংকালে নাটককে সাহিত্য হিসাবে দেখা উচিত কিনা সে বিষয়ে একটা বিতর্ক দেখা দিয়েছে, 
নাটকের সঙ্গে প্রত্যক্ষভাবে যুক্ত অনেকেই তাতে অংশ নিতে শুরু করেছেন। বাংলার বর্তমান 
মাধ্যম হিসাবে প্রতিপন্ন করেছেন। প্রায় পাঁচশো বছর আগে লিওনার্দো দা ভিঞ্চির আঁকা ভুবনবিজয়ী 
চিরকালীন এক শিল্পকর্ম মোলালিসাকে নিয়ে যে-সব ব্যাখ্যা ও রহস্য প্রচলিত তার কয়েকটি বিশ্লেষণ 
করে লেখক শ্রীনির্ধলকুমার নাগ তার লেখা “মোহিনী মোনালিসা--ফিরে দেখা’ নিবন্ধে প্রকৃত 
মোনালিসার স্বরূপ সন্ধানে প্রবৃত্ত হয়েছেন। তাঁর লেখার সঙ্গে কয়েকটি চিত্রও ব্যবহার করা হল। 
এই সংখ্যায় ‘গৃহিণীর বড়াই গহনা বড়ি” নিবন্ধটি ক্ষেত্রসমীক্ষামূলক এক পর্যালোচনা, মূলত পূর্ব 
মেদিনীপুরের একটি গ্রামীণ লোকশিল্প হিসেবে গহনা-বড়ির কৃৎকৌশল, প্রসার ও জনপ্রিয়তার 
বিষয়ে নানা দিক নিয়ে অত্যন্ত পরিশ্রমী আলোচনা করেছেন মনাঞ্জলি বন্দ্যোপাধ্যায় ও কল্যাণ 
শিল্পসুষমামণ্ডিত করা যায় সেই চেষ্টায় নিরত আছেন যিনি, সেই শ্রীমতী পার্বতী সামস্তর হাতে 
গড়া বড়ি-শিল্পকর্মের কয়েকটি নমুনার আলোক চিত্র সংযুক্ত করা হল। শেষতম রচনাটিতে সুনামি 


ূ 
নামের এক প্রাকৃতিক দুর্যোগের অভিজ্ঞতার সামনে দাঁড়িয়ে ভূবিজ্ঞানের দৃষ্টিভঙ্গি থেকে তার 
অতীত ঘটনাগুলিকে উপস্থাপন করে নিকট সাম্প্রতিকে ঘটে যাওয়া সুনামির কারণটি সংক্ষেপে 
বিশ্লেষণ করেছেন শ্রীঅমরকুমার মজুমদার । এবারের সংখ্যায় প্রায় প্রতিটি নিবন্ধের পরিসর প্রশস্ত 
হলেও বিষয়গুণে সেগুলি নিঃসন্দেহে পাঠকদের মনে অনেক নতুন চিন্তার প্রসার গড়ে তুলবে 
বলেই আমাদের ধারণা। 


[ 
| 

বিগত কলকাতা পুস্তক মেলার শুরু এবং শেষে দুটি দুঃখজনক প্রয়াণ সংবাদ আমাদের সহ্য করতে 
হয়েছে। ২৬ জানুয়ারি ২০০৫-এ আমরা হারিয়েছি মলয়শঙ্কর দাশগুপ্তকে, ইদানীং হয়তো অনেকেই 
তার নাম বিস্মৃত হয়েছেন কিন্তু একসময় বিশেষত বিশ শতকের যাট-সত্তরের দশকে অজ 
পত্রপত্রিকায় তার তৈরি প্রচ্ছদ এবং কবিতা মুদ্রিত হয়েছে। শাক্য সিংহ ও ইন্দ্রনীল সেন ছদ্মনামে, 
যুগান্তর, আনন্দবাজার পরিকা, বসুমতী, অমৃতবাজার পত্রিকায় তিনি অনেক ফিচারধর্মী লেখা 
লিখেছেন। আশ্চর্য হতে হয় কোনো প্রথাগত শিল্পপ্রশিক্ষণে শিক্ষিত না হয়েও অনায়াসে খেয়ালি 
চর্চায় তিনি যথেষ্ট দক্ষতা দেখিয়েছেন। একসময় বাংলা কবিতা পত্রিকার কয়েক সংখ্যা সম্পাদনা 
কর্মে যুক্ত ছিলেন (১৯৬৪-৬৬)। পাখি জানে ; নৈঃশবের প্রতিধ্বনি নামে দুটি কাব্যগ্রন্থ ছাড়া 
এডওয়ার্ড জি লিডার্স-এর অনুবাদ করেছেন সতেরোটি কবিতা নামে। ফুলঝুরি, ভিনদেশী উপকথা, 
কথামালা, খাঘাস, ঢং ঢং চোর, গল্প বলি নামে কয়েকটি শিশু সাহিত্য গ্রন্থের প্রণেতা । এছাড়াও 
সম্পাদনা করেছেন শতবর্যের রূপকথা, সত্যি ভূতের গল্প, আরো ভূত বারো ভূত এবং দুই খণ্ডে 
ছুটির গল্প । তার জন্ম ১৭ জানুয়ারি ১৯৩৭ অধুনা বাংলাদেশের যশোহর জেলার বড়ো কালিয়া 
গ্রামে। তার ছাত্রজীবন অতিবাহিত হয়েছে তীর্থপতি ইনস্টিটিউশন, আশুতোষ কলেজে, পরে 
কলকাতা বিশ্ববিদ্যালয়ের সাংবাদিকতায় এম.এ. করেছেন। ১৯৫৭-এ সাপ্তাহিক দপণ পত্রিকায় 
যোগ দিয়ে, পরবর্তীকালে আনন্দবাজার পত্রিকায় ১৯৬২ থেরেবিজ্ঞাপন বিভাগের এগৃজিকিউটিভ 
হিসেবে কাজ করেছেন দীর্ঘ দিন। স্বাস্থ্যের কারণে অবসর নেন ১৯৯৫-এ। 


, নির্দিষ্ট সময় সীমায় বছরের মতো বিগত পুক্তকমেলার সমাপ্তি ঘণ্টা বাজবার পর, গভীর রাতে 
নিজগৃহে চিরবিদায় নিলেন কথাসাহিত্যিক নারায়ণ সান্যাল, যদিও আগের দিন শনিবার, তিনি 
অত্যন্ত প্রসন্ন মনে দীর্ঘসময় বইমেলায় কাটিয়েছেন, তার প্রতি অনুরক্ত স্বাক্ষরসন্ধানী অসংখ্য 
পাঠকের আশা পুরণ করে গেছেন অকাতরে, পরের দিন, ৬ ফেব্রুয়ারি ২০০৫-এর গভীর রাত্রে 
হৃদরোগে আক্রান্ত হয়ে প্রয়াত হলেন। ১৯২৪-এর ২৪ এপ্রিল কলকাতায় তীর জন্ম। আদি নিবাস 
কৃষ্ণনগর হিন্দুস্কুলের পাঠ শেষ করে কৃষ্ণনগর কলেজ থেকে বি.এসসি পাশ করে শিবপুর বি.ই. 
কলেজ থেকে ইঞ্জিনিয়ার হন এবং তারপর পূর্ত দপ্তরে কর্মজীবন শুরু করেন। তার নেশা ছিল ছবি 
আঁকা, পাখি ও নক্ষত্র চেনা, বিজ্ঞানচর্চা। একসময় দণ্ডকারণ্য ডেভেলপমেন্ট অথরিটিতে যোগ 
দিয়েছিলেন-_ সেখানের শরণার্থী শিবিরের অভিজ্ঞতা থেকে বিখ্যাত রচনা বকুলতলা পি.এল. 
ক্যাম্প ও দণক-শবরী লিখেছিলেন। তাঁর লেখা কাহিনি অবলম্বনে বেশ কয়েকটি বাংলা হিন্দি 
চলচ্চিত্র নির্মিত হয়েছিল। ব্রাত্য, নীলিমায় নীল, সতাকাম. মহাকালের মন্দির, নাগচম্পা, প্যারাবোলা 
আমি নেতাজীকে দেখেছি, আমি রাসবিহারীকে দেখেছি, ভারতীয় ভাক্কযে মিথুন, সুতনুকা একটি 


দেবদাসীর নাম এর মতো গ্রন্থও লিখেছেন। বেশ কিছু ইতালীয় শিল্পীদের জীবন কিংবা অত্যাচারিত 
ইহুদী কিশোরী তার সাহিত্যের বিষয় হয়ে উঠেছিল। সরকারি কাজ থেকে অবসর নিয়ে পূর্ণসময়ের 
সাহিত্যচর্চায় মনোনিবেশ করেছিলেন অনেকদিন ধরে। অপরূপ অক্ঞস্তা গ্রন্থের জন্য তিনি 
রবীন্দ্রপুরস্কারে সম্মানিত হয়েছিলেন। 


দীর্ঘকাল বাংলার বাইরে কাটালেও বয়সের দিক থেকে পঞ্চাশের কবিদের মধ্যে অগ্রগণ্যা 
রাজলন্ষ্মী দেবী (ভট্টাচার্য) দীর্ঘ অসুস্থতার পর প্রয়াত হয়েছেন দিল্লির উপকণ্ঠে বাহাদুরগড়ের 
বাড়িতে ১৯ ফেব্রুয়ারি ২০০৫। তদানীন্তন পূর্ব পাকিস্তানের ময়মনসিংহ জেলায় ১৯২৭-এ জন্ম, 
সেই হিসাবে তার বয়স হয়েছিল অটাত্তর বছর। পুনায় নওরোসজি ওয়াডিয়া কলেজে অধ্যাপনা 
করেছেন দর্শন বিভাগে। হেমন্তের দিন, ভাবভাব কদমের ফুল, রক্ত অলক্তক প্রভৃতি কাব্যগ্রন্থের 
রচয়িত্রী রাজলক্ষ্মী লাজুকলতা নামে একটি উপন্যাসও রচনা করেছিলেন। তার প্রয়াণে বাংলার 
কাব্যজগত ক্ষতিগ্রস্ত হল। 


সবশেষে উল্লেখ করতে হচ্ছে আর একজন লেখিকার, যিনি প্রগতিশীল, গণতান্ত্রিক মহিলা 
সংগঠনের নেতৃত্বে দীর্ঘকাল কাজ করলেও সম্পাদনা ও সৃজনশীল রচনাতেও কৃতিত্বের পরিচয় 
দিয়েছেন। নারী আন্দোলন বিষয়ে বেশ কয়েকটি মূল্যবান গ্রন্থ রচনা করেছেন। নারী আন্দোলন ও 
আমরা শীর্ষক গ্রন্থটি ষাট বছর ব্যাপী নারী আন্দোলনের ইতিহাস গ্রন্থ হিসাবে সমাদৃত হয়েছে। 
চুরাশি বছর বয়সে কনক মুখোপাধ্যায় প্রয়াত হলেন গত ৯ মার্চ ২০০৫-এ। তার জন্ম আজকের 
বাংলাদেশের যশোহর শহরে ১৯২১-এর ৩০ ডিসেম্বর। তিনি অধ্যাপনাও করেছেন ইংরেজি সাহিত্য 
বিষয়ে। পশ্চিমবঙ্গ বাংলা আকাদেমির সদস্যপদে বৃত ছিলেন আমৃত্যু, মুজফফর আহমদ স্মৃতি 
পুরস্কার ছাড়াও, কলকাতা বিশ্ববিদ্যালয় বাংলা ভাষা ও সাহিত্যের ক্ষেত্রে তার ভূমিকার স্বীকৃতিস্বরূপ 
ভুবনমোহিনী দাসী" স্বর্ণপদক প্রদান করেছেন। 


শেষকথার আগে পুরোনো প্রসঙ্গে আবার ফিরে আসি-__আমরা জানি পত্রিকাটির নতুন কলেবর 
আর তার সামগ্রিক রচনাসমৃদ্ধি অনেকের ভালোলাগার বিষয় হয়ে উঠেছে। সাক্ষাতে কিংবা পত্র 
লিখে তাদের সেই অভিমত ব্যক্ত করেছেন বলে বর্তমান অধ্যক্ষের উৎসাহ বৃদ্ধি পেয়ে চলেছে! 
পত্রিকার আর্থিক সংকটের কথা বিবেচনা করে যাঁরা সাহায্য করবার আকাঙ্ক্ষা পোষণ করছেন 
মনে মনে, তাদের কাছে অনুরোধ আমাদের দপ্তর থেকে মুদ্রিত বিজ্ঞাপন রেটকার্ড সংগ্রহ করে 
সহায়তার বিষয়ে সচেষ্ট হন তাহলে আমরা নিশ্চিন্ত হওয়ার পথে আরও দু-পা দ্রুত এগোতে 
পারব। 


এই সংখ্যার প্রত্যেক লেখক ও সংশ্লিষ্ট ব্যক্তিবর্গের কাছে কৃতজ্ঞতা জানাচ্ছি। 


১৭ বৈশাখ ১৪১২ প্রভাতকুমার দাস 
পত্রিকাধ্যক্ষ 


লেখক পরিচিতি 


অমরকুমার মজুমদার (১৯৩৭-) ভূ-বিজ্ঞানী, জিওলজিক্যাল সার্ভে অব ইণ্ডিয়ার সঙ্গে কর্সূতরে 
যুক্ত ছিলেন দীর্ঘকাল, ১৯৯৫-এ অবসর নিয়েছেন। 


আবুল আহসান চৌধুরী (১৯৫৩-) কুষ্টিয়া ইসলামিয়া বিশ্ববিদ্যালয়ের বাংলা বিভাগের প্রফেসর । 

। পরিষদের আমন্ত্রণে কলকাতায় কয়েক মাস আগে তার লালন বিষয়ে বক্তৃতা দেওয়ার 
কথা ছিল. শারীরিক কারণে সেটি দেওয়া সম্ভব হয়নি। আশাকরি সম্পূর্ণ সুস্থ হয়ে দ্রুত 

। ভারতবর্ষে আবার অতিথি বক্তা হিসাবে তিনি উপস্থিত হবেন। 

কল্যাণ চক্রবর্তী (১৯৬৬-) কল্যাণী বিধানচন্দ্ৰ কৃষি বিশ্ববিদ্যালয়ের ফল এবং বাগিচাশস্য কৃষি 

৷ সাংবাদিকতা ও খামার সংস্কৃতি বিষয়-ব্যবস্থাপনা বিষয়ে প্রভাষক (গবেষণা)! পত্রপত্রিকায় 
তার বহু নিবন্ধ প্রকাশিত হয়েছে। 


কুমার রাস (১৯২৬-) রবীন্দ্রভারতী বিশ্ববিদ্যালয়ের নাট্যবিভাগের প্রাক্তন অধ্যাপক, প্রবীণ ও 
অগ্রগণ্য নাট্যব্যক্তিত্ব। তাঁর লেখা প্রকাশিত নাট্যগ্রন্থ তিলোত্তমা শিল্প দ্বিতীয় সংস্করণ 
ছাড়াও রবীন্দ্রনাট্য বিষয়ে অন্যান্য গ্রন্থ: নাটভবিতব্য ও রবীন্দ্রনাথ : রবীন নাটক : 
কবির অভিঘাত ও কবির নাটক: আলোকিত উদ্ভাসন বিশেষ ভাবে উল্লেখ্য । তার 
সর্বশেষ গ্রন্থ অভিনয়ের নানা আঁচড় গত বছর প্রকাশিত হয়েছে। 





চিত্ররথ দত্ত (১৯৩৭-) গল্পকার। বর্তমানে তিনি কবি অজিত দত্তকে লেখা সমসাময়িক কালের 
অনেকের চিঠি সম্পাদনা করে পত্রপত্রিকায় প্রকাশ করার কাজে মনোযোগী হয়েছেন। 


নির্মলকুমার নাগ (১৯৪৬-) পদার্থ বিজ্ঞানের কৃতী ছাত্র, রাজ্য বিচার সহায়ক পরীক্ষাগারের 

অধিকর্তা। সাহিত্য-সাধক-চরিতমালার হরিচরণ বন্দ্যোপাধ্যায়ের জীবনী লিখেছেন। উত্তর 
ঘ চব্বিশ পরগনার বসিরহাট এলাকার অনেক বিশিষ্ট ও কৃতী মানুষের জীবনী লেখার 
| উপাদান সংগ্রহ করছেন অনেকদিন থেকেই। 


পবিত্র সরকার (১৯৩৭-) বিশিষ্ট ভাষাবিদ্‌, রবীন্দ্রভারতী বিশ্ববিদ্যালয়ের প্রাক্তন উপাচার্য, 

বর্তমানে পরিষদের সভাপতি। ভাষাবিজ্ঞান, নাটক ও লোকসংস্কৃতি বিষয়ে নিয়মিত 
প্রবন্ধ ছাড়াও সাহিত্যের প্রায় সব শাখাতেই তিনি সৃজনশীল রচনা লেখেন। পশ্চিমবঙ্গ 
, বাংলা আকাদেমির উদ্যোগে প্রকাশিতবা উচ্চারণ অভিধান-এর পাণ্ডুলিপি প্রস্তুত করছেন। 
| কিছুদিন আগে প্রকাশিত হয়েছে তার দুটি গ্রন্থ : ভাবাপরিচয় ; মাধ্যমিক ভাষা-সঙ্ধান। 


মনাঞ্জলি বন্দ্যোপাধ্যায় (১৯৭৩-) বিদ্যাসাগর বিশ্ববিদ্যালয়ের মৌখিক সাহিত্য, রাংলা ভাষা 
বিভাগের প্রভাষক। কৃষি বিজ্ঞানের নিরিখে বাংলা প্রবাদ বিষয়ে গবেষণা করছেন। 
ইন্টারন্যাশনাল কংগ্রেস, ফ্রোরেন্স ইতালিতে ২০০৩-এ অনুষ্ঠিত অধিবেশনে তীর প্রেরিত 
নিবন্ধ নির্বাচিত হয়েছিল। 


সুনন্দনকুমার সেন (১৯৭৬-) কলকাতা বিশ্ববিদ্যালয়ের লিঙ্গুইস্টিক বিষয়ে স্নাতকোত্তর, 
বর্তমানে এশিয়াটিক সোসাইটির রিসার্চ ফেলো। গত দ্রাবিড়িয়ান লিঙ্গুইস্টিক 
এসোসিয়েশনের বার্ষিক সভায় পঠিত প্রবন্ধ জুনিয়ার স্কলারদের মধ্যে শ্রেষ্ঠ বিবেচিত 
হয়েছে। 


সুরজিৎ দাশগুপ্ত (১৯৩৪-) পঞ্চাশের দশকের কবি, কথাসাহিত্যিক, প্রাবন্ধিক, সমালোচক। 
সাম্প্রতিককালে প্রকাশিত হয়েছে ভারতীয় মুসলমানদের সংকট এবং শতাব্দীর 
অতন্দ্রপ্রহরী অনদাশক্কর । এছাড়া সাহিত্য অকাদেমির ভারতীয় সাহিত্যকার পুস্তকমালা 
প্রকল্পে তার লেখা অনদাশক্কর রায় প্রকাশিত হয়েছে। 





বাংলা অসমাপিকা ক্রিয়া : রূপ ও প্রয়োগ 
পবিত্র সরকার 


৬. 
ভূমিকা 
বাংলা অসমাপিকা ক্রিয়াগুলি১ হল রূপের বিচারে সেই সব ক্রিয়ারূপ যেগুলি প্রকার, কাল 
ও পক্ষ-বিভক্তি গ্রহণ করে না। এদের নিজস্ব বিভক্তি আছে, কিন্তু তার এঁতিহাসিক উৎস যাই 
হোক, তাতে প্রকার বা কালের, এবং কে কর্তা তার সূচক পক্ষবিভক্তির চিহ্ন কিছুই নেই।২ 
৷ সেহেতু অসমাপিকার একটি সংজ্ঞা এই রকম হতে পারে “যে ক্রিয়ারূপে প্রকার, 
কাল, অথবা অন্তত পক্ষে পুরুষবিভক্তি লেগে কর্তার সঙ্গে সাযুজ্য চিহ্নিত করে না, তাকেই 
অসমাপিকা ক্রিয়া বলে।” এমন নয় যে অসমাপিকায় কালের আভাস থাকে না। কিন্তু কোম্রি 
(Comrie, 1976 : 2) যাকে স্পষ্ট কাল বা %১901016 (679০ বলেন অসমাপিকায় তার চিহ্ন 
থাকে না, থাকে আপেক্ষিক কাল বা 19190 0০5০-এর আভাস। অর্থাৎ বাক্যের সমাপিকা 
ক্রিয়াটির কালের সঙ্গে তুলনা করেই অসমাপিকার কাল অনুমান করা সম্ভব। আর তার কর্তা 
কে, তাও অনুমান করা অসম্ভব নয়, কিন্তু কর্তার কোনো চিহ্ন বা বিভক্তি তার গায়ে জোড়ে 
না।। 

এর মধ্যে ভাবক্রিয়ার (পরে দেখুন) বিশেষ্যধর্ম সবচেয়ে প্রকট বলে তার কাল 
ইত্যাদির বিবেচনা তত প্রাসঙ্গিক নয়। কিন্ত বাকিগুলির আপেক্ষিক কালের অনুমান সম্ভব। 
পূর্বাক্রিয়ায় কেরে, দেখে) অতীতের আভাস, নিমিত্রক্রিয়ায় (বলতে, দেখতে) ভবিষ্যতের 
এবং সাপেক্ষক্রিয়ায় অতীতের আভাস দুর্লক্ষ্য নয়। কিন্তু এগুলি সবই কোম্রি-র সংজ্ঞা 
অনুয়ায়ী relative ₹ৎn561 অর্থাৎ সমাপিকা ক্রিয়াটির কালের সঙ্গে সম্পর্কিত হয়ে তার 
কালের বোধ তৈরি হবে। অসমাপিকা ভাবক্রিয়া, নিমিত্তক্রিয়া ও সাপেক্ষ ক্রিয়ার সঙ্গে 
ভবিষ্যৎবাচক সমাপিকা থাকলে অসমাপিকারও ভবিষ্যৎকাল বোঝাবে-__ যেমন বলা হবে, 
বলতে হবে, বললে হবে। আবার অতীতবাচক সমাপিকা থাকলে তার অতীত বোঝাবে-_ 
বল] হল, বলতে হল, 'বললে হল’। বলা গেল, বলতে গেল। কিন্তু ভবিষ্যৎ-বাচক সমাপিকা 
থাকলে তাতে ভবিষ্যৎ বোঝাবে-_ _বলা যাবে, বলতে যাবে, তুমি বললে ও যাবে। পূর্বক্রিয়াতেও 
মোটামুটি একই নিয়ম খাটে। 

ৃ আর নিভীকরা কিনি 
বাক্যের শেষে বসে না, যদিও বি-কেন্দ্রিত পদক্রমে বসে। নীচের সাধারণ (Unmarked) আর 
বিকেন্দ্রিত (4969০85560)৩ পদক্রমের তুলনা করে বিষয়টা বোঝা যেতে পারে 

সাধারণ পদক্রম ১ : কথাগুলো শুনে আমার বুদ্ধি একেবারে গুলিয়ে গেছে। 

বিকেন্দ্রিত পদক্রম ২ : আমার বুদ্ধি কথাগুলি শুনে একেবারে গেছে গুলিয়ে। 

বিকেন্দ্রিত পদক্রম ৩ : আমার বুদ্ধি একেবারে গুলিয়ে গেছে কথাগুলো শুনে। 

সাধারণ বাঙালির চেতনাতে ২ ও ৩-এর পদক্রম যে কোনো-না-কোনো ভাবে স্বাভাবিক 
নয় তা নিশ্চয়ই বাংলাভাষীরা বুঝবেন। এ থেকে এও বুঝবেন যে, কোনো-কোনা স্কুলপাঠ্য 
ব্যাকরণে যে এমন কথা বলা হয় যে ‘অসমাপিকা ক্রিয়া বাক্যের শেষে বসে না" একথা ঠিক 
নয়। কথাটা হবে, সাধারণ পদক্রমে কোনো কোনো অসমাপিকা (যৌগিক ক্রিয়ার প্রথম সদস্য 
যে-অসমাপিকা সে নয়), বাক্যের শেষে বসে না। বসলে বাক্যের কোনো সম্পূর্ণ অর্থ দাঁড়ায় 
না। ফলে আমি তোমার কথা শুনতে, তুমি ও কথা বললে তবে (এখানে “তবে” কথাটি 
বিললে'-র অসমাপিকা -ধর্মকে একটু স্পষ্ট করছে)__ তুমি যদি না শুনতে চোও)- ইত্যাদি 
বাংলার সার্থক এবং পূর্ণাঙ্গ বাক্য নয়। 


২ 

বাংলা অসমাপিকার রূপ ও শ্রেণি 

বাংলা ক্রিয়ার অসমাপিকার রূপ সাধারণভাবে চারটি, তার একটির একটি অসম্পূর্ণ বিকল্প 
রূপও আছে। এ চারটি হল-_ 


ভাবক্রিয়াঃ : ১. করা, চলা, পড়া : দেখানো, শোনানো, ঠকানো 
২. (অসম্পূর্ণ বিকল্প রূপ) করবা-, চলবা- পড়বা- ; দেখাবা-, শোনাবা, 
ঠকাবা- 
পূরক্রিয়া : ক'রে, চ'লে, পড়ে, দেখিয়ে, শুনিয়ে, ঠকিয়ে 
নিমিত্তক্রিয়া : করতে, চলতে, পড়তে : দেখাতে, শোনাতে, ঠকাতে 
সাপেক্ষ ক্রিয়া : করলে, চললে, পড়লে : দেখালে, শোনালে, ঠকালে 


আমরা জানি যে ভাবক্রিয়ার বিকল্প রূপটি অসম্পূর্ণ রূপ, তা -আ বা -আনো অন্তক ভাবক্রিয়ার 
পূর্ণাঙ্গ বিকল্প নয়। অর্থাৎ -আ/ -আনো-ওয়ালা ভাবক্রিয়া ঠিক যেখানে-যেখানে ব্যবহার হয় 
ঠিক সেখানে-সেখানে -বা-অস্তক ভাবক্রিয়ার ব্যবহার সম্ভব নয়। যেমন “ওখানে তোমার 
যাওয়া ঠিক হবে না! গ্রহণীয় বাক্য, কিন্তু *'ওখানে তোমার যাবা ঠিক হবে না’ নয় ; যেমন 
নয় *'তোমাদের বাড়িতে মেয়ে দেখাবা শেষ হয়েছে? 

তার কারণটাও আমরা জানি। -বা-অন্তক অসমাপিকা ভাবক্রিয়ার রূপটি ব্লুমফিল্ডের 
পরিভাষায় যাকে ১০০৫ orm বা বদ্ধ রূপ’ বলে তাই। তা একা পূর্ণ শব্দ হিসেবে ব্যবহৃত 
হতে পারে না। তার সঙ্গে হয় “র লাগাতে হবে, না হয় “মাত্র” কথাটা তার সঙ্গে জুড়ে সমাস 
করতে হবেও। তার ফলে ‘করবার’, চলবার' দেখাবার, শোনাবার” কিংবা “করবামাত্র” চলবামাত্র” 
*দেখাবামাত্র” “শোনাবামাত্র” (1) কথাগুলি কমবেশি পূর্ণাঙ্গ শব্দ। কিন্তু -আ/-আনো লাগানো 
ভাবক্রিয়াগুলি স্বতই স্বাধীন শব্দ। 


ভাবক্রিয়ার দুটি রূপ 
স্বাধীন হোক, অসম্পূর্ণ হোক, ভাবক্রিয়ার এদুটি রূপই খুব বহুল ব্যবহৃত, প্রথমটির তুলনায় 


বাংলা অসমাপিকা ক্রিয়া : রূপ ও প্রয়োগ / ৩ 


দ্বিতীয়টি অবশ্যই কম। আমরা দেখেছি যে রূপতত্বের দিক থেকে ভাবক্রিয়া ১-এর নির্মাণে 
একদলিক (779709351191০) ধাতুর সঙ্গে “আ-প্রত্যয় যোগ করা হয়, আর বহুদলিক ধাতুর 
সঙ্গে যোগ করা হয় -আনো। যেমন-__ 
কর্‌ + আ = করা, দেখ্‌ দ্যোখ) + আ = দেখা, 
শোন্‌ + আ = শোনা, ডাক্‌ + আ = ডাকা 
ব্যঞ্জনান্ত ধাতুতে -আ সোজাসুজি এসে জুড়ে যায়, কিন্তু স্বরান্ত একদলীয় ধাতুতে - 
আ সোজাসুজি যুক্ত হতে পারে না। ধাতুর অন্তঃস্থ স্বর আর -আ বিভক্তির মধ্যে একটি ও 
অর্ধস্বর ঢুকে পড়ে অর্ধস্বর প্রক্ষেপ বা 8116 17567097 ঘটায়। বাঙালির জিহা পরপর দুটি 
স্বর উচ্চারণ করতে পারে না বলেই এই অর্ধস্বরের উত্তব! যেমন 
যা + আ = যাওয়া, দে + আ = দেওয়া 
ধো + আ = ধোওয়া, হ + আ = হওয়া 
অন্যদিকে দ্বিদলিক বা বহুদলিক ধাতুতে -আনো প্রত্যয় যুক্ত হয়। যেমন 
শনশন্‌ + আনো = শন্শনানো 
চমক + আনো = চম্কানো 
সীতার + আনো = সাঁতরানো 
এগুলি সবই নামধাতু। হয়তো 'নামক্রিয়া কথাটাই এগুলির সংগত পরিভাষা। কিন্তু 
যে-সব অপ্রযোজক ধাতুর সঙ্গে -আ যোগ করে প্রযোজক ধাতু বানানো হয়, সে সবের সঙ্গে 
আনো যুক্ত না হয়ে শুধু নো যুক্ত হয়, আগে আ-টি লুপ্ত হয়। যেমন__ 


মূল অপ্রঘোজক ধাতু প্রযোজক প্রত্যয় ভাবক্রিয়া প্রত্যয় 
দ্যাখ্‌ আ জানো" 
বল্‌ আ র্স্সানো 
খা (ও) আ র্্মানো 
ডাক্‌ আ ৰ্স্সানো 


ভাবক্রিয়া ২ হল এই -আনো যুক্ত ভাবক্রিয়া। এর প্রথম দলটি নামধাতুর, দ্বিতীয়টি প্রযোজক 
ক্রিয়ার। মূলত অকর্মক ক্রিয়াকে প্রযোজক রূপ দিলে তা এককর্মক ক্রিয়া হয়, যেমন 
যাওয়ানো, আসানো বসানো। সকর্মক ক্রিয়া থেকে তৈরি প্রযোজক ক্রিয়া একধরনের দ্বিকর্মক 
ক্রিয়াও বটে। নামধাতুগুলি কিন্তু সাধারণভাবে অকর্মক। ঘুমানো দাঁড়ানো, চমকানো, ভড়কানো, 
দলকানো, সীতরানো, পত্তানো, ট্্যাচানো ইত্যাদি অকর্মক নামধাতু। সকর্মক নামধাতুও কিছু 
আছে, যেমন ভাঙানো টোকা-_), ভ্যাংচানো বৌদরকে__'), ধমকানো €ছোত্রকে-- তাতানো” 
ত্লোককে--?) খ্যাপানো পোগলকে__?) ইত্যাদি 


পৃর্বক্রিয়া 


পূর্বক্রিয়ার রূপতাত্বিক উৎপাদনে রূপতত্ব ও ধ্বনিতত্ব একসঙ্গে সক্রিয় বলে সোজাসুজি ধাতু 
+ প্রত্যয় এই ছকে তা তৈরির প্রক্রিয়াকে ফেলা যায় না। এরও ধাতুর একদল ও একাধিক 
দলের ক্ষেত্রে ভিন্ন ভিন্ন প্রত্যয় লাগে। একদল ধাতুর ক্ষেত্রে ইআ > এ’ প্রত্যয়টি যুক্ত হয়, 

আর একাধিক দল ধাতুর ক্ষেত্রে 'আইআ > ‘ইএ’ প্রত্যয় যুক্ত হয় (য়ূ-শ্রুতিকে আপাতত ভুলে 
থাকি)। 

এটা ঠিক যে, বাংলাভাষার ইতিহাসের একটা পর্যায়ে বিভক্তিটা ছিল -ইআ, পরে তা 
-এ হয়েছে। কিন্তু এটুকু বলাই যথেষ্ট নয়। কারণ মূল ধাতুর সঙ্গে -এ লাগালে পূর্বক্রিয়া 
পাওয়া যায় না। সত্যি-সত্যি -এ লাগে বর্তমান সে-পক্ষের ধাতুরূপে-_কর্‌ + -এ, দ্যাখ্‌ + 
-এ ; শেখ্‌ + -এ, ডাক্‌ + -এ, যা + -এ, নি +এ ইত্যাদিতে । এতে যথাক্রমে পাই করে, দ্যাখে, 
শোনে, শেখে, ডাকে, যায়, নেয় ইত্যাদি। শেষ দুটি ক্রিয়ারূপকে একপাশে রেখে আমরা যদি 
বাকিগুলিকে দেখি তাহলে আমর দেখব যে, সে-পক্ষ নিত্য বর্তমানের ক্রিয়ারূপ হচ্ছে করে 
[:015]৯, দ্যাখে [Ake] ইত্যাদি। কিন্তু এদেরই পূর্বক্রিয়ার রূপ দাঁড়িয়েছে ক'রে [1079], 
দেখে [০101০] শুনে [9076] শিখে [9179] ইত্যাদি। অর্থাৎ পূর্বক্রিয়ার প্রথম দলে 
(55119019-এ) স্বরসংগতি বা স্বরোচ্চতাসাম্য (॥০we] height assimilation) ঘটেছে (দ্র. 
সরকার, ১৯৮৪)। 

এই স্বরোচ্চতাসাম্য ঘটল কেন? কেন পূর্বক্রিয়ায় কর্এর অ ও হয়ে ‘কোরে’ হল, 
কেন দ্যাথ্‌এর পূর্বক্রিয়ার মূল (56) হল দেখ্‌ + এ [0০107+ ০], কেন “শোন্, হয়ে গেল 
শুন্‌’ (শুন্‌ + এ)? এ প্রশ্নের উত্তরের জন্য আমাদের স্বরোচ্চাতাসাম্য প্রক্রিয়াটিরই শরণাপন্ন 
হতে হবে। আমরা সবাই জানি যে, বাংলায় ‘এ’ ধ্বনি কখনও স্বরসংগতি ঘটনায় না! যা 
স্বরসংগতি ঘটায় তা হল ই আর উ। কোরে, দেখে শুনে-তে -এ লেগেছে জানি, কিন্তু তাতে 
হই’ বা উ” তো দেখছি না। 

এবার তাহলে ওই -এ-র জাতগোব্রের একটু খবর নিতে হয়। বাঙালি ভাষাবিজ্ঞানীরা 
সকলেই দেখিয়েছেন__এই -এ আগে ছিল -ইআ। -ইআ থেকে -এ আসে কী করে? অসে 
ধাপে ধাপে। প্রথম ধাপে হল -ইআ > ইএ। 

কেন হল? এও এক স্বরোচ্চতাসাম্য-_আগের -ই পরের আ-কে টেনে তুলে -এ করে 
দিচ্ছে, হচ্ছে -ইএ। এ নিয়ম বাংলাভাষার বিবর্তনে এক ব্যাপক এতিহাসিক ধ্বনিপরিবর্তনের 
নিয়ম, এরই কারণে নিম্নলিখিত পরিবর্তনগুলি ঘটে_ 


ফিতা > ফিতে 

ভিক্ষা > ভিক্ষে 

ইচ্ছা > ইচ্ছে 
এমনকি 

দেখিয়া > দেখিয়ে । 


এই লেখকের ধারণা, যে-সব শব্দের শেষে-ইআ আছে সেগুলিতেই আগে পরিবর্তন 
হয়েছে, কারণ তাতে ব্যঞ্জনের বোঝা নেই। অর্থাৎ দেখিয়া বলিয়া, বেডিয়া (এমনকি উলুবেড়িয়া- 
র বেড়িয়া), গড়িয়া স্থানীয় উচ্চারণে গোড়ে), গাছিয়া (বামুনগাছিয়া থেকে বামুন গেছে) 
ইত্যাদিতে আগে এ এসে গেছে। পরে ব্যঞ্জনের বোঝাওয়ালা মিতা, ফিতা, ফিকা, মিঠা, 
এমনকি ভিক্ষা, দীক্ষা-তে শেষের -আ -এ হয়েছে। 


বাংলা অসমাপিকা ক্রিয়া : রূপ ও প্রযোগ / ৫ 


যাই হোক, ই তো তার পরের আ-কে এ-তে টেনে ওঠাল। এবার তার কাজ হল 
আগের।দলের (সিলেব্ল-এর) স্বরকেও বদলে দেওয়া, অর্থাৎ টেনে উপরে ওঠানো । একদল 
(7970311951০) ধাতুর কথাই আগে বলি। আমরা আবার এই পরিবর্তনগুলি লক্ষ করি, 


নিত্যবর্তমান ও পু্বক্রিয়ার রূপের তুলনা করে, পুরবক্রিয়ার ধ্বনিগত বৈশিষ্ট্য বোঝানোর চেষ্টা 
করি-- 


নিত্যবর্তমান পুরক্রিয়া 

করে [0019] করে = কোরে [8০751 
দ্যাখে [011৮9] দেখে [dekh-e] 
শোনে [১০775] শুনে [Sun-e] 
শেখে [Sekh-e] শিখে [51006] 
ডাকে [Dake] 


অর্থাৎ ক্রিয়ারূপের প্রথম দলে নিত্য বর্তমানে যেখানে স্বরধ্বনি পাচ্ছি অ [0], 
সেখানে পুবৃক্রিয়ায় একই জায়গায় পাচ্ছি [০], এই ভাবে এই দুই শ্রেণিতে যে সামগ্রিক 
স্বরপার্থক্য ঘটছে তা এই 


নিত্যবর্তমান পূর্বক্রিয়া 
[0] > [9] 
[AJ > [e] 
[0] > [u] 
[e] > [i] 


ধাতুতে কী স্বরধ্বনি আছে তারই উপর ভিত্তি করে ঝাকে ঝাকে ধাতু এইভাবে 
নিজেদের নিত্যবর্তমান ও পূর্বক্রিয়ার ধ্বনিগত রূপকে পৃথক করে নেয়। যেমন__ 
অ-ওয়ালা ধাতু পড়ে-প’ড়ে, ধরে--ধ'রে, বলে--ব’লে, চলে--চ’লে, মরে-_ 
মরে, ঝরে--ঝরে, বসে-_ব'সে, সরে- সরে ইত্যাদি। 
আযা-ওয়ালা ধাতু দ্যাখে__দেখে, ফ্যালে-_ ফেলে, ব্যালে (লুচি)-_-বেলে, 
খ্যালে-_ খেলে, খ্যাপে-_খেপে, ঠ্যাকে-ঠেকে ইত্যাদি। 
ও-ওয়ালা ধাতু শোকে_শুঁকে, পৌছে পুছে, টোকে__টুকে, ফোটে--ফুটে, 
| ধোয়- ধুয়ে, বোঝে--বুঝে, ভোগে-_ভুগে ইত্যাদি। 
এ-ওয়ালা ধাতু. মেশে- মিশে, ভেড়ে__ভিড়ে, ফেরে-_ফিরে, মেলে__মিলে, 
লেখে- লিখে, জেতে-_-জিতে ইত্যাদি। 
আ-ওয়ালা ধাতু ডাকে--ডেকে, পায়-_পেয়ে, ঢাকে__ ঢেকে, মাখে__মেখে, 
আনে-_ এনে, ভালোবাসে-_ভালোবেসে, হাসে-_হেসে ইত্যাদি। 
উপরে আমরা লক্ষ করছি যে ‘অ’ আর 'আ্যা” ছাড়া আর সব পরিবর্তনই বাংলা বানানে 
স্পষ্টভাবে চিহিতি। অর্থাৎ ও-কারের বদলে উ-কার (ঝৌকে--ঝুঁকে), একারের বদলে তুস্ব 
ই-কার (লেখে-_লিখে), এবং আ-কারের বদলে এ-কার (ভাবে--ভেবে) দেওয়াতে 
উচ্চারণগত পরিবর্তন বানানেও স্বীকৃতি পায়। কিন্তু অ-এর ও-তে পরিবর্তন বোঝাতে কেরে- 
ক'রে, কোরে) আমরা হয় উর্ব্বকমা দিই প্রথম ব্যঞ্জনের পরে, না হয় কিছুই দিই না__ 


৬/ সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


নিত্যবর্তমানের বানানই অক্ষত রাখি (ওগো ভালো করে বলে যাও), এবং আশা করি যে 
পাঠক আশেপাশের শব্দের সাহায্যে শব্দটি 'করে’ না ‘কোরে’ তা বুঝে নেবেন। তৃতীয় যে 
বিকল্প _'কোরে'_তা খুব কম মানুষই এখন লিখি। এতে হয়তো বোঝা যায় যে, 'অ’ ও 
'আ্যা' স্বরধ্বনিদুটি বাংলা ভাষায় অপেক্ষাকৃত নতুন, তাদের বানানরীতি এখনও সম্পূর্ণ স্থিরীকৃত 
হয়নি। 
দ্বিদল বা বহুদল পূর্বাক্রিয়াতেও প্রথম দলের স্বরধ্বনি এইভাবে বদলায়, শুধু আ-ওয়ালা 
ধাতুগুলিকে বাদ দিয়ে। 'কর্‌৮_থেকে “কোরিয়ে” “শোন্‌” থেকে শুনিয়ে” "বোঝ থেকে 
‘বুঝিয়ে’, 'ভ্যাংচা-_-থেকে 'ভেংচিয়ে” স্বাভাবিক পরিবর্তন__ওই একই ব্যাপক স্বরোচ্চতা - 
সাম্যের নিয়মে। তা এখানেও ‘অ’, আযা” ‘ও’ আর ‘এ’-কে যথাক্রমে ‘ও’ বেলায়-- 
বোলিয়ে), ‘এ’ প্যোদায়__পেঁদিয়ে), “উ” (ভোলায়___ভুলিয়ে), এবং ই'-তে পরিবর্তিত করে 
(মেলায়-_মিলিয়ে)। কিন্তু 'ডাকায়” থেকে *ডেকিয়ে হয় না, হয় “ডাকিয়ে”। অর্থাৎ আ- 
ওয়ালা একাধিক দলের ধাতুতে পূর্বত্রিয়াতে ধাতুর কোনো রক্ষণশীল ভূমিকা নেই, তা 
স্বরোচ্চতাসাম্যের একতিয়ারেও আসে না। কেন আসে না তা এ প্রসঙ্গে বিচার্য নয়। 
এই স্বরোচ্চতাসাম্য দু ধরনের (একদল, একাধিক দল) ধাতুর ক্ষেত্রে প্রায় একই ভাবে 
ঘটছে। তাদের একটি করে দৃষ্টান্ত দিই-_ 
একদল ধাতু : ১ মূল রূপ : দ্যাখ + ইআ (য় শ্রুতি এখানে অবান্তর বলে ইয়া 
লিখছি না) কর্‌ + ইআ 
শোন্‌ + ইআ 
মেশ্‌ + ইআ 
দ্বিতীয় ধাপ দ্যাখ + ইএ : [আ-এ] প্রগত স্বরোচ্চতাসাম্য 
কর্‌ + ইএ 
শোন্‌ + ইএ 
মেশ্‌ + ইএ 
আমাদের অনুমান, শব্দান্তের আ (ইআ-র আ) প্রথমে পরিবর্তিত হয়েছে, কারণ বাংলা 
শব্দের আদিতে ঝৌক পড়ে বলে শেষের ধ্বনি দুর্বল হয়ে যায়। 
তৃতীয় ধাপ দেখ্‌ + ইএ দ্বিতীয় পরাগত স্বরোচ্চতাসাম্য 
কোর্‌ + ইএ | 
শুন্‌ + ইএ 
মিশ্‌ + ইএ 
চতুর্থ ধাপ দেইখ্‌ + ইএ অপিনিহিতির নিয়ম 
কোইর্‌ + ইএ 
শুইন্‌ + ইএ 
মিইশ্‌ + ইএ 
পঞ্চম ধাপ দেইখ্‌ + এ মূল ই-লোপ 


কোইর্‌ + এ 


বাংলা অসমাপিকা ক্রিয়া : রূপ ও প্রয়োগ / ৭ 


শুইন্‌ + এ. 

মিইশ্‌ + এ 

শব্দে প্রথম দলে ই-র একটি দোসর অপিনিহিত হল (সামনে এসে বসল) বলে পরের ই- 
টির অর্থ বহনের ক্ষমতা কমল, কারণ শুধু -এ-ই পূর্বক্রিয়ার প্রত্যয় হয়ে দাড়াল। ঝৌকের 
থেকে তুলনায় দূরবর্তী হওয়াতেও সে এবার খসে গেল। 





' ষষ্ঠ ধাপ দেখ + এ অপিনিহিত ই -লোপ 
ৰ কোর্‌ + এ 
শুন্‌ + এ 
মিশ্‌ + এ 
: যে ই-টি অপিনিহিত বা বিপর্যস্ত হয়ে ছিল তার রূপটি ছিল মূলত অর্ধস্বরের। বাংলা 
ভাষার বিবর্তনে অপিনিহিত ই বা উ্‌ অর্ধস্বরগুলি সাধারণভাবে স্বর ও ব্যঞ্জনের মধ্যে থাকলে 
কালক্রমে দুর্বল হয়ে খসে গেছে। শুধু ক্রিয়ায় নয়, বিশেষ্য ও অন্যান্য শব্দের বিবর্তনেও এমন 
ঘটেছে। বিশেষ্যে এ ভাবেই কাইল >কাল, আইজ৯আজ, মইয (মোইশ্‌) >মোষ (মোশ্‌), 
পটুয়া (পট + উআ) পটুয়া > পউটুয়া > পউটুও > পোটো ইত্যাদি হয়েছে। 
' তার কারণ শব্দের ওই আদি দলে প্রস্বর (91939), যার ফলে পরের দলগুলির 
উচ্চারণ অপেক্ষাকৃত দুর্বল হয়ে পড়ে। এরই ফলে স্বর ও ব্যঞ্জন দুয়েরই লোপ ঘটে। অবশ্য 
আদ্যব্যঞ্জনটি থেকেই যায়, সেই সঙ্গে একটি অন্তত স্বর (যেমন দাদা > দা)। ক্রিয়ার ক্ষেত্রে 
শেষ ব্যপ্জনটিও থাকে। মূল অর্থটিকে বহন করার জন্য ন্যুনতম যে-কটি স্বর ও ব্যঞ্জন থাকা 
দরকার তা থাকলেই হল, “ঠাকরুন-এর অন্তত ‘ঠান’ থাকতে হবে। ধ্বনিগুলির উপর অর্থবহনের 
দায় (unctional 1980) কতটা দাঁড়ায় তার উপর ধ্বনির স্থিতি ও বিলোপ অনেকটা নির্ভর 
করে] লক্ষ করা যায় যে, অর্থ ও ধ্বনির এই টানাপোড়েনে প্রথম দিককার ধ্বনিগুলিই বেশি 
ট্যাকসই হয়। শব্দের অর্থবহনে প্রথম ও প্রথম দিককার ধ্বনির এই গুরুত্ব আলাদা গবেষণা 
দাবিকরে। 
একাধিক দলের ধাতুর পূর্বক্রিয়া 
দ্বিদল শুকানো) ও ত্রিদল খেট্খটা-নে) পুবক্রিয়ার ধ্বনিগত রূপ সাধারণতভাবে এই তিন 
রকম (0) ৬০ +৭+॥1০= আঁকা-নো, লেখা-নো, (0) ৮০০ +৫+79-(আটকা-নো), এবং 
(0) VCCV +৫+1০- (ভনভনা-নো, উশখুশা-নো)১০ 

৷ এই একাধিক দলের পূর্বক্রিয়া-নির্মাণের মূল বিভক্তি হল “ইআ+1১১ ধাত্বর্থক প্রত্যয় 
“আদর সঙ্গে জুড়ে তা হয় ‘আইআ’। ফলে সাধুভাষায় আমাদের মতে ভাষার মৌল রূপে__ 
underlying fo০rm-এ) আমরা এই রূপগুলি পাই--শুকাইআ, আঁকাইআ, লেখাইআ, 
আটকাইআ, ভনভনাইআ, উশখুশাইআ। 

ইআ > ইএ হল স্বরোচ্চতাসাম্যের নিয়মে। প্রশ্ন উঠবে, একদল ধাতুর ক্ষেত্রেও তো 

তাই হয়েছিল প্রথমে “শোন্‌ + ইএ’ > শুন্ইএ > শুইন্‌-এ > শুনে --এই পরিবর্তনের 











৮/ সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


প্রাথমিক স্তরে । সেখানে শুনাইয়া, আঁকাইয়ার ক্ষেত্রে শুনিয়ে আঁকিয়ে হল, একটা ই থেকেই 
গেল। এসব ক্ষেত্রে একইভাবে প্রথমে ই-এর অপিনিহিতি আর পরে লোপ ঘটল না কেন? 
যেমন একদল ধাতুর ক্ষেত্রে ঘটেছে? 

আমাদের কাছে এর ব্যাখ্যা হল, ওই অতিরিক্ত “আ" প্রত্যয়টি অর্থাৎ ধাত্বর্থক প্রত্যয়টি 
একদিকে, অন্যদিকে অর্থের প্রয়োজনে দুটি অসমাপিকা রূপের মধ্যে যাতে বিভ্রান্তি না ঘটে 
তার সতর্কতায়, বহুদল ধাতুর ক্ষেত্রে ইএ-র বজায় থেকেছে। নইলে দুটিই শুনে’ হয়ে যেত, 
শুনে-শুনিয়ে* এই তফাত থাকত না। ফলে কোন্টি সিদ্ধ ধাতু, কোন্টি প্রযোজক বা নামধাতু 
-_তার পার্থক্য বোঝা যেত না। বহুদলিক পূর্বক্রিয়ায় -ইএ-র পূর্ণরূপ বজায় রাখার ক্ষেত্রে 
ধ্বনিগত ও অর্থগত দুরকম কারণই আছে। ধ্বনিগত কারণের চেয়েও অর্থগত কারণটি বেশি 
শক্তিশালী বলে মনে হয়। এ ব্যাপারে প্রয়োজক ধাতু আর নামধাতুর একটা পার্থক্য লক্ষ 
করি আমরা। প্রযোজক ধাতুর মধ্যে (0) ৬০০ + ৭ সংগঠনের ধাতুশরীর আমরা পাই না, 
কারণ সিদ্ধ ব্যঞ্জনান্ত ধাতুগুলির শেষে একটিমাত্র ব্যঞ্জন থাকে। কিন্ত সাধিত ধাতুর চেহারা 
এদিক থেকে দুরকমের। কোনোটার 'আ’-এর আগে একটি ব্যঞ্জন, কোনোটার দুটো ব্যঞ্জন। 
সমস্ত ব্যঞ্জনাস্ত প্রযোজক ধাতু শেষ হয় একটা ব্যঞ্জনে, তারপর ধাত্বর্থক প্রত্যয় 'আ’ জুড়ে 
যায়, যেমন দ্যাখ্‌.আ-নো, ভাগ্‌-আ-নো, শোন্-আ-নো ইত্যাদি। কিন্তু যে সাধিত ধাতু নামধাতু, 
তাতে দুরকম সংগঠনই দেখা যায়__ (0)V€ + ৪-70, যেমন দাঁড় + আ-নো, ঘুম + আ- 
নো, তাক + আ-নো, আবার (0) ৬০০ + ৪- 7০, যেমন সাঁতরা-নো, আটকা-নো, বিগ্ড়া- 
নো, ধমকা-নো, ধড়কা-নো, তাংড়া-নো। 

এই দ্বিতীয় শ্রেণির নামক্রিয়াগুলিকে একটু ভালো করে পরীক্ষা করা যাক। অনেক 
ক্ষেত্রেই দেখা যাবে, ওই আ-এর আগে যে 00 বা দুটি ব্যঞ্জন, তা আসলে ০৬০ থেকে 
মাঝখানের ৬ অর্থাৎ স্বরধনি লোপের ফলে হওয়া 001 অর্থাৎ দুটি ব্যঞ্জনের মাঝখানে একটি 
স্বর ছিল! নীচের দু সারির তুলনা করলে এটা বোঝা যাবে__ 

সাতার কিন্তু সাঁতরানো 


আটক টা আটকানো 
ধমক 5 ধমকানো 
আগল é আগলানো 
সামাল ্ সামলানো 


কেন বিশেষ্যে যা সাঁতার (৪2) থাকে তার সাধিত ক্রিয়তে তা সাঁতরা__ (580৪) হয়ে 
যায়ঃ আমাদের মতে এখানেও বিশেষের মতোই “ঘটে” দ্বিতীয় স্বরলোপ (দ্র. সরকার, 
১৯৮৬), যা বাংলা ভাষাতত্তে সাধাধরণভাবে ‘দ্বিমাত্রিকতা’ নামে পরিচিত। যে-নিয়মে ‘গামোছা’ 
হয়, গামোছা’ ‘জানালা’ হয় “জান্লা”, এবং “বাদর” থেকে “বাঁদরামি”, ‘পাগল থেকে 
‘পাগলামি’ সেই একই নিয়মে সীতার + আ থেকে সাঁত্রা’ হয়। অর্থাৎ তৃতীয় দলে 
(১11)16-এ) একটি ‘আ’ আসার ফলে দ্বিতীয় স্বরটি লুপ্ত হয়। ফলে ধাত্বর্থক প্রত্যয় আ যোগ 
হলে মূল ধাতুটির অধোরূপ (800611178 107) দাড়ায় (০)৬০০- যদিও তা বাংলার 
নিজস্ব সিলেব্লের সংগঠনে অকল্পনীয়।১২ 


বাংলা অসমাপিকা ক্রিয়া : রূপ ও প্রয়োগ / ৯ 


যাই হোক, শেষে ত্রই ০০-ওয়ালা ধাতুগুলির ক্ষেত্রে ইআ> ইএ হযে বিকল্গে -এ- হয়ে 
যায়। আমরা সেই বিকল্প ব্যুৎপত্তির ইতিবৃত্ত দেখাচ্ছি _ 
সাতর + আ-নো -- সাঁতরিয়ে/সাতিরে (580০) 
আটক + আ-নো -_ আটকিয়ে/আটকে (27) 
থম্‌ক্‌ + আ-নো -_ ধমকিয়ে/ধমকে (dhomke) 
ধড়ুক্‌ + অ-নো __ ধড়কিয়ে/ ধড়কে (01071) 
আগ্ল্‌ + আ-নো -_ আগলিয়ে/আগ্লে (8216) 
সাম্ল্‌ + আ-নো __ সামলিয়ে/সামলে (Same) 
অর্থাৎ -আ- প্রত্যয়টি লাগার ফলে এই নাম শব্দগুলির উপর যে বিকল্প রূপধ্বনিতত্তের 
নিয়ম খাটে তা এই 
স্বরধবনি]-0/ ৫০)৬০--০ [নামধাতু ] 
এবং এ নিয়মটা খাটলেই 'ইএ*র ‘ই’ বিকল্পে লুপ্ত হতে পারে। 
যে-সমস্ত নামধাতু নির্মাণে ওই দুই ব্যঞ্জনের মধ্যবর্তী স্বরধবনি লোপের ঘটনা ঘটে না, 
অর্থাৎ যেখানে 0০- আগে থেকেই ছিল, যেমন ধ্যাবড়ানো, বিগড়ানা, ধামসানো, তাংড়ানো 
ইত্যাদি ক্রিয়াতে, সেখানেও ইএ /এ বিকল্প হতে পারে, যেমন ধেবড়িয়ে / ধেবড়ে, 
বিগড়িয়ে/বিগড়ে, ধামসিয়ে/ ধামসে, তাংড়িয়ে/ তাংড়ে। এই ধাতুগুলির আদি রূপে শেষের 
দুটি ব্যঞ্জনের মধ্যে কোনো স্বর আপাতত পাই না__অভিধানে ধ্ধ্যাবড়, *বিগড়, *ধামস্‌, 
*তাঙড় ইত্যাদি কোনো রূপের সন্ধান নেই। 

: কিন্তু 00০-অস্ত ধাতুতে ইআ জাত-এ বিকল্পে পূর্বক্রিয়ার অসমাপিকা-বিভক্তি রূপে 
গহীত হলেও শুধু একটি ব্যঞ্জনে শেষ হওয়া ধাতুর ক্ষেত্রে এই বিকল্প অলভ্য থাকে -এ 
লাগালে অজস্র সমোচ্চারিত শব্দ (homonyms) তৈরি হবে, তাতে প্রযোজক অর্থ প্রকাশিত 
হবে না, নামধাতুর বিশেষত্বও ফুটবে না। 


ইএ লাগিয়ে -এ লাগিয়ে 


ঘুমিয়ে ঘুমে (সম্পূর্ণ অন্য অর্থ) 
দাঁড়িয়ে দাড়ে (৮) 

দেখিয়ে দেখে অেপ্রযোজক অর্থ) 
বাঁচিয়ে বাঁচে (সমাপিকা) 
ডাকিয়ে ডাকে (৮) 


আগেই উল্লেখ করেছি প্রযোজক/নামক্রিয়ার বেলায় স্বরোচ্চতাসাম্য শব্দের প্রথম দল পর্যন্ত 
পৌছায় না। ফলে “ডাকিয়ে'-তে কৃ-এর পরবর্তী ই” ধ্বনি, পরের আ-কে এ করে দেয়, কিন্তু 
ভাক-এর আ-কে এ করতে পারে না. “ডাকিয়ে*-কে *“ডেকিয়ে* করে না। তা হলে *ডেকিয়ে 
এক সময় ডেইকে > ডেকে হয়ে প্রযোজক অর্থ বর্জন করত। কিন্তু অ-প্রযোজক/ অ- 
নামক্রিয়ার, অর্থাৎ সিদ্ধ ধাতুর বেলায় ধাতুর প্রথম দলও স্বরো চ্চতামসাম্য নিয়মের অধীন হয়। 

এখানে প্রসঙ্গসূত্রে বলা ভালো যে, ইআ > ইএ এই বিবর্তন ছাড়াও ভিন্ন পথে -আয়ে 


১০ / সাহিত্য-পরিষৎ-পত্রিকা : ১১১ বর্য,৩-৪ সংখ্যা 


বা 'আএ' একটি রূপ তৈরি হয়েছিল বাংলার কাব্যিক’ উপভাষায়। তার বিবর্তন ক্রমটি এই 
রকম বলে মনে করি-_ 


ফুর্‌ + আ -ইআ অধোরূপ 
ফুর্‌ + আ-ইএ স্বরোচ্চতাসাম্য 
ফুর্‌ + আ-এ ই-লোপ 


অর্থাৎ ইএ-র ক্ষেত্রে সেখানে ‘ই’ থাকার তা আছে, আর ওই -ই থাকার ফলে পূর্ববর্তী 
আ-র লোপ ঘটেছে। ফুর্‌ + আ + ইআ> ফুর্‌ + আ+ইএ> ফুর্‌ +ইএ- মান্য চলিত ভাষায়। 
দেখায়ে, শুনায়ে, ভুলায়ে রূপও নিশ্চয়ই কোনো এক উপভাষায় ছিল, সম্ভবত মধ্য দক্ষিণবঙ্গে 
--যা থেকে কাব্যিক উপভাষায় গৃহীত হয়েছে। চম্স্কি ও হালি (1968 : 342) যে বিভিন্ন 
ক্রমে নিয়মপ্রয়োগের ফলে উপভাষা-পার্থক্যের উদ্তবের কথা বলেছেন, ফুরিয়ে-ফুরায়ে-র 
নিয়মগুলির প্রয়োগ তার একটি প্রকৃষ্ট উদাহরণ। একটিতে আইআ-র প্রথম আ আগে লুপ্ত হয়, 
ইএ থেকে যায়, অন্যটিতে আইএ হওয়ার পর ই লুপ্ত হয়, আএ থেকে যায়। 


পূর্বক্রিয়ার আরও চারটি কাব্যিক রূপ 
একদল ক্রিয়ার ভাবক্রিয়ার রূপ অধোস্তরে -ইআ জুড়ে তৈরি হয় তা আমরা দেখেছি। ফলে 
এগুলির রূপ সেখানে ‘দেখিয়া’, শুনিয়া, বলিয়া, হাসিয়া, ঘুরিয়া” ইত্যাদি। 

কবিতায় ছন্দের কারণে অনেক সময় বিকল্পে ইয়া-র য়া’ লুপ্ত হয়। ফলে আমরা 
দ্বিতীয় একটি রূপ পাই- দেখি”, শুনি’, বলি’, হাসি” ঘুরি’ ইত্যাদি। 

এখানে অস্তিম আ-লোপ ঘটছে। পূর্বক্রিয়ার তৃতীয় একটি বিকল্প নির্মাণও মধ্যযুগের 
কাব্যভাষায় সক্রিয় ছিল। যেখানে অস্তিম আ স্বরোচ্চতাসাম্যের প্রভাবে -এ-তে পরিণত হত। 
ফলে মধ্যযুগের কবিতা ও পল্লিগীতিতে “দেখিয়ে শুনিয়ে বলিয়ে হাসিয়ে ঘুরিয়ে” ইত্যাদি 
প্রয়োগ প্রচুর পরিমাণে দেখা যায়। ফলে পূর্বক্রিয়ার বহুবিধ (িচ্চারণ-রূপগত) বৈচিত্র্য 


বাংলায় লক্ষ করা যায়_ 





বাংলা অসমাপিকা ক্রিয়া : রূপ ও প্রয়োগ / ১১ 


| বিশেষত বহুদল নামক্রিয়ার ক্ষেত্রে চতুর্থ একটি রূপ পাই মধ্যযুগের কাব্যে, যার সঙ্গে 
দ্বিতীয় রূপের কিছুটা সাদৃশ্য আছে। যেমন শনশনি” শেনশনিয়ে), দড়বড়ি', লকলকি'। লক্ষ 
করতে হবে যে, এ ক্ষেত্রে দ্বিতীয় স্বরলোপ ঘটে না, ফলে উচ্চারণ এমনি হয় শনোশোনি, 
দড়োবোড়ি, লকোলোকি। 





1 


নিমিত্তক্রিয়া 


নিমিত্তক্রিয়ার রূপ সাধু (উপ)ভাষায় -ইতে জুড়ে তৈরি হয়, যেমন-_বলিতে, শুনিতে, দেখিতে, 
ভাবাইতে, হাসাইতে 1১৩ মান্য চলিতে এই ‘ই’ লুপ্ত হয়ে হয়-_-বলতে, শুনতে, দেখতে, 
ভাবাতে, হাসাতে ইত্যাদি। ‘ই’ যে দলে থাকে তার আগের দলের স্বরটি উধর্ব না হলে তা 
স্বরোচ্চতাসাম্যের অধীন হয়, অর্থাৎ এক ধাপ উপরে উঠে গিয়ে আগের মতোই ‘অ’ হয় "ও, 
“আয: হয় ‘এ’, 'এ, হয় ই’ আর ও’ হয় “উ?। 

বল্‌ 001) + ইতে --বোল্‌ (০০!)-ইতে 

শোন্‌ (5০৪) + ইতে -_ শুন্‌ (81)-ইতে 

দ্যাধ্‌ (Akh) + ইতে -- দেখ্‌ (ek) -ইতে 
৷ ‘ডাকাইতে’ “দেখাইতে'-র ক্ষেত্রে ই স্বরোচ্চতাসাম্য ঘটাচ্ছে না। অর্থাৎ *ডেকাইতে, 
*দেখাইতে (0/4107911০) হচ্ছে না-_তার কারণ "ই, প্রথম দলের অব্যবহিত পরে নেই। প্রথম 
দলের শেষ ব্যঞ্জন আর এই 'ই’-র মধ্যে একটি ‘আ’ থাকার ফলে প্রথম দলে স্বরোচ্চতাসাম্য 
ঘটছে না। 

৷ মান্য চলিত উপভাষায় সাধু উপভাষার ওই -ই লোপ পায়, কিন্তু তাও ঘটে সম্ভবত 

দুধাপৈ, একটি ০7৫০7 বা পরম্পরা মেনে। এটি বাংলা ভাষার বিবর্তনে একটি বহুলভাবে 
উপস্থিত এবং ব্যাপকভাবে গৃহীত নিয়ম-পরম্পরা, এর আগেই আমরা এর সঙ্গে পরিচিত 
হয়েছি 








বল্‌ [601] + হতে অধোরূপ 
প্রথম পরিবর্তন বোল্‌ + ইতে স্বরোচ্চতা সাম্য 
দ্বিতীয় পরিবর্তন বোইল্‌ + ইতে অপিনিহিতি 
৷ তৃতীয় পরিবর্তন বোইল্‌ + তে মূল ই-লোপ 
চতুর্থ ৮» বোল্‌ + তে অপিনিহিত ই লোপ 
এই পরম্পরা সমস্ত ক্রিয়ার ক্ষেত্রে অটুট থাকে না। তা স্পষ্ট হয় স্বরাস্ত ও ব্যঞ্জনাস্ত 


ধাতুর বিবর্তনের তুলনা করলে। খা, পা- যা-, নে, ধো- ইত্যাদির ক্ষেত্রে স্বরোচ্চতাসাম্য ঘটে 
গিয়ে ধাতুর মূল দাঁড়ায় খে-তে, পে-তে, যে-তে, নি-তে, ধু- তে । কিন্তু ব্যপ্রনাত্ত ধাতুর ক্ষেত্রে 
স্বরোচ্চতাসাম্য ঘটছে না। ডাক-তে, ভাগ্‌-তে, মাজ-তে ইত্যাদি *ডেকৃ-তে, *ভেগ্‌-তে, *মেজ্‌- 
তে হচ্ছে না। ধাতুর অস্ত্যব্যগ্রনের এই পীঁচিল কোনোভাবে স্বরোচ্চতাসাম্যকে বাধা দিচ্ছে, 
আপাতত এই অনুমান করছি। 

৷ প্রযোজক ক্রিয়ার নিমিত্তরূপে সাধু উপভাষায় -ইতে-র ই বজায় থাকছে, তা আমরা 
প্রথমেই বলেছি। মান্য চলিত উপভাষায় এই -ই-র লোপ ঘটে যাচ্ছে, ফলে শুধু -তে যোগে 


t 





১২/ সাহিত্য-পরিষৎ-পত্রিকা : ১১১ বর্ষ,৩-৪ সংখ্যা 


এখানে নিমিত্তার্থক অসমাপিকা তৈরি হচ্ছে__দেখা-তে, শোনা-তে, ভাবা-তে, জাগা-তে, খাওয়া- 
তে, হওয়া-তে। 

পরে অৰয় ও অর্থের প্রসঙ্গে আমরা আর-একটু বিস্তারিত আলোচনা করব, কিন্তু 
এখানে বলে রাখি যে, হতে > তে’ যুক্ত নিমিত্তার্থক অসমাপিকারই অবিকল একটি সমরূগী 
ক্রিয়ারপ আছে, কিন্তু তার অর্থ আলাদা। যেমন এই বাক্যটিতে “ও একথা বলাতে আমি 
নিশ্চিত্ত হলাম’, বা “কথাটা বলতে-বলতে ও কেঁদে ফেল!’ এগুলি অসমাপিকা ক্রিয়া কি না, 
হলে কী ধরনের অসমাপিকা, সে আলোচনা পরে করছি। কিন্তু ধ্বনিতত্ব ও রূপতত্তের দিক 
থেকে নিমিস্তার্থক অসমাপিকার সঙ্গে এগুলির তফাত বেশি নেই বলে আমরা এগুলির 
ধ্বনিতত্ব ও রূপতত্ত নিয়ে আর কিছু বলছি না। 


সাপেক্ষক্রিয়ার নির্মাণ 
রূপের দিক থেকে অসমাপিকার শেষ শ্রেণি হল সাপেক্ষ সংযোজক : করলে খেলে বুঝলে 
দেখালে ভাবালে। মান্য চলিতে বিভক্তিটি আপাতদৃষ্টিতে -লে হলেও এটি আসলে -ইলে জাত 
-লে, মনে হয় -ইলে > লে লিখলেই এর আপাতরূপের অন্তর্গত স্বরূপটিকে চেনা যাবে। - 
ইলে-ই -লে"র অধোরূপ। সাধুভাষার সাপেক্ষ সংযোজক অসমাপিকায় ইলে পাই আমরা 
দেখিলে, শুনিলে, ডাকাইলে, হাসাইলে, ভুলাইলে। 

এর দুটি সমরূপী সঙ্গী আছে, দুটিই সমাপিকা ক্রিয়ারূপ। সামান্য অতীতকালে তুমি 
পক্ষের সাধারণ কর্তায় এই -ইলে বিভক্তি লাগে, সাধুতে “তুমি কী দেখিলে? “তোমরা এ 
রকম একজন বোকা লোককে পাঠাইলে কেন?” ‘তুমি যাহা বলিলে তাহা সংগত নয়। মান্য 
চলিতে এই একই কালে সে পক্ষের (সাধারণ) সকর্মক রূপেও এই -লে বিভক্তি পাই--'সে 
কাকে পাঁচটা কথা শোনালে? “রাম শুধু রুটি খেলে” আজকাল -লো [10] এই -লে-কে 
ক্রমশ স্থানচ্যুত করছে; ফলে কথা শোনাল’ ‘ভাত খেল'-ও এখন অস্বাভাবিক শোনায় না। 

কিন্তু এগুলি যেহেতু সমাপিকা ক্রিয়া এগুলির বিস্তারিত আলোচনা অসমাপিকায় সুত্রে 
দরকার নেই। 

মান্য চলিতে ইলে-র -ই লোপ পায়। কিন্তু অধোস্তরের বিভক্তিটিকে -ইলে হিসেবে 
না ধরলে ধাতুতে স্বরোচ্চতাসাম্যজনিত পরিবর্তনের সূত্রটি বোঝা যাবে না। অর্থাৎ করলে > 
কোর্লে, দ্যাখ্-লে > দেখ্‌-লে, শেখ্‌-লে > শিখ্‌লে, পা-লে > পেলে, ছৌ-লে > ছুঁলে, বোঝ্‌- 
লে > বুঝলে ইত্যাদি পরিবর্তনের কারণ অস্পট থাকবে। এই কারণে আমরা বিভক্তিটির 
বিবর্তমান চেহারা -ইলে >লে হিসেবেই নির্দেশ করছি! 


২ 
অসমাপিকাগুলির অন্বয় ও অর্থগত চরিত্র 
আলোচনার এই দ্বিতীয় পর্যায়ে আমরা অসমাপিকাগুলির অন্বয় এবং অন্বয়ের ফলে জাত অর্থ 


ও বিবক্ষার অনুসন্ধান করব! এখানেও আমরা আগের ক্রমই অনুসরণ করব, অর্থাৎ প্রথমে 
ভাবক্রিয়া, তারপরে পূর্বক্রিয়া, তারপরে নিমিত্তার্থক এবং সবশেষে সাপেক্ষ সংযোজকের কথা 


l 
| 
| | বাংলা অসমাপিকা ক্রিয়া : রূপ ও প্রয়োগ / ১৩ 
| 
| 


বলব। বদ্ধরূপ হওয়ার জন্যই -আ কিংবা -বা -ওয়ালা ভাবক্রিয়ার যেটি সবচেয়ে ব্যাপক বা 
Pr০dUctvVe রূপ, সেটি -আ বিভক্তিওয়ালা, তা আমরা জানি। -বা বিভক্তিযুক্ত রূপটির চরিত্র 
বদ্ধ রূপ বা bound f০rmে-এর, এবং তার মাত্র দুটি পূর্ণ পদরূপ তৈরি হয়। প্রথমটি সম্বন্ধ 
বিভক্তি যোগ করে__বলবার, ভাববার, খাবার, শোবার ; আর একটি 'মাত্র” শব্দের সঙ্গে 
সমাসেঁ-_বলবামাত্র, ভাববামাত্র, খাবামাত্র শোবামাত্র। আ-ওয়ালা ভাবক্রিয়াতেও এই -'র’ 
আর |মাত্র” যোগ হতে পারে--বলার, ভাবার বলামাত্র, ভাবা মাত্র ইত্যাদি। কিন্তু এগুলি 
ছাড়াও আ-যুক্ত ভাবক্রিয়া স্বতন্ত্র পদ হিসেবে বাক্যে ব্যবহৃত হতে পারে-_বলা, ভাবা, পাওয়া 
দেওয়া ইত্যাদি। ফলে ভাবক্রিয়ার আ-ওয়ালা রূপটি free 77070) বা মুক্ত রূপ। 

' বদ্ধ রূপ হওয়ার জন্যই -বা-ওয়ালা ভাবক্রিয়ার ব্যবহারের সম্ভাবনা মাত্র দুটি--এক, 
-র লাগিয়ে বিশেষণ হিসেবে১৪, আর “মাত্র” লাগিয়ে ক্রিয়াবিশেষণ পদের উপাদান হিসেবে। 
বাংলা বাক্যে ক্রিয়াবিশেষণ কখনও কখনও অধিকরণের চেহারা নেয় (অন্যান্য চেহারাও আছে, 
যেমন পুর্বক্রিয়ার চেহারা)। ফলে তার সঙ্গে -এ বা (এ) বিভক্তির যোগ প্রত্যাশিত ছিল। 
সম্ভবত ‘মাত্ৰ’ যে কখনও কখনও 'মাত্রে' (শোনামাত্রেই, বলামাত্রেই) হিসেবে শোনা যায় 
তাতে এই অধিকরণের চিহ্ন থেকে গেছে, যদিও বিভক্তিহীন বিকল্পটিই এখন বেশি স্বাভাবিক। 

| দিছি ররর রভিতর হিরা রি তন জারির 
বিশেষণের__ 
এটা তো তোমার বোঝবার কথা নয়। 
এতে এতো হাসবার বিষয়? প্রসঙ্গ? ) কী হল? 
এই কলঙ্ক মোছবার নয়। 
| এটা ইয়ার্কি করবার বিষয় বটে! 
। এখানে সবগুলি -বার ওয়ালা ভাবক্রিাই বিশেষণ হিসেবে ব্যবহৃত । কখনও কথনও 
বিবাল্পে পদটির পরে তুলনাবাচক অনুসর্গ “মতো? লাগালে বিশেষণ চরিত্রটি আরও স্পষ্ট হয়ে 
ওঠে এটা তো তোমার বোঝবার মতো কথা নয়। হয়তো “মতো” কথাটি উহ্যভাবে থেকে 
যায় এসব প্রয়োগে 

| আর -মাত্র লাগিয়ে যে ক্রিয়াবিশেষণ তৈরি হয়ে যায়, তারও দৃষ্টান্ত অঢেল 
J ছেলেটির কথা শোনবামাত্র মেয়েটি হেসে গড়িয়ে পড়ল। 

| ভদ্রলোক ঘরে ঢোকবামাত্র ছেলেটা তার দিকে তেড়ে গেল। 

| -আ-ওয়ালা ভাবক্রিয়াও -র এবং -মাত্র লাগিয়ে -বা- ভাবক্রিয়ার উপরিউক্ত দুটি 
ভূমিকা পালন করতে পারে ; অর্থাৎ বিশেষ্য হওয়া সন্ত, অর্থাৎ বিশেষ্য হিসেবেই যথাক্রমে 
সম্বন্ধ বিশেষণ ও ক্রিয়াবিশেষণের ভিত্তি হতে পারে। বস্তুত পক্ষে বা-ওয়ালা ভাবক্রিয়া যা 
পারে, -আ- বা আনো-ওয়ালা ভাবক্রিয়া তার সবই পারে, এবং এমন অনেক কিছু পরে যা 
বা-ওয়ালা ভাবক্রিয়ার পক্ষে সম্ভব নয়। 





আ/আনো-ওয়ালা ভাবক্রিয়ার নানা ভূমিকা 
-আ/আনো-ওয়ালা ভাবক্রিয়ার বিশেষ্য রূপটি তো আছেই। ‘তোমার দেখা নাই, 'তোমার 
পড়ানো কেমন চলছে” ‘কাল আমার যাওয়া সম্ভব হবে না" ইত্যাদি দৃষ্টাত্তে তা স্পষ্ট। 


| 
| 
| 


১৪ / সাহিত্য-পরিষৎ-পত্রিকা : ১১১ বর্ষ,৩-৪ সংখ্যা 


এগুলি যে বিশেষ্য তার প্রমাণ হল যে এগুলির পরে যে-কোনো বিশেষের মতোই -র__এই 
সম্বন্ধ বিভক্তি লাগতে পারে। তাতে পদটি যে বিশেষণও হয় তা দেখেছি 
তোমার দেখার আশায় থাকব। 
তোমার পড়ানোর সুখ্যাতি শুনেছি। 
কাল আমার যাওয়ার সম্ভাবনা খুব কম। 
কিন্তু এটা লক্ষ করার বিষয় যে, -র জুড়ে বিশেষণ এবং -র ছাড়া বিশেষ্য এই সংগত সিদ্ধান্ত 
সত্বেও এই -আ/-আনো ভাবক্রিয়াগুলির ক্রিয়াচরিত্র সম্পূর্ণ অন্তর্ধান করে না। কারণ এগুলির 
অগে ক্রিয়াবিশেষণও অনায়াসেই বসতে পারে 
তোমার ঘনঘন দেখা পেলেই আমি সুখী। 
একথা ওকে প্রায়ই বলা হয়। 
তোমার ভালো করে পড়ানোর সুখ্যাতি শুনেছি। 
কাল আমার সকাল-সকাল যাওয়ার সম্ভাবনা খুব কম। 
আবার বিশেষ্য হিসেবে, আগে বিশেষণও নিতে পারে এই ক্রিয়াগুলি যেমন_ আনন্দময় দেখা, 
একঘেয়ে বলা, উৎকৃষ্ট পড়ানো, অবিরাম যাওয়া। 
এগুলির ক্রিয়ারূপই কি সম্পূর্ণ আড়ালে চলে যায়? তাও নয়। রূপের দিক থেকে 
ভাবক্রিয়া হলেও এগুলি অধোবাক্যে ক্রিয়াই। ফলে কর্মপদ [মুখ্যকর্ম, গৌণকর্ম দুইই) নিয়ে 
অধিবাক্যে সে ভাবক্রিয়া রূপেও উপস্থিত হতে পারে। যেমন__ 
তোমার মেয়েটিকে দেখা এবং আমরা হোঁচট খাওয়া একসঙ্গে ঘটেছে। 
কাল স্যারকে হোম টাস্ক দেখানোর কথা আছে। 
-বা-ওয়ালা ভাবক্রিয়াও এই ক্রিয়ার বৈশিষ্ট্যকে রক্ষা করে__ 
যাকে যা দেবার তা থেকে তাকে বঞ্চিত কোরো না। 
জামাইবাবুকে দেখবামাত্র দিদি মূর্ছা গেল। 
আমরা দেখব যে, বিশেষ্য, বিশেষণ, ক্রিয়াবিশেষণ ইত্যাদি নানা পদগুচ্ছের চেহারা ও ভূমিকা 
নিলেও অসমাপিকাগুলি তাদের অস্তলনি ক্রিয়া-চরিত্র হারায় না। বিশেষ্য-সংবর্তনের পরেও 
তাদের ক্রিয়াচরিত্র আভাসিত হয়। 
বিভক্তিহীন ভাবক্রিয়ার -যে একটি বিশেষণ ভূমিকাও আছে তা এই সব প্রয়োগ থেকে 
স্পন্ট 
- এ তো আমার পড়া বই, এটা আর চাই না। 
যত সব শোনা কথা নিয়ে তোমাদের কারবার। 
এটা টেলিভিশনে বহুবার দেখানো ছবি। 
এইমাত্র ঘুমোনো লোকটাকে এখন জাগাতে যাস না। 
বা ‘কাল সারারাত না-্ুমোনো লোকটাকে বিরক্ত করিস না!’ 
এখানে মনে রাখতে হবে যে এসব 'কৃদস্ত" প্রয়োগ পর-বিশেষণ অর্থাৎ বিধেয় 
বিশেষণও হতে পারে। যেমন 
এ বইটা তো আমার পড়া। 
ও কথাটা আমার বহু আগেই শোনা। 


বাংলা অসমাপিকা ক্রিয়া :রূপ ও প্রয়োগ / ১৫ 


ূ এ ছবিটা যে টেলিভিশনে কতবার দেখানো, তার হিসেব নেই। 
' প্ৰুমোনো” পরবিশেষণ হিসেবে স্বাভাবিক শোনাচ্ছে না। এর কারণ সম্ভভবত এই যে, 
“বুমোনো” অকর্মক ভাবক্রিয়া এবং অকর্মক ভাবক্রিয়া পূর্ববিশেষণ হিসেবে যতটা স্বাভাবিক, 
পররিশেষণ হিসেবে ততটা নয়। কিন্তু কিছু দৃষ্টান্ত ভাবাই যেতে পারে 
আমি প্রায় দু ঘণ্টা ধরে ওখানে দাড়ানো। 
অকর্মক ভাবক্রিয়ার ক্ষেত্রে বিশেষণ হিসেবে প্রয়োগের স্বাভাবিকতার মাত্রা এক নয়। 
 শুধু,ঘুমোনো লোক'-এর চেয়ে “জেগে-ঘুমোনা লোক’ বেশি স্বাভাবিক, আবার শুধু ‘দাড়ানো 
লোক’ -এর চেয়ে হঠাৎ উঠে-দীড়ানো লোক’ বা “বসা লোক বনাম দাঁড়ানো লোক’ একুট 
বেশি স্বাভাবিক। প্রয়োগের স্বাভাবিকতার এই মাত্রার কোনো তত্তগত আলোচনা এখন আমাদের 
কাছে প্রাসঙ্গিক নয়, যদিও তার প্রয়োজন আছে। 

| ভাবক্রিয়া ও ব্রিয়াজাত বিশেষণের মধ্যে তফাতটি মনে রাখতে হবে। ভাবক্রিয়া তৈরি 
হচ্ছে শুধুই আ/-আনো লাগিয়ে, এবং এই চেহারাতেই তারা নানা ভূমিকা গ্রহণ করছে। কিন্ত 
ক্রিয়াজাত বিশেষণ তৈরি হচ্ছে আলাদা প্রত্যয় লাগিয়ে, যার মধ্যে -ইএ৯ এ সবচেয়ে বাপক। 
এ ভাবেই নীচের ক্রিয়াজাত বিশেষণগুলি হয়েছে_ 
কাদন + ইয়া > কাদুনে 
কাদান + ইয়া > কীদানে 
বল্‌ + ইয়া > বলিয়ে (বোলিয়ে) 
গা + ইয়া > গাইয়ে 
নাচন + ইয়া + ই > নাচুনি 
নাচ্‌ + ইয়া > নাচিয়ে 








1 
1 


ভাবক্রিয়ার সঙ্গে বিভক্তিযোগ 
এ সম্বন্ধে প্রসঙ্গসূত্রে আগে আমরা একটু ছুঁয়ে গেছি। ভাবক্রিয়ার একটি রূপ যেহেতু বিশেষ্যের, 
বাংলা বিশেষ্যে যে-সব বিভক্তি বা প্রত্যয় (বিশেষত নির্দেশক প্রত্যয়) লাগাতে পারে সবই 
তাতে যুক্ত হয়। প্রত্যয় যেহেতু বিভক্তির আগেই শব্দের শরীরে যুক্ত হয়, সেহেতু প্রত্যয়যোগের 
বিষয়টিই আমরা আগে দেখি। 

বাংলা -টা বর্গের একবচন নির্দেশকণ১৫ প্রত্যয় এবং -গুলো বর্গের বহুবচন নির্দেশক 
প্রত্যয়-_দুইই ভাবক্রিয়ার সঙ্গে যুক্ত হতে পারে! যেমন 
তোমার ওখানে যাওয়াটা ভালো দেখাবে না। 
ওর এখন আসাটা খুব জরুরি। 
এখন ঘুমোনোটা কি ঠিক হবে? 
| বক্তৃতার মাঝখানে উঠে পড়াটাই বিপত্তি ঘটাল। 
1 বহুবচন প্রত্যয় ব্যবহার মানা চলিত মুখের ভাষায় তত স্বাভাবিক নয়, কিন্তু সাহিত্যে 
কাব্যে তার প্রয়োগের একটি জায়গা আছে 

আমার চাওয়াগুলো একে একে পুরণ হচ্ছে। 
কিন্ত পরবর্তী বিশেষ্যের লোপের ফলে বিশেষণধর্মী ভাবক্রিয়ার সঙ্গে গুলো’ লাগানো 





১৬ / সাহিত্য-পরিষৎ পত্রিকা : ১১১ বর্ষ, ৩-৪ সংখ্যা 


চলিত মুখের ভাষাতেও খুবই স্বাভাবিক। যেমন__ 
প্রশ্ন যা এসেছে তা স্যারের লিখিয়ে দেওয়াগুলো থেকেই। 
ক্যাসেটে গাওয়াগুলো থেকেও দু-একটা গান গাইবেন। 
খাম যে-কটা আছে তার ঠিকানা লেখাগুলোতে চিঠি ভরবি। 

এমনকি নির্দেশ্য বা অনির্দেশ্য বহুবাচক সংখ্যাও ভাবক্রিযার আগে বসতে পারে 

এ জীবনে যত চাওয়া ছিল তত মেটেনি। 
একবারের জায়গায় দশবার বলাতেও কিছু হবে না। 
কত কাঁদা কত হাসার সমাহার এই জীবন। 


ভাবক্রিয়া ও অন্যান্য কারক-বিভক্তি 

যে-কোনো বিশেষ্যের মতোই ভাবক্রিয়াতে বিশেষ্যের কারকের যে-কোনো বিভক্তি লাগাতে 
পারে-কর্মের -কে, করণ-অধিকরণের -এ/-তে, সম্বন্ধে -র। সেই সঙ্গে বিভক্তির সঙ্গে বা 
ব্যতিরেকে অনুসর্গও লাগতে পরে, বিশেষ্যে যেমন লাগে। 


-কে যোগ :  বলাটাকে. ভাবাটাকে, ঘুমোনোটাকে 
“এ -তে যোগ : বলায় /বলাতে, ভাবায়/ভাবাতে, ঘুমোনায়/ ঘুমোনোতে 
নর : বলার, ভাবার, ঘুমোনোর 
অনুসর্গ যোগ শুধু অনুসর্গ)১৯ : আসা তক, যাওয়া পর্যন্ত, হাসা রে) থেকে, ভাবামাত্র 
অনুসর্গ যোগ (বিভক্তিসহ) : আসার জন্য, যাওয়ার পক্ষে, ভাবার কারণে - 


(আ/-আনো) ভাবক্রিয়া ও -তে/-এ বিভক্তি 
ভাবক্রিয়াগুলির বিশেষ্য ভূমিকাতে -তে/-এ বিভক্তি জুড়ে যাওয়া খুবই স্বাভাবিক। এখানে 
মনে রাখা দরকার যে, বাংলায় -তে/-এ বিভক্তির দুটি পরস্পর প্রতিযোগী অর্থ আছে__ একটি 
অধিকরণের, অর্থাৎ কালিক, স্থানিক বা প্রসঙ্গগত আশ্রয় বোঝাতে-_ বাড়িতে, ঘরে, সময়ে, 
ঘটনায়। আর-একটি করণের, যাতে হেতু বা কারণ বোঝায়--ও কথাতে আমার কিছু এসে 
যায় না, এ ছুরিটায় কোনো কাজ হয় না। -আনো ওয়ালা ভাবক্রিয়াতে এই দু-অর্থেই -তে/- 
এ বিভক্তি লাগতে পারে। যেমন 
অধিকরণ অর্থ : ওর বলাতে তেমন আন্তরিকতা ছিল না। 

তোমার ধমকানোতে তেমন রাগ ছিল না। 

মেয়েটি হঠাৎ তাকানোয় কী জাদু আছে। 

ছেলেটার বই পড়ায় তত মনোযোগ নেই, যতটা আছে ক্রিকেট খেলায়। 

এতে ভাবক্রিয়াকে একটা কর্ম 00001) বা ঘটনা (০০70 হিসেবে ধরে, তাতে 

কোনো কিছুর আধার বা আশ্রয় নির্ধারণ করা হচ্ছে, ফলে তা থেকে অধিকরণের অর্থ প্রকাশ 
পাচ্ছে। এই রকমভাবে প্রকাশিত হচ্ছে 
করণ অর্থ : ওর বলাতে ভদ্রলোক রেগে উঠলেন। 

তোমার ধমকানোতে কোনো কাজ হল কি? 

মেয়েটি হঠাৎ তাকানোয় আমি চমকে গেলাম। 


বাংলা অসমাপিকা ক্রিয়া : রূপ ও প্রযোগ / ১৭ 


ছেলেটা সব সময় বই পড়ায় মা-বাবার দুশ্চিন্তা হল। 
এখানেও কর্ম বা ঘটনা হিসেবেই দেখা হচ্ছে ভাবক্রিয়া পদটিকে। কিন্তু তা কোনো 
কিছুর হেতু বা কারণ।' এই রকম “ও এসে যাওয়ায় আমি নিশ্চিন্ত হলাম ', ‘বাচ্চাটা ঘুমিয়ে 
পড়ায় বাড়ি শান্ত হল’ ইত্যাদি। 


ভাবক্রিয়াতে -কে বিভক্তি 
বাংলা ব্যাকরণে-কে বিভক্তি সাধারণভাবে গৌণকর্মকে চিহ্নিত করলেও, কখনও কখনও মুখ্য 
কর্মকেও করে, যেমন এইসব দৃষ্টান্তে-_ 
আমার হতভাগা ছেলেটার জন্য আপনার লক্ষ্মী মেয়েটিকে চাইছি। 
যা, মাঠে গোরুটাকে বেঁধে রেখে আয়। 
এই ভাবেই ভাবক্রিয়ার সঙ্গে -কে লাগিয়েও তাকে মুখ্য কর্ম হিসেবে ব্যবহার করা 
যায় বাংলায়, যেমন 
ওখানে তোমার যাওয়াটা (কে) আমি ঠিক পছন্দ করছি না। 
যখন তখন ওর হেসে-ওঠা (কে) একটু শাসন করতে হবে। 
এমন লাফিয়ে-লাফিয়ে পড়াকে তুমি বই-পড়া বল? 
অবশ্যই কোনো কোনো ক্রিয়াপদ'-কে' বিভক্তি আবশ্যিকভাবে দাবি করে, সব ক্রিয়াপদ 
করে না। “বলা” তা দাবি করে, যদি “বলা'-র অর্থ হয় "বর্ণনা করা’, “বিশেষিত করা”, সাধারণ 
“বলা, ক্রিয়া নয়। যেমন “একে তুমি কী বলবে?’ 
ভাবক্রিয়ার সঙ্গে জুড়ে-যাওয়া -কে-ই হোক, আর -র-ই হোক_-এ দুটি বিভক্তির 
বিশেষ কোনো অর্থগত মাত্রা নেই। -তে/-এ বিভক্তির দুটি মাত্রা আছে, করণ ও অধিকরণের 
মাত্রা! 
তবে ভাবক্রিয়াতে কর্ম ও সম্বদ্ধের অর্থই প্রকাশ পায়, যেমন বিশেষ্যের ক্ষেত্রে হয়। 
সম্বন্ধের অবশ্য বহুবিধ অর্থ আছে, তা কোন্‌ শব্দের সঙ্গে কোন্‌ শব্দের সম্বন্ধ ঘটছে তার উপর 
নির্ভর করে। ভাবক্রিয়ার ক্ষেত্রে তার ততটা বৈচিত্র্য নেই। 
এখানে স্মরণীয় যে, ভাবক্রিয়া ছাড়া অন্য কোনো অসমাপিকায় কারক-বিভক্তির যোগ 
হয় না। 


ভাবক্রিয়া ও অনুসর্গ 

যেহেতু বাংলা একটি বামবিস্তারী (eft 0121)01102) ভাষা সেহেতু এতক্ষণ ভাবক্রিয়ার আগে 
কী (কোন্‌ পদ) বসতে পারে, তার আলোচনা আগে সেরে নিয়েছি ; -র, এবং -মাত্র যোগের 
বিষয়টিও আমরা আগেই বলে নিয়েছি! অন্যান্য বিভক্তিযোগের কথাও উপরে বলেছি, যদিও 
বিভক্তি শব্দের পরে অর্থাৎ ডানদিকে যুক্ত হয়। অনুসর্গ আলাদা শব্দ হিসেবে অভিধানে গণ্য 
হলেও তা খানিকটা বিভক্তিরই মতো, কারণ পদের পরে ছাড়া তাদের মুখের ভাষায় আর 
কোনো স্বাভাবিক (ম1)010100) অবস্থান নেই। “তোমার কাছে’ * লোকের উদ্দেশ্যে “নেতার 
পাশে’ ‘গাছ থেকে’ ইত্যাদি পদবন্ধের অনুসর্গগুলি চলিত (গদ্য) ভাষায় কদাচিৎ আগে এসে 
বসতে পরে! পদ্যে অবশ্য -র/-এর ওয়ালা বিশেষ্য ও সর্বনামের পরের অনুসর্গ আগে আসতে 


১৮/ সাহিত্য-পবিষৎ-পত্রিকা : ১১১ বর্ধ.৩-৪ সংখ্যা 


পারে ‘কাছে তোমার ; “পাশে নেতার” “মধ্যে লোকের’ ইত্যাদি। কিন্তু যে-পদ্য ভাষা ক্রমশ 
মুখের ভাষার কাছাকাছি আসতে চাইছে তাতে ছন্দ বা মিলের অনিবার্য যুক্তিতেও এগুলিকে 
একটু কাব্যিক’ মন হয়। অন্যদিকে -র/-এর হীন পদের পরেকার 'অনুসর্গ কখনও আগে 
আসতেই পারে কিনা সন্দেহ। “গাছ থেকে” কবিতাতেও “থেকে গাছ’ হতে পারে বলে মনে 
হয় না। 

ভাবক্রিয়ার সঙ্গে বিভক্তি না লাগিয়ে যে-সব অনুসর্গ লাগে সেগুলি হল 'তক আর 
'পর্যস্ত' | “যাওয়া তক’, ‘আসা পর্যস্ত'-_যা মুখের ভাষায় একটা অবাস্তর ও অতিরিক্ত, ‘না’ 
ডেকে আনে --“না-আসা পর্যস্ত।” পর্যস্ত-র অস্তত দুটি অর্থ আছে বাংলায়-_একটি হল সীমা 
(সময় স্থান বা ঘটনার), আর-একটি হল অন্তর্ভুক্তি নীচের দুটি দৃষ্টান্ত থেকে যা স্পষ্ট হবে 

১. আমার পাশ করা পর্যস্ত অপেক্ষা করতে হবে। 

২. ওটা আমার পড়া পর্যস্ত হয়নি। 

লক্ষ করতে হবে, ভাবক্রিয়ার ক্ষেত্রে-_এ দুটি অর্থই পাওয়া যায়। 

ভাবক্রিয়ার সঙ্গে আর যেসব অনুসর্গ লাগতে পারে সেগুলি হল জন্য/ জন্যে, পক্ষে, 
কারণে ইত্যাদি। এবং এসব অনুসর্গ লাগলে ভাবক্রিয়াতে -র সম্বন্ধ বিভক্তি লাগবে, তাও 
ঠিক। ফলে 

আমি তো তোমাকেই দেখার জন্যে এলাম। 

তোমার যাওয়ার পক্ষে ও জায়গাটা তত ভালো নয়। 


এখানে কাজ বা 2০010 অর্থই গ্রহণ করছে, ভাবক্রিয়া। 

অবশ্যই আরও অনেক অনুসর্গ জাতীয় বিশেষ্য শব্দ__কারণে, হেতু, সূত্রে, ফলে 
ইত্যাদি ভাবক্রিয়ার সঙ্গে জুড়ে যেতে পারে। কিন্তু তাতেও তার মোটামুটি 2০৪০7 অর্থই 
থাকে। 


বাংলার অকর্তৃক বাক্য নির্মাণে বা বাচ্যে ভাবক্রিয়ার ব্যবহার 
বাংলাভাষায় বাক্যের সজীব কর্তাকে গৌণ বা অদৃশ্য করে কখনও কখনও ঘটনা বা কাজটিকে 
বড়ো করে দেখার প্রয়োজন হয়। কর্তার এই 0০9০85517% বা উনকরণের দৃষ্টান্ত 


আমি চারাপোনার ঝোল খেয়েছি-,আমার চারাপোনার ঝোল খাওয়া হয়েছে। 


ফাংশনে কাল শ্রীকান্ত গান গাইবেন না-১ফাংশনে কাল শ্রীকান্তের গান গাওয়া হবে 
না। 

সংবর্তন (transformation)-এর প্রচলিত ধারণার মধ্যে যদি এগুলিকে না-ও ফেলি, 
এ সব দৃষ্টান্তে ডানদিক ও বাঁদিকের বাকাগুলি যে মোটামুটি একই অর্থ বহন করে তাতে 
কোনো সংশয় নেই। “মোটামুটি-ই, কারণ “গাইবেন না’ কথাটিতে একটি বিকল্প ইচ্ছাত্মক 
(volitional) অর্থ আছে, তা ডানদিকের বাক্যে নেই! 

এই প্রতিসম্পর্ক আরও পরিষ্কার বাঙালির সৌজন্য-সংকটের এই সব বিখ্যাত উদাহরণে: 
মুখচেনা কিন্তু পরিচয় উদ্ধার করতে না-পারা ব্যক্তিদের আমরা আপনি-তুমি-তুই সম্বোধন 


] 
| 
| 


এড়িয়ে গিয়ে বলি-- ‘এখন কী করা হচ্ছে? ‘ কোথায় যাওয়া হচ্ছে?” ইত্যাদি__যাতে ক্রিয়ার 
কর্তা! সম্পূর্ণ উহ্য হয়ে যায়। কখনও কর্তার সম্বন্ধ রূপ (তোমার এখন কী করা হয়?’ 'ওর 
কি যাওয়া ঘটে উঠবে), কখনও-বা তার লোপ (কী করা হয়?) ঘটছে। দুয়ের ক্ষেত্রেই যে 
ভাবক্রিয়ার রাপই সমাপিকা ক্রিয়াকে eve! বা 2০০7 -এ রূপান্তরিত করে তা দেখা যাচ্ছে! 
কর্তার এই উহ্যতা বা লোপ বাংলার 'বাচ্যনির্মাণে বিশেষ প্রাধান্য পায় ছে. সরকার, 
২০০০ :৭৩-৮৩)। আমরা তাকে ভাববাচ্যেরই দুটি রূপ সেম্বন্ধ-কর্তা ভাববাচ্য আর সন্তাববাচ্য) 
হিসেবে দেখেছি। সম্বন্ধ কর্তা ভাববাচ্যের রূপ আমরা দেখেছি, “তোমার কী করা হচ্ছে এখন, 
জাতীয় বাক্যে। কর্তাহীন সম্ভাববাচ্য এ ধরনের বাক্যে পাই_ 

| এই জল খাওয়া যায়। 

| এই রাস্তায় কদ্দূর যাওয়া যাবে জানি না। 

| লক্ষণীয় যে, কর্তাহীন সম্তাববাচ্যে সহায়ক সমাপিকা হিসেবে ভাবক্রিয়ার পর যা- এবং 
চল্‌:_এ দুটি ধাতুই বেশি সম্ভাব্য। অন্যদিকে সম্বন্ধ কর্তাযুক্ত ভাববাচ্যে ‘হওয়া’ “ঘটা” -_এই 
দুটি ফ্রিল্নাপদের ব্যবহার স্বাভাবিক। 


বাংলা অসমাপিকা ক্রিয়া : রূপ ও প্রয়োগ / ১৯ 


ভাবিয়া ও ক্রিয়াসমাস 
ভাবক্রিয়া দুধরনের সমাসে আবদ্ধ হয়। একটা হল দ্বন্ব। যাতে সমাপিকা অসমাপিকা (ভাবক্রিয়া) 
দুইই যোগ দিতে পারে। যেমন আসা-যাওয়া, আসে-যায়__দুইই পাই আমরা, আসবে-যাবে 
গেল-এল বা এল-গেলও। এইরকম দেখাশোনা, পড়াশোনা, লেখাপড়া, ওঠানামা, হাসার্কাদা, 
বলাকওয়া, নাচাগাওয়া। এসব ছন্দ সমাসের সমস্যমান পদগুলি প্রায়-সমার্থক এবং বিপরীতার্থক 
দুইই হতে পারে। 

৷ বাংলায় ভাবক্রিয়াতে মূল ক্রিয়াটি প্রায় পুনরাবৃত্তি ঘটিয়ে আর এক ধরনের সমাস হয়, 
তাতে খানিকটা ধ্বনিতাত্বিক পরক্রিয়াও যোগ দেয়। ভাবাভাবি, নাচানাচি, টোকাটুকি, দেখাদেখি__ 
এগুলির সব অর্থ এক ধরনের নয়, সে সম্বন্ধে অন্যত্র আমরা বলার চেষ্টা করেছি। কিন্তু মূল 


১. প্রথম অংশে ধাতুর সঙ্গে -আ জুড়ে ভাবক্রিয়ার রূপ, 

২. দ্বিতীয় অংশে ধাতুর সঙ্গে ই জুড়ে দেওয়া।১৬ 
এই -ই জোড়বার ফলে যেখানে স্বরোচ্চতা সাম্য ঘটার সেখানে তার প্রয়োগ । ফলে 
টোকাটুকি -তে পরেরটা *টোকি না হয়ে হয় টুকি’ ; দেখাদেখি-তে প্রথমটা দ্যাথা, কিন্তু 
পরেরটা দেখ্‌ + ই। বলতে পারি, দু ক্ষেত্রেই একটি বিচ্ছিন্ন (01500710/1005) অথচ যুগলবিভক্তি 
ধাতুর সঙ্গে জুড়ে এ ধরনের সমাস তৈরি করে। সে বিভক্তিটি “আ..ই”। একে 'ক্রিয়াবর্তন”ও 
বলতে পারে। বাংলায় ব্যতিহার বহুরীহির উদাহরণ হিসেবে এ ধরনের শব্দনিমিতি উদ্ধার করা 
হয় বটে। কিন্তু অন্যোন্যতা বা পারস্পরিকতা এর একমাত্র অর্থ নয়। 'চুলোচুলি’ ‘চোখাচোখি’- 
তে পারস্পরিকতা আছে, কিন্তু ‘দেখাদেখি’, “ভাবাভাবি“্তে নেই। আর ক্রিয়ার দিক থেকে 
একটি পরিভাষাও দরকার। বাংলায় অন্য পদেও এ ধরনের একই বিভক্তি-যুগ্মক লেগে সমান 
করা হয়। যেমন বিশেষণে “সোজাসুজি”, 'হাড্ডাহাড্ডি' “টাটকাটাটকি'। এগুলিকে 'শব্দাবর্তন” 
বলা যেতে পারে। 


I 
i 
1 

৭২০ / সাহিত্য-পরিষৎ-পত্রিকা : ১১১ বর্ষ,৩-৪ সংখ্যা 


এ প্রসঙ্গে মনে রাখা দরকার যে, পূর্বস্রিয়া আর নিমিত্রার্থক অসমাপিকার যেমন 
দ্বিরুক্তি (৫94)1108) ঘটে, ভাবক্রিয়া আর সাপেক্ষক্রিয়ার ক্ষেত্রে তাও ঘটে না। ফলে **যাওয়া- 
যাওয়া’ এবং *“দেখলে দেখলে’ জাতীয় কোনো সংগঠন বাংলায় নেই, যদিও “গিয়ে গিয়ে” 
এবং “ দেখতে দেখতে” বাংলায় খুবই স্বাভাবিক। 


পূর্বক্রিয়ার অন্বয় ও অর্থন্যাস 
পূর্ক্রিয়ার রূপতত্বের আলোচনা আমরা দ্বিতীয় অংশে করেছি। এখানে তার অন্বয়ের আলোচনা 
প্রসঙ্গে লক্ষ করি যে 

১ পুর্বক্রিয়া এক ধরনের যৌগিক বাক্য তৈরি করে, যদিও তা ব্যাকরণের অধিস্তরে 
যৌগিক বাক্য বলে গৃহীত হয় না। “আমি ভাত খেয়ে কলেজে যাব’ বাক্যটির মূলে 
দুটি বাক্য-_আমি ভাত খাব’ এবং ‘আমি কলেজে যাব!’ এতে ক্রিয়ার ধারাবাহিক 
শৃঙ্খলার শেষের ক্রিয়াটি সাধারণভাবে সমাপিকা, তার আগেরগুলি অসমাপিকা। 
যেমন 
মেয়েটি দাড়িয়ে ব্যাপার-স্যাপার দেখে ঘাবড়ে গিয়ে চট করে একটা বাস ধরে বাড়ি 
ফিরে গেল। 

২ এও লক্ষণীয় যে, এ ধরনের বাক্যে সাধারণত সমকর্তৃকতা (ভাষাবিজ্ঞানে যাকে like 
subject constraint বলে তা) আছে। অর্থাৎ সেই, সমাপিকাটির যে-কর্তা সে-ই 
বাকি পূর্বত্রিয়াগুলিরও কর্তা হবে। 
এও মনে রাখতে হবে, এই শর্ত কেবল সজীব (+2117919) কর্তার ক্ষেত্রেই খাটে তা 
নয়। অজীব কর্তার ক্ষেত্রেও খাটে, যেমন “টেবিল থেকে উলটে নীচে পড়ে গ্লাসটা 
ভেঙে চুরমার হয়ে গেল!’ 
কিন্তু এক জায়গায় এই শর্ত লঙ্ঘিত হতে দেখা বায়-_সেটা প্রাকৃতিক ঘটনাশৃঙ্খলের 
ক্ষেত্রে, মোটামুটি কার্যকারণের সূত্রে যেগুলি শৃঙ্খলিত। যেমন, 
ঝড় হয়ে গ্রামের মাটির বাড়িগুলো সব ভেঙে গেছে। 
অবিরাম বৃষ্টি হয়ে রাস্তাটায় প্যাচপেচে কাদা হয়েছে। 

৩ পূর্বক্রিয়াবাহী বাক্যগুলি সমাপিকাবাহী বাক্যগুলির ক্রিয়াবিশেষণের ভূমিকা নেয়, 
sentential adverb হয়। অর্থাৎ সমাপিকা ক্রিয়াটিকে তারা কোনো না-কোনোভাবে 
বিশেষিত করে। “ছেলেটা দৌড়ে এল’, “লোকটা গবগবিয়ে খাচ্ছে'-তে যেমন “দৌড়ে 
এবং ‘গবগবিয়ে’ ক্রিয়াবিশেষণ, ক্রিয়ার ধরন বা 77070761 বোঝাচ্ছে__তেমনি উপরের 
নানা দৃষ্টাত্তে অসমাপিকাবাহী খণুবাক্যগুলিও ক্রিরাবিশেষণের কাজ করে। 


পূর্বক্রিয়ার দ্বিরুক্তি 

ভাবক্রিয়া আর সাপেক্ষক্রিয়ার দ্বিরুক্তি ঘটে না, কিন্তু পূর্বক্রিয়া আর নিমিত্তক্রিয়ার ঘটে, একথা 
আমরা আগে বলোছ। পূর্বক্রিয়ার দ্বিরুক্তি সব সময় এক অর্থ বহন করে না, ক্রিয়ার প্রলম্বন, 
বারংবারতা, দ্রুত পুনরাবৃত্তি, ব্যাপ্তি, ইত্যাদি নানা অর্থ প্রকাশ করে। কোন্টি প্রলম্বনযোগ্য, 


বাংলা অসমাপিকা ক্রিয়া . রূপ ও প্রয়োগ / ২১ 


ধ age 


কোন্টি এক বারে সমাপ্য (“ঘুষি মারা’ যেমন) তার উপর অর্থের বৈচিত্র্য তৈরি হবে। যেমন 
‘ভেবে ভেবে’ আর ‘পিটিয়ে পিটিয়ে'-র অর্থমাত্রা এরকম নয়। নীচের কিছু দৃষ্টান্ত থেকেই তা 
পরিষ্কার হবে।- 

“তোমায় দেখে দেখে আঁখি না ফিরে।' (একটানা দেখা)। তোমাদের ব্যাপার-স্যাপার 
দেখে দেখে আমি হদ্দ হয়ে গেছি। (একটানা নয়, বারবার দেখা) 

ওদের ঘুরে ঘুরে সব দেখাও প্রেলম্বন ও ব্যাপ্তি)। গাড়িটাকে ভেঙে ভেঙে ফালতু 
লোহার দোকানে নিয়ে গেল। (পুনরাবৃত্তি) 


যৌগিক ক্রিয়া ও পূর্বক্রিয়া 
বাংলা পূর্বক্রিয়া একটি বড়ো ভূমিকা নেয় বাংলা যৌগিক ক্রিয়া গঠনে। বস্তুতপক্ষে যেগুলি 
আসল বাংলা যৌগিক ক্রিয়া সেগুলি মূলত পূর্বক্রিয়ার সঙ্গে একগুচ্ছ সমাপিকার সমবায়ে 
গঠিত। কোন্‌ কোন্‌ সমাপিকা এ কাজে যোগ দেয় তার তালিকা আমার এম. এ.-র গবেষণাপত্র 
Aspects of the Compound Verb in Bengali-** তে আমি বলেছি। এখানে তার 
পুনরুদ্ধার করা যেতে পারে 

আছ, আন্‌, বেড়া, বস্‌, চল্‌ দ্যাথ্‌ দাঁড়া, দে, নে, যা, ওঠ, পা, ফ্যাল্‌ পড়, যা, র, তোল্‌, 
রাখ্‌, থাক--এগুলিকে নিয়ে আগে পূর্বন্রিয়া বসিয়ে অজস্র যৌগিক ক্রিয়া বাংলায় তৈরি হয়। 
কোন্টি কোন্‌ পূর্বক্রিয়ার সঙ্গে যেতে পারে এবং পূর্বক্রিয়ার অদলবদলে এই সমাপিকা 
৬০০০ v৫r৮-গুলির কী অর্থান্তর হয়, তাও আমরা ওই গবেষণাপত্রে দেখিয়েছি। নীচে 
এভাবে তৈরি কিছু যৌগিক ক্রিয়ার উদাহরণ আমরা লিখছি_ 

বসে আছি, দাঁড়িয়ে আছি, ঘুমিয়ে আছি (থিতু ক্রিয়া বা ative ৮০ -র সঙ্গে) শেষ 
করে এনেছি, ভজিয়ে এনেছি, নরম করে এনেছি। 

(প্রক্রিয়ার অন্ত্যপর্যায়সূচক। কিন্তু “ডাক্তার দেখিয়ে এনেছি’ যৌগিক ক্রিয়া নয়!) 

বলে আসছি, শুনে আসছি, ভেবে আসছি (কিন্ত “ঘুরে আসছি’ নয়) 

। গেয়ে বেড়াই, বলে বেড়াও, খেলে বেড়াও বলে বসল, চেয়ে বসবে, ভেবে বসল, 
বলে চলা, গেয়ে চলা, হেঁকে চলা, পড়ে দেখা, ভেবে দেখা, নিয়ে দেখা, হয়ে দাঁড়ানো, গিয়ে 
দাঁড়ানো, বলে দেওয়া, ছুঁয়ে দেওয়া, রেখে দেওয়া, ভেবে নেওয়া, চেখে নেওয়া, ঘুমিয়ে নেওয়া 
এসে যাওয়া, দেখে যাওয়া, কেঁপে যাওয়া, দেখে ওঠা, পেরে ওঠা, হেসে ওঠা চো-, পা- আর 
পার্‌- সাধারণ ভাবে নিমিত্তক্রিয়ার সঙ্গে যুক্ত হয়)। 

শুনে ফেলা, হেসে ফেলা, করে ফেলা উঠে পড়া, বসে পড়া, ঘুমিয়ে পড়া, বসে রইল, 
দাঁড়িয়ে রইল, শুয়ে রইল, বানিয়ে তোলা, সাজিয়ে তোলা, ভরিয়ে তোলা, দেখে যাচ্ছি, বলে 
দাও, হেসে যাই, বলে রাখো, দেখে রাখছি, করে রাখবে, বলে থাকব, পেয়ে থাকি, বসে 
থাকবে। 

আমাদের পূর্বোক্ত গবেষণায় সমস্ত অর্থ-বৈচিত্রয সম্বন্ধে বিশ্লেষণ দেওয়া আছে, এখানে 
তার অবকাশ নেই। 

আমরা উপরে সহায়ক ক্রিয়াগুলিকে পূর্বক্রিয়ার পরে সাজিয়েছি বটে, সেটাই বাংলায় 
স্বাভাবিক অচিহিন্ত (Unk) পদক্রম। কিন্তু কথার জোর বা মনোযোগ-বিকল্পে সহায়ক 

ক্রিয়াটি আগে আসতেও পারে--ওই বিকেন্দ্রিত ক্রমে যেমন__“হঠাৎ সে উঠল হেসে।” ‘এই 

কথা শুনে মেয়েটি ফেলল কেঁদে ।”১৮ 
দ্বিতীয়ত, পূরবত্রিয়া ও সহায়ক ক্রিয়া দুয়ে মিলে যৌগিক ক্রিয়ার একটি একক বলে 

গণ্য হলেও, এ দুয়ের মাঝখানে কয়েক শ্রেণির উপাদান এসে বসতে পারে। সেগুলি হল-_ 

১. নিশ্চয়ার্থক -ই এবং অন্তর্ভুক্তিবাচক -ও প্রত্যয় : বলেই ফেলল কথাটা, শেষ পর্যন্ত 
উঠেই পড়ল ; ভেবেও থাকি মাঝে মাঝে, হেসেও ফেলল তারপরে 

২ আলংকারিক ‘তো’ : হেসে তো উঠলই, ভেবে তো যাচ্ছিই 

৩ একশব্দের ক্রিয়াবিশেষণ : বলে যখন ফেলেছেন কথাটা, রেগে যখন উঠলই, বলে 
তবে ফেললেন কথাটা। 

৪ কখনও কর্তৃপদও বিকেন্দ্রিত ক্রমে দুয়ের মাঝখানে বসতে পারে : বলে আপনি 
ফেলেছেন যখন... 

৫ কখনও এ ধরনের একাধিক উপাদান বসতে পারে : বলে তো আপনি ফেলেছেন... 


সমাসবন্ধ পূর্বক্রিয়া 
ভাবক্রিয়ার দ্বন্দ্ব সমাসের রূপ যেমন প্রচুর, তেমনই একই ভাবে সেগুলি পূর্বক্রিয়ার ছন্দ 
হিসেবে দেখা দিতে পারে। সবগুলির নয়, যেমন আসা-যাওয়া থেকে ‘এসে গিয়ে’ হয় না, 
কিন্তু দেওয়া-থোওয়া থেকে “দিয়ে-থুয়ে সহজেই হতে পারে। এইভাবে দেখি 
কাদাকাটা > কেদেকেটে পড়াশোনা > পড়েশুনে ধরাকরা > ধরেকরে 
ভাঙাচোরা > ভেঙেচুরে দেখাশোনা > দেখেশুনে লাফানো ঝাপানো > লাফিয়ে ঝাপিয়ে 
রাখাঢাকা > রেখে ঢেকে হাসাকাদা > হেসে কেঁদে রীধাবাড়া > রেঁধেবেড়ে 
হাগামোতা > হেগেমুতে মেলামেশা > মিলেমিশে 

কিন্তু একদিকে যেমন সব ভাবক্রিয়া-্বন্দের পূর্বক্রিয়া দ্বন্দবরূপ পাওয়া যায় না--এসে 
গিয়ে পাই না, পাই না ‘দিয়ে নিয়ে'_তেমনই আবার এমন অনেক পূ্বক্রিয়ার দ্বন্দ সমাস 
আছে যার ভাবক্রিয়া প্রতিরূপ নেই। যেমন চাওয়া চিন্তা বা ভাবাচিস্তা পাই না, কিন্তু পাই 
“চেয়েচিস্তে” পাই, ‘ভেবেচিন্তে’ পাই। সমাস হিসেবে 'হাসাখেলা” পাই না, কিন্তু পূর্বক্রিয়ার 
দ্বন্দ পাই 'হেসেখেলে,। 

এ ছাড়াও কিছু বিচিত্র দৃষ্টান্ত আছে। “সামল্-সুমলে'-তে দ্বিতীয় অংশটি অনুকার 
সৃষ্টি, যেমন ঘেমেচুমে*-তে “চুমে”। এদের কোনো ভাবক্রিয়া-প্রতিরূপ- সামলানো-সোমলানো, 
ঘামাচোমা খুব স্বাভাবিক প্রয়োগে পাই না!’ 


নিমিত্তক্রিয়ার অন্বয় ও অর্থন্যাস 

নিমিত্তক্রিয়ার কোনো বিভক্তি জোড়ে না, একথা আমরা আগেই বলেছি। কিন্ত নিমিত্তক্রিয়ার 
পরে যে-সব সমাপিকা ক্রিয়া প্রত্যাশিত, যেগুলির তালিকা খুব সীমাবদ্ধ নয়। সেগুলি হল 
চাওয়া, হওয়া, পাওয়া, পারা, না-হওয়া, ‘আছা’, আসা, থাকা, কওয়া, বলা, যাওয়া, দেওয়া, 
নেওয়া, দেখা, শোনা, ওঠা, নামা, ছোটা, ইত্যাদি। বলা বাহুল্য, এর মধ্যে সব প্রতিবেশে 
সবগুলির সমান ব্যবহার হয় না, চাওয়া, হওয়া, পারা, পাওয়া থাকা ইত্যাদির ব্যবহার তুলনায় 


ূ বাংলা অসমাপিকা ক্রিয়া : রূপ ও এয়োগ / ২৩ 

বেশি। তার কিছু দৃষ্টান্ত 

নি 

ব্যাপারটা তো একটু তোমাকে দেখতে হয়। 

এসব কথা আমি আদৌ বুঝতে পারিনি। 

তুমি কী বলছিলে আমি শুনতে পাইনি। 

সারা বিকেলবেলায় লোকটা ঝিমুতে থাকে। 

| এ ছাড়া বলতে শোনা, নকল করতে দেখা, বলতে ওঠা, দেখতে নামা, ঘুড়ি ধরতে 

ছোটা, দেখতে যাওয়া, লিখতে দেওয়া মেরামত করতে নেওয়া, থামতে বলা/কওয়া ইত্যাদি 

প্রয়োগ সহজেই আসে । আরও অন্যান্য ক্রিয়ার সঙ্গেও প্রয়োগ ভাবা যায়, যেমন “স্বাদ বুঝতে 

খাওয়া/চাখা, ভুলতে চেষ্টা করা’ “গুনতে গলদ্ঘর্ম হওয়া’, “ভাবতে কষ্ট হওয়া ইত্যাদি। 
। এ থেকে বোঝা যায় যে, নিমিত্তক্রিয়ার 'ইতে > তে’ প্রত্যয়েরও অস্তত দুটি অর্থ 

আছে। একটি নিমিত্তাৰ্থক, আর একটি ঘটনাত্মুক। একটিতে নিমিত্ত বা উদ্দেশ্য বোঝায়, আর- 

একটিতে কাজ বা 8০090 বোঝায়। চাওয়া, হওয়া ইত্যাদির সঙ্গে যে-নিমিত্তক্রিয়া তার মূল 

অর্থ লক্ষ্য বা উদ্দেশ্য ; এরকম অর্থ আরও তৈরি হয় যাওয়া, আসা, ছোটা, ওঠা, নামা ইত্যাদি 

সমাপিকার ফ্রেমে। কিন্তু পারা, পাওয়া, বলা, কষ্ট হওয়া, চেষ্টা করা ইত্যাদিতে নিমিত্তক্রিয়ার 

event বা 8০11070 অর্থই বেশি জেগে ওঠে। 





নিমিত্তক্রিয়ার দ্বিরুক্তি 

অসম্নাপিকার মধ্যে পূর্বক্রিয়া ও নিমিত্তক্রিয়ারই দ্বিরুক্তি ঘটে, একথা আমরা আগে বলেছি। 
এই দ্বিরুক্তির ফলে ক্রিয়া অনুযায়ী নানা ধরনের অর্থ প্রকাশিত হয়। যেমন__ 

১ ব্যক্তি : দেখতে দেখতে, ভাবতে ভাবতে, কাদতে কাদতে, খেতে খেতে 

২ অবিচ্ছিন্ন পুনরাবৃত্তি : কাশতে কাশতে, মারতে মারতে, মাথা ঠুকতে ঠুকতে 

৩ বিচ্ছিন্ন পুনরাবৃত্তি : পরীক্ষা দিতে দিতে, লটারি টিকিট কিনতে কিনতে (এগুলি 
ব্যাপ্তিঅর্থও সম্ভব) 





নিমিত্তক্রিয়ার সমাসরূপ 
ভাব্্ি়ার সমদরপই হতে > তে যোগে নিমিক্রিয়ার নব সমাসের চেহারা নে 
দেখাশোনা > দেখতে শুনতে 
দেওয়া থোওয়া > দিতে থুতে 
লেখাপড়া > লিখতে পড়তে 
আসাযাওয়া > আসতে যেতে 
এগুলিকে সমাসই বলব, কারণ অলুক্‌ ধরনের হলেও দুটি শব্দ জোড়ে জোড়েই 
ব্যবহৃত হয়। 


সাপেক্ষ ক্রিয়ার অন্বয় ও অর্থন্যাস 
সাপেক্ষ অসমাপিকা ক্রিয়ার প্রয়োগগত অর্থ একটি নয়। তার প্রধান কাজ একটি শর্ত তৈরি 





২৪ / সাহিত্য-পরিষৎ-পত্রিকা : ১১১ বর্য,৩-৪ সংখ্যা 


করে দুটি বাক্যকে জুড়ে দেওয়া, বাংলা জটিল বাক্যের একটি ধরন গড়ে তোলা। তাতেই এর 
অর্থ আশ্রিত। নীচের দৃষ্টাস্তগুলির সবই জটিল বাক্য। সাপেক্ষক্রিয়া তাতে সংযোজকের কাজ 
করছে, এ জন্যই বিদেশি ভাষাবিজ্ঞানীরা তার নাম দিয়েছেন Conditional 00110706161 এই 
বাক্গুলি থেকেই সাপেক্ষ ক্রিয়ার শর্তভিত্তিটি পুষ্ট হবে__ 

আমাকে না বললে আমি খাব না। 

বাবা বাড়ি এলে তোমাদের চা দেব, কেমন? 

বই পড়লেই সব কিছু জানতে পারবে। 

শচীন খেললে ভারত জিতবে। : 
সাধারণভাবে বলা হয় যে, এই -ইলে/-লে যুক্ত সাপেক্ষ ক্রিয়াতে একটা 'যদি..তাহলে’-র অর্থ 
আছে, অর্থাৎ -লে- ক্রিয়াকে বদলে ‘যদি... ক্রিয়া, তাহলে দ্বিতীয় ক্রিয়া (সমাপিকা)’ হিসেবে 
লেখা যায়। প্রথম বাক্যটিকে যেমন লেখা যায় ‘যদি আমাকে না বলে তাহলে আমি খাব না’ 
হিসেবে। কিন্ত দ্বিতীয় বাক্যটিতেই “যদি'-র অর্থ দাড়ায় না। বরং অনেক স্বাভাবিক অর্থ হবে 
“বাবা বাড়ি আসার পর...১। এইরকম ভাবে। “তুমি স্কুলে পৌছোলে একটা টেলিফোন কোরো? 
বাক্যেও সংশয়বোধক “যদি'-র অর্থ নেই, আছে “স্কুলে পৌছোবোর পর’ অর্থ। অর্থাৎ কোনো 
কোনো ক্ষেত্রে সাপেক্ষ ক্রিয়া পূর্বত্রিয়ারই রূপান্তর মাত্র। “তুমি স্কুলে পৌছোলে'-র অর্থ হল 
“তুমি স্কুলে পৌছে;। 

এই দ্বিতীয়, অর্থাৎ ০৬০ বা 8০007 অর্থে সাপেক্ষক্রিয়ার ব্যবহারের আরও প্রতিবেশ 

আছে বাংলা ভাষায়। যেমন, 

ওই ছবিটা একটু দেখলে হয় 

এখন একটু পড়তে বসলে পার তো। 

এখানে যদি-র শর্ত সম্পূর্ণ আচ্ছন্ন না হলেও ৪০01 অর্থটিই প্রাধান্য পায়। 


অসমাপিকা ক্রিয়ার নিষেধ 


অসমাপিকা ক্রিয়াটি ঘটেনি বা ঘটবে না এমন বোঝাতে যে “না” -টি ব্যবহৃত হয় তা 
সাধারণভাবে ক্রিয়ার আগে বসে (সরকার, ১৯৮৫ দ্র.) 

ওখানে তোমরা না-যাওয়াটা সকলে পছন্দ করেনি। 

এ পদটা না-খাওয়ার কী যুক্তি আছে? 

ক্লাসে স্যার অঙ্কটা না-বোঝানোয় আমি মুশকিলে পড়ে গেছি। 

বিষয়টা নিজে না-দেখে কিছু বলতে পারব না। 

না-ধমকিয়ে বাবা-বাছা করে বোঝানোর চেষ্টা করো। 

তুমি নাবললে তো আমি কথাটা জানতেই পারতাম না। 

ছেলেটা না-ঘুমোলে আমি বেরোতে পারব ন। 
পূর্ক্রিয়া ও নিমিত্রক্রিয়ার ক্ষেত্রে না-এর প্রয়োগ একটু বিশেষত্ব পায়। আমরা আগেই দেখেছি, 
এ দুটিই নানারকম পদগুচ্ছ তৈরি করে, বিশেষ করে যৌগিক ও দ্বিরুক্ত পদ। যৌগিক ক্রিয়ায় 
একটি অসমাপিকা ও একটি সমাপিকা থাকে হুক (০০K, 1974) যেমন দেখিয়েছেন, 
যৌগিক ক্রিয়ার নিষেধ স্বাভাবিক শোনায় না। অর্থাৎ *আমি উঠে পড়িনি, *আমি দেখে 


৷ বাংলা অসমাপিকা ক্রিয়া : রূপ ও প্রয়োগ / ২৫ 
ফেলিনি, *আমি বলে ফেলব না__এসব বাক্যের চেয়ে স্বাভাবিক প্রয়োগ হল আমি উঠিনি, 
আমি দেখিনি, আমি বলব না। তবে জেদি বা জোরালো প্রত্যুত্তরে কেউ বলতেই পারে, “না, 
আমি কেঁদে ফেলব না'__তুই নির্ঘাৎ কেঁদে ফেল্বি__এই অভিযোগ গুনে। এ ধরনের 
প্রয়োগ ‘না’ সমাপিকা ক্রিয়ার পরেই বসবে, সমাপিকার নিষেধের সাধারণ নিয়ম মেনে। 
কিন্তু নিমিত্তার্থকের সঙ্গে চা, পার্‌ পা ইত্যাদি জুড়ে যে ‘সম্বদ্ধ ক্রিয়া’ হয়, তা আক্ষরিক 
অর্থে যৌগিক ক্রিয়া নয়, কারণ সেখানে সহায়ক ক্রিয়ার অর্থনিষ্কীশন ঘটে না, অর্থাৎ ক্রিয়াগুলির 
নিজের নিজের অর্থ বজায় থাকে। যেহেতু এসব সম্বদ্ধ ক্রিয়াতে দুটি শব্দ পাই, নিমিত্ত আর 
সহায়ক, ফলে ‘না’ -এর দু-একটি ক্ষেত্রে স্থানবদলও ঘটে। একটি হল সম্ভাবনার ক্ষেত্র 

কথাটা নাও বলতে পারি 

কথাটা বলতে নাও পারি। 

আচ্ছা, খেতে না পেলাম, বসতে পেলেই হল। 

আচ্ছা, নাই-বা খেতে পেলাম, বসতে পেলেই হল। 
“যদি” যুক্ত সম্ভাবনার ক্ষেত্রেও -না-এর এই স্থানবদল ঘটে | এমনকি তা “যদি'-রও 
আগে এসে বসতে পারে। আবার মজার কথা হল, “যদি'-ও “বলতে”-র পরে, ‘না’-এর পরে, 
এমনকি ‘পারি’ বা চই'এর পরেও লাফিয়ে বসতে পারে। 

কথাটা যদি না বলতে পারি 

কথাটা যদি বলতে না পারি 

কথাটা না যদি বলতে পারি 

আমি যদি না খেলতে চাই 

আমি যদি খেলতে না চাই 

আমি না যদি খেলতে চাই 
এ ক্ষেত্রে সাধারণ বোধে সমাপিকার আগের 'না-টির অর্থ একটু বেশি জোর পায় 
বলে মনে হয়। 
নিমিত্ত ক্রিয়ার দ্বিরুক্তির ক্ষেত্রেও না-এর প্রয়োগ লক্ষ করার মতো। “না দেখতে 
দেখতে” ‘না বলতে বলতে” ‘না পড়তে পড়তে’ প্রয়োগ ক্রিয়াটির নিষেধ বোঝায়, কিন্তু 
“দেখতে না- দেখতে’ ‘পড়তে-না-পড়তে’ সম্পূর্ণ অন্য অর্থ তৈরি করে, অর্থাৎ ক্রিয়াটির 
ঘটনার মধ্যে একটি দ্রুতপরিবর্তনশীল অথচ অসম্পূর্ণ মুহূর্তকে ধরবার চেষ্টা করে। 
নিমিত্ত ক্রিয়ার সঙ্গে হয়” যুক্ত হলে এক ধরনের বাধ্যতার অর্থ আসে, একথা আগে 
বলা হয়েছে। বাচ্যের পূর্বোল্লেখিত আলোচনায় আমরা তাকে 'অবশ্যস্তাববাচ্য বলেছি। এই হ- 
এর নিষেধ নিমিত্তক্রিয়ার জন্য হবে “নেই” দিয়ে, কারণ হ- আসলে ‘আছ্‌'-এর ছন্মরূপ। প্রশ্নে 
এই আছ্‌ -এর ব্যবহার আরও স্পষ্ট__-“ছিঃ, এ কথা কি বলতে আছে?’ “বলতে হয় ?-ও 
প্রায় একই অর্থ প্রকাশ করে__ তা আমরা দেখেছি। এই হ-/আছ্এর নিষেধ হয় ‘নেই’ 
দিয়ে 








ছিঃ, এমন কথা বলতে নেই। ' 
| এমন কাজ করতে নেই 
ৰ ওসব জায়গায় যেতে নেই। 





২৬ / সাহিত্য-পরিষৎ-পর্রিকা : ১১১ বর্ষ, ৩-৪ সংখ্যা 


পূর্বক্রিয়ার বেলায় দ্বিরুক্ত রূপেও ‘না’ আগে বসে না খেয়ে খেয়ে, না ঘুমিয়ে 
ঘুমিয়ে। কিন্তু যেখানে দ্বিরুক্তি নেই, কিন্তু অন্য ক্রিয়ার সঙ্গে ছন্দ সমাস আছে, সেখানে অর্থের 
সুক্ষ্ম পার্থক্য তৈরির জন্য দুটি বিকল্প তৈরি হয় 
১. না দেখেশুনে 
২. না দেখে না শুনে 
১. না ভেবে চিন্তে 
২. না ভেবে না চিত্তে 
বলা বাছল্য, যদি সমধর্মী ক্রিয়ার ছন্ৰ না হয় তাহলে “না'-এর এই বিকল্প প্রয়োগ সম্ভব 
নয়। সেখানে ‘না হেসেকেঁদে' যতটা স্বাভাবিক, “না হেসে না কেঁদে ততটা স্বাভাবিক নয়। এ 
সম্বন্ধে আরও অনুসন্ধান করা প্রয়োজন। ৃ 
সাপেক্ষ ক্রিয়ার ক্ষেত্রেও ‘না’ আগে বসে অসমাপিকার সাধারণ নিয়ম মেনে--তা 
আমরা লক্ষ করেছি। কিন্তু সাপেক্ষব্রিয়াতে একধরনের ডবল নিষেধের প্রয়োগ আছে যা অন্য 
অসমাপিকার ক্ষেত্রে দেখা যায় না। যেমন__ 
ওখানে তোমরা আজ না গেলেই নয়? 
একথা কি এখন না বললেই নয়? 
‘নয়’ -এর জায়গায় সহায়ক হ- + না দিয়েও পাই : 
এ কথা কি এখন না বললে হত না? 
আমি নিজে এ ব্যাপারটা না দেখলে হবে না ভাই। 


বাংলা ক্রিয়াপদের ব্যাকরণ, এবং ব্যাপকভাবে মান্য চলিত বাংলা ভাষার ব্যাকরণ 
রচনার ধারাবাহিক প্রয়াস হিসেবে অসমাপিকা ক্রিয়াপদের উপরিবর্তী আলোচনাটি করা হল। 
যতদূর মনে হয়, এ সম্বন্ধে এটি প্রথম আলোচনা, অন্তত এতটা ব্যাপক ভাবে তো বটেই। 
প্রথমত আলোচনার দৌষক্রটি কিছু থাকতেই পারে, পাঠকেরা সেগুলি দেখিয়ে দিলে উপকৃত 
হ্ব। 

বাংলা ব্যাকরণের জন্য একটি প্রধান প্রয়োজন তার নিজস্ব পরিভাষা নির্মাণ। এ নিয়ে 
সাম্প্রতিক কিছু বিতর্ক উঠেছে, এবং বিতর্ক ব্যক্তিগত ঈর্যাবিদ্বেষ প্রণোদিত না হলে সমসময়েই 
্বাসথ্যকর। অনেকে বিরোধিতা করেন কিন্তু উন্নততর বিকল্পের প্রস্তাব করেন না, স্বচ্ছ পূর্বাবস্থাই 
বজায় রাখতে চান। মনে রাখা দরকার, সংস্কৃত ব্যাকরণের পরিভাষা সব ভাষার ব্যাকরণে খাটে 
না। 


টীকা ও সূত্রনির্দেশ 
১ চক্রবর্তীর (১৯৮৬ : ৮৬) অসমাপিকা ক্রিয়ার সংজ্ঞা নানা দিক থেকে অতৃপ্তিকর। “যে ক্রিয়া 
বাক্য শেষ করিতে পারে না, আরও কিছু শুনিবার বা বলিবার আকাঞ্জক্কা থাকিয়া যায় সেই 
ক্রিয়াকে অসমাপিকা ক্রিয়া বলে”। এই সংজ্ঞার প্রতিবাদ করে অধিস্তরে এই সব বাক্য-- “আমি 
ওখানে তিন ঘণ্টা ঠায় দাঁড়িয়ে । 'ছেলেগুলো সব রকে বসে, ওদিক দিয়ে যাওয়া বিপজ্জনক!’ 
‘আমি এটায়, আর বাচ্চাটা পাশের খটে ঘুমিয়ে!’ এসব স্থিতি ক্রিয়া বা 5191৩ ver৮-এ “আছ/ 


২ 


বাংলা অসমাপিকা ক্রিয়া : রূপ ও প্রয়োগ / ২৭ 


। থাক’ ক্রিয়া উহ্য আছে বলা যেতে পারে। কিন্তু তা সত্বেও উপরে বাকাগুলিতে কোনো 

, অভাববোধ জাগে না। এই রকম নিমিত্তক্রিয়ার একটি প্রযোগ--'আরে, সে কথা আর বলতে? 
এর পরবর্তী 'হয়/ আছে’ উহ্য, কিন্তু অসমাপিকাটিই অর্থকে সম্পূর্ণতা দেয়। 

' সমাপিকা ক্রিয়ার সাধারণ সংজ্ঞা চক্রবর্তী (১৯৮৬ : ৮৫) -তে পাই ‘যে ক্রিয়াতে বাক্য শেষ 

' হইয়া যায়, আর বলিবার বা শুনিবার কিছু থাকে না’! এ সংজ্ঞাও সম্তোষজনক নয়। তাব 

' রাপতত্তগত সংজ্ঞাই প্রার্থিত। সহজে বলা যায় যে, কাল, প্রকার বা অস্তত পক্ষবিভক্তির চিহ্ন ও 


| অর্থ যে-ক্রিয়া বহন করে বাক্যে সেটিই সমাপিকা ক্রিয়া। বর্তমান ও অনুজ্ঞায় তুমি পক্ষের 


তুচ্ছার্থক / অন্তরঙ্গ রূপে ব্যতিক্রম ঘটে, তাতে বিভক্তিই লাগে না। 


1 আমরা বাংলায় বা ভারতীয় ভাষায় সাধারণভাবে যাকে বাচ্য বলি, তা একই সঙ্গে বাক্যে সক্রিয়া 
' কর্তার গুরুত্ব কমায় (060045) করে, এমনকি কখনও কখনও তাকে আড়ালও করে। এবং মূলত 








। ক্রিয়াটিকে ভাবক্রিয়া বা বিশেষ্যায়িত করে তাকে বাক্যের অধিস্তরের কর্তার রূপ দেয়। 


কিন্তু বাচ্য হল ক্রিয়া আর কর্তার মধ্যে ভূমিকাবদলের একটি প্রক্রিয়া-_এ জন্য তার আলাদা 
করে “বাচ্য' নাম দেওযার সার্থকতা আছে। বাংলায় আর-এক ধরনের বিকেন্দ্রণ বা defocussing 
ঘটে। তা হল বাক্যের পদগুলির স্থানবদল। সাধারণভাবে বাক্যের প্রথম অবস্থানটি একটি 


' 19০8559৫ জায়গা। কিন্তু প্রথমে যা বসে (কর্তা) তা যেহেতু প্রত্যাশিত (9770701160) তা ততটা 


জোর পায় না! কিন্ত সেখানে যা প্রত্যাশিত নয় তা যদি এসে বসে, তবে তা 19০899০৫ হয়! 
ফলে ‘আমি ওখানে যাব’-এই পদক্রমী বাক্যের জায়গায় ‘যাব আমি ওখানে” বা ‘ওখানে আমি 
যাব'-তে প্রথম পদটি f০০॥55০৫ হয়। “ওখানে যাব আমি'-তে “যাব, দ্বিতীয় স্থানে এলে যাব’ও 


! তুলনায় কম হলেও, 00০85580 হয়। 


অসমাপিকাগুলির এখানে একটি নতুন নামকরণ কন্পা হচ্ছে। এর মধ্যে পূর্বক্রিয়া কথাটি পালি 
ব্যাকরণে পেয়েছি। নিষ্ঠাস্ত ক্রিয়ার চেয়ে এটি অনেক স্বচ্ছ। তারই সঙ্গে সমতা রেখে অন্যান্য 
নামকরণ করেছি। এতে ব্যক্তিগত কীর্তিস্থাপনের কোনো চেষ্টা নেই। এর চেয়ে উন্নততর ও সুন্দর 
নামকরণ পাওয়া গেলে এগুলিকে বর্জন করতে আমাদের দ্বিধা হবে না। 


' বলা বাহুল্য, উধ্বকমাটি পূর্ববর্তী দলের (51191৩-এর) স্বরোচ্চতাসাম্য-জনিত উ্ধ্বায়নের 


চিহ্ন। ছ্যর্থকতরা সম্ভাবনা না থাকলে সাধারণভাবে বাংলা বানানে এই উধ্বকমা দেওয়ার 
রেওয়াজ নেই। শুভো ঠাকুর প্রমুখ তিরিশের বছর গুলিতে বোলে, কোরে, পোড়ে লিখতেন-__ 
এখন সে রীতি পরিত্যক্ত হয়েছে। 

যদিও পূর্ববঙ্গের উপভাষায় -“বার' জুড়লে ধাতুর উধ্বরূপ বা 1712) 907) জেগে ওঠে, ফলে মান্য 
চলিতে ‘করবার’, কিন্তু বঙ্গালীতে “কোরবার+। বঙ্গালীতে শুন্বার’ ‘দেখবার’, মান্য চলিতে 
*শোনবার” 'দ্যাখবার’। 

সব প্রযোজক ধাতুই যে প্রযোজক অর্থে ব্যবহৃত হয় তা নয়। ‘দেখাচ্ছে’ প্রযোজক রূপ, কিন্ত 
“তোমাকে বেশ দেখাচ্ছে” খানিকটা আত্মনেপদীর অর্থ আনে, প্রযোজকের নয়। এইরকম আর 
একটি ক্রিয়া “মানা'- যা থেকে “মানায়”, “মানাচ্ছে", ‘মানাবে’ ইত্যাদি রূপ পাই। 

এখানে স্মরণীয় যে, দ্বিদল অকর্মক ধাতু ‘দৌড়া’ 'দাঁড়া'-“ঘুমা” ইত্যাদিতে ভাবক্রিয়াতেই -আনো 
লাগে, ফলে তার সঙ্গে বাড়তি “আনো? লাগিয়ে তাকে প্রযোজক করার উপায় নেই! ফলে 
বাংলায় একটি বিশ্লিষ্ট (০৫৮৪৮৭5১০) উপায়ে এসব থেকে প্রযোজক করা হয়, ক্রিয়ার বিশেষ্যমূলের 
সঙ্গে কর্‌ বা দে, বা পাড় ধাতু লাগিয়ে। যেমন *দৌড় করানো" দাঁড় করানো’, “ঘুম দেওয়া? 
বা “ঘুম পাড়ানো'। | 

প্রেসে IPA বর্ণের অভাববশত বাংলা ধ্বনিগুলির রূপ দেওয়াল জন্য আমরা একটি সহজ রোমক 
বর্ণমালা ব্যবহার করছি। একসময় মার্কিনদেশে ভারতীয় ভাষার বিশেষজ্ঞরা এটি উদ্ভাবন 
করেছিলেন এতে প্রতিবর্ণন এইভাবে হয় : স্বরধবনি : অ=0, 4০৪, ও-০, ই, উ-॥, আা=A; 


২৮ / সাহিত্য-পরিষৎ-পত্রিকা : ১১১ বর্ষ,৩-৪ সংখ্যা 


৯০ 
১১ 


১২ 


১৩ 


১৪ 


১৫ 


ব্যঞ্জনধ্বনি : সাধারণ চেনা রোমানেব রাপগুলি ছাড়া, শৃ-$. স্‌. চ৮০, ছ-০%, eT, ঠা, 
ড্‌ =D, ঢুলDh, গুলাব, "= | এগুলি ব্যবহার করেই উচ্চারণ দেখানো হল। 

C = ব্যঞ্জন, ৬ = স্বর VY = অর্ধস্বর 

প্রত্যয়টি মূলত 'ইআ’ কিন্তু ই আর আর-এর মধ্যে য়-শ্রুতির আগম ঘটে বলে ইয়া রূপ দাঁড়ায়। 
স্বরোচ্চতাসাম্য-নিয়মে এই শ্রুতিধ্বনি কতটা প্রাসঙ্গিক হযে ওঠে তা নিয়ে আলোচনা দরকার। 
হয়তো তা ই-কে একটু শক্তিশালী করে তাকে স্বরোচ্চতাসাম্যে সাহাষ্য করে। 

সরকার (১৯৭৯ ) এ আমরা দেখিয়েছি যে কেবল বাংলা শব্দঝণেই (0) ৬০০ গোছের দল 
দেখা যায়, যেমন ‘সংস্কৃত' কথাটার শংশ্‌ এবং দণ্ট্রার দংশ্‌ (উচ্চারিত রূপ)। তবে অধোরাপে 
কোনো কোনো বিশেষ্যেও (০) ৬০০ দল তৈরি হয়। যেমন ‘গুপ্ত’ কথাটার সংগঠন এমনিতে 
CVCCV= ৪৪০)। কিন্তু সম্বদ্ধের -এর বিভক্তি লাগলে শেষের [0] লুপ্ত হয় ৪00. হয়, তার 
সঙ্গে এর জুড়ে গুপ্তের’ হয়। বাংলায় এটি একটি ব্যাপক প্রত্রিয়া। অর্থাৎ অধোতস্তরে নয়, 
বুৎপত্তির কোনো মধ্যবর্তী স্তরে (0) ৬০০ দল তৈরি হয়। 

করণ-অধিকরণে -তে-র সঙ্গে আরও দুটি বিভক্তি ব্যাকরণে নির্দেশ করা হয়, তা হল -এ আর 
-য়। আসলে এ দুটি পৃথক বিভক্তি নয়। -য় হল -এ -র হসম্ত রূপ। ব্যপ্রনের সঙ্গে পূর্ণস্বর -এ 
লাগে, কিন্তু স্বরের পর যে -এ যুক্ত হয় তা অর্ধস্বর হয়ে যায়। এইভাবে হএ > হয় হয়েছে। টাকাএ 
> টাকায়, কলকাতাএ > কলকাতায়। 

স্বরাত্ত শব্দের শেষে সন্বন্ধের -র বিভক্তি লাগে, ব্যঞ্জনাস্ত শব্দের শেষে -এর। তবে ভাবক্রিয়া 
যেহেতু -আ বা -আলোতে শেষ -এর হয়, অর্থাৎ দুটিই স্বরাস্ত, ফলে তাদের সঙ্গে -র-ই লাগে, 
“এর নয়। 

অর্থাৎ টা, টি, টে--এই তিনটি নির্দেশক প্রত্যয়! কিন্তু লক্ষণীয় যে, ভাবক্রিয়ার সঙ্গে কদাচিৎ 
-টি’ লাগলেও (খাওয়াটি” কেমন হল ?)-'টে কখনোই লাগে না! কারণ তার জন্য যে ধ্বনিগত 
শর্ত দরকার ভাবক্রিয়ায় তা থাকে না। 

এই "ই? মূলত “আ.ই'-_এই অ-লগ্ন যুগ্ম প্রত্যয়ের অংশ। এর সঙ্গে নিশ্চয়ার্থক 'ই’-র (ও-ই, 
আমার-ই, যাবেই) কোনো সম্পর্ক নেই। 

শিকাগো বিশ্ববিদ্যালয়ের ভাষাবিজ্ঞান বিভাগে এম. এ.-র গবেষণাপত্র, ১৯৭৫ 

সবুজপত্র প্রকাশের পর প্রমথ চৌধুরী ও রবীন্দ্রনাথের গদ্যে এই ক্রিয়ার পূর্বাগম খুবই লক্ষ করা 
গিয়েছিল। হেমেন্দ্রকুমার রায়ের মতো একাধিক লেখক এর দ্বারা প্রভাবিত হয়েছিলেন! 


সূত্রনির্দেশ 
চক্রবর্তী, বামনদেব, ১৯৮৬, উচ্চতর বাংলা ব্যাকরণ, কলকাতা, অক্ষয় মালঞ্চ 
চট্টোপাধ্যায়, সুনীলকুমার (সম্পা) ১৯৮৫, বাংলা পত্রিকা, (১৯৮৪-৮৫), কলকাতা, বাংলা বিভাগ, 


যাদবপুর বিশ্ববিদ্যালয় 


নাথ, মৃণাল সেম্পা), ভাষা, ২-১, এপ্রিল নভেম্বর ১৯৮২ 
-, ভাষা, ৩-১, নভেম্বর ১৯৮৩ - এপ্রিল ১৯৮৪ 
সরকার, পবিত্র, ১৯৭৯, সিলেব্ল-তত্্ ও বাংলা সিলেব্লের সংগঠন, দ্র সেনগুপ্ত সমরেন্দ্র (সম্পা), 


১৯৭৯, বিভাব ৩-৪, এপ্রিল-জুন ১৯৭৯, পৃ. ৩৩-৫৪ 


--, ১৯৮২, 'দ্বিমাত্রিকতা, না দ্বিতীয় স্বরলোপ’, দ্র. নাথ, মৃণাল (সম্পা) ভাষা, নভেম্বর-এপ্রিল ১৯৮২- 


৮৩, পৃ. ৮৫-৯৪ 


বাংলা অসমাপিকা ক্রিয়া : কপ ও প্রয়োগ / ২৯ 


-* ১৯৮৪, স্বরসংগতি অপিনিহিতি অভিশ্রতি অপশ্রুতি, নামকরণ বর্জনের পক্ষ একটি প্রস্তাব’, দ্র. নাথ, 
মৃণাল (সম্পা), ভাষা, ৩-১, নভেম্বর ১৯৮৩ এপ্রিল পৃ. ৫০-৬০ 
-- ১৯৮৫, ‘বাংলা ভাষায নিষেধাত্মক উপাদান’, দ্র. চট্টোপাধ্যাঘ, সুনীলকুমার সেম্পা), বিভাব, ১৯৮৫, 
পৃ. ৪৩-৮০। 
---, ২০০০, “বাংলা বাচ্য’, দ্র. মজুমদার, সমীরণ (সম্পা) অমৃতলোক 
Comrie, Bernard, 1976. Aspect, Cambridge, Cambridge University Press. 
Hook, Peter, 1974, The Compound Verb in Hindi Ann Arbor. The Michigan Series in 
South and South Asian Languages and Linguistics, No. I 
Chomsky, Noam and Morris Hallie. 1968, Sand Patterns of English, Cambridge, (Mass. ), 
M. J. T. Press. 


আদি বাসভূমির সন্ধানে 


সুনন্দনকুমার সেন 


১৭৮৬ সালে এশিয়াটিক সোসাইটির বাৎসরিক ভাষণে স্যার উইলিয়াম জোন্স দেখিয়েছিলেন 
যে, সংস্কৃত, গ্রিক, গথিক, লাতিন, কেলটিক, প্রাচীন পারসিক প্রভৃতি ভাষাগুলির মধ্যে ধাতুতে 
এবং রূপমুলে এক আশ্চর্য মেলবন্ধন আছে! তিনি বলেছিলেন যে এই মিল কাকতালীয় নয়। 
অর্থাৎ এই ভাষাগুলির কোনো এক জন্মদাত্রী ভাষা আছে। জোন্সের এই বক্তব্যের ফলে 
ইউরোপে এবং জার্মানিতে একদল গবেষক তার ভাষণের সত্যতা যাচাই করতে উৎসাহী 
হলেন। আর সেইসঙ্গে উৎপত্তি হল তুলনামূলক ভাষাবিজ্ঞান চর্চার। তারা লক্ষ করলেন যে শুধু 
ওই কয়টি ভাষাই নয় সমগ্র পৃথিবী ব্যাপী ছড়িয়ে থাকা জার্মানিক গোষ্ঠীর ভাষা, ন্লাভিক গোষ্ঠীর 
ভাষা প্রভৃতি পরস্পরের মধ্যে মিল আছে। একদল তুলনামূলক ভাষাবিজ্ঞানীর অক্লান্ত পরিশ্রমের 
ফলে ওইসব ভাষাগুলি যে মূল অবলুপ্ত ভাষাটি থেকে কালক্রমে উৎপন্ন হয়েছে তার চেহারাটি 
খাড়া করলেন। ১৮১৩ (মতান্তরে ১৮১৮ সালে) টমাস ইয়াং এই মুলভাষাটির নাম দিলেন প্রত্বু- 
ইন্দো-ইউরোপীয়। এই সর্বজনস্বীকৃত নামটির তাৎপর্য হল যে মুলভাষাটির সন্তানাদিরা সমগ্র 
ইউরোপে, ইরান মালভূমিতে এবং ভারতীয় উপমহাদেশ জুড়ে ছড়িয়ে আছে। এরপর ধীরে 
ধীরে বিতর্ক দানা বাধতে লাগল এই মূল ভাষাটির বাসস্থান কোথায়, কারা বলত প্রভৃতি বিষয়ে ৷ 
আঁতোয়া মেইয়ে তার ইন্দোইউরোপীয় উপভাষা গ্রন্থে বললেন যে যারা এই মূলভাষাটি 
বলতেন তারা কোনো অভিন্ন জাতির লোক নন, অর্থাৎ বিভিন্ন জাতির সংমিশ্রণ। এমনকি 
রাজনৈতিক ভাবে তারা কোনো একটি একক বা ইউনিট নয়। বরং বলা যেতে পারে যে ইন্দো- 
ইউরোপীয় বলতে বোঝানো হচ্ছে জাতি, ধর্ম, নৃতত্ব ব্যতীত একদল মানুষ যারা এই মূল ভাষাটি 
বলত। বিষয়টি একটি উদাহরণ দিয়ে বোঝানো যেতে পারে। ইংরেজ বলতে যা বুঝি, ইংরেজি 
ভাষাভাষী বলতে তা বুঝি না। ইংরেজিতে ইংলিশ পিপল 0779115৮০1০) এবং ইংলিশ 
স্পিকিং পিপল (English 959117)5 ৮০০1০) সম্পূর্ণ ভিন্ন। ইন্দো-ইউরোপীয় ভাষাভাবীরা 
এই ইংলিশ স্পিকিং পিপল সদৃশ ছিল! এই বিষয়ে গবেষকরা একমত হলেন। কিন্তু যে বিতর্ক 
রয়ে গেল তাদের মধ্যে তা হল যে, মূলভাষার নীড় (*12৫05) কোথায় ছিল। এই বিষয়ে নানা 
মুনির নানা মত। এই সব মতের কোনোটা ভাষাতত্বের উপর নির্ভরশীল, কোনোটা পুরাতত্তের 
উপর। বিভিন্ন সময়ে যাঁরা এই নিয়ে গবেষণা করেছেন তাদের মধ্যে উল্লেখযোগ্য হলেন 
আর. জি. ল্যাথাম, কার্ল পেঙ্কা, ম্যাক্সমূলার, অটো শ্রেভার, গর্ডন চাইল্ড, হারবার্ট কুন, উইলিয়াম 
কেপলার প্রভৃতি। এই প্রবন্ধে অবশ্য তাদের মত দেবার অবকাশ নেই। শুধু নামোল্লেখ করেই 
ক্ষান্ত হতে হল। 


ূ 
ও আদি বাসভূমির সন্ধানে / ৩১ 
| 


| প্রায় একশো বছর ধরে চলা এই বিতর্কটি অবশেষে সর্বপ্রথম একটি বহুস্বীকৃত সমাধানের 
পথে গেল যখন গত শতাব্দীর পাঁচের দশকে রুশ পুরাতাত্তিক মারিয়া জিন্বুতাস (১৯২২- 
১৯৯৪) এই সত্যে উপনীত হলেন যে পন্টিক ও ভল্পা স্তেপ অঞ্চলের কুরগান সভ্যতাই হল 
সেই সভ্যতা যাদের ছারা ইতিহাস, ভাষাতত্ব, পুরাণে প্রাপ্ত ইন্দো-ইউরোপীয় অভিযান হয়েছিল। 
এদের অভিযানের ফলেই ইউরোপের প্রাচীন অ-ইন্দো-ইউরোপীয় সভ্যতার অস্কুর বিনষ্ট হয়। 
পরবর্তী অধ্যায়ে আমরা কুরগান সভ্যতার এক সংক্ষিপ্ত পরিচয় তুলে ধরব। 


দ্বিতীয় বিশ্বযুদ্ধের পরবর্তীকালে সাধারণভাবে পুরাতান্তিক গবেষণা এবং বিশেষ করে সাবেক 
রাশিয়া এবং সন্নিহিত অঞ্চলে খনন কার্ষের ফলে আদি ইন্দো-ইউরোপীয় বাসভূমি 00৫0 
European Urheimet) সম্বন্ধে প্রাচীন ধারণাকে সম্পূর্ণ বদলে দিয়েছে। ভাষাতাত্বিকরা গত 
একশো বছর ধরে ইন্দো-ইউরোপীয় বাসভূমি সম্বন্ধে যা ভাবছিলেন তা এখন আর মোটেই 
ভারনা মাত্র নয়। পুরাতাত্বিক গবেষণায় প্রাপ্ত তথ্যাদির ভিত্তিতে সেটি এখন একটি নির্দিষ্ট রূপ 
পেয়েছে। কালানুক্রমিক বা ভৌগোলিক দূরত্বের ফাকফৌকরগুলি ভরাট করা সম্ভব হচ্ছে। 
জিন্বুতাস দেখিয়েছেন যে, খ্রিস্টপূর্ব ২০০০ অন্দে ইউরোপে যে প্রাচীন তাত্র প্রস্তর 
(091০911071০) সভ্যতার বিনাশ ঘটে তার পশ্চাতে আছে দক্ষিণ রাশিয়া, ইউক্রেন ও নিপার 
নদীর অঞ্চল থেকে আসা একদল মানুষ যাঁদের প্রধান বৈশিষ্ট্য হচ্ছে পিতৃতান্ত্রিক সমাজ ব্যবস্থা, 
চারণভূমি নির্ভর অর্থনীতি, বিশেষ সৎকার প্রক্রিয়া, ধর্মীয় আচার-আচরণ ও বিশেষ ধরনের 
গহনার ব্যবহার। বিভিন্ন পুরাতান্ত্িক আবিষ্কারের ফলে এই কথা নিশ্চিত ভাবে প্রমাণিত হয়েছে 
যে, ইউরোপে কোনো এক সময়ে এই চারণভূমি নির্ভর অর্থনীতিতে বিশ্বাসী মানুষজন যাবার 
ফলে ইউরোপের স্থানীয় সভ্যতার পরিবর্তন হয়। গুরুত্বপূর্ণ আবিষ্কারের মধ্যে প্রধান হচ্ছে 
নিপার ও নিন্ন ভোল্ার মধ্যবর্তী কুরগান সভ্যতা এবং এই সভ্যতার সঙ্গে সহাবস্থানকারী 
কৃষ্ণসাগরের ব্র্যোকসি) উত্তরে অবস্থিত এক প্রস্তর সভ্যতা । বিভিন্ন খনন কার্ষের ফলে আর্যদের 
আদি বাসভূমি সম্বন্ধে প্রচলিত ধারণাগুলি নস্যাৎ হয়ে গেছে। সেই সঙ্গে এই ধারণাও প্রায় সুদৃঢ় 
হয়েছে যে, একমাত্র কুরগান সভ্যতাই হচ্ছে পুনর্নিমিত প্রত ইন্দো-ইউরোপীয় সভ্যতার 
উত্তরাধিকারী। কারণ নব্যপ্রস্তর (60110০) বা তাত্র-প্রস্তর যুগে আর কোনো সভ্যতার পরিচয় 
পাওয়া যায়নি যাকে ইন্দো-ইউরোপীয় সভ্যতার সঙ্গে যুক্ত করা যায়। তাছাড়া এই সময়ে 
কুরগান সভ্যতা ছাড়া অন্য কোনো সভ্যতার পরিচয় পাওয়া যায়নি ইন্দো ইউরোপীয় ভাষীদের 
অঞ্চলে যার বিস্তার ঘটেছিল। 

কুরগান সভ্যতা বলতে জিম্বুতাস বুঝিয়েছেন নিম্ন নিপার ও দক্ষিণ সাইবেরীয় অঞ্চলের 
মধ্যবতী সভ্যতার তিনটি স্তরকে। যে স্তরগুলিকে আদি, মধ্য ও নব্য এই তিন স্তরে ভাগ করা 
যায়। এই সভ্যতার আদিস্তর তাত্র-ব্রোঞ্চ যুগের অন্তর্গত কিন্তু পরবর্তী অংশ আদি ব্রোঞ্চ যুগের 
অন্তর্গত। নিম্নে কুরগান সভ্যতার কিছু সাধারণ বৈশিষ্ট্যের কথা বলা হচ্ছে যা খনন কার্ষের ফলে 
ততে 
অ) অর্থনীতি Y 
কুরগানরা প্রধানত কৃষিজীবী। তবে এরা গোরু, ভেড়া, ছাগল, ঘোড়া, শুয়র প্রতিপালন করত। 


৩২ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


ঘোড়ার ব্যবহার এই সভ্যতার অন্যতম প্রধান বৈশিষ্ট্য। এখনও পর্যন্ত প্রাপ্ত বিভিন্ন পশুদের অস্থি 
বিচার করে দেখা গেছে যে ৭০% অস্থি হচ্ছে ঘোড়ার। কার্বন-১৪ (0-14) নামক বৈজ্ঞানিক 
পদ্ধতির মাধ্যমে জানা গেছে যে ঘোড়ার ওই অস্থিগুলি খ্রি.পূ. ৪৪০০ অব্দের। কুরগান সভ্যতায় 
ঘোড়াকে প্রধানত গৃহপালিত পশুরূপে বিবেচনা করা হত বলে মনে করা হয়। সম্ভবত দুধ এবং 
মাংসের প্রয়োজনেই ঘোড়াদের প্রতিপালন করা হতো। তবে গৃহপালিত করে রাখার পদ্ধতিটা 
একটু অন্যরকম। সাধারণত মাদি ঘোড়াদের দুধের প্রয়োজনে ব্যবহার করা হত এবং মদ্দা 
ঘোড়াগুলিকে মাদি ঘোড়ার পায়ের সঙ্গে বেঁধে তাবুর কাছে রাখা হত। এই রীতি অষ্টাদশ 
শতাব্দী পর্যন্ত সাইবেরীয়া অঞ্চলে চলিত ছিল। তবে গৃহপালিত ঘোড়াগুলির পাশাপাশি বন্য 
ঘোড়াদের অস্থিও পাওয়া গেছে। ইউরেশিয়ান স্তেপ অঞ্চলে এই বন্য ঘোড়াদের অস্তিত্বের 
কথা জানা গেছে, যাদের “তারপান' 097) বলা হতো। 

কুরগান সভ্যতার লোকেরা খ্রি.পু. পঞ্চম-চতুর্থ সহস্রাব্দে জঙ্গলে ঘেরা স্তেপ অঞ্চলে 
বসবাস করত। কিন্তু তখন ওই অঞ্চলের আবহাওয়া অপেক্ষাকৃত গরম ও আর্দ্র ছিল বলে জানা 
যায়, আবহাওয়ার সঙ্গে সমতাবিধান করে ওক, বার্চ, বিচ, এলডার, আ্যাশ প্রভৃতি গাছ তখন ওই 
অঞ্চলে পাওয়া যেত। আর ওইসব গাছে ঘেরা অরণ্যে বন্য ঘোড়া, শুকর, নেকড়ে, শেয়াল, 
হরিণ, খরগোশ প্রভৃতি পশুদের বাস ছিল বলে জানা যায়। ওইসব পশুদের হাড়ের তৈরি বিভিন্ন 
ধরনের যন্ত্রপাতি ও গহনার প্রচুর নিদর্শন পাওয়া গেছে। শিকারের জন্য অস্ত্র হিসাবে ব্যবহৃত 
হত পাথর দিয়ে তৈরি ধনুক। কুরগান সভ্যতায় প্রচুর পরিমাণে তুরপুন ও আঁকশির নিদর্শন 
মিলেছে। এর থেকে এ ধারণা করা যেতে পারে যে মৎস্য চাষ কুরগান সভ্যতার লোকেদের 
অন্যতম প্রধান জীবিকা ছিল। 

কুরগানদের কৃষি অনুন্নত ছিল বলে মনে হয়। পরবর্তী কুরগান যুগে এবং কৃষ্ণসাগরের 
উত্তরের সমাধিগুলিতে জোয়ারের দানা (মিলেট) এবং তরমুজের বীজের নিদর্শন পাওয়া গেছে। 
কৃষিতে ব্যবহৃত বেশ কিছু যন্ত্রও পাওয়া গেছে। বেলেপাথর দিয়ে তৈরি বেশ বড়ো একটি 
যন্ত্রের প্রমাণ মিলেছে যা সম্ভবত হাল হিসেবে ব্যবহৃত হতো। নেদারল্যান্ডে, ডেনমার্কের কিছু 
কিছু স্থানে খনন কার্ধের ফলে পরবর্তী কুরগান যুগের কৃষির প্রমাণ পাওয়া গেছে। আসলে 
কুরগান সভ্যতার লোকেরা তৃণভূমিতেই বেশি বসবাস করত যা ঘোড়া বা ওই জাতীয় পশুদের 
পক্ষে উপযোগী। যেমন কৃষ্ণসাগরের উত্তর ও পশ্চিমের স্তেপ অঞ্চলে, দানিয়ুব সমভূমি প্রভৃতি 
স্থানে। 

বিভিন্ন স্থানে খনন কার্যের ফলে দুই বা চার চাকা বিশিষ্ট কাঠের তৈরি যানের নিদর্শন 
পাওয়া গেছে নিম্ন নিপার ও ভন্মা অঞ্চলে । চাকাগুলি মনে হয় ওক গাছের কাঠি দিয়ে তৈরি। 
যে সমস্ত অঞ্চলে কুরগানরা গিয়েছিল সেই সমস্ত অঞ্চলে এই ধরনের চাকার নিদর্শন পাওয়া 
গেছে। তবে এই চাকাগুলিতে পণ্য পরিবহণের যানের বেশি ব্যবহৃত হতো প্রধানত স্তেপ 
অঞ্চলে। এই যানগুলি ধ্রি.পু. তৃতীয় সহস্রাব্দের পূর্ববর্তী কুরগান যুগে ব্যবহৃত হত বলে জানা 
যায়। এই ধরনের যানের সম্বন্ধে জানা গেছে মাইসীনীয় লেখে (/০০7০)। এই ধরনের পণ্য 
পরিবহণের যান ছাড়াও ঘোড়া অথবা যাড়ে টানা ট্রাকটরের নিদর্শন খনন কার্ধের ফলে পাওয়া 
গেছে। এই ট্রাকটর জাতীয় যানের সন্ধান মিলেছে ট্রাব্সককেণীয় অঞ্চলে যা প্রায় খ্রি.পূ. ৩৭০০ 
বৎসরের পুরানো । 


আদি বাসভূমির সন্ধানে / ৩৩ 


, পরবর্তী কুরগান যুগের আগে থেকেই ধাতু হিসেবে তামার ব্যবহার লক্ষ করা যাচ্ছিল 
বিভিন্ন ধরনের অন্ত্শস্ত্রের মধ্যে। পরবর্তী কুরগান যুগের লোকেদের ধাতু নিষ্কাশন পদ্ধতি জানা 
ছিল বলে জানা গেছে। উত্তর পশ্চিম ককেশাস অঞ্চলের কুরগান সভ্যতার লোকেরা যে তামা, 
রূপা, সোনা প্রভৃতি ধাতুর ব্যবহার জানত, তা মাটি খুঁড়ে পাওয়া বিভিন্ন দ্রব্যাদির মাধ্যমে জানা 
গেছে তবে মাটি খুঁড়ে প্রাপ্ত এইসব জিনিসের সঙ্গে আনাতোলীয় ও মেসোপোটেমীয় অঞ্চলে 
পাওয়া জিনিসের খুব মিল আছে। সুতরাং এটা সহজেই অনুমেয় যে উত্তর ককেশীয় অঞ্চলে 
কুরগান সভ্যতার লোকেদের প্রবেশের পরে আনাতোলীয় ও মোসোপোটেমীয় অঞ্চলের ধাতব 
কাজের প্রভাব আসতে শুরু করে। 

। কুরগান সভ্যতায় যে মৃৎ শিল্পের পরিচয় মিলেছে তার বেশির ভাগই চিত্রিত নয়। মাটির 
তৈরি যে সব জিনিস পাওয়া গেছে তার বেশিরভাগই ডিম্বাকৃতি হাঁড়ি-কলসী জাতীয়। গায়ে 
যে সব কারুকার্য আছে তা কোনো ছুঁচোলো, ধারালো ব্রিকোণ জিনিস দিয়ে খোদাই করা। 





আ) সামাজিক পরিকাঠামো 
কুরগানদের সামাজিক পরিকাঠামো সম্বন্ধে এখনো পর্যন্ত যা জানা যায় তা হল এরা দুই ধরনের 
বসতি স্থাপন করত-_ ছোটো গ্রাম অথবা পাহাড়ি দুর্গ। গ্রামগুলি সাধারণত নদীর ধারে হত এবং 
দশ থেকে কুড়িটার মতো ছোটো আয়তক্ষেত্রকার বাড়ি থাকত। তবে বড়ো বড়ো গ্রামের 
সন্ধানও পাওয়া গেছে যেখানে অন্তত শ-দুয়েক বাড়ি থাকত৷ বড়ো বড়ো গ্রামের অস্তিত্বের কথা 
জানা যায় নিন্ন নিপার ও ডন এলাকায় খনন কার্যের ফলে। যেমন মিখাইলোভকা 
(Mikhajlovka), স্কেলিয়া-কামেনোলোনিয়া (Skelja-Kamenolo০mnia), লিভেনস্তোভ্কা 
(Livenstovka) প্রভৃতি স্থানে বড়ো বড়ো গ্রামের চিহ্ন মিলেছে। এছাড়া কুরগান পাহাড়ি দুর্গের 
পরিচয় পাওয়া গেছে বলকান (Balkan) মালভূমি এবং পূর্বমধ্য ইউরোপে যা সবই খ্রি. পু. 
তৃতীয় সহস্রাব্দের। এই ধরনের একটি বড়ো পাহাড়ি দুর্গের চিহ্ন মিলেছে বর্তমান দক্ষিণ 
যুগোস্নাভিয়া অঞ্চলে। এখানে সতেরো থেকে আঠারোটি বাড়ি মাটি খুঁড়ে পাওয়া গেছে। 
বাড়িগুলি দৈর্ঘ্যে ৪-৫ মিটার, প্রস্থে ৩ মিটার। প্রতিটি বাড়িতে একটি করে গোলাকার অথবা 
বর্গাকার অগ্নিকুণ্ড (8179 Place) পাওয়া গেছে। তবে এই ধরনের পাহাড়ি দুর্গ যুগোস্সেভিয়ায় 
উত্তরে এবং হাঙ্গেরির পশ্চিমেও পাওয়া গেছে। এই পাহাড়ি দুর্গগুলিকে উপজাতিদের কেন্দ্র 
বলে মনে করা হয়েছে এবং এইগুলির সঙ্গে পরবর্তী কানের 'মাইসেনীয়ান গ্রিক, ইলিরিয়ান, 
কেলটিক, বালটিক, স্লাভিক, জার্মানিক প্রভৃতি অন্যান্য ইন্দো-ইউরোপীয় পাহাড়ী দুর্গের যো 
কোনো গোষ্ঠী প্রধানের বাড়ি ছিল) সঙ্গে মিল পাওয়া গেছে। 

৷ সমাধিক্ষেত্রগুলি দেখে সমাজের উচ্চবিত্তদের অর্থাৎ ধনী রাজপরিবারবর্গদের চিহিন্ত 
করা যায়। কারণ এইসব সমাধিক্ষেত্রগুলিতে প্রচুর পরিমাণে সোনা, রুপা, দামি পাথর প্রভৃতি, 
পাওয়া গেছে। এই ধরনের সমাধিক্ষেত্রের পরিচয় পাওয়া গেছে মাজকোপ (৭৮০৪) বলে 
একা স্থানে। সমাধি খুঁড়ে মাজকোপ রাজার সোনার গহনা পরিহিত দেহ পাওয়া গেছে। রাজার 
মাথার কাছে পাওয়া গেছে প্রভূত পরিমাণে সোনা, রূপা, রঙিন দামি পাথর! এই ধরনের ধনী 
রাজাদের সমাধি পাওয়া গেছে উত্তর-মধ্য আনতোলীয় অঞ্চলে যা সম্ভবত কোনো ইন্দো- 
ইউরোপীয় গোষ্ঠীভুক্ত রাজার। এই ধরনের সমাধি দেখে বোঝা যায় যে প্রি.পু তৃতীয় সহস্রাব্দের 

| 





৩৪ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


থেকেই কুরগান গোস্ঠীপতিরা অত্যন্ত ধনী হয়ে উঠেছিল এবং নিকট প্রাচ্যের রাজপরিবার বর্গের 
সঙ্গে যোগস্থাপন করেছিল। কারণ কুরগান রাজাদের এত প্রভাব প্রতিপত্তি নিকট প্রাচ্যের সম্পদ 
দিগন্ত রেখার 01585075 171017207) সঙ্গে তুলনীয়। অপরদিকে শ্রমিকদের সমাধিশুলি থেকে 
মাটির হাঁড়ি বা অস্ত্রশস্ত্র ছাড়া বিশেষ কিছুই পাওয়া যায়নি। সুতরাং সমাধিক্ষেত্রগুলি থেকেই 
কুরগান সভ্যতার অর্থনৈতিক অসাম্যের চিত্রটা পরিষ্কার হয়ে যায়। সমাধি থেকে পুরুষদের 
প্রাধান্যের পরিচয় পাওয়া যায়। কারণ প্রথম ও প্রধান কবরটি হত কোনো পুরুষের, যেমন 
পরিবারের প্রধানের বা বয়োজ্যেষ্ঠ কোনো গ্রামবাসীর । অপরদিকে মহিলা ও শিশুদের সমাধিগুলি 
পাওয়া যেত দ্বিতীয় স্থানে। প্রত্ব ইন্দো-ইউরোগীয় রীতি অনুযায়ী গৃহের প্রধানের যে তার স্ত্রীর 
সম্পত্তির উপর পূর্ণ অধিকার ছিল এবং স্ত্রীকে সহমরণে যেতে হত তা সমাধিক্ষেত্রগুলিতে 
পুরাতাত্বিক আবিষ্কারের ফলে প্রমাণিত হয়েছে। 


ই) ধর্মীয় জীবন 

এইসব সমাধিক্ষেত্ৰ থেকে জানতে পারি যে কুরগান সভ্যতার লোকেরা পরজন্মে বিশ্বাসী ছিল। 
তারা মনে করত মৃত্যুর পরেও মানুষের জীবন আগের মতোই থাকে। সেই কারণে কবরের মধ্যে 
দৈনন্দিন জীবনের নিত্য প্রয়োজনীয় জিনিস পাওয়া যেত। পশুদের কবর থেকে যে হাড় পাওয়া 
গেছে তাতে জানা যায় পুজো এবং আচার অনুষ্ঠানে ষাঁড়, ঘোড়া, কুকুর, শুয়র, ভালুক, ছাগল, 
খরগোস, পাখি প্রভৃতি বলি দেওয়া হত। কিছু স্থানে নরবলির চিহ্ন পাওয়া যায় (এটি প্রাচীনকালে 
জার্মানদের মধ্যে প্রচলিত ছিল। এই তথ্য ট্যাসিটাসের গেরমেনিয়া গ্রন্থে আছে। এই 
সমাধিক্ষেত্রগুলি থেকে ইন্দো-ইউরোগীয়দের এক প্রাচীন রীতির পরিচয় পাওয়া যায়। তা হল 
প্রভুর সঙ্গে তার গৃহপালিত পশুদেরও সমাধি দেওয়া। তবে তার আগে তাদের মাংস ভক্ষণ করা 
হত এবং তাদের হাড়গুলি মৃত মানুষের সঙ্গে কবর দেওয়া হতো। এইসব সমাধিগুলির পাশে 
বা উপরে প্রচুর পরিমাণে পশুদের হাড় পাওয়া গেছে। কুরগান সমাধিগুলি পাথরের চাই দিয়ে 
মাটির নিচে ঢাকা থাকত। তার উপরে থাকত পাথরের স্টেলা (91610) এই স্টেলাগুলির 
আকার অনেকটা মানুষের দেহের মতন হত এবং এর উপরে পুরুষ মানুষের ছবি থাকত। এক 
হাতে থাকত হাতুড়ি। ছবিটা কোনো দেবতাকে নির্দেশ করতু সম্ভবত ঝাড়ের-দেবতা। কুরগান 
সভ্যতায় প্রাপ্ত দেবতাদের সঙ্গে কুরগান পূর্ববর্তী আনাতোলীয়, ইজিয়ান, বলকান ইত্যাদি সভ্যতার 
মিল খুঁজে পাওয়া গেছে। অন্যদিকে চতুর্থ সহস্রাব্দে ইউক্রেন ও ককেশীয় অঞ্চলে মার্বেল ও 
মাটির তৈরি অধিষ্ঠাত্রী দেবীর ছবি পাওয়া গেছে। এইগুলি সম্ভবত বলকান ও ভূমধ্যসাগরীয় 
অঞ্চলের লোকেদের কাছ থেকে গৃহীত হয়েছিল। এছাড়া পঞ্চম সহস্রাব্দের একটি বরাহমূর্তি 
পাওয়া গেছে যার থেকে অনুমান করা যায় যে আদি ইন্দো-ইউরোপীয় যুগে বরাহ তাদের 
মিথোলজিতে একটি গুরুত্বপূর্ণ স্থান অধিকার করেছিল। শুয়রের দাঁত থেকে প্রস্তুত গলার হাড় 
ও অন্যান্য গহনা পাওয়া গেছে। এই ধরনের গহনা প্রস্তুতিতে অন্য পশুদের দাতও ব্যবহার করা 
হত, যেমন নেকড়ে, কুকুব, বনা হরিণ (611) ইত্যাদি। ডায়োরাইট (i০৮6) ও অন্যান্য পাথরে 
খোদাই করা ঘোড়ার মাথা পাওয়া গেছে। রাজ-রাজড়াদের কবরে তামা বা সোনা দিয়ে প্রস্তুত 
ষাঁড়, সিংহ বা হরিণের মূর্তি পাওয়া গেছে, যা তৃতীয় সহস্রাব্দের। পাথরের গায়ে যদিও যে 
হরিণের চিত্রটি পাওয়া গেছে তার শিংটি অতিবৃহৎ ও অতিপ্রাকৃত। চিত্রটি সম্ভবত সূর্যের 


আদি বাসভূমির সন্ধানে / ৩৫ 


দক্ষিণায়নকে নির্দেশ করত। হাঁড়ি বা পাথর বা তাশ্রবস্তূতে যে ধরনের ছবি পাওয়া গেছে তার 
মধ্যে অন্যতম হচ্ছে সাপ ও সূর্য কুরগান সভ্যতার লোকেরা যে কোনো ধরনের ধর্মীয় অনুষ্ঠানে 
সূর্য বা চাকার ছবি খোদাই করত। এর থেকে বোঝা যায় যে কুরগানদের ধর্মীয় জীবনে 
সূর্দেবের বিশেষ গুরুত্ব ছিল। কুরগান সভ্যতায় এক ত্রিপয়া থালা (0781227) পাওয়া গেছে 
যার থেকে অনুমান করা যায় কুরগানদের কাছে অগ্নি অত্যন্ত পবিত্র ছিল। তাছাড়া বিভিন্ন 
সমাধিতে প্রাপ্ত কাঠ কয়লা বা ছাই থেকে বোঝা যায় যে ধর্মীয় অনুষ্ঠানে অগ্নির বিশেষ গুরুত্ব 
ছিল। 


উৎপত্তি 

কুরগান সভ্যতার প্রাচীনতম সমাধিক্ষেত্রগুলি যে সব স্থান থেকে আবিষ্কৃত হয়েছে তার মধ্যে 
অন্যতম হল ডন নদ ও উরাল পর্বতমালার মধ্যবর্তী স্তেপ তৃণভূমি অঞ্চলে, ককেশাসের উত্তরে, 
নিন্টভল্গা অঞ্চলে, নিম্ননিপার অঞ্চলে, আজোও (১2০) নদীর উত্তরাংশে প্রভৃতি নানান স্থানে। 
এই সব জায়গায় কুরগান লোকেরা আক্রমণকারী হিসাবে প্রবেশ করেছিল। এই সময়ে তখন 
ওইসব স্থানে বসবাস করত জেলে অথবা ওই অঞ্চলের স্থানীয় পশুপালকরা যাদের পুরাতান্তিক 
নিদর্শন পাওয়া গেছে। নিপার অবনাহিকা অথবা ডোনেট নদীর মধ্যবর্তী স্থানে তখন ছিল নিপার- 
ডোনেট সভ্যতা যা নিঃসন্দেহে কুরগান সভ্যতার থেকে আলাদা । যদিও আদি কুরগান সভ্যতার 
নিদর্শন খুবই সীমিত তবুও সে সব পুরাতাত্তিক নিদর্শন পাওয়া গেছে তার উপর ভিত্তি করে 
বলা যায় যে কুরগানদের আদি বাসভূমি ছিল নিন্ন ভল্মা__ কাজাখিস্তান স্তেপ অঞ্চলে, পন্টিকের 
উত্তরে নয় (যদিও আগে তিনি এই মত পোষণ করেন)। আদি স্তরে কুরগান সভ্যতা কতটা 
পূর্বদিকে বিস্তার লাভ করেছিল বলা যায় না তবে পরবর্তী সময়ে কুরগান সভ্যতা সাইবেরিয়ার 
সমগ্র স্তেপ অঞ্চলে ছড়িয়ে পড়েছিল। কারণ ইয়েনিসেই (০7151) অঞ্চলে যে আফানাসজেভো 
(৯081০) সভ্যতার পরিচয় মিলেছে তা কুরগান সভ্যতারই অন্তর্ভুক্ত। কারণ সাইবেরিয়ার 
স্তেপ অঞ্চলের এই প্রাচীন সভ্যতা এবং আরাল (Ar!) নদীর নিকটবর্তী আন্দ্রোনোভা সভ্যতার 
মানুষেরা নৃতত্্গতভাবে কুরগান সভ্যতার লোকেদের সঙ্গে এক। 


ক্রমবিকাশ ও স্তরভেদ 

কুরগান সভ্যতার যে নিদর্শন বিভিন্ন স্থানে খুঁড়ে পাওয়া গেছে সেইসব নিদর্শনগুলির কার্বন-১৪ 
নামক বৈজ্ঞানিক পদ্ধতির দ্বারা বয়স নির্ধারণ করে পুরাতাত্বিক মারিয়া জিম্বুতাস কুরগান সভ্যতার 
ক্রমবিকাশের যে বিভিন্ন স্তরগুলি দিয়েছেন তা হল এই রকম আদি কুরগান, মধ্য কুরগান ও 
অন্ত্য কুরগান যুগ। 


আদি কুরগান যুগ প্রি.পু পঞ্চম সহম্রাব্দ) 

আদি কুরগান যুগ কবে থেকে শুরু হয়েছিল তার সম্বন্ধে বিশেষ কোনো প্রমাণ নেই। তাছাড়া 
সঠিক কার্বন-১৪ পদ্ধতি ছাড়া তা বলাও মুশকিল। তবু ধরে নেওয়া যেতে পারে যে খ্রিস্টপূর্ব 
পঞ্চম সহত্রাবন্দের দ্বিতীয় ভাগ থেকে কুরগান সভ্যতার বিকাশ। আদি কুরগান যুগ পরবর্তী 
নিপার ডোনেটাস সভ্যতা এবং রোমানিয়া-মালদেভিয়ার ব্রিপলি (01101) সভ্যতার সমসাময়িক। 


৩৬ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


প্রাপ্ত নিদর্শন থেকে বোঝা যায় যে এই সময়ে কুরগানদের সঙ্গে প্রথমে লড়াই হয়েছিল 
কুকুটেনি-ত্রিপলি (০ucuteni-tripolye) সভ্যতার কৃষিজীবী মানুষদের এবং নিপার-ডোনেটাস 
সভ্যতার সঙ্গে। নিম্ন নিপার-নিস্টার অববাহিকাতে কুরগান সভ্যতার নিদর্শন মিলেছে। এর 
থেকে বোঝা যায় যে কুরগানরা প্রথমে পশ্চিমদিকে অগ্রসর হয়েছিল। এরপর কুরগানরা 
ইউক্রেনের বিস্তীর্ণ অঞ্চল দখল করে, এবং বলকান অভিমুখে অভিযান শুরু করে। 


মধ্য কুরগান যুগ 
এই স্তরকে আরো দুটি উপস্তরে ভাগ করা যায় প্রথম মধ্য কুরগান ও দ্বিতীয় মধ্য কুরগান যুগ। 


প্রথম মধ্য কুরগান যুগ (আনু খ্রি. পু ৪০০০-প্রি. পু ৩৫০০) 

এই সময় পাওয়া পুরাতাত্বিক নিদর্শন থেকে অনুমান করা হয়েছে যে অন্তত কিছুকাল অবধি 
কুরগান সভ্যতা এবং নিপার-ডোনেটাস সভ্যতা সহ-অবস্থিত ছিল। তবে কালক্রমে নিপার- 
ডোনেটাস সভ্যতা বিলুপ্ত হয়েছিল। তার স্থলাভিষিক্ত হয়েছিল শ্রেডনিজ স্টক I (37507) 
5০k []) যার অস্তিত্বের কথা জানা গেছে নিপার-ডোনেটাস সভ্যতার বিভিন্ন গ্রামে। এই 
স্রেডনিজ স্টক I স্তরের অন্যতম বৈশিষ্ট্য হচ্ছে সমাধিস্থলের জন্য পাথরের শবাধার অথবা 
মাটির বা পাথরের ক্ষুদ্র টিবির নীচে গর্তের ব্যবহার। মৃতদের সেই স্থানে শুইয়ে রাখা হত, কিন্তু 
প্রয়োজনে পা কিছুটা মুড়ে দেওয়া হত। মৃতদেহের সঙ্গে বিভিন্ন ধরনের দ্রব্যাদিও পাওয়া 
গেছে__যেমন শক্ত পাথরের তৈরি ছুরি, যুদ্ধে ব্যবহৃত কুঠার হরিণের শিং-এর তৈরি গহনা 
প্রভৃতি আরও নানা জাতীয় জিনিস। এই ধরনের সমাধিস্থলগুলির সঙ্গে নিপার-ডোনেটাস 
সভ্যতার সমাধিস্থলগুলির যথেষ্ট মিল আছে। তবে এদের মৃৎশিল্প অবশ্য কুরগানদের মতো নয়। 
এই ধরনের সমাধিস্থলের সন্ধান কৃষ্ণসাগরের পশ্চিমে স্তেপ অঞ্চলে, উত্তর হাঙ্গেরির দানিয়ুব 
সমভূমিতে তাছাড়াও ককেশাসের উত্তর-পশ্চিমাংশে মিলেছে। এই সমাধিস্থলগুলির স্থাপত্য 
বিদ্যা দেখে, কঙ্কালগুলির অবস্থান দেখে অথবা ঘোড়া, ভেড়া, ছাগল, কুকুর প্রভৃতি পশুদের 
হাড় দেখে বোঝা যায় যে এই সমাধিগুলি দ্বিতীয় ও তৃতীয় কুরগান যুগের। এই প্রাপ্ত নিদর্শনগুলি 
থেকে পূর্ব-মধ্য ইউরোপে কুরগান সভ্যতার প্রবেশের প্রমাণ মেলে। 


দ্বিতীয় মধ্য কুরগান যুগ (আনু খ্রি.পু. ৩৫০০-৩০০০) 

এই যুগের নিদর্শনগুলি যথেষ্টভাবে ব্যাখ্যাত হয়েছে। নিম্ন নিপার অঞ্চলকে এই সময় 
মিখ্জলোভেকা ]]] নামে অভিহিত করা হয়েছে, সমগ্র পন্টিক অঞ্চল এই সময় কুরগানদের 
অধিকারে এসেছিল। এই সময়ে কুরগানরা পূর্ব-মধ্য ইউরোপ, সমগ্র বলকান অঞ্চল, ট্রান্স 
ককেশাস, আনাতলীয় ও উত্তর ইরান পর্যন্ত অগ্রসর হয়েছিল। বুলগেরিয়া, রোমানিয়া, যুগোল্নাভিয়া, 
হাঙ্গেরি, চোকোস্নাভিয়া, দক্ষিণ পোল্যান্ড প্রভৃতি দেশে কুরগান আধিপত্য প্রতিষ্ঠিত হয় যার 
ফলে ওই সকল দেশের স্থানীয় সভ্যতায় এক বৈপ্লবিক পরিবর্তন হয়, এবং ওই সব দেশজ 
সভ্যতাশুলি ক্রমশ অবলুপ্ত হয়। খ্রিপূ. পঞ্চম সহশ্রাব্দের কৃষিভিত্তিক এই স্থানীয় সভ্যতাগুলির 
পরিবর্তে চতুর্থ সহস্রাব্দে আগমন হয় এক বিশেষ সভ্যতার যার সঙ্গে কৃষ্ণসাগরের উত্তরের 
কুরগান সভ্যতার যথেষ্ট মিল আছে। এই সভ্যতাতে অবশ্য পশ্চিম আনাতোলীর অঞ্চলের 
সভ্যতার কিছু ফোড়ন আছে। পুরাতাত্বিকরা এই সভ্যতাকে বিভিন্ন দেশে বিভিন্ন নামে অভিহিত 


| 
| আদি বাসভূমির সন্ধানে / ৩৭ 


করেছেন। এই পরবর্তীকালে এই সভ্যতাকে বলকান দানিয়ুব সাংস্কৃতিক একক বলে নির্দেশ করা 
হয়েছে। এই সভ্যতার নিদর্শন বছ জায়গায় পাওয়া গেছে বিশেষ করে বুলগেরিয়াতে। এই 
সভ্যতার উর্ধসীমা নির্দেশিত হয়েছে চতুর্থ সহস্রাব্দ। এই সময় কুরগান সভ্যতা দানিযুব অববাহিকা 
ও উত্তর ইউরোপ পর্যন্ত ক্রমশ বিস্তৃত হচ্ছিল। দ্বিতীয় মধ্য-কুরগান যুগে কুরগানরা সম্ভবত 
ককেশাস পর্বত অতিক্রম করে এবং আজারবাইজান, উত্তর-পূর্ব আনতোলীয়া ও উত্তর-ইরানে 
প্রবেশ করে। আজারবাইজানে অবিকল কুরগান সমাধির অস্তিত্বের পরিচয় পাওয়া গেছে। উত্তর 
ইরানে যে সব পুরাতাত্বিক নিদর্শন পাওয়া গেছে সেগুলি মেসোপটেমিয়া অঞ্চলে প্রাচীন 
ইতিহাসের (আ. ৩০০০-২০০০) সমসাময়িক এবং উত্তর ইরানে প্রাপ্ত লোকসাহিত্যে যে 
অপসৃত সভ্যতার কথা শোনা যায় তা সম্ভবত কুরগানদের অভিযানের ফল। 


অন্ত্য কুরগান যুগ (খ্রি.পূ. ৩য় অহত্াব্দ) 

এই সময় সমগ্র উত্তর ইউরোপ, ঈজিয়ান সাগর, পূর্ব ভূমধ্যসাগর প্রভৃতি অঞ্চলে এবং দক্ষিণ 
প্রান্তে মিশর পর্যন্ত ক্রমাগত আক্রমণের ঢেউ. আছড়ে পড়তে থাকে। এই সময়ে মধ্য ইউরোপে 
ব্রোঞ্জ যুগের আবির্ভাব হয়। উত্তর ককেশাসের অন্ত্য কুরগান যুগ পুরোপুরি ধাতু যুগের অন্তর্গত 
ছিলি (metal age) | উত্তর-পশ্চিম ককেশাস এবং উত্তর-মধ্য আনাতোলীয় অঞ্চলে প্রাপ্ত রাজ- 
রাজাদের সমাধিগুলি কুরগান সভ্যতার নিদর্শন। এশবর্যমপ্তিত এইসব সমাধিস্থলগুলি দেখলে 
সহজেই বোঝা যায় যে, ইন্দো-ইউরোপীয় রাজারা অ-ইন্দো-ইউরোগীয় লোকেদের উপর বেশ 
দাপটের সঙ্গে রাজত্ব করেছিল সুতরাং আমরা সহজেই অনুমান করতে পারি যে তৃতীয় সহত্রাব্দের 
মাঁঝা মাঝি থেকেই ককেশাস, আনাতোলীয় এবং পররতীকালে ইরান ইন্দো-ইউরোপীয় রাজাদের 
[ধীনে এসেছিল। 

৷ অন্ত্যকুরগান যুগে এক নতুন ধরনের সমাধির নমুনা পাওয়া যায় মাটির গর্তের মধ্যে। যাদের 
ক্যাটাকম্ব (0৪০০৮) বলে অভিহিত করা হচ্ছে। এই ধরনের নতুন সমাধিগুলি বিশেষ করে 
পাওয়া যাচ্ছে নিম্ন নিপার অঞ্চলে এবং ডন ও ডোনেটাস নদীর অববাহিকাতে। অধিকাংশ 
ক্ষেত্রেই এই সমাধিগুলি পূর্বের অর্থাৎ আদি কুরগান যুগের সমাধির পাশে পাওয়া যাচ্ছে। সমাধি 
দেওয়ার পদ্ধতি এবং সমাধির ভিতরে পাওয়া দ্রব্যাদি দেখে সহজেই বোঝা যায় যে এই 
সমাধিশুলি কুরগানদের। কিন্তু এই সমাধিগুলিতে সিসিলি অঞ্চলের প্রভাব অত্যন্ত সুস্পষ্ট 
শুধুমাত্র সমাধিক্ষেত্রগুলিতে নয় সমাধি দেওয়ার পদ্ধতিতেও কুরগান সভ্যতা ও সিসিলি অঞ্চলের 
মধ্যে মিল আছে। 

| ক্যাটাকম গুহার মানুষরা মার্বেল, নেফ্রইট, সারপেনটাইন প্রভৃতি আংশিক মুল্যবান ধাতু 
ব্যবহার করতেন। এছাড়া চিনা মাটির জিনিসও পাওয়া গেছে। স্থানীয় ধাতুবিদ্যা চর্চার চিহ্ন সমগ্র 
উত্তর পন্টিক অঞ্চলেই পাওয়া যায়। ক্যাটাকম সমাধিক্ষেত্রগুলিতে উচ্চশ্রেণির লোকেদের 
মাথার খুলিতে কৃত্রিম উপায়ে করা ছিদ্রের নমুনা পাওয়া গেছে। যদিও এই রীতি আদি কুরগান 
যুগের লোকেদের মধ্যে পাওয়া যায়নি। কিন্তু যে সব জাতি কুরগান জাতি থেকে উদ্ভূত হয়েছিল 
তাদের মধ্যে দেখা গেছে। তবে নৃতাত্বিক বিশ্লেষণ থেকে সঠিকভাবে বলা মুশকিল জাতিগতভাবে 
এইসব লোকেরা কুরগান সভ্যতার অন্তর্ভুক্ত ছিল কিনা। 

। মধ্য দানিয়ুব অববাহিকায় বুচেডল কমপ্লেক্স (৬/৫৪৫০] 001016%) এর সঙ্গে অন্ত্য কুরগান 








৩৮ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


যুগের সভ্যতার যোগাযোগ লক্ষ করা যায়। অনেক সাংস্কৃতিক উপাদানও লক্ষ করা যায় যেমন 
পাহাড়ের উপর দুর্গ, বিভিন্ন ধরনের প্রতীক, ক্যাটাকম্ব সমাধি। এই বুচেডল কমপ্লেক্সের অন্তর্গত 
বেল বেকার কমপ্লেক্স 03০11 ০010019) এর সঙ্গে কুরগানদের সাদৃশ্য লক্ষ করা যায়। এরা 
উত্তর পন্টিক অঞ্চলের লোকেদের মতো যাযাবর ছিল। 

কুরগান বৈশিষ্ট্য আরও পাওয়া যায় উত্তর-পশ্চিমের ইউরোপের বিকার (৪1) সভ্যতায় 
পূর্ব বান্টিকের Comb-marked pottery সভ্যতায় এবং মধ্য রাশিয়ার Pit-marked pottery 
সভ্যতায়। রেডিও কার্বন পরীক্ষা থেকে জানা যায় এই সভ্যতাগুলি প্রধানত খ্রি.পূ. ২৪০০ 
থেকে খ্রি.পু. ২২০০-এর অন্তর্গত। 

পরবর্তী যে অঞ্চলে কুরগান সভ্যতার আগমনের ফলে সাংস্কৃতিক পরিবর্তন ঘটল তা হল 
সিরিয়া-প্যালেস্তাইন (550-7819576) অঞ্চল। গবেষকদের মতে খ্রি.পু. ২৫০০-২৪০০ অব্দে 
এই অঞ্চল শাসন করত বিভিন্ন ধরনের যাযাবর জাতির লোকেরা। কিন্ত প্রত্ব-ইন্দো-ইউরোপীয় 
ভাষীদের আগমনের ফলে এই যাযাবর জাতির লোকেদের সভ্যতা, সংস্কৃতি ও শহরগুলি ধ্বংস 
হয়। সম্ভবত আদি ও মধ্য ব্রোঞ্জ যুগের মধ্যে ওই অঞ্চলে কুরগানদের আবির্ভাব হয়। ওই 
অঞ্চলে যে সব প্রত্বতাত্বিক নিদর্শন পাওয়া গেছে তাতে কুরগানদের প্রভাব অত্যন্ত সুস্পষ্ট । 
জর্জন নদীর তীরবর্তী শহরের নিকটে যে সব সমাধিক্ষেত্র পাওয়া গেছে, যেখানে কুরগান 
সভ্যতার ছুরি, যুদ্ধে ব্যবহৃত ছুরি পাওয়া গেছে। 

প্যালেস্তাইনের জেরিকো (Jeri০০) অঞ্চলে কুরগানদের প্রচুর নিদর্শন পাওয়া গেছে। 
এইখানে খননের ফলে প্রায় দেড় শতাধিক ক্যাটাকম সমাধির অস্তিত্ব পাওয়া গেছে। সমাধিগুলির 
সঙ্গে উত্তর কৃষ্ণসাগর পশ্চিম যুগোল্লাভিয়া ও সিসিলিতে পাওয়া ক্যাটাকম সমাধিগুলির আশ্চর্য 
মিল আছে। পন্টিক অঞ্চলের সমাধিগুলির সঙ্গেও এই জেরিকো অঞ্চলের সমাধিগুলির মিল 
আছে। ইউরোপের কুরগানদের পুরুষ সমাধিগুলিতে যে ছোরা 0888০) ব্যবহৃত হত তা 
পাওয়া গেছে এই জেরিকো অঞ্চলে। এই সমাধিক্ষেত্রগুলিতে যে সব ধরনের দ্রব্যাদি পাওয়া 
যায়, যেমন মাথার চুলে লাগাবার ফিতে, পিন, পুঁতির হাড় প্রভৃতি তা সবই পাওয়া যায় 
কুরগানদের এশর্যমণ্ডিত সমাধিগুলিতে। কৃষ্ণসাগরের উত্তরাঞ্চলে অন্ত্য কুরগান যুগের 
সমাধিক্ষেত্রগুলিতে যে ধরনের জোয়ারের রুটি পাওয়া যায় সে ধরনের রুটি মিলেছে জেরিকোর 
সমাধিগুলিতে। জেরিকোর সমাধিগুলিতে পাওয়া মাথার খুলিতে অনেকগুলি ছিদ্র পাওয়া গেছে 
যেমন পাওয়া গেছে কৃষ্ণসাগরের উত্তরের ক্যটাকম সমাধিগুলিতে অথবা ইউরোপের বেলবেকার 
সমাধিগুলিতে। জেরিকোর সমাধিক্ষেত্রগুলি গবেষকদের মতে আদি ও ব্রোঞ্চ যুগের মাঝামাঝি 
সময়কার । প্যালেস্তাইন আক্রমণকারীরা যদি পন্টিক অঞ্চলের অন্ত্য কুরগান যুগের ক্যাটাকম 
সমাধির লোক হয় তাহলে এ কথা বলতে হয় যে পূর্ব ভূমধ্যসাগরের দ্বীপসমূহ যথা সিসিলি, 
ক্রিট এবং উপকূলবর্তী গ্রিস, পশ্চিম যুগোস্নাভিয়া, পশ্চিম আনাতলীয়, প্যালেস্তাইন প্রভৃতি 
স্থলে তারাই বৈদেশিক আক্রমণকারী হিসেবে এসেছিল! 

অন্ত্য কুরগান পরিযানের পরিসমাপ্তির সঙ্গে সঙ্গে সুদীর্ঘ পরিক্রমা যা ২৫০০ বছর ধরে চলে 
এসেছিল তার অবসান ঘটল, আর সেই সঙ্গে সঙ্গে ইন্দো-ইউরোপীয় ভাষা তার আদি বাসভূমি 
(000757779) থেকে সমগ্র ইউরোপে এবং নিকট প্রাচ্যের বহুস্থানে ছড়িয়ে পড়ল। এই সুদীর্ঘ 
পরিক্রমাতে ইন্দো-ইউরোপীয় ভাষা তার এক এবং অভিন্ন রূপ থেকে বিভিন্ন রূপে ছড়িয়ে 


| 
আদি বাসভূমির সন্ধানে / ৩৯ 


যেতে লাগল এবং অন্ত্য কুরগান যুগে এসে ইন্দো-ইউরোপীয় ভাষা থেকে বহু উপভাষা এমনকি 
বহু ভাষার জন্ম হল: ইন্দো-ইউরোপীয় ভাষীদের আক্রমণের ফলে সমগ্র ইউরোপে এবং নিকট 
প্রাচ্যে সভ্যতা এবং সংস্কৃতির আমূল পরিবর্তন ঘটল। এর ফল স্বরূপ পরবর্তীকালে বিভিন্ন 

ও সংস্কৃতির জন্ম হল যাদের মধ্যে বর্তমান সময়তেও কুরগানদের বৈশিষ্ট্যের রেশ রয়ে 
গেছে। কুরগান সভ্যতা ও সংস্কৃতির এই প্রভূত বিস্তারের পশ্চাতে রয়েছে সামাজিক ও অর্থনৈতিক 
কারণ। বহু শতক ধরে তাদের ক্রমাগত সাম্রাজ্য বিস্তারের প্রচেষ্টা তাদের যাযাবর মানসিকতার 
পরিবর্তন করেছিল। গ্রিক এতিহাসিক হেরোডোটাস এই মানসিকতা সম্বন্ধে তার গ্রেসিয়ান 
(THRACIAN) গ্রন্থের বর্ণনায় বলেছেন যে যুদ্ধ ও লুঠতরাজের দ্বারা জীবন অতিবাহিত করা 
এই সব যাযাবর শ্রেণির লোকেদের কাছে গৌরবের ছিল। 

.পরিশেষে দুটি কথা বলা জরুরি। প্রথমত ইন্দো ইউরোপীয়দের আদি বাসভূমি এই বিষয়টি 
নিয়ে একদল গবেষক যেমন অক্লান্ত পরিশ্রম করে চলেছেন তেমনিই অন্য একদল এই বিষয়টিকে 
অনুসন্ধান করার পশ্চাতে লক্ষ করেছেন শুপনিবেশিকতার কালোহাত। তারা মনে করেন ইন্দো- 
ইউরোপীয় ও তৎসংগ্লিষ্ট বিষয়গুলি কিছু নয়, আসলে হল বেদ এবং আর্যদের বাসভূমি এই 
ভারতবর্ধ। আমার লেখাটি তাদের আক্রমণ করে নয়, শুধু বলবার বিষয় যা সত্যি তা চিরকালই 
সত্যি। একদিন না একদিন সেই সত্য উদঘাটিত হবে। আর আধুনিক ভাষাবিজ্ঞান চর্চা যাঁরা 
করেন তারা মনে করেন এতিহাসিক বা তুলনামূলক ভাষাতত্ব চর্চা ব্যাক ডেটেড। কিন্তু তুলনামূলক 
ভাষাতত্ব চর্চার মূল্য কী অপরিসীম তাও প্রমাণিত হল জিম্কৃতাসের এই চর্চা থেকে। দ্বিতীয়ত 
_ বিদ্যাচর্চার ক্ষেত্রে কোনো কথাই শেষ কথা নয়। জি্বুতাসের পরবর্তীকালে বেশ কিছু গবেষক 
এই বিষয়ে উল্লেখযোগ্য গবেষণা করেছেন। এঁদের মধ্যে জেমস ম্যালোরি, কলিন রেনফ্লু, ইগর 
দিয়াকোনোভ, ইভানোভ উল্লেখযোগ্য। এঁদের কথা পরবর্তীকালে বলার ইচ্ছা রইল। তবে এঁরা 
প্রত্যেকেই জিন্বুতাসের কাজের ছারা বিশেষ প্রভাবিত হয়েছেন। তাই বলা যেতে পারে যে এই 
বিষয়টিতে জিন্বুতাসই পথিকৃৎ। অনেকটা সেই কারণেই আমি জিম্বুতাসকে নিয়ে বর্তমান 
প্রবন্ধে আলোচনা করলাম। 





সহায়ক এছপঞ্জি 

জিন্বৃতাস, মারিয়া -_ প্রটো ইন্দো-ইউরোপীয়ান কালচার: দি কুরগান কালচার ডিউরিং দি ফিফ্‌ট, হে রথ, 
| থার্ড মিলিনিয়াম বি.সি.; ইন্দো-ইউরোপীয়ান ত্যান্ড ইন্দো-ইউরোপীয়ানস, ইউনিভার্সিটি অব 
ও পেনসিলভেনিয়া প্রেস (১৯৭০) 

ম্যালোরি, জেমস -_ এ শর্ট হিস্ট্রি অব ইন্দো-ইউরোপীয়ান প্রবলেম, দি জারনাল অব ইন্দো-ইউরোপীয়ান . 
| স্টাডিজ (১৯৭৩) | 

-_ ইন সার্চ অব দি ইন্দো-ইউরোপীয়ান, ল্যাংগুয়েজ, আরকিওলজি, মিথ; টেমস অ্যান্ড হাডসন (১৯৯৬) 

মেইয়ে, আঁতোয়া -_ দি ইন্দো-ইউরোপীয়ান ডায়ালেক্ট, ইউনিবার্সিটি অব ল্যালাবাসা প্রেস (১৯৬৭) 


স্যামুয়েল রোজেনবাগ কর্তৃক অনুদিত। 

রি. চতুর্থ এবং তৃতীয় সহস্রাব্দে কুরগান সভ্যতার বিস্তারের মানচিত্র 

[ভাবি = খ্রি. পূ. চতুর্থ এবং তৃতীয় সহমাবের মধ্যভাগে আ. ৪০০০-৩৫০০ খ্রি. পৃ) কুরগান অধি 
অঞ্চল। | 1 
* [== = তিরচিহ্ন ২৫০০ খ্রি. পৃ. পরে কুরগান সভ্যতার বিস্তারের নির্দেশিকা। ' 
লব = বিন্দু চিহিনত সরলরেখা আনুমানিক খ্রি. পূ. ২৩০০ অন্দে সমুদ্রপথে কুরগানদের অভিযান এবং 
x বিস্তার। . % Tg টী 
মানচিত্রটি মারিয়া জিস্বতাস লিখিত একটি প্রবন্ধ থেকে গৃহীত। 








ঢাকা বিশ্ববিদ্যালয়ের উজ্জ্বল দুই ছাত্র-বন্ধু 
অজিত দত্ত ও পরিমল রায় 


চিত্ররথ দত্ত 


মানুষের জীবনে কৈশোর-যৌবনে অকাতরে বন্ধুতার ক্ষেত্র তৈরি হতেই থাকে। সেই সময়ে 
একই সঙ্গে শরীর ও মনে এমনই এক উদ্দাম গতির উন্মেষ হয় যার ফলে মস্তিষ্ক থেকে হৃদয়ের 
তাৎক্ষণিক অনুভূতির প্রাবল্য কাজ করে অনেক বেশি। তারপর পরিণত হ'তে হ'তে প্রতিটি 
সম্পর্কের গুণ-মাস-বৈশিষ্ট্য ছাকা হ'তে থাকে মনের মধ্যে। সবটুকু ছাঁকা হয়ে যাবার পরেও 
সে-সম্পর্কগুলোয় অনুভূতির বিন্দুমাত্র তারতম্য ঘটেনা তা-ই বোধহয় প্রকৃত বন্ধুতা। ঢাকা 
বিশ্ববিদ্যালয়ের উজ্জ্বল দুই ছাত্র অজিত দত্ত ও পরিমল রায়ের বন্ধুতাকেও সেই স্তরে ফেলা 
যায়। অজিত দত্ত তার স্মৃতি চারণায় বলেছেন, “পরিমল, বুদ্ধদেবের প্রতিবেশী, অমলেন্দু থাকত 
আর্মানিটোলায়, আমার বাড়ির কাছাকাছি ছিল সেই পাড়া। পরে এই চারজনই আমরা 
অন্তরঙ্গতম বন্ধু হয়ে উঠি। চারজনই ঢাকা বিশ্ববিদ্যালয়ের ছাত্র হওয়ায় আমাদের আড্ডা প্রায় 
নিরবচ্ছিন্ন হয়ে দীঁড়ায়। 

পরিমল রায়ের পূর্বপুরুষরা ছিলেন পূর্ববঙ্গের মানিকগঞ্জ মহকুমার শুয়াপুর গ্রামের 
জমিদার । পরবর্তীকালে পরিমল রায়ের পিতা পরমেশপ্রসন্ন রায় ঢাকার পুরনো পল্টনে পরমভবন' 
নামে একটি গৃহ নির্মাণ করে সেখানে উঠে আসেন। 

অজিত দত্ত তার স্মৃতি চারণ “কবিতা লেখার কথা”য় আরো বলেছেন, “পরিমল ছিল 
অপেক্ষাকৃত মৃদুভাবী ও মিতভাষী। তুমুল ঠেঁচামেচিতে যোগ না দিলেও অনেক সময় সে দু- 
একটি বুদ্ধিদীপ্ত টিপ্লনী কাটত বা মুখে মুখে ছড়া বানাত। পরিমলের মতো এরূপ সুরসিক, 
পরিচ্ছন্ন রুচি, স্বল্পভাবী কিন্তু বাক্চতুর, প্রকৃত সাহিত্য সমঝদার বন্ধু পাওয়া একটি দুর্লভ 
সৌভাগ্য। সে অর্থনীতির ছাত্র ছিল, কিন্ত তার ইদানীং বইটি যাঁরা পড়েছেন তারাই ওর 
রচনাশক্তি ও রসবোধের পরিচয় জানেন।” 

অজিত দত্তের সঙ্গে পরিমল রায়ের বন্ধুতা ক্রমশ গাঢ়তর ও অন্য এক ধরনের মধুরতার 
ছোঁয়ায় সমৃদ্ধ হয়েছিল আরো একটি বিশেষ কারণে। পরিমল রায়ের স্ত্রী রানি (হৈমন্তী) ও 
অজিত দত্তের স্ত্রী বেবি (উমা) পরস্পর, স্বামী ব্যতিরেকেই অল্প বয়েস থেকে কলকাতা কেন্দ্রিক 
এক “তুই-তুই'এর নিবিড় সখ্যতায় আবদ্ধ ছিলেন। 

ছাত্রজীবন শেষ করে পরিমল রায় দিল্লিতে তার কর্মজীবন পাকাপাকি শুরু করেন। 
LA.S. Training 9০০91-এ Reader in Economics-এর দায়িত্বপূর্ণ পদে ছিলেন তিনি। 

পরে United Nation থেকে ডাক পেয়ে ১৯৫১ সালে Social & Economic division- 
এ Economic Affair Officeraর বিশিষ্ট পদে যোগ দেন। পরিমল রায়ের জন্ম ১৯০৯ 
সালে। সেই হিসেবে তার বয়েস তখন মাত্র বেয়াল্লিশ। ২৮ জুন, ১৯৫১ আমেরিকার উদ্দেশ্যে 
রওনা দিয়ে সেখান থেকে ৬ সেপ্টেম্বর তিনি শেষ চিঠি লেখেন অজিত দত্তকে তার অনতিকাল 
পরে, মাসান্তে সেই বেয়াল্লিশ বছরের এই অসামান্য প্রতিভার আশ্চর্য সুন্দর মানুষটির জীবনাবসান 
হয়। 
বুদ্ধদেব বসু বলেছেন, “পরিমলের মেধা ছিল সর্বগ ও পক্ষপাতহীন, অর্থাৎ যে-কোনো 

বিষয়ে সমান সক্ষম ও উৎসাহী;ধন বিজ্ঞানের বদলে প্রাকৃত বিজ্ঞান বা তার বদলে সাহিত্য নিলে 


তিরিশ, চল্লিশ বা পঞ্চাশের দশকে বাংলা সাহিত্যে অসামান্য সব কবি ও গল্প-উপন্যাস 
লিখিয়ের আবির্ভাব ঘটেছিল, তাদের অনেকেই শিশু ও কিশোর সাহিত্যকেও অফুরান সমৃদ্ধ 
করে গ্রেছেন। কিন্তু তাদের মধ্যেও প্রকৃত উচ্চমানের ছড়াকারের অভাব ছিল। নিতান্তই যে অল্প 
কয়েকজন ছড়া রচনায় আশ্চর্য দক্ষতা দেখিয়েছিলেন পরিমল রায়কে সেই বিরল শ্রেণির প্রথম 
পর্যায়ে রাখা যায়। বুদ্ধদেব বসু তার 'পরিমল'কে ছড়ায় লিখেছেন, 


পদ্য যদি লিখতে তুমি, পরিমল, 
মুগ্ধ হতাম সকলে, 
হার মানাতে নামজাদা সব কবিদের 
ছন্দ-মিলের দখলে। 
যত কথা-_ আজগুবি আর অসম্ভব 
ঘুরছে তোমার মগজে, 
দয়া কারে কলম নিয়ে একটানা 
লিখতে যদি কাগজে। 
কিন্তু তুমি নিজে কিছুই লিখলে না-_ 
আমায দিলে উৎসাহ, 
তুমি আমায় করলে তোমার রাজকবি 
আমি তোমায় বাদশাহ 


কিন্ত স্বল্প-পরিসর জীবনে, প্রভূত দায়িত্বপূর্ণ কাজের ফাকে ফাকে, তিনি বেশ কিছু ছড়া 
পুরনো দিনের রংমশাল, মৌচাক প্রভৃতি উৎকৃষ্ট শিও-কিশোর পত্রিকায় লিখে রেখে গেছেন, 
যা এখন লুপ্তপ্রায়। তিনি যে অবলীলায় মুখে মুখে ছড়া বানাতেন তার উল্লেখ অজিত দত্ত, 
বুদ্ধদেব বসুর স্মৃতিকথায় নানা ভাবে পাওয়া যায়। সেই সময়ে অনুসন্ধিৎসু সাহিত্য উৎসাহী 
আড্ডাবাজেরা অনেকেই সে বিষয়ে অবগত ছিলেন এবং পরিমল রায়ের তাৎক্ষণিক নির্মিত 
ছড়ার পংক্তি আড্ডার আসরে সকৌতুকে উদ্ধৃত করতেন। রংমশালের স্ফুলিঙ্গে মতো সেসব 
টুকরো এখন সম্ভবত পুরোপুরি নিভে যাবার অপেক্ষায়। যেমন অচিস্ত্যকুমার সেনগুগ্তর কল্লোল 
যুগ যার উল্লেখ পাওয়া যায়, সেই তিন বন্ধুর কথা মনে ক'রে তাঁর অতি উৎকৃষ্ট পংক্তি, “দেশ 
হয়েছে স্বাধীন/ তিন পেয়ালা চা দিন’, অথবা চমকপ্রদ, 'গেলে পাপ্তাবে/ জেলে জান যাবে? 
কিম্বা মুষ্টিমেয়র স্মৃতিতে বেঁচে থাকা দীর্ঘতর একটি কবিতার অংশ : 


ঢাকা বিশ্ববিদ্যালয়ের উজ্জ্বল দুই ছাত্র-বদ্ধু অজিত দত্ত ও পরিমল রায় / ৪৩ 


ধিঙ্গি হলেন কন্যে, 

বর জোটাবার জন্যে 
হচ্ছে সবাই হন্যে 

বুঝবে কি তা অন্যে! 
একটি আছে বগুড়ায় 
সাবডেপুটি জণ্ড রায় 
আরেকটি বর যশোরের 


দিল্লি থেকে কলকাতায় আসার তীর প্রধান আকর্ষণ ছিল স্বপ্ন ও স্মৃতির ২০২ রাসবিহারী 
এভিন্যুর দোতলা-তিন তলায় সাহিত্য-আড্ডায় মেতে ওঠা। তেমনই একটা দিনে আমাদের 
ভাইদের অটোগ্রাফ খাতায় লিখেছিলেন, 

দিলি থেকে হেঘায় এসে অহরহ ঘাম ঝাড়ি, 
, একটু খানি রেহাই তবু কলম ঝেড়ে নামজারি! 

পরিমল রায়কে অকালে হারাবার শূন্যতা অজিত দত্তের মনে কখনোই ভরাট হয়নি। 
সারা জীবনই তাকে মনে রেখেছিলেন নানাভাবে। আজ অর্ধশতাব্দী অতিক্রান্তের পর পুরোপুরি 
লুপ্ত হ'য়ে যাওয়ার আগে পরিমল রায়ের মূল্যবান চিঠিগুলি উপযুক্ত মর্যাদায় মুদ্রিত করতে 
পেরে পরম স্বর্তি বোধ করছি। 

পরিশেষে, অর্থনীতিবিদ অশোক মিত্র, পরিমল রায় ও তার পরিবারের সঙ্গে সুদীর্ঘকাল 
নিবিড় অন্তরঙ্গতায় আবদ্ধ ছিলেন। তাই পত্রগুলি প্রকাশে তিনি, যে শুধু উৎসাহ দান করেছিলেন 
তা-ই নয়, প্রাসঙ্গিক তথ্য সংগ্রহে নানাভাবে আমাকে সাহায্য করেছেন। অশোকদার সঙ্গে এমনই 
এক স্নেহ, ভালোবাসা ও শ্রদ্ধার সম্পর্ক যে পোশাকি ভদ্রতায় কৃতজ্ঞতা জানাবার কথা মনে 
আনতে পারি না। 


(অজিত দত্তকে লেখা) 
পরিমল রায় 
পত্র : এক 
7H Daryaganj 
Upper Flat, Delhi 
12.4.46 
প্রিয়বরেষু 


অজিত, তোমার চিঠি এলো। তোমার উৎসাহে এবং চেষ্টায় আমার প্রফেশন্যাল্‌ 

সাহিত্যিক জীবন সুরু হলো। ব্রিশটাকা এমাসে এ পর্যন্ত আয় হয়েচে। বুদ্ধদেব” কিন্তু কিছু পাঠায় 
নি। 

আমি শীঘ্র কলকাতায় আসছি। ১৬/১৭ই নাগাদ দেখা হবে। তখন ছড়াগুলোর সংস্কার 
সন্বদ্ধে আলোচনা করা যাবে। 'বঙ্কিমীয়ানা” প্রসঙ্গও আলোচিত হবে। 

আমার স্ত্রীকে কিছু টাকা দিতেই হবে-_যা দেখছি। তোমার চিঠিতে এ সম্বন্ধে উল্লেখ 
থাকাতে ও পক্ষের জোর আরো বেড়েছে। 

আশা করি সপরিবার কুশল। ইতি 


পরিমল রায় 


৭/৭ দরিয়াগঞ্জ 
১৭.৯.৪৬ 


ভাই অজিত, 
কলমের অভাবে পেন্সিল ধরেছি! অর্থাৎ কলম-প্রসঙ্গ নিয়েই আরম্ভ করা গেল। 
কলম সম্বন্ধে তোমার বিরক্তি স্বাভাবিক_যদিও লক্ষ্য করছি, সে-বিরক্তির প্রকাশে অসৌজন্য 
নেই। আমি আবার কমলেশবাবুকে চিঠি লিখলাম । আমার অনুমান হচ্ছে, টাকা ফেরৎ দিলে পরাজয় 


র পত্রগুচ্ছ / ৪৫ 
| 
স্বীকার হবে এই আশঙ্কায় তিনি টাকাও পাঠাচ্ছেন না, কলমও সংগ্রহ করতে পারছেন না, তুমি যে 
লোক মারফৎ খবর করেছিলে, তাতে কী ফল হলো, তা-তো জানাও নি,আমি এবার বিশেষ ক'রে 
লিয়ে দিলাম__এবং জানিয়ে দিলাম, অজিতের চারটি কলম দক্ষতর এক ভদ্রলোকের সাহায্যে 
জোগাড় হয়ে গেছে সুতরাং আর দরকার নেই, এখন টাকাটা পেলে অন্যান্য জিনিস কিনতে পারে। 
| আমার লেখা পেয়েছ জানলাম। কলকাতায় স্বাভাবিক জীবন সুরু হ'তে দেরী হবে। ততদিন 
রচনাটি তোমার ড্রয়ারে থাকলে ক্ষতি নেই। কেমন লেগেছে।তা তো লিখলে না। ভালো লাগেনি 
আশঙ্কা হচ্ছে। ‘দিগন্ত’ পেয়েছি। আমার পদ্যটিতে১ অনেক ছাপার ভুল আছে। সবগুলো লেখা 
ভালো লাগেনি। প্রেমেন বাবুর নাটিকা বলতে দ্বিধা হচ্ছে__ত্তার যোগ্য হয়নি। দাঁত অসহ্য 1৩ 
শবরীতে৪ সরলার পরিবর্তন U॥৫০॥৮in০in৪. কবিতাগুলি প্রায়ই টিলে। 
বুদ্ধদেব তোমাকে চিরকুট, পাঠায় কেন? আশা করি সপরিবারে কুশল, ইতি 


i 
| 
1 
ৃ পরিমল রায় 
| 

| । পত্র : তিন 
৭/৭ দরিয়াগঞ্জ 
২১.১১.৪৬ 


অজিত, 

তোমার কবিতাগুলি ফেরৎ দিয়ে চিঠি লিখেছিলাম। প্রাপ্তিসংবাদ দাওনি। 
কবিতাগুলি পেলে কিনা জানিও। 
কলকাতার চিঠিতে জানলাম, তোমার প্রাপ্য বাকী ৬৬ টাকা পাঠিয়ে দেওয়া হয়েছে। 
পেয়েছ কিনা লিখো। এই ব্যাপারটা আমার মনে কাটার মত বিধে আছে। কণ্টক দূর হলে বাঁচি। 





এই দুই সংবাদ সহ শীঘ্র চিঠির উত্তর দিয়ে নিশ্চিন্ত করো। 
ইতি 
; পরিমল রায় 
পত্র :চার 
৭/৭ দরিয়াগঞ্জ 
২১.১২.৪৬ 
৷! প্রিয়বরেষু 


| অজিত, তুমি সেই P০5 08160 চেক ভাঙিয়ে টাকা পেয়েছ কিনা জানিও | তেমার 
১৯ টাকার এখনো হিসেব মেলেনি জানলাম। তার ব্যবস্থা আমি করবো। 
অন্যান্য খবর দিও । বাংলা দেশের সংবাদ বড় নৈরাশ্যময়। ঢাকার খবর যা পাই, তাতে মন 
অস্থির । আমার বাড়ির ওপর চারশো টাকার ওপর পিটুনি ট্যাক্স বসেছে ।১ এ টাকা আমাকেই দিতে 
হবে। অবশ্য অর্থক্ষতি তবু সহনীয়। 





৪৬ / সাহিত্য-পবিষৎ-পত্রিকা : ১১১ বর্ষ, ৩৪ সংখ্যা 


বুদ্ধদেবকে কোনো একটা পাওনা বাবদ ৯ টাকা [7.০ তে পাঠিয়েছিলাম, রসিদ ফেরৎ 
আসে নি। একটু খোঁজ করে জানিও, টাকাটা পেয়েছে কিনা। 
চিঠির উত্তর দিও। ইতি 


পরিমল রায় 


৭/৭ দরিয়াগঞ্জ 
২, ২, ৪৭ 


অজিত, 
তুমি ও রকম একখানা পোষ্টকার্ড ছেড়েছো কেন? আমি আঘাত-টাঘাত কিছু 

পাইনি। তোমার চিঠির উত্তরটা ৪45. দেয়া হয়নি-_এই পর্য্যন্ত। আমার নৈশব্দ্যের : পকম একটা 
অর্থ হ'তে পারে জানলে চিঠির উত্তর সঙ্গেসঙ্গেই দিতাম। 

যাক্‌ গে, তোমার কাগজের কী খবর? কবে বেরোচ্ছে? আমি তো আর কিছু লিখে উঠতে 
পারলাম না, আমার সেই লেখাটির কী গতি করলে? কোথাও দিয়েছ নাকি?) বুদ্ধদেবের কাগজও 
বহুদিন হলো পাই না। শুনেছি, কল্কাতার অবস্থা একটু একটু করে স্বাভাবিক হয়ে আসছে। এই 
স্বাভাবিকতা’-র মধ্যে মুদ্রণ বন্ধন-কর্তৃন পর্য্যায়ের কর্ম্মবিধিগুলিও পড়ে তো? অবশ্য তৎপূর্কে 
লেখন ও সম্পাদন দরকার । তবে, সেখানে আশা করি তৎপরতার কোনো অভাব নেই। 

তুমি আর কিছু কাব্যরচনা করলে? দিল্লিতে বাস করে বঙ্গসাহিত্যে বকলম হয়ে আছি। 
এখানে কিচ্ছু আসে না। যা আসে, অতি বাজে ধরনের কাগজ । মন্বস্তর নিয়ে বহু সাহিত্য রচনা হয়ে 
গেছে। এখন আশঙ্কা করছি, সাহিত্যিক শকুনগণ নোয়াখালির মাঠে নামবেন। গান্ধীজি ও সুপারীবৃক্ষ 
সম্বন্ধে দু'একটি রচনা ইতিমধ্যেই বেরিয়েছে’ অতঃপর কী যে হবে বলা যায় না। মহাত্মা বহু 
সাঁকো অতিক্রম করিতেছেন-_ এই সংবাদ পেয়ে জনৈক ব্যক্তি “সেতুবন্ধন” রচনা করেছেন। 
সাম্প্রদায়িকতা-রূপ রাবণকে বধ করা-ই উদ্দেশ্য । তবে, অনেক কাঠবিড়ালীও যে সাহায্যে লেগেছেন, 
সে-কথাটা জানাননি । 

চিঠির উত্তর, তাড়াতাড়ি দিও। বদি না দাও তাহলে আমিও শঙ্কিত সন্দিপ্ধ থাকবো! আশাকরি 
সপরিবার কুশল। ইতি 

পরিমল রায় 


পু: গরমের ছুটিতে কলকাতা যাবো । এখন থেকে দিন গুনছি। দেশে ফিরবার কথা ভাবতে 
ভারী ভালো লাগে। 


পত্রগুচ্ছ / ৪৭ 


পত্র : ছয় 
UNIVERSITY OF DELHI 
Old Vieeregal Lodge, 
Delhi 


৭/৭ দরিয়াগঞ্জ 
আপার ফ্ল্যাট, দিল্লি 


৭, ১১, ৪৬ 


প্রিয় অজিত 
তোমার চিঠি ও কবিতা পেলাম। মাঝে মাঝে যদি এরকম দুতিনটি করে পাঠাও, 
তাহলে বাংলার একমাত্র কবি সম্বন্ধে একটু ওয়াকিবহাল থাকতে পারি। কবিতাগুলি সম্বন্ধে দু-এক 
কথা বলি। 

‘সাপ’ কবিতাটি অতি অপূৰ্ব্ব । চতুর্থ অংশটি (যেন রৌদ্র আর ছায়া...) একেবারে নিখুঁত। 
বার-বার এই লাইনগুলি অক্লান্ত আগ্রহে পড়েছি। একটিমাত্র বেসুরো পংক্তি চোখে পড়লো। 
--সেটি হচ্ছে বর্ণের। আলিম্প করি। পরিবর্তমান ক্ষণে ক্ষণে । ওটা বদলে দিলে ভালো হয়। 
কবিতাটি পৌনঃপুনিক আবৃত্তির দাবী রাখে। অতি চমৎকার হয়েছে। কী করে লেখো? 

“কবিকষ্ঠ*-র২ শেষে দুই 91022 বাদ দিলে ভালো হয়। বিশেষতঃ চতুর্থটি, কবিতাটির 
৫ম লাইনে ‘সংসারের’ কানে লাগে। ৭ম লাইনে “সত্যপানে'র বদলে আরো সার্থক (Precise) 
কোনো গন্তব্যের উল্লেখ বাঞ্ছনীয়! 

“বৈরাগ্য যোগ” তোমার একটি উৎকৃষ্ট চতুদ্দশপদী বোধহয় নয়। লিখতে বসে মনটা যেন 
খেলে নি। 

আমার এই সব অযাচিত (এবং হয়তো, অর্থহীন) মন্তব্যে তুমি রুষ্ট হবে না, আশা করি। 
যেহেতু কাব্য-বিচারে আমার মতামতের কোনো মূল্য নেই, সেই হেতু-ই বল্মাবিহীন খানিকটা 
কথাবার্তা বলতে সাহসী হলাম। তুমি উপেক্ষা করো। কিন্তু ধৃষ্টতায় বিরক্ত হ'য়ে কবিতা পাঠানো 
বন্ধ করো না। বরং অতঃপর পড়েই ফেরৎ দেব, আলোচনা না-ই করলাম। 

প্রবন্ধ লেখার চেষ্টায় আছি। (আমার সে-লেখা কী গতি করলে?) কতদূর হয়ে উঠবে 
বলতে পারি না। তোমার নষ্টর্াদের* একটা সমালোচনা অর্থপথে এসে স্তব্ধ হয়ে আছে। ওটাকে 
“আখের তক’ পৌছাতে পারলে তোমাকে পাঠাবো। 


৭, ১১,৪৬ 
কলমের বাকী কতটাকা তুমি পাবে? বোধহয় ৬৬্‌। এ টাকাটা আমি আমার থেকেই তোমাকে 
পাঠিয়ে দেব। কেবল, কমলশেবাবুকে আরেকখানি চিঠি লিখে উত্তর পাবার সময়টা নেব। উনি যে 
কী করলেন, আমি কিছুই বুঝলাম না। আমি তোমার কাছে লজ্জিত আছি এর বেশি কী আর 
বলবো! আর বলবোই বা কী ছাই! 

কল্কাতায় আবার একটু একটু করে বিপর্য্যয়ের হাওয়া দেখা দিচ্চে। কংগ্রেস হাই কমাগু 
বলেছেন, এ হ’লো Nationalism-এর ওপর Communalism-এর শেষ মরণ কামড় । এ কথায় 

সর্বসাধারণের সর্ব্বাংশ খুসি হয়নি, এবং কড়া-কড়া কথাবার্তা চলছে। নানারকম সম্ভব অসম্ভব গল্প 
ছড়াচ্ছে। মহাত্মা নাকি বলেছেন, পূর্ববঙ্গের য্যাব্ডাক্টেড্‌ স্ত্রীলোকদের জন্য অবিলম্বে কস্তুরবা 
ফাগু থেকে নোয়াখালি অঞ্চলে একটি 71816011) হাসপাতাল খোলা দরকার। “শারদীয় 
ব্যাপারটিতেও সকলে খুসি নয়। 

মাঝে মাঝে চিঠি লিখো। তোমার শরীর কেমন আছে? সপরিবার কুশলে আছো, আশা 
করি। তোমার আত্মীয় অরুণ দত্ত এখানে এসেছেন কলকাতা এড়িয়ে অন্য পথে পৌছেছেন, এবং 
সেই পথেই ফিরবেন। 


ইতি 
পরিমল রায় 


পত্র : সাত 


L.A.S Training School 
Metcalfe House 
Civil Lines, Delhi 


ভাই অজিত, 
তোমার চিঠি পেলাম। উত্তর দিতে যে-ক’দিন বিলম্ব হ’লো, সে ক’দিন দিল্লির 
বঙ্গীয় প্রতিষ্ঠানগুলোতে হানা দিতে কাটলো। মালমশলা অত্যন্ত অপ্রতুল, প্রবন্ধ লেখা চলে না। 
কিছু উদ্ধৃতি না থাকলে তো আর হবে না। তাই তেমার সময় নষ্ট না ক'রে জানাচ্ছি প্রবাসী বাঙালির 
পক্ষে এ-প্রবন্ধের ভার নেয়া, মুস্কিল। আশা করি, তুমি কিছু মনে করবে না। যদি নিজের কোনো 
রচনা পাঠাই, আপত্তি নেই তো? ভালো লাগলে ছাপিয়ো। 
সর্ধাঙ্গীণ কুশল আশা করি। 


11. 8. 48 


উঠি 
পরিমল রায় 


I. A. S Training School 
Metcalfe House 
Civil Lines, Delhi 
September 15, 1948 
ভাই অজিত 
বিষ্ণু দে-র ওপর একটি প্রবন্ধ লিখেছি। খুব সাহিত্যগন্ধী নয়। তবে গ্রীতি ও ভীতি 
বর্জিত। এবং আমার মনে হয়, এ জাতীয় লেখার সার্থকতা কিছুটা আছে। 


| | পত্রগুচ্ছ / ৪৯ 
ৃ কিন্ত ছাপি কোথায়? তুমি নিশ্চয়ই স্থান দেবে না, যদিও, কেন যে দেবে না, তা জানি 
না। এ প্রবন্ধটার কোনো গতি ক'রে দিতে পারো? কেউ কি ছাপবে? ধরিত্রী? মাতৃভূমি? পাহারা? 
কিংবা অন্য কেউ? আমার সাহিত্য জগতের Political 81121717617 টা খুব ভালো জানা নেই বলে 
নির্বাচন মুস্কিল হয়ে পড়ছে। 

| তুমি কোনো কাগজে এটা দিয়ে দিতে পারো? হয়তো তুমি চাওনা, তোমার হাত দিয়ে 
কোনো “গালাগালি” কোনো পত্রিকার সম্পাদকের কাছে গৌছয়। কিন্ত যদি দয়া করে আমার এই 
সাহায্যটা কর, তাহলে অত্যন্ত খুশি হবো। তোমার তো আর কোনো দায়িত্ব নেই। তুমি কেবল 
ঠিকানা লিখে ডাকে ছেড়ে দেবে। ঠিকানাটা নাহয় 9০ করেই দিও । তোমার দিগন্তে স্থান পাওয়া 
কি একেবারেই অসম্ভব? ভেবে দেখো একটু । এ প্রবন্ধে সমালোচনা-রচনার বিরুদ্ধেই মন্তব্য করা 
হয়েছে, সমালোচনা অংশের বিরুদ্ধে নয়। তোমার কি মনে হয় না, এ সম্বন্ধে একটু কড়া কথা 
শোনাবার দরকার আছে? | 

কী করলে জানিও। আমি আশা ক'রে রইলাম, তোমার সাহায্যে লেখাটা কোথাও পত্রস্থ 





হবে। 
| আশা করি সর্বাঙ্গীণ কুশল। ইতি 
পরিমল রায় 
পত্র : নয় 
1. 4১. S Training School Civil Lines 
Metcalfe House Delhi 5.10.48 


| অজিত, 

তোমার চিঠি দু'তিন দিন হ’লো পেয়েছি। লেখাটা তোমার ভালো লেগেছে জেনে 
আনন্দ হ'লো। ‘বক্র’ মানে তো প্রচ্ছন্ন? ও রকম পালোয়ানকে পা্যাচে কাৎ না ক'রে সোজা ঘুঁসি 
মারা-ই ভালো । “অভিবাদন'-এ১ ছাপা হবার বন্দোবস্ত করেছ এ জন্য ধন্যবাদ! ছাপা হ'লে আমি 
যেন এক কপি পাই। ‘অভিবাদন’ টাকা দেয় না, এ খবরটা আমার পক্ষে দুঃখের নয়। ওঁরা যদি 
ছাঁপবার মূল্য হিসেবে কিছু চান, তা বরং পাঠাতে পারি। এরকম অ-পারিতোধিক আরো দু'একটি 
কাগজের সন্ধান দিও, যা'তে লেখা টেখা বিনা দ্বিধায় পাঠাতে পারি। 

| তোমার ‘দিগন্ত’ কদ্দুরঃ এক কপি আমাকে ভিঃপিঃতে পাঠিও। হাজার মাইল দূরে ভিপ্ডি 
রিটন নয ভি মাহিরা রিনার 
বরি। . 

আমার বইটার দু'ফম্ম্মী ছেপে সুধীর সরকার জবাব দেন না। উনি, এ দু'ফর্ম্মাই বেঁধে বই 
বার করছেন ভেবে শঙ্কিত হচ্ছি। তুমি কি ফোনে একটা খবর নিতে পারো? 

একটা সনেট লিখেছি, শোনো। 


কম্যুনিষ্ট করে যারা তারাও তো খায় রোজ ভাত, 
কণ্টকের বিছানায় শুয়ে থাকে, হেন আর কই? 
যদ্যপি কাস্তের পানে মাঝে মাঝে বাড়ায় দু'হাত, 

পিত্রার্িত পাকা ধানে তা'রাও তো দেয়. দেখি, মই। 
ভাত নয় “শুদু ভাত” খায় তারা নবনীত রুটি, 
সকালে সন্ধ্যায় চলে তান্রকৃট, তাত্রবর্ণ চা-ও, 

খায় না জিলিপি তা'রা রবিবারে একসাথে জুটি”, 
অশনে-বসনে মোদ্দা, কেহ নয় কিছু পেছপাও। 
অথচ কাগজ পেড়ে যেই ক্ষণে কাব্য লেখে তারা 
উচ্চে ঘোষে, গেল গেল, পৃথিবীটা গেল রসাতলে, 


জীবন যৌবন ব্যেপে ধেয়ে এলো দুর্বার সাহারা, 
গেল সৃষ্টি, গেল কৃষ্টি, হেন মতো কত কথা বলে। 
পৈতৃক হোটেল রোজ শূন্য করি গব্যদুগ্ধ ভীড় 
বাহিরে বেড়ায় যেন মুখমোছা মার্জিত মাজ্জার। 
চিঠির উত্তর দিও। আশা করি সর্বাঙ্গীণ কুশল। 
ইতি 
পরিমল রায় 
পত্র : দশ 
Parimal Roy Metcalfe House 
Reader in Economics Civil Lines 
L.A.S Traning School Delhi 
২৪. ৯.8৯ 


ভাই অজিত, . 
অবশেষে আমার বই? বেরুলো। সুধীর সরকারকে লিখে দিয়েছি, তোমাকে এক 

কপি পৌছে দিতে। আশা করছি, ইতিমধ্যেই তোমার হাতে পড়বে। পেলে কিনা জানিও! 

তোমার ০১১০" চোখে বইখানার ছাপা-বাঁধাই ৪০-0 -এর একাধিক ত্রুটি লক্ষিত হবে, 
সন্দেহ নেই। কাগজের বৈষম্যটাই সব চাইতে দুঃসহ। একই বইতে চার রকম কাগজ। 

দিগন্তে রিভিউ করবার অনুরোধ জানাচ্ছি। বই যদি না কাটে, তাহলে বিনামূল্যে বিতরণ । 
তবে আশা করছি, মলাটে তোমার সার্টিফিকেট দেখে দু একটি হৃদয় বিগলিত হবে। 

ডিভ্যালুয়েশনের ফলে পাকিস্থানে এ দেশের বই সস্তা হ’লো, আশা করা যায়, তোমাদের 
লুপ্ত ব্যবসার পুনরুদ্ধার হবে। 

বইখানা পেলে কিনা জানিও। কোথায়-কোথায় রিভিউ-র জন্য পাঠানো যায়, বলতে পারো? 
_ ব্যক্তি এবং পত্র? 

ভালোবাসা জেনো। ইতি 


পরিমল রায় 

৫২ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


পত্র : এগারো 
Parimal Roy Metcalfe House 
Reader in Economics Civil Lines 
LA.S Tranning School Delhi 


২২.১০.৪৯ 


ভাই অজিত, 
সুধীর সরকার জানিয়েছেন, তোমাকে একখণ্ড ‘ইদানীং’ পাঠানো হয়েছে। আসা 
করি, পেয়েছো। বইখানার চেহারা সম্বন্ধে তোমার মতামত জানিয়ো। কোনো সময়ে কলকাতা 
গেলে বই-তে স্বাক্ষর বসিয়ে আসবো। 
লাইফের, একটা য়্যাম্বিশ্যন্‌ পূর্ণ হলো। অতঃপর একখানা ছড়া-র বই বার করবার ইচ্ছা। 
কবে হবে কে জানে। আশা করি ভালো আছো। ইতি 


পরিমল রায় 
‘PDartmat Roy METCALFE HOUSE 
Reador In Economics, CIVIL LINES, 
1, A, 8. TRAINING BCHODL. DELHI. 
২২,১০, >. 


৬ ২০৫০১ 

১২৮ ৫ ANAT (2 0৯৮৪ 
২4 avian tt Wr (NG 
রা রহিত খি (তির VIVO" 
ধ্পে 1 জেলে উপ দর্পন শোনে ৩ 
উঠি vst চে! 

NO) aa YAIT £ সি (ধ। 
৩০০ 0৭ সিকি উপদির্ ঠৰ অং খা পর 
৩3 ঠ পথ ২৫, (+ পদে | j ie 

বাজি? bd Gua ln CU < 


rdw 
HEE TEM 


পত্রগুচ্ছ / ৫৩ 


পত্র :বারো 
Parimal Roy Metcalfe House 
Reader in Economics Civil Lines 


1.A.S Tranning School Delhi 
i ২১.১১.৪৯ 


প্রিয় অজিত, 
সুধীর সরকার জানিয়েছিলেন, তোমাকে (এবং বুদ্ধদেবকে) আমার বই-র এক 
কপি পাঠানো হয়েছে। জেনে অবধি নিশ্চিন্ত ছিলাম,__যদিও তোমার কাছ থেকে কোনোরকম 
প্রাপ্তি সংবাদ না পেয়ে একটু সন্দেহ হচ্ছিল। কাল বুদ্ধদেব লিখেছে, সুধীর সরকার ওকে বই 
পাঠান নি, ও নিজেই এক কপি সম্প্রতি আনিয়ে নিয়েছে। __অর্থাৎ তুমিও তাহলে বই পাও নি। 
' আমি আজই সুধীরবাবুকে আবার লিখচি। তোমার হাতে এ পর্যন্ত বই না পৌছোনো 
আমার দিক থেকে ভয়ানক ক্রুটি। তুমি, হয়তো বিরক্তই হয়েছো, দেখি, এবারকার চিঠির ফলে 
কাৰ্য্যসিদ্ধি হয় কিনা। সুধীর সরকারের ব্যবহারে আমার অহরহ ধৈর্য্চুতি ঘটছে। 
আশা করি শারীরিক ভালো আছো । চিঠির উত্তরে বই পেলে কিনা জানিও। ইতি 


পরিমল রায় 


ঃ পত্র : তেরো 

মেটকাফ্‌ হাউস 

দিল্লী ৮ ১৪.১১.৫০ 

তোমার বইগুলি পেয়েছি, দোকানে কিছু বিক্রি হ’লো কিনা এখনো খবর পাই নি। 

খোঁজ নিয়ে তোমাকে জানাবো । আমার স্ত্রী এ বিষয়ে বিশেষ সচেষ্ট। একাধিক কেতাব তিনি বন্ধু 

মহলে গছিয়েছেন। | 
আচ্ছা আমার ‘অসুখ’ নামক লেখাটির কী হ’লো? কোথায় যেন দিয়েছিলে লিখেছিলে। 

কিন্ত ছাপা হয়েছে বিনা বুঝতে পারছি না, একটু সন্ধান নিও এবং অছাপ্য বিবেচিত হয়ে থাকলে 

উদ্ধার করবার চেষ্টা করো। 

। তোমার শারীরিক কুশল, আশা করি, সেবার কলকাতার ফুটপাথে প্রথম দর্শনে তামাক 
হন্তে যে-রকম শুন্য প্রেক্ষণে আমার দিকে তাকিয়েছিলে, তাতে বড় শঙ্কিত হয়েছিলাম। ইদানীং 
দৃষ্টি কিছুটা সজাগ হয়েছে কিনা জানিও। 

ইতি 
পরিমল রায় 


৫৪ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


পত্র : চোদা 
Parimal Roy Metcalfe House 
Reader in Economics Civil Lines 
LA.S Tranning School Delhi 


২১.১২.৫০ 


ভাই অজিত, 
আজ ৩/৪ দিনের জন্য আলিগড় যাচ্ছি। তোমার চিঠি কাল এলো। ফিরে এসে 

বই-র দোকানে যাবো এবং মূল্য দাবী করবো। আমার লেখাটার কৈবল্য প্রাপ্তি ঘটে থাকলে দুঃখের 
বিষয় কপি নেই, প্রথম খসড়াটা বোধহয় আছে। তা থেকে উদ্ধার করা যেতে পারে। ছাপার হরফে 
লেখা তোলা যে কত সৌভাগ্য, বুঝে দ্যাখো। তাও তো দর্শনীর কোনো দাবী নেই। 

আজ তাড়াতাড়ি। এখনই গৃহিণীর বলয়-বাদ্য সহকারে বাক্স সাজানো আরম্ভ হবে। তখন 
আমার ঘটনাস্থলে উপস্থিত থাকা বাঞ্চনীয় । নচেৎ কী দিতে কী দিয়ে রাখে বলা যায় না। উহাদের 
কথা,_জানোই তো-_অবলনীয়। 


ইতি 
পরিমল রায় 
পুন : আপনি আরো চার আনা পয়সা পাবেন বোধহয় । গ্রাম্য প্রেমের কাহিনী'১ কিনেছি। 
কী বই বাবদ কী পাঠিয়েছি ঠিক স্মরণ করতে পারছি না। 
রানী২ 
পত্র : পনেরো 
Parimal Roy Metcalfe House 
Reader in Economics Civil Lines 
L.A.S Trainning School Delhi 
৫.৩.৫১ 
অজিত, 


তোমার বই-র টাকা পাওয়া গেছে। সমস্ত বই-র দামের ওপর ২৫ % কমিশন 

বাদে ৪৫ % দিয়েছে। এই টাকা এবং আমার স্ত্রীর মারফত প্রাপ্য ৬ % অর্থাৎ মোট ৫১ % 
তোমাকে পাঠানো হচ্ছে।১ | 

তুমি দোকানের মালিক সম্বন্ধে একটু ভুল ধারণা করেছ। লোকটি খুবই ভালো। অবশ্য বই 
বিক্রি মাত্র খবর দেয়নি। সেটা বিশেষ কেউ-ই দেয় না। কিন্তু ভদ্রলোক খুব ঘোরপ্যাচ সম্পন্ন 
একেবারেই নন, যাক গে। 

তোমাকে গেল চিঠিতে একটি কথা জিজ্ঞেস করেছিলাম। সেটি তোমার নজর এড়িয়ে 
থাকবে। বলেছিলাম, আমার সেই লেখাটি (‘অসুখ’) কি সত্যিই হাঁরালো। যদি বিশেষ শারীরিক 
শ্রম স্বীকার করতে না হয়, তবে আরেকবার সাগর-গর্ভে অনুসন্ধান করো। 


পত্রশুচ্ছ / ৫৫ 


দিল্লীর সাহিত্য নিয়ে, আশা করি, ব্যঙ্গ করেছো। “বঙ্গের আলো” দিল্লির বাঙলির কলঙ্ক। 
একটি অর্বাচীন নিরক্ষরের প্রচেষ্টা । আমার কাছে লেখা চেয়েছিল। আমি দিই নি। তা'তে ওরা কুষ্ট। 
সম্প্রতি অচিন্ত্য-র 'কল্লোলের যুগ’ পুস্তকাকারে পড়লাম ।২ খুব ভালো লাগলো, কেবল প্রেমেন 
মিত্র-প্রসঙ্গটি বেসুরো। 

কদিন একুট ব্যস্ত ছিলাম। ছেলের টন্সিল কাটানো হ’লো, এখনো শয্যাশায়ী। 

আশা করি ভালো আছেন। ইতি 


পরিমল রায় 
পত্র : ষোল 
Parimal Roy Metcalfe House 
Reader in Economics Civil Lines 
L.A.S Trainning School Delhi 


১৩.৩.৫১ 

অজিত, 

তোমার চিঠি এলো। তোমার টাকাটা পাঠানো হয়েছে। পেয়ে থাকবে। ‘দিগন্ত’ দিল্লির 
প্রান্ত অবধি পৌছলো, অতঃপর আশা করা যাচ্ছে, মাঝে-মাঝে তোমার অন্যান্য নতুন বই-র ব্যবস্থাও 
করা যাবে 

আমার ছেলের টনসিল তোমার ভ্রাতাই উৎপাটন করেছেন১। অতি সুন্দর হাত এবং অতি 
আশ্চর্য কৌশল, এক ফোটা রক্ত পড়েনি। অপারেশনের পরও এযাবৎ কোনো গোলমাল নেই। 
সম্পূর্ণ সেরে উঠেছে। এখন আশা ক'রে আছি, শরীরের উন্নতি হবে। 

লেখাটির কথা জানলাম। সাগরবাবুর২ চিঠির আশায় রইলাম। সম্পাদকগণ এত 
হেলাফেলায় কাজ করেন কেন বুঝি না। তুমি আবার বল, লেখার দাম নেওয়া উচিত। দাম না 
চেয়েও লেখা ছাপা যায় না সেটা লক্ষ্য করেছ? যদি কিছু দিতে হয়, তাতেও রাজী। 

' বুদ্ধদেব ইতিমধ্যে বঙ্গ-মার্কিন কাব্য নিয়ে উৎসাহিত হয়েছে। কবিতার নতুন সংখ্যা দেখে 
থাকবে । তোমার কী মতামত জানিনা । আমার কাছে ভালো লাগে নি। সে-কথা ওকে লিখেছিলাম। 
তদবধি পত্রালাপ বন্ধ আছে। 

'_ দিল্লির সাহিত্য চর্চার কথা বলো না। অষ্টপ্রহর কতগুলি মুর্খের মাতামাতি চতুর্দিকে লেগেই 
আছে। দু’ একটা সভায় যাই। ইচ্ছা হয়, উহাদের কর্ণধারণ পূর্বক তোমাদের বঙ্গদেশে ফিরিয়ে 
দিই। তুমি খবরদার, ‘বঙ্গের অলো'তে লেখা পাঠিয়ো না। 

ভালোবাসা নিও। ইতি 


পরিমল রায় 


৫৬ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


পত্র : সতেরো 
Parimal Roy Metcalfe House 
Reader in Economics Civil Lines 
L.A.S Trainning School Delhi 


২.৪.৫১ 


ভাই অজিত, 

একটি জিজ্ঞাস্য। সুধীর সরকার যখনই আমার বই বিক্রির হিসাব দেন, তখনই, দেখি, বই 
বাঁধানো বাবদ একটা মোটা টাকা কেটে নেন। গত ছ'মাসের হিসাবে যে-টাকা পাওনা হয়েছে, তা 
থেকে কমিশন বাদে, নতুন ২০০ কপি বাঁধাবার খরচ ৪০ টাকা কেটেছেন। আমার অবশ্য মনে 
নেই, ছাপা খরচ দেবার সময় সমস্ত কপির বাঁধাই খরচও পূর্ক্বে কাটা হয়েছিল কিনা। 

কিন্তু কথা হচ্চে ইহাই কি রীতি? তোমার চিঠি পেয়ে__যদি আবশ্যক বোধহয়--সুধীর 
সরকারকে এ বিষয়ে একুট কটুভাষণ করবার ইচ্ছা। 

বুদ্ধদেব কালচার করতে বস্বে গেছে। তুমি গেলে না কেন? 

সাগরময় ঘোষের চিঠি পেয়েছি। নতুন রচনা কিংবা পূর্বের লেখাটির কপি চেয়েছেন। 
পাঠাবো-পাঠাবো ক'রে এ পর্য্যন্ত হ'য়ে ওঠে নি। যারা লেখা হারিয়ে ফেলেন তাদের সম্বন্ধে খুব 
উৎসাহ হয় না। 

আশা করি ভাল আছো। ইতি 


পরিমল রায় 
পত্র : আঠারো 
Metcalfe House 
Civil Lines 
Delhi 10.4.51 
ভাই অজিত, 


তোমার চিঠি পেয়ে সুখী হ'লাম, ওই বিষয়ে সুধীর সরকারকে না ঘাঁটানোই ভালো। 
তাছাড়া, তোমার চিঠিতেও বুঝতে পারছি, আপত্তি করবার কিছু নেই। 

“দেশ'-এ প্রবন্ধ পাঠালুম-__তোমার কথায়, নচেৎ পাঠাতাম না। লেখার দরুণ দর্শনী মেলে? 

আমার মন-মেজাজ ভালোই আছে। একবার কলকাতা ঘুরে আসতে পারলে আরো ভালো 
থাকতো, তা হবার নয়। 

তোমার বই? সম্বন্ধে মতামত জানিয়ে পরে চিঠি লিখছি। কিন্তু ও-বই তো আমাকে দিয়েছ। 
দোষক্রুটির প্রশ্ন আমার দিক থেকে ওঠে কি? 

ইতি 
পরিমল রায় 


পত্রগুচ্ছ / ৫৭ 


পত্র :উনিশ 
Parimal Roy Metcalfe House 
Reader in Economics Civil Lines 
LA.S Trainning School Delhi 


১লা জুন, ৫১ 


তোমার চিঠি পেলাম। তোমাকে চিঠি লেখার পরদিনই ক্যালকাটা ন্যাশনাল ব্যান্কের খবর 
পেলাম।১ তখনই মনে হ’ল আমার খবরটা খুব সুসময়ে তোমার হাতে পৌছবে না। এবং তাই 
ভেবে খানিকটা অস্বস্তি বোধ করছিলাম। আশা করি, শচীনের২ সুবুদ্ধি হবে এবং অন্য কোনো 
ব্যাঙ্কের সঙ্গে যুক্ত হয়ে বিপর্যয় থেকে রক্ষা পাবে। তবু বর্তমান পরিস্থিতি অবশ্যই দুশ্চিন্তার 
ব্যাপার। তুমি কি কর্ম্ান্তরের চেষ্টা করছা£ 

‘দেশ’ কাগজ পাঠিয়েছে, কোনা দর্শনীর দর্শন নেই। আমি অবশ্য লেখা ছাপা হওয়াতেই 
ধন্য। টাকাটা অধিকন্ত হবে__ যদিও ন দোষায়। 

“মন পবনের নাও’ আমার ভালো লেগেছে, কেবল রচনাগুলি সাপ্তাহিক দায়মুক্ত হ'লে 
বোধহয় লেখাটায় আরেকটু বাঁধুনি আসতে পারতো । বোকার মতো বল্লাম নাকি? 

আমার বাংলা লেখা একাধিক জমে আছে। ভাবছি তোমাকে দিয়ে যাবো নাকি। ওদেশে 
বসে যা কিছু লিখবো (মার্কিন সভ্যতা নিয়ে লেখা যায় বোধহয়) তোমাকেই পাঠাবো । গতি করে 
দিও সম্পাদকীয় সুবিধা এই যে, ডলার পাওয়াও যাবে না, পাঠাতেও হবে না। 

আমরা ২৮শে জুন জাহাজে রওনা হবো। লন্ডনে ৭ দিন থাকতে হবে। তারপর আবার 


পাড়ি। 
চিঠি লিখো। ইতি 
পরিমল রায় 
পর: কুড়ি 
144-12 B Village Road 
Jamaica 2, New York 6 Sept, 1951 


প্রিয় অজিত, 

_ মাসখানেকের ওপর হ’লো এ দেশে এসেছি। কিন্তু এ যাবৎ তোমার কাছে চিঠি লেখা ঘটে 
ওঠেনি। একটা সাংসারিক 90011107117-এর অপেক্ষায় ছিলাম। তিন সপ্তাহ হোটেলে কাটিয়ে 
কিছুদিন হ’লো বাড়ীতে উঠে এসেছি এখন খানিকটা সুস্থির বোধ হচ্ছে, এবং কর্মান্তরে মনোনিবেশের 
উৎসাহ-ও পাচ্ছি। 

প্রথমেই জিজ্ঞেস করি-_যদি অনুসন্ধিৎসা অবাঞ্ছনীয় মনে না কর-_-তোমার কর্ম্মস্থলে যে 
বিঘ্ন ঘটেছিল, তা থেকে অব্যাহতি পেয়েছ কিনা। যদিও কলকাতার চাকুরির বাজার সম্বন্ধে কিছুই 
জানি না, তবু মনে হয়, তোমার পক্ষে জীবিকার পথ দুর্লভ হবে না। আর, এই ব্যাঙ্ক বিপর্য্যয় 


৫৮/ সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


হয়তো একরকম ভালোই হলো। মাঝে মাঝে কাজের বদল মন্দ কথা নয়। ব্যান্কটা উঠেই যাচ্ছে, 
না, অন্যান্যদের সঙ্গে যুক্ত হ'য়ে টিকে যাবার চেষ্টায় আছে? 

ভেবেছিলাম, বিদেশ খুব ভাল লাগবে। ওরকম ভাববার পিছনে কোনো যুক্তি ছিল না। 
তবু, বিদেশ যাত্রার সঙ্গে একটা নতুন আনন্দের সূচনা হবে বলে মনে করে আসছিলাম। কিন্ত 
বোধহয় বয়সের জন্যেই হবে-_এখন পর্য্যন্ত খুব একটা উত্তেজনা বোধ করি নি। বরং নির্বান্ধব 
পরিবেশে নির্জন সন্ধ্যাগুলি মনটাকে কেমন যেন উদাস করেই তোলে। ভাগ্যিস্‌ বাড়ী পেয়েছি। 
আপিস থেকে বাড়ীতে ফিরে তবু একটা স্বরাজ্যের আভাস চোখে পড়ে। হোটেলে কদিন বড় 
বীভৎস লেগেছে। 

পুজোর মরশুমের কথা ভাবছো কি? “দিগন্ত বেরোবে? অনেক ‘পূজো’ সংখ্যার সৃষ্টি 
আরম্ত হ'য়ে থাকবে। তোমার মারফত দু'একটা লেখা কোথাও ছাপানো যায় কিনা জানিও সম্প্রতি 
“দেশ'-এ পর পর দুটি লেখা বেরিয়েছে, দেখেছ কিনা জানি না, তুমি কোথায় লিখছো, এবং কী 
লিখছো? এখানে যে দু'চারজন বঙ্সন্তান আছেন তাদের সঙ্গে যে খুব একটা ঘনিষ্ঠতা হবে, তেমন 
আশা কিংবা আশঙ্কা করি না। আড্ডা বলে কোনো বস্তু মিলবে না। অর্থাৎ, লেখাটেখা নিয়েই 
থাকতে হবে। তাই নিয়েই আছি। বর্তমানে পঞ্চপাণুব অবলম্বন করে একটা (শিশু) প্রহসন খাড়া 
করবার চেষ্টায় আছি। দেখা যাক কী দাঁড়ায়, কিছু লিখলেই অন্য কাউকে পড়ে শোনাতে ইচ্ছে 
করে। কিন্তু শ্রোতা এখানে কেউ নেই। তাতে লেখার ব্যাপারে আনন্দটা পুরো হচ্ছে না। ডাঃ 
অমিয় চক্রবর্তী? শীঘ্রই ইউরোপ থেকে নিউ ইয়র্কে ফিরবেন। তারসঙ্গে দেখা হলে আশা করি 
ভাল লাগবে। বুদ্ধদেবের বাড়ীতে ওঁর সঙ্গে একদিন পরিচয় হয়েছিল। মনে আছে ভদ্রলোক বেশ 
কথা বলেন। 

সময় ও সুবিধা মতো যদি কখনো কখনো চিঠি লেখো, তাহলে অত্যন্ত কৃতজ্ঞ থাকবো। 
দেশের চিঠি না পেলে একদম ভাল লাগে না। যেদিন ডাকে কিছু আসে না, সেদিন রীতিমত 
শোকের মত মনে হয়। বুদ্ধদেবকে চিঠি লিখেছিলাম। উত্তরও পেয়েছি। কিন্তু অমল২ চিঠির উত্তর 
দিল না। ও আলিগড় ছাড়লো কিনা বুঝতে পারা গেল না। ওর খবর তুমি কিছু রাখো? 

বাংলা দেশের হালচাল জানতে ইচ্ছা হয়। শুনছি এবারের ০19০0০০-এ বাংলা দেশ ‘লাল’ 
হয়ে যাবে। হয়তো যাবে কিন্তু তারপর কী হবে? এ সঙ্গে লাল বাতি জ্বলবে না তো? এসব প্রসঙ্গ 
দশ বছর আগেও অত্যন্ত অপ্রত্যক্ষ ছিল। ইদানীং সে দূরত্ব আর নেই। এদেশে যেরকম তৃতীয় 
যুদ্ধের আয়োজন চলেছে, তাতে আতঙ্ক হয়। এরা যেন যুদ্ধ ডেকে আনবেই। সেই তৃতীয় সংঘর্ষে 
আমরা আবার কোন্‌ নতুনতর স্বাধীনতার মরুভূমিতে আছড়ে পড়বো, কে জানে! এ বিষয়ে আমাদের 
অরক্তিম বন্ধু পঙ্ক বাবুকে জিজ্ঞেস করতে পারো। তিনি ভরসা দিলে: খানিকটা নিশ্চিন্ত হওয়া 
যায়। | 

চিঠির আশায় রইলাম। তুমি ও তোমার স্ত্রী আমাদের শ্রীতি জেনো। ছোটদের স্নেহাশীষ। - 


ইতি 
পরিমল রায় 


পত্র পরিচিতি / ৫৯ 


পত্র পরিচিতি 


পত্র : এক 


> 


খ্যাতনামা কবি-সাহিত্যিক-সম্পাদক বুদ্ধদেব বসু। 


২ একই সঙ্গে সৌন্দর্য, বুদ্ধির দীপ্তি ও প্রাণপ্রাচর্যে তিনি ছিলেন অসামান্যা। নাম ছিল রানি। পোশাকি নাম 


হৈমন্তী বিবাহ-পূর্ব পদবি হিল সেন। 


পত্র : দুই 


> 


অজিত দত্ত সম্পাদিত তার নিজস্ব সাহিত্য-বার্ষিক দিগস্ত-র চৈত্র ১৩৫২ সংখ্যায় পরিমল রায়ের 
বিষয় ও বৃত্তান্ত মূলক ‘ইনফ্লেশন’ নামের চার পৃষ্ঠা দীর্ঘ ছড়ার ছন্দে লেখা একটি পদ্য প্রকাশিত হয়। 
সুচিপত্রে পদ্যটিকে ‘বিবিধ-প্রবন্ধ” শিরনামের অন্তর্ভুক্ত রচনাগুলির অন্যতম হিসেবে দেখানো হয়েছে। 
পদ্যটির প্রথম দু'টি লাইন 

খগেন বাবু কালকে ভোরে আসবে বুঝি নণ্টায় 

এসে আবার কী জানি কি, অনর্থটা ঘটায়! 
উক্ত সংখ্যায় “কালবৈশাখী” নামের প্রেমেন্দ্র মিত্রের উল্লিখিত নাটিকাটি প্রকাশিত হয়েছিল। 


৩ ওই একই সংখ্যায় “দাঁত” কবি-প্রাবন্ধিক বিমলাপ্রসাদ মুখোপাধ্যায়ের একটি রম্যরচনা বা লঘু প্রবন্ধ । 


“শবরী” তারাশঙ্কর বন্দ্োপাধ্যায়ের চলিত ভাষায় লেখা একটি দীর্ঘ ছোটোগল্প। --গল্পের নায়ক 
ফণিচন্দ্রের গ্রাম-সুবাদে পিসি সরলা নিতান্ত অশিক্ষিতা। সে জানে না স্বদেশি আন্দোলন ও স্বরাজ কী। 
গাদ্ধিজি তার কাছে কোনোরকম অনুভূতি হীন অচেনা একটি নাম। ঘটনাচক্রে সেই সরলাই একদিন 
গান্ধিজির পায়ে নিজেকে সমর্পন করল। 


৫ উক্ত বার্ষিকীতে খ্যাত-অখ্যাত মোট উনিশজন কবির (শিবরাম চক্রবর্তী সহ) কবিতা ছিল। 


পত্র: চার 


১ 


পরিমল রায়ের পিতা পরমেশপ্রসন্ন রায় ঢাকার পুরনো পল্টনের একটি সুন্দর বসতবাড়ি বানিয়েছিলেন, 
নাম ছিল “পরম ভবন”। পরিমল রায়ের তৎকালীন সাহিত্যিক বন্ধুদের নানা স্মৃতিকথা মূলক রচনায় 
‘পরম ভবনে'র উল্লেখ পাওয়া যায়। 


পত্র: পাঁচ 


১ 


দাঙ্গা বিধ্বস্ত নোয়াখালিতে শান্তি ফেরাবার জন্যে গান্ধিজী অনেক পদযাত্রা করেছিলেন। এই এঁতিহাসিক 
ঘটনাকে বিষয় ক'রে অনেক লেখালিখি করেছিলেন সমসাময়িক সাংবাদিক ও লেখকরা । নোয়াখালি 
অঞ্চলটি সমুদ্র-তীরবর্তী হওয়ায় নোনাজলের আবহাওয়া-বৈশিষ্ট্যে সর্বত্র সুপুরি গাছের প্রাদুর্ভাব বিশেষ 
লক্ষ করা যায়। উল্লিখিত রচনাগুলিতে গান্ধিজির গমনপথের অঞ্চল-প্রকৃতি বর্ণনায় স্বভাবতই নানা 
ভাবে সুপুরি-গাছের উল্লেখ এসে গিয়েছিল। সম্ভবত সেসব নিয়েই পরিমল রায়ের এই ঠাট্রাপূর্ণ ইঙ্গি 


ত। 


পত্র: হয় 


১ 


‘সাপ’ (রচনাকাল জুলাই ১৯৪৬) অজিত দত্তের চতুর্থ কাব্যগ্রন্থ 'পুনর্বার” অন্তর্ভুত্ত। বৈশাখ ১৩৫৪, 
পুর্ব লিমিটেড” পি ১৩ গণেশচন্দ্র এভিন্যু, কলকাতা থেকে সত্যপ্রসন্ন দত্ত কর্তৃক মুদ্রিত ও প্রকাশিত। 
অজিত দত্ত গ্রন্থটি প্রিয় বন্ধু অচিন্তযকুমার সেনগুপ্তকে উৎসর্গ করেছিলেন। 


৬০ / সাহিত্য-পরিষৎ-পত্রিকা : ১১১ বর্য,৩-৪ সংখ্যা 


পরিমল রায়ের মতে ‘সাপ’ কবিতার বেসুরো পংক্তি যুক্ত অংশটি হ’লো, 

অরণের যুক্তরাজ্যে শুক্কপত্র আত্তীর্ণ নির্জনে 

বর্ণের আলিম্প করি’ পরিবর্তমান ক্ষণে ক্ষণে 

সৃষ্টির শাসন মানি প্রজ্ঞননে, গ্রাসে 

স্বধর্মে যে ছিলো প্রাণোল্লাসে-_ 
“কিবিকষ্ঠ' (রচনাকাল ১ সেপ্টেম্বর ১৯৪৬) পুনশর্বা কাব্যগ্রস্থেরই অপর একটি কবিতা । কবিতাটি 
প্রতিটিতে আট পংক্তি যুক্ত পাঁচ স্তবকের। পরিমল রায় শেষ দু'টি স্তবকই বাদ দিতে বলেছিলেন। 
কিন্তু অঙ্জিত দত্ত তা করেননি। অজিত দতের কবিতা-সংগ্রহ (বৈশাখ ১৩৭১) ও শ্রেষ্ঠকবিতা বৈশাখ 
১৩৭৭, মে ১৯৭০) উভয় সংকলনেই কবিতাটি সম্পূর্ণ অখণ্ডিত আকারেই, স্থান পেয়েছে 
কবিতাটির প্রথম স্তবকে পরিমল রায়ের অপছন্দের পঞ্চম ও সপ্তম পংক্তিযুক্ত অংশটি নিম্নরূপ 

বিদ্বেষ-জ্রিঘাংসা-স্বার্থে সুঘটিত শতগ্পী বল্পম 

যেখানে নিরর্থ সবি, কখনো কখনো সেথা এসে 

বীতরাগে বীতভয়ে এ-সংসারে করিতে বিচার 

মৃত্যুর প্রচ্ছায়ে বসি’ মুক্তি যদি পাই মুহূর্তেক, 

"ধন্য তবে কবি-জন্ম, ধন্য সত্য-পানে অভিসার, 

অর্ধ আত্মা পাপী যদি, পাপাতীত এখনো অর্ধেক। 
বোঝাই যায় গ্রস্থভুক্ত হওয়ার আগেই অজিত দত্ত কবিতাগুলি পরিমল রায়কে সুদূর দিল্লিতে পাঠিয়ে 
ছিলেন মতামতের জন্যে। এবং বন্ধুর আপত্তি মেনে পঞ্চম লাইনটি অন্তত সংশোধন করেছিলেন। 
তৃতীয় কবিতা “বৈরাগ্য যোগ’ (রচনাকাল ২৩ সেপ্টে মবর ১৯৪৬) ওই একই গ্রন্থের অন্তর্ভুক্ত। 
নভেম্বর ১৯৪৫ (কার্ত্তিক ১৩৫২) ২০২ রাসবিহারী এভিন্যু, কলকাতা থেকে গ্রন্থকার কর্তৃক প্রকাশিত 
ও “আসাম বেঙ্গল প্রেস”, ৬০ ধর্মতলা স্ট্রীট কলকাতা থেকে মুদ্রিত অজিত দত্তের তৃতীয় কাব্যগ্রন্থ । 
উৎসর্গ করেছিলেন স্ত্রী বেবিকে। 


পত্র : নয় 


১ 


সাহিত্যিক শাস্তিরঞ্জন বন্দ্যোপাধ্যায় (১৪ ডিসেম্বর, ১৯২০-১২ জুলাই ১৯৭২) কর্তৃক সম্পাদিত ও 
প্রকাশিত একটি মাসিক-পত্র। হাওড়া শহরের দীর্ঘদিনের স্থায়ী বাসিন্দা হওয়ায় পত্রিকাটি ওখান থেকেই 
নিয়মিত প্রকাশ করতেন উনি। আজ থেকে প্রায় ষাট বছর পূর্বে শিক্ষা ও সাহিত্যচর্চার প্রাণকেন্দ্র 
কলকাতা থেকে হাওড়া ছিল অনেকটাই সুদুর ও বিচ্ছিন্ন। সেই হিসেবে হাওড়া থেকে নিয়মিত একটি 
উৎকৃষ্ট সাহিত্য-মাসিক প্রকাশ করা বিশেষ কৃতিত্বের পরিচায়ক। শান্তিরঞ্রন বন্দ্যোপাধ্যাযের যোগ্য 
সম্পাদনায় বিশিষ্ট ও কৃতী লেখক-সুচি সমৃদ্ধ হ'য়ে অভিবাদন চার বছর নিরবচ্ছিন্ন প্রকাশিত হ'য়েছিল। 
অভিবাদন-এর ষষ্ঠ বর্ষ, তৃতীয় সংখ্যা, হেমন্ত ১৩৫৫, পরিমল রায়ের, বিষ্ণুবাবুর সমালোচনা প্রবন্ধ 
নামের উল্লিখিত প্রবন্ধটি প্রকাশিত হয়। 


২ ভিগ্ি-ট্যাড়স ও টিশ্তা-পটল জাতীয় অন্য এক ধরনের সব্জি। 


৩ 


পত্র: 
১ 


প্রখ্যাত পুত্তক-প্রকাশনা সংস্থা এম্‌, সি, সরকার এণ্ড সন্স লিমিটেড -এর কর্ণধার! 


দশ 


একটি রম্যরচনা গ্রন্থ। ইদানীং নামের উক্ত গ্রন্থটি এম, সি, সরকার এণ্ড সন্স লিমিটেড ১৪ নং কলেজ 
স্কোয়ার থেকে ১৯৪৯ সালে প্রথম প্রকাশিত হয়। পরিমল রায় গ্রন্থটি বুদ্ধদেব বসুকে উৎসর্গ করেছিলেন। 
বইটিতে মোট ২২টি প্রবন্ধ সংকলিত হয়েছে। পেছনে প্রচ্ছদে লেখক ও রচনাগুলি সম্বন্ধে সংক্ষিপ্ত 
মূল্যায়ন রচনাটি অজিত দত্ত লেখেন। 

জানুয়ারি ১৯৬১তে “নিউ এজ" প্রকাশনা সংস্থা থেকে নবকলেবরে বইটির দ্বিতীয় মুদ্রণ প্রকাশিত হয়। 


> পত্র পরিচিতি / ৬১ 


যদিও উক্ত সংস্করণে আরো ন’টি নতুন প্রবেষ্ধর সংযুক্তি ছাড়াও বুদ্ধদেব বসুর একটি মূল্যবান ভূমিকা 
সম্বলিত হ'য়েছে তবু নতুন প্রকশনায় প্রকাশকের অমনযোগিতা ও অবহেলা স্পষ্ট কারণ তাতে প্রথম 
সংস্করণের কোনো উল্লেখ নেই, উৎসর্গ-পত্রটি বাদ দেওয়া হয়েছে এবং সর্বোপরি প্রচ্ছদের পেছনে 
অজিত দত্তের মূল্যায়ন রচনাটি যুক্ত করা হয়নি। তাই বইটির প্রকৃত পরিচয় অনেকাংশে খণ্ডিত। _ 
দ্বিতীয় সংস্করণের ভূমিকায় বুদ্ধদেব বসু বলেছিলেন, “এ কথা বলতে আমার একটুও দ্বিধা নেই যে 
সমকালীন বাংলা ভাষার একটি যথার্থ সদগ্রস্থ এই ইদানীং... রম্যরচনা কতদূর পর্যন্ত সৎসাহিত্য হতে 
পারে ইদানীং’ বইটি তার একটি উদাহরণ।” 





পত্র: চোদ্দ 
।১ অজিত দত্তের নিজস্ব প্রকাশনা সংস্থা ‘দিগন্ত পাবলিশার্স» ২০২ রাসবিহারী এভিনিউ থেকে ফেব্রুয়ারি 


১৯৪৯ অচিস্ত্যকুমার সেনগুপ্তর একটি গ্রাম্য প্রেমের কাহিনী উপন্যাসটি প্রকাশিত হয়। মুদ্রক ছিলেন 
পুর্বাশা লিমিটেড-এর পক্ষে সত্যপ্রসন্ন দত্ত। 


পত্র: পনেরো 

১. অজিত দত্ত তার একেবারে নিজস্ব বা নিজের প্রকাশনা সংস্থা “দিগন্ত পাবলিশার্স' থেকে প্রকাশিত 
'_ অন্যান্য লেখকের বই পরিমল রায়ের কাছে পাঠাতেন। দিল্লির কোনা কোনো পুস্তক-বিপণি মারফৎ 
1! বিক্রির জন্যে! সেই সংক্রান্ত একটি হিসেব। 

।২ তিরিশের দশকে ‘কল্লোল’ পত্রিকা-কেন্দ্রিক সাহিত্যিক গোষ্ঠীকে নিয়ে অচিস্ত্যকুমার সেনগুপ্তর অতি- 
বিখ্যাত স্মৃতি কথা কল্লোল যুগ (আশ্বিন ১৩৫৭)। 


পত্র: ষোলো 
(১ অজিত দত্তের খুড়তুত অনুজ ভবন। পোশাকি নাম। অনুপকুমার দত্ত (জন্ম ১৯১৭) ডাক্তার যোগ্যতায় 
তিনি ছিলেন এম. ডি. এফ-আর-সি-এস। সৈন্যবাহিনীতে যোগ দিয়ে দ্বিতীয় বিশ্বযুদ্ধে সক্রিয় অংশ 
নেন। কোনো অজ্ঞাত কারণে জীবনের প্রতি প্রবল অনীহায় সৈনিক-ডাক্তার হিসেবে মুখোমুখি সংঘর্ষের 
যে-কোনো পটভূমিতে অত্যন্ত সচেষ্ট ভাবে কর্তৃপক্ষের কাছে আপন নিয়োগের দাবিদার থাকতেন। 
এই ভাবে ভয়ঙ্কর ধ্বংসলীলা ও মৃত্যুর ক্ষেত্রে নিজেকে আবদ্ধ রেখেও মৃত্যুর বদলে অনুপকুমার 
সম্পূর্ণ অক্ষত দেহে চিকিৎসার অসামান্য অভিজ্ঞতা নিয়ে প্রত্যাবর্তন করেন। পরে এক সুইডিশ 
মেয়েকে বিবাহ ক'রে ব্রিটিশ নাগরিকত্ব নিয়ে চিরকালের মতো দেশ ছেড়ে চলে যান। তৎপূর্বে দিল্লিতে 
ডাক্তারি পেশায় নিযুক্ত থাকাকালীন পরিমল রায়ের একমাত্র পুত্র-সম্জন পৃথীরাজের (তিলক) টনসিলের 
: অস্ত্রপোচার করেছিলেন। 

৷ ২ সাগরময় ঘোষ। বেশ কিছু লেখালিখির চর্চা করলেও সাহিত্যিক পরিচিতি নিতান্তই অকিঞ্চিৎকর। 
মূলত সাপ্তাহিক দেশ পত্রিকার অতি-সুযোগ্য সম্পাদক হিসেবে বিরল খ্যাতির অধিকারী হ'য়েছিলেন। 
৩ বুদ্ধদেব বসু ডিসেম্বর, ১৯৫০-এ তীর কবিতা পত্রিকার ১৬ বর্ষ ১ সংখ্যাটি মার্কিন-কবিতাসংখ্যা 
হিসেবে প্রকাশ করেন। উক্ত সংখ্যায় খ্যাত -অখ্যাত উনিশজন আমেরিকান কবির কবিতা ছিল। 


সম্পাদকীয় মন্তব্যে বুদ্ধদেব বসু বলেছেন, 
"Jt is the editor's Conviction that Indian intellectuals, so much at home in 
English poetry, may final new mourishinent in American. Hence this Issue 
of Kavita, Presentimg a group of poems by older and younger 
Contempararies. Many of them are well-known in their Country, Some also 
| outside, but conspicuaously few in India.....” 

পত্র: আঠারো 


১ 


নিজস্ব প্রকাশনা-সংস্থা ‘দিগন্ত পাবলিশার্স ২০২ রাসবিহারী এভিন্যু, কলকাতা-২৯ থেকে মাঘ ১৩৫৭ 
অজিত দত্ত তার লঘু প্রবন্ধের বই মনপবনের নাও প্রকাশ করেন। গ্রস্থভুক্ত হওয়ার পূর্বে রচনাগুলি 
সাপ্তাহিক দেশ পত্রিকায় ধারাবাহিক প্রকাশিত হ'য়েছিল। অজিত দত্ত বইটি পরিমল রায়কে উৎসর্গ 
করেছিলেন। 


পত্র: উনিশ 


> 


২ 


এক সময়ে ‘ক্যালকাটা ন্যাশনাল ব্যাঙ্ক’ একটি বহু-প্রিচিত জনপ্রিয় বাঙালি প্রতিষ্ঠান হিসেবে স্বীকৃতি 
পেয়েছিল। অজিত দত্ত এই ব্যাঙ্কের প্রচার আধিকারিক ছিলেন। অরো অনেক ব্যক্তিগত মালিকানার 
ব্যাঙ্কের মতো এটিও এক সময় বন্ধ হ'য়ে যায়। ব্যাঙ্কটির পতনের ফলে অজিত দত্ত সহসা কর্মহীন 
হ'য়ে পড়েন এবং বেশ কিছুকাল অর্থনৈতিক দুরবস্থায় কাটান। 

ব্যাঙ্কের কর্ণধার শচীন্দ্র ভট্টাচার্য। 


পত্র: কুড়ি 


১ 
২ 


খ্যতনামা কবি-প্রাবন্ধিক অমিয় চক্রবর্তী ৷ 

পোশাকি নাম পঙ্কজ দাশগুপ্ত । পরিমল রায়, অজিত দত্ত, বুদ্ধদেব বসুদের ঢাকার অন্যতম ঘনিষ্ট বন্ধু। 
ইনি হিন্দুস্থান ইনসিওরেন্স (পরবর্তীকালে লাইফ ইনসিওরেন্স করপোরেশন)-এ বড়ো চাকরি করতেন। 
প্রসঙ্গত, পঙ্কুবাবুর বোনের নাম ছিল ইন্দু। স্বামীর সঙ্গ সম্পর্ক-বিচ্যুতির পর ইনি দাদার আশ্রয়ে 
থাকতেন। এঁরই কন্যা মীরা স্বনামধন্য গায়ক সুরকার শচীনদেব বর্মনের স্ত্রী। বালিগঞ্জের হিন্দুস্থান 
রোডে একই বাড়িতে ওপর-নিচে থাকাকালীন মূলত গানের একজন ছাত্রী হিসেবে শচীনদেবের সঙ্গে 
মীরার প্রেম হয়। যদিও পাত্র-পাত্রীর বয়েসের বিশেষ ব্যবধানের জন্যে এ বিয়েতে পল্ধুবাবুদের ঘোরতর 
আপত্তি ছিল। ওই বাড়িতেই রাছুল দেবের জন্ম। 


কাব্য-সাহিত্যের দৃশ্যশ্রাব্য মাধ্যম নাটক 


কুমার রায় 


সাহিত্যের সংজ্ঞা নির্ধারিত হয়েই আছে তবু একবার মনে করে নেওয়া মাত্র। আজকের আলোচনায় 
সাহিত্যের বিভিন্ন বিভাগের মধ্যে নাট্য সাহিত্যের স্থান সংকুলান হবে কিনা, যে প্রশ্নটা সাম্প্রতিক 
কালেই উঠেছে, সেই সুত্র ধরে, সাহিত্যের ক্ষেত্রে” তার বহু বৈশিষ্ট্যের মধ্যে” কেবল নাট্য 
সাহিত্যের. কথা তুলে আলোচনার ক্ষেত্রটিকে সংকুচিত করার কোনও ইচ্ছাই আমার নেই ; 
আশঙ্কা আছে, বিশুদ্ধ কোনও সাহিত্যরসিক বা বিশুদ্ধ কোনও নাট্যকার-_উভয়েরই বিরাগভাজন 
হওয়ার। আবার এরই মধ্যে সাহিত্যের কারবারিদের মধ্যে অনেকেরই কাছে হয়তো কিছুটা 
প্রশ্রয় পেতেও পারি। আমার কাছে নাটক ও সাহিত্যের মধ্যবর্তী সীমারেখাটা খুব স্পষ্ট নয় 
এক্ষেত্রে ‘নাটক’ বলতে আমি নাট্যকারের লেখা নাট্য রচনাকেই বোঝাতে চাইছি। এই নাট্য 
সাহিত্যকে যাঁরা সাহিত্যের অঙ্গন থেকে বের করে নিয়ে স্বতন্ত্র কোনও সৃষ্টির দীপ্তি দিতে 
চাইছেন তাদের কাছে আমার নিবেদন এই যে নাট্য সাহিত্য চলচ্চিত্রের মতো অর্বাচীন কোনও 
শিল্প নয়। প্রাচীন সাহিত্য সৃষ্টির মধ্যে নাট্য সাহিত্যও অন্যতম। মহাকাব্যের পরে পরেই নাট্য 
কাব্য রচিত হয়েছে। হোমার, বাল্মিকী, ব্যাস কিংবা খক বেদ সংহিতা, উপনিষদের বাতাবরণের 
মধ্যেই এসখ্যুলাস, সফোক্রেস, অশ্বঘোষ, ভাস, কালিদাস। সংস্কৃত অভিধানে সাহিত্য শব্দটিকে 
ক্লীবলিঙ্গ হিসেবে চিহ্নিত করে-_অর্থ জ্ঞাপন করা হয়েছে-_ “সহিত” শব্দের সঙ্গে প্রত্যয় যোগ 
করে--মেলন, পরম্পর সাপেক্ষ তুল্যরূপ পদসমূহের একক্রিয়নয়িত্ব, বুদ্ধিবিশে বিষয়ত্ব, পদ্যাত্মক 
কাব্য, Combination, Poetical Composition ইত্যাদি অভিধায়। এ আমলেও সাহিত্য 
শব্দটি ‘সহিত’ শব্দটির সঙ্গে যুক্ত থেকে গিয়েছে। অপরের সঙ্গে মিলতে চাওয়ার আকাঙ্ক্ষা 
প্রকাশ করেছেন সব সাহিত্য স্রষ্টা তাদের সৃষ্ট-কাজের মধ্যে। গ্রিকরা বলতেন বিস্ময়ে দর্শনের 
সুত্রপাত, কবিতাও তো সেখান থেকেই শুরু! আর নাটকে তো বিশ্মুয় উদ্রেক একটা বড়ো 
ব্যাপার। আবার শেক্সপিয়ার যেমন বলেছেন পরিণত কাব্যের লক্ষ্য নৈর্বক্তিক প্রশান্তি, যা জীবন 
মরণের সারাৎসার অথবা এমন এক বিষাদচেতনা যেখানে বৃদ্ধ লীয়ারের মৃত্যুও হয়ে ওঠে 
মহান-_এবং কর্ডেলিয়ার নিহত দেহের সামনে দাঁড়িয়েও মনে হয় না যে সমস্ত শুভ শক্তির 
বিনাস ঘটেছে ;আবার নৃত্যনাট্য শ্যামার প্রাণঘাতী কার্যও ক্ষমার যোগ্য বলে বিবেচিত হয়। এই 
সব শ্রেয় বোধ সাহিত্য ও নাটকেরই মধ্যে বুনে দেওয়া যায়। এমনটাই তো বলেছেন, আবু 
সয়ীদ আয়ুব সাহেব। ইংরিজি অভিধানে Literature এর অর্থ : Writings that are valued 
4S works of art asp. fiction, drama and Poetry. এ কথাও বলা হয়েছে যে enthralling 

of all types 01110590076” সাহিত্য শব্দের বুৎপত্তিগত অর্থের দিকে লক্ষ্য রেখেই রবীন্দ্রনাথ 
তার সংজ্ঞা নির্ধারণ করেছেন-__-'যা মনের সঙ্গে বিশ্বের সাহিত্য অর্থাৎ মিলন ঘটায়।' বাইরের 
তথ্য বা ঘটনা ভাবের সামগ্রী হয়ে ওঠে--“আমাদের মনের সঙ্গে রসের প্রভাবে মিলে যায় তখন 
মানুষ স্বভাবতই ইচ্ছা করে সেই মিলনকে সর্বকালের সর্বজনের অধিকার ভুক্ত করতে!’ 

সাহিত্যের কাঠামোর বদল ঘটে যুগে যুগে__আর সেটাই স্বাভাবিক। কিন্তু তাই বলে 
‘নাট্যকাব্য’ কে বা নাট্যসাহিত্যকে সাহিত্য থেকে বিচ্ছিন্ন করে দেবার হেতু হ'তে পারেনা। মূল 
সূত্রের বিবর্তন তো ঘটেইছে কিন্তু তাই বলে আমূল পরিবর্তন কি ঘটে! যা ঘটে সেটা হল, 
. বিবেকজ্ঞন সম্পন্ন করতে সচেষ্ট থাকেন লেখক। আর এক সুত্র, বিস্ময় বোধ যা সর্বক্ষেত্রে 
প্রযোজ্য। প্রাচীন কালের সাহিত্যে, কাব্যে এবং নাট্যে এই বিস্ময় বোধের মাত্রা নির্ণয় একটা 
বিরাট বিষয় হয়ে গেছে। ' 

শেক্সপিয়ারের নাটকগুলি পাঠে- পাঠকের ভাগ্যে একটা মুক্তির মহাপ্রসাদ লাভ হয়। 
শেক্সপিয়ার পাঠের মধ্যে আমরা যা গ্রহণ করি তা এ্যক্সেপ্টানসির মহামন্ত্। আর তাই 
আমাদের সুসংস্কৃত করে উর্ধ্বলোকে স্থিতি দেয়। ক্ষণকালের জন্যও অন্তত সূচি হই। 'লয়ালটি 
টু হিউম্যানিটির, যে অপূর্ব মন্ত্র সাধনা__তা শেক্সপিয়ার পাঠে আস্বাদ পায় মানুষ, আর সেখানেই 
তো তা' হয়ে ওঠে মনের সঙ্গে মানুষের, সমাজের, বিশ্বের মিলনের ক্ষেত্র। আর এইখানেই 
‘সহিত’ পদটি তাৎপর্য পেয়ে যায়। 

রামায়ণ মহাভারত যেমন পড়া যায়, শোনা যায়_-তেমনি সফোক্রেস, কালিদাস, ভবভূতি 
কিংবা শেক্সপিয়ার বা রবীন্দ্র নাটকও পড়া যায়, শোনা যায়। আর বাড়তি দিক হলো-_এ কাব্য 
অবলম্বন করে আবৃত্তি ও অভিনয়ও করা যায়। 

নাট্যাচার্য শিশিরকুমারের এক ছাত্র লিখেছেন,_শিশিরকুমার কাব্যের বিশুদ্ধ আনন্দে 
মশগুল হয়ে থাকতেন। তার শেক্সপিয়ার পাঠ একটা শিল্পকর্ম। শিশিরকুমার “শেক্সপীয়ার শোনাতেন 
না__আমরা হঠাৎ শুনে ফেলতুম। তিনি শোনাতেন নিজেকে এবং নিজেই ভোগ করতেন” 
সাহিত্য পাঠের তো সেটাই চরিতার্থতা। 

যাঁরা নাট্য সাহিত্যকে সাহিত্যের শাখা বলে স্বীকার করতে চান না তারা বোধহয় 
তকমার আড়ালে লেখার শিল্পরূপটাকেই চাপা দিতে চান। ভুলে যান যে শিল্পরূপেই কোনো 
লেখা হয়ে ওঠে ‘কবিতা’ কোনও লেখা ‘আখ্যান মূলক’ উপন্যাস বা “ছোটো গল্প। এই ‘ছোটো 
গল্প” সাহিতের প্রাঙ্গণে সর্বশেষ সংযোজন । নাট্য-কাব্য তো বছ প্রাচীন। এই শিল্পসমূহকে দশ 
হাতে রসদ যোগায় আমাদেরই চলমান জীবন। এতিহ্যের যা কিছু ইতিবাচক তাকে গ্রহণ ও 
জীবন নিঃশ্বাস! আসল কথাটা আমাদের রচনা শেষমেশ লেখা হয়ে উঠছে তো? না হলে 
কোনোও তর্কেই কিছু এসে যায় না। 

আসলে সাহিত্য হল একটা চলমান রথ! সাহিত্যের চলা শুরু হবার আগে অবশ্যই 
‘কৃত্য’ ছিল। অক্ষর সাজিয়ে লেখা যখন সৃষ্ট হয়নি-__তখনই নাট্য কলার ভ্রণ সৃষ্টি হয়েছিল। 
এ কথা সত্য। নাট্য কলা হল 'অনুষ্ঠান___অভিনয় কলা যার অঙ্গ। আর এই নাট্য কলা নিয়েই 
আমাদের নাট্যশাস্ত্র। যেখানে নাট্যচর্চার ইতিকথা লেখা আছে। 'অঙ্গবিক্ষেপ বৈশিষ্টং 
জনচিত্তানুরঞ্জনম্‌। নটেন দর্শিতং যত্র নর্তনং কথ্যতে তদা’ ৷ এই রূপে ক্রমে নাট্যের উত্তব হয়। 


ূ কাব্য-সাহিত্যের দৃশ্যশ্রাব্য মাধ্যম নাটক / ৬৫ 


প্রথম প্রথম নটের কাজ “ছিল চিত্তরঞ্জক অঙ্পবিক্ষেপ করে নৃত্য করা। সূত্র সাহিত্যে নাটকের 
কোনোও আভাস পাওয়া যায় না। কিন্তু বৈদিক যুগে সুক্ত সাহিত্যে”_যেমন, খক বেদের দশম 
মণ্ডলে সংবাদ বা আখ্যান সূত্র গুলি, “যম-যমী” “সরমা-পাণি' কিংবা 'পুরুরবা-উর্বশী-_ তা 
থেকেই নাট্য সাহিত্যের উৎপত্তি__এমন অনুমান করা হয়েছে। অঙ্গ বিক্ষেপ ইত্যাদি করে 
জনচিত্তের মনোরঞ্জন করা থেকেই নাট্যকলার অর্থাৎ অভিনয়কলার উত্তব বলে বিবেচিত। 
আবার অনুমান করা হয়েছে, যে অভিনয় ইত্যাদির উদ্ভব যাদু বিদ্যা বা যাদু বিশ্বাসের সূত্রে। 
‘কৃত্য’ থেকে নাট্যকলার বা যাবতীয় শিল্পকলারই জন্ম হয়েছে। নাচ, গান, অভিনয় চিত্রকলা 
ইত্যাদি যাবতীয় প্রশাখারই উৎস এই ‘কৃত্য”। অভিনয় বা নাট্যকলার উৎপত্তি সম্পর্কে আমাদের 
দেশেও”_বৈদিক যাগযজ্ঞের অঙ্গ হিসেবে, লৌকিক আনন্দানুষ্ঠান থেকে ভিন্ন ভিন্ন মত চালু 
আছে। নাট্য সাহিত্য বহুযুগের মনীষার ফল। সাহিত্য শব্দ তো পরে এসেছে- কিন্তু কাব্য 
চালু হয়ে গিয়েছিল। নাটক যে দৃশ্য কাব্য তা বলা হয়েছে। একোক্তি, একান্ক, বিবিধ. 
বিষয় নিয়ে, অনেক চরিত্র সংযোগে একাধিক অঙ্কে বিভক্ত করে 'দৃশ্যকাব্যে'র উদ্ভব ঘটেছে। 
সাধারণ ভাবে তাকেই ‘রূপক’ আখ্যা দেওয়া হয়েছে। ও দেশে মিরাকল্‌ ও মিষ্টি প্লেও ক্রমবিবর্তিত 
হয়ে নাট্য সাহিত্যের রূপ পরিগ্রহ ঘটেছে। অভিনয় কলাকে “লোকবৃত্তানুকরণং নাট্যম” আখ্যা 
দেওয়া হয়েছে। যদি কিংবদস্তিকে স্বীকার করতে হয় তবে ‘অমৃত মন্থন’ সমকার অভিনয় করে 
সমবেত দেবতাদের আনন্দ দান করা হয়েছিল। অমৃত মন্থন কাব্যতে দৃশ্যত্ব গুণ ছিল এবং তাকে 
শ্রব্য করে তুলে সে অভিনয় হয়েছিল। নাট্য এবং কাব্যকে সম মর্যাদা দেওয়া হল, দুটিই 
সাহিত্যের অন্তর্গত হল। আমরা তাই দেখি বিশ্বনাথ কৃত সাহিত্য দপর্ণে__এই অলংকার শাস্ত্রে, 
একই সঙ্গে নাটক এবং কাব্যের আলোচনা। একটি প্রবচন এই সূত্রে আমরা স্মরণ করতে 
পারি : “কাব্যেু নাটকং চাতি, তত্র জাতি শকুস্তলা,/ তত্রাপি চতুর্থাক্কো যত্র যাতি শকুন্তলা ৷” 
অর্থাৎ কাব্যের মধ্যে নাটক শ্রেষ্ঠ, নাটকের মধ্যে শকুস্তলা শ্রেষ্ঠ, তার মধ্যে চতুর্থ অঙ্কটি শ্রেষ্ঠ 
যেখানে শকুন্তলা পতিগৃহে যাচ্ছে। 
দৃশ্যত্ব গুণ সম্পন্ন কাব্যই নাট্যসাহিত্য এবং তা অভিনয় ক্রিয়া ইত্যাদির মাধ্যমে দর্শকদের 
কাছে শ্রব্য ও দৃশ্য হয়ে ওঠে। দুটি আলাদা আলাদা পাঠ। অভিনয় না হলেও প্রথম সত্তাটিতো 
লুপ্ত হয়ে যায় না। সেটা নাট্যসাহিত্য। 
| আসলে সাহিত্য বা কাব্য ছিল একটা চলমান রথ। যে রথ আমাদের পৌঁছে দেবে 
দেশকালের গণ্ডি ছাপিয়ে, মহত্তর যদি বা নাই বলি, __কোনোও এক জীবন বোধে। তা সে 
রথের চোহারাটা কেমন হবে£__সে কি ‘জগন্নাথ’ বহন করবে বা “রাধামাধব* না কি বাল 
গোঁপাল’---সেটা সম্পূর্ণ ভিন্ন কথা। কিন্তু কাব্য সাহিত্যের রথটা সত্যি। সে রথে মহাকাব্য, 
আখ্যায়িকা, নাটক, ছোটো গল্প সবই আলাদা আলাদা ভাবে বহন করা যায়। আমোদ, প্রমোদ, 
বিনোদন তো শুধু নয়-_কাবা সাহিত্য রচনার কাজটা প্রাণ বীচানর খেলাও। আত্মরক্ষার উপায়। 
সাহিত্য সৃষ্টির এটাইতো সাধারণ লক্ষণ। লিপি অবিষ্কারের পর সেই আদিম কলা অন্য রূপ 
পেল। এখন কি সেই আদি রূপেই ফিরে যেতে হবে! কথকথার শিল্পী নাট্যগুণে শুণান্বিত করে 
পরিবেশন করবে এ যুগেও । আমরাতো জানি আরও প্রাচীন কালে প্রাণ বাঁচানোর বা আত্মরক্ষার 
উপ্ণায়ের অভিনয়ই-__নাটকের শৈশবের হামাগুড়ি। 
| অভিনয়ের ইতিহাস বলতে গিয়ে রবার্ট এডমণ্ড জোনস্‌ একটা গল্প শুনিয়েছেন আমাদের, 

কাল্সনিক কাহিনি, তবু সত্য! পনেরো হাজার বছর আগে এই ভাবেই অভিনয় এবং নাট্য কলার 
উদ্ভব ঘটেছিল বলে অনুমান। সেই প্রস্তর যুগে,_যখন মানুষের মধ্যে নাটক করার ইচ্ছাটা যেন 
লুপ্ত হয়েছিল-_অন্য কিছু সাজবার আকাঙঙ্ষা। কিন্তু সবটাই যুক্ত হয়ে গিয়েছিল তাদের বাঁচা 
এবং আত্মরক্ষার তাগিদের সঙ্গে । কাহিনিটা এই রকম : 


প্রস্তর যুগে আদিম কিছু মানুষ আগুন জ্বালিয়ে তার চারপাশে বসে আছে। তাদের সর্দার বসে আছে 
এক পাশে। তারা আজ একটা সিংহ শিকার করেছে। হঠাৎই সেই সর্দার গোছের লোকটি লাফ 
দিয়ে উঠে দাঁড়াল-_-বলেলে, ‘আমি মেরেছিলাম সিংহটাকে। আমি ওর পিছু পিছু গিয়েছিলাম 
হঠাৎ সিংহটা ঘুরে দাঁড়ায়__-আমার দিকে__আমি আঘাত করি সিংহটাকে এই অস্ত্র দিয়ে। সিংহটা 
পড়ে যায়। একটু ছট্‌ফট্‌ করে সে মরে যায়। সর্দার এই গল্পটা বলে-_গোল হয়ে বসা মানুষগুলি 
শোনে এই কাহিনি। কিন্তু কী হলো,_-সেই কথকের হঠাৎ মনে হলো,_-'আরে আমি তো এ 
কাহিনি আরো ভালো করে বলতে পারি। দাঁড়াও, ব্যাপারটা এই রকম করে ঘটেছিল-_ তোমাদের 
দেখাই ।-_কী দেখাবো? পরপর কী ঘটেছিল তাই দেখাবো-_আমি কি করলাম। সিংহটা কী 
করলো, কেমন শয়তানী করে লুকিয়ে থাকার ভান করেছিল-_-এ সবটাই আমি দেখাচ্ছি তোমাদের । 
তোমাদের সব দৃষ্টি যেন আমাদের দু'জনের এই ক্রিয়াগুলির দিকে নিবদ্ধ থাকে সে ব্যবস্থা করছি। 
দ্বন্দ, কৌতূহল, বিস্ময়, সবটাই বোঝা যাবে। আমার কাছে যা যা সত্য অভিজ্ঞতা তা গুছিয়ে নিযে, 
সেই মানুষ ও সিংহটার লড়াইটা দেখাই। এই কথা বলে সে সেখানে বসে থাকা একজন 
সাকরেদকে ডেকে বললে, ‘এই তুই ওঠ, ওই সিংহর ছাড়ান ছালটা গায়ে দে-_তুই সিংহ সেজে 
নে--আমি তোর সঙ্গে লড়াই করে তোকে মারবো_ এবং আমরা দু'জনে এদের সামনে সেটা 
দেখাবো- আয়!” সিংহের চামড়াটা পিঠের ওপর ফেলে সেই লোকটা দু'হাতে ভর দিয়ে, হাঁটু 
মুড়ে বেশ চতুষ্পদ জন্ত সেজে সিংহের গর্জন করতে শুরু করল। তখন সে ভয়ংকর এক সিংহ। 
আদৌ সে তো ভয়ঙ্কর নয়-_-সেটা যে সবাই জানে। সেখানে উপস্থিত সবাই এও জানে যে তাকে 
ভয় পাবার কিছু নেই। তবু কোন এক প্রক্রিয়ায় ওই লোকটা সিংহ হয়ে যায় তখন। হ্যা, সে তো 
ওই লোকটাই,_-তবু সে এখন সিংহও। ধ্যুৎ-_মানুষ কি সিংহ হয় কখনো! কেমন করে একটা 
মানুষ সিংহ হয়? কিন্তু এই খেলায় লোকটা সকলের সামনেই সিংহ হয়ে গেল-_এবং অন্য সবাই 
সেটা বিশ্বাস করে বসল। অন্ততঃ সেই মুহূর্তে। 


এটাই হ'ল নাট্যক্রিয়ার মজা! সুরুতে যে কথক সিংহ মারার বিষদ বিবরণ দিচ্ছিল-_-এবং 
বিবরণ অনুযায়ী সেটা দু'জনে মিলে করে দেখাল-_সেখানে লিখিত কোনোও রচনা ছিল না,-- 
মুখের কথা। তা মুখের কথাই তো কালক্রমে একদিন, লিপি আবিষ্কারের পর, লিখিত আকার 
নিল- সাহিত্য বা কাব্যের সেই তো শুরু। নাটকও আমরা পেলাম লিখিত আকারেই-_ সৃষ্টি 
হল নাট্যকাব্ বা সাহিত্য। একই গর্ভজাত- বা গোত্র। কেবল অভিনেতারা অভিনয় করে মঞ্চে 
অন্য একটা মাত্রা নিয়ে এল। অভিনেতারা অবশ্যই বলতে পারেন-_ আমাদের সৃষ্টি স্বতন্ত্র 
নাট্যকারের মুটেগিরি আমরা করিনা-_কিন্তু সেটা দস্তোক্তি হবে এবং সে ব্যাপারটা সাহিত্য বা 
সাহিত্য নয়-_এ প্রশ্নের বাইরে। 

আমরা যাকে নাটক বলি সংস্কৃত সাহিত্যে তাকেই সাধারণ ভাবে রূপক বলা হয়েছে__ 
এ কথা আগেই বলা হয়েছে। মূল বস্তুটি অবশ্যই কাব্য। নট্যিকলার প্রেরণা থেকেই কাব্যকলার 
অসামান্য উন্নতি সম্ভব হয়েছিল। নাট্যাচার্য ভরত বিবিধ রূপকের বিবরণ দিতে গিয়ে সমগ্র 
কলাটিকে কাব্যবন্ধবলে নির্দেশ দিয়েছেন। এ কথা ঠিক, যে-নাটকের অর্থাৎ নাট্যকাব্যের প্রয়োগ 
দীপ্তত্ব নেই সে নাটক যত নিখুঁতই হোক না কেন-_সহৃদয়ের মন আকৃষ্ট করতে পারে না 

প্রয়োগের অসাফল্যে। ভরত তো বলেছেন--“কাব্যং যদ্যপি হীনার্থং সম্যগঙ্গৈ সমম্বিতম্‌/ 
দীপ্তত্বাস্ত প্রয়োগস্য শোভামেতি ন সংশয়ঃ।” প্রয়োগের দীপ্তি না থাকলে তা বিফল। 

. গ্যারিস্টটলের মতে নাটক হচ্ছে বিশেষ এক প্রকার কাব্য যা দৃশ্যরীতিতে রচিত। 
‘Imitation of action in the form of Action’ আর আখ্যান্‌ কাব্য--11018007 of 
action in the form of narration.— এই তো তফাৎ! 

এই সব কথাগুলিকে প্রেক্ষাপট হিসেবে সজাগ রেখেই আধুনিক এক নাট্যকারের 
আত্মধিক্কারের কথাটায় এসে পড়ছি। তিনি সাহিত্যের সঙ্গে গাঁটছড়া বাধতে রাজি হন। নাটক 
স্বতন্ত্র এবং সাহিত্য নিরপেক্ষ । আমাদের কালের এক প্রিয় নাট্যকার শ্রীমোহিত চট্রোপাধ্যায় 
এইরকম কথা বলে আমাদের হতবাক করেছেন--কেন না তীর রচিত নাটক কে আমরা কাব্য 
বলেই বিবেচনা করি।__তার সাক্ষর রয়েছে তার নাট্যরচনার মধ্যেই, সেগুলি সাহিত্যিক এবং 
কাব্যের ব্যাঞ্জনায় অলংকৃত। তবু তিনি নাট্য বোধের উৎসে কিরে যেতে চাইছেন। অর্থাৎ সেই 
কৃত্যে। অর্থাৎ নাট্যভিনয়ের সেই শুরুর দিনগুলিতে। আধুনিক ঝক্‌ঝকে থিয়েটার ফেলে দূরে 
চলে যাওয়ার বাসনা তার মনে হতেই পারে। হয়তো একসময়, যেমন-_কবিতার মধ্যে নিজেকে 
খুশি, করার মতো কিছু খুঁজে পাচ্ছিলেন না তিনি তেমনি কবিতা ছেড়ে নাটক লেখায় যত্নবান 
থেকেও তার মনে হয়েছে (তখন সেটাই তার নতুন প্রকাশ ভূমি খুঁজে পাওয়া) আজ নাটক 
লেখায় মিথ্যার বেসাতি করছেন, তার থেকে মুক্তি খুজতেই সেই উৎসমুখে ফিরে যাওয়ার 
আকাঙক্ষায় সাহিত্যের পরিচয় মুছে দিয়ে নাট্যানুষ্ঠানের মধ্যে সত্তাকে খুঁজে নেওয়া। যেখানে 
সাহিত্যের অবলম্বন নেই-_আছে শুধু ‘হয়ে ওঠার” "গড়ে তোলার শ্রম’! 

“দ্য প্লে ইজ দি থিঙ্গ-_এমন একটা কথা বহুকাল থেকে জানা। সত্যিই তো নাটক 
অবলম্বন করেই তো আমরা কাজটা করি। নাট্যসাহিত্যের মঞ্চে পুনঃসৃজন,_নতুন ব্যাখ্যা! 
নাটকের বদল ঘটেনা-_কিস্তু দর্শকের বদল ঘটে---সময়ের সঙ্গে সঙ্গে। নাটক নির্বাচন করেন 
নির্দেশক বা প্রযোজক আজকের দিনে। তখন সেই কাজের মধ্য দিয়েই তাকে পথপদর্শক হ'তে 
হয়। নাটকের গলিথুঁজি, চৌরাস্তা, সদর রাস্তা ধরে দর্শককে নিয়ে যেতে হয় তাকে। তা সে 
শেক্সপিয়ারের হ্যামূলেট ই হোক কিংবা রবীন্দ্রনাথের রক্তক্রবী। আমাদের সময়ের হাত ধরে 
বোধের.বা চৈতন্যের জগতে তাকেনিয়ে যেতে হবে। মূল অবলম্বন একই থাকে কিন্তু সময়ের 
বদল ঘটে। দর্শক বদলে যায়। আজকের এই সময় এবং আজকের দর্শকের কাছেই পারফরমেজ। 
তা হলে প্রতিটি নাট্যানুষ্ঠানই কি ক্ষণকালের? যদি ধরে নেওয়া যায়--যে হ্যা-_তা ক্ষণকালেরই। 
কিন্তু বড়ো স্পষ্ট, তীব্র। বিদ্যুতের ঝলকানিতেই বুঝি তাকে প্রত্যক্ষ করা যায়! ক্ষণকালের 
মধ্যেই তাকে বেছে নিতে হয় জীবনের মহত্তম চ্যালেগ্র। ঠিক এমনি করেই স্বীকার করে নিতে 
হয়- এই ক্ষণিক স্কুলিঙ্গটাই থিয়েটারের সৌন্দর্য। প্রতি অভিনয়ে, প্রতি সন্ধ্যার পারফরমেন্সেই 
সেই সৌন্দর্যের অনুসন্ধান, তার প্রাণ প্রতিষ্ঠার আয়োজন। এ সব ক্ষেত্রে থিয়েটারের ভাষা এবং 
নাট্যের ভাষা আয়ত্ব করেই তা সম্পন্ন করতে হয়।__ সে ক্ষেত্রে নাট্যকারের লেখা সাহিত্যের 
ভাষা থেকে সে ভাষা স্বভাবতই স্বতন্ত্র হয়ে উঠতেই পারে। 

' যদি নাট্যসাহিত্য কে অস্বীকার না করি, তাহলে মঞ্চে প্রযোজনার প্রস্তুতি বা অনুশীলন 
পর্বে কি নির্দেশক তার ব্যক্তিত্বকে সম্পূর্ণ অন্তরালে রেখে শুধু নাট্যকারের অভিপ্রায়টিকেই 
তুলে ধরবে? অর্থাৎ এ ক্ষেত্রে নাট্যকারই যা বলবার বলবেন? আমরা তো জানি নাট্যকার তার 

নাট্যসাহিত্য বা কাব্য রচনার পর, আর কিছু বলতে পারেন না। তাই কি নিরক্শ ক্ষমতাটা বর্তাবে 
নির্দেশক প্রযোজকের কাধে! এটা ঠিক__তার সময়কে, নির্দেশক-প্রযোজক, অবজ্ঞা করতে 
পারবেন না। এমন তো হতেই পারে নাট্য সাহিত্যের বা কাব্যের রচয়িতার সময়টাই আজ মৃত 
বলে গণ্য। অথচ আজকের জীবিত সময়ের সঙ্গে তাকে-অর্থাৎ নাটকের প্রয়োগ কর্তাকে তো 
মিলতে হবে! সমস্যাটা তাহলে নাট্যসাহিত্য নিয়ে নয়-_এক্ষেত্রে সমস্যা হল প্রয়োগের। এই 
ভাবেই তো দুটি সত্তাকেই মেনে নেওয়া হচ্ছে-_সাহিত্য বা কাব্য এবং তার প্রয়োগকলা। 
এক্ষেত্রে মূল উদ্দেশ্যটা হওয়া উচিৎ সেই সময়টার সঙ্গে এই সময়ের একটা সম্পর্ক খুঁজে 
নেওয়ার-_ভালো করে বুঝে নেওয়ার-যাতে রচয়িতার নাট্যভাবনার সঙ্গে আজকের থিয়েটারের 
একটা সম্পর্ক তৈরি করা যায়। এই সব নাট্য সাহিত্যের জনকদের আমরা কি আজকের 
খুঁজতে? যেমন করে নির্দেশক শঙ্তু মিত্র, রবীন্দ্রনাথের নাট্যসাহিত্য রক্তকরবী নাটকের পুনঃ সৃষ্টি 
ঘটিয়েছিলেন তার সময়ের মধ্যেই তার জিজ্ঞাসার উত্তর খুঁজতে। নির্দেশেকের কাজটাকে দর্শক 
প্রত্যক্ষ করেছে অবশ্যই। তিনি অর্থ খুঁজে বের করবেন--দর্শক সে অর্থ বুঝবে_ তার দ্যোতনা 
বুঝতে চেষ্টা করবে। এ ক্ষেত্রে হয়তো, কোনোও নাট্যকারের ক্ষয়ে যাওয়া ভাষা যা আকারহীন 
বলে মনে হবে, তার প্রাণ সঞ্চারের মাধ্যমে তাকে জীবন্ত করে তুলতেও হতে পারে। কিংবা 
সে নাট্যকারকে বর্জন করার অধিকারও তার থাকছে। সব নাটকই তো সাহিত্য বা কাব্য হয়ে 
ওঠে না। দর্শক তোষণই তাদের রচনার একমাত্র উদ্দেশ্য। এ আলোচনায় সে সব রচনা 
আলোচ্য নয়। এখানে কাজ নাট্য সাহিত্যের অন্তর্গত জোরাল উপকরণকে সনাক্ত করে নিয়ে 
তার সঙ্গে দর্শকদের পরিচয় ঘটিয়ে দেওয়া। সেই নির্দেশক হবে তখন, যেন পরিমাপক যন্ত্র 
কিন্ত এ সব আলোচনা তো কাব্য বা নাট্যসাহিত্য অবলম্বনে পারফরমেন্স এর সূত্রে 
নাট্যসাহিত্যকে অস্বীকার করে নয়। প্রযোজিত না হলে কি নাট্যসাহিত্যের স্বতন্ত্র অস্তিত্ব নেই? 
গ্রিক্‌ নাট্য প্রযোজনার বাৎসরিক উৎসবের সূত্রেই নাট্য সাহিত্য রচিত হ*তো। অনেক নাটক 
হারিয়ে গেছে। ওদেশে এবং আমাদের দেশেও এটা ঘটেছে__। গ্রিক প্রতিযোগিতা আমরা 
দেখিনি-_কিস্তু যে গুটি কয় নাটক টিকে আছে, তা আমরা পাঠ করেই তাদের মহত্ব উপলব্ধি 
করি-_এ কথাটা তো মানতেই হবে। সাহিত্যের ইতিহাস থেকে নাট্য সাহিত্যকে বাদ দেওয়া 
হয় নি। শ্রীমোহিত চট্টোপাধ্যায়ের নাটক নাট্য সাহিতের ইতিহাসেরই অন্তর্গত। নাটকের পাঠমূল্য 
এখনো বরবাদ করে দেওয়া যায়নি। হয়তো নাটক আমরা কম পড়ি। 

দুর্মর কিছু নাট্য পরিচালক-্যারা প্রায় সর্বগ্রাসতন্ত্রী, তারা সময়ে সময়ে নট্যিসাহিত্যকে 
অস্বীকার করে থাকেন। কিন্তু একজন কবি-নাট্যকার সুসাহিত্যিক কেন নাট্যবোধের উৎসে 
পৌঁছুতে চাইছেন জানিনা--তা হলে তো কোনোও কিছুর বিবর্তনকেই অস্বীকার করা হয়। 
সুদূরের নাট্যাভিনয়ের সত্যটাকেই সব-সত্য বলে স্বীকার করতে হয়। 

এমন দিন আসতেই পারে নাট্য প্রয়োগের জন্য যখন তৈরি থাকবে কিছু সংকেত লিপি, 
যার সম্প্রসারণে মঞ্চক্রিয়ায় ঘটবে নাট্য আস্বাদন এবং তা অভূতপূর্ব হবে, আমাদের আবেগের 
জন্ম দেবে। আর এই দুই গুণ মিলেমিশে জন্ম দেবে স্বতন্ত্র এক নবীন শিল্পের। সেই অনাগত 
দিনের প্রতীক্ষায় হয়তো থাকবে ভবিষ্যতের নাট্যানুরাগী মানুষ । তখন নাটক সাহিত্য নয় এমন 
তর্কটা হয়তো আর উঠবেই না। কিন্তু আপাতত আমাদের নাট্যকার সম্পর্কে মনোভাবটা কী 

হবেঃ: সেটা কি পিটার ক্রুকের মতো কোনো আধুনিক কালের দুর্মর নাট্য পরিচালকের মতো 
বলে উঠবে ‘One needs a double attitude—Respect and Disrespect, তিনিই তো 
বলেছেন, _আমাদের থিয়েটার প্রথমে নির্দেশকের, তারপর অভিনেতার ;নাট্যকারের স্থান হবে 
সবার! শেষে। যদিও নাট্যকার তার থিম ও আঙ্গিক নিয়ে ঘরে বসে সম্পূর্ণ স্বাধীনভাবে চর্চা 
করতে পারেন, কিন্তু আমরা চাই, তাঁকে অভিনেতা ও নির্দেশকের সঙ্গে একত্রে কাজ করতে 
হবে।[তার ভাবনার সম্পূর্ণ মুর্তি নির্মাণে তিনি (অর্থাৎ নাট্যকার) মুখ্য নন, প্রযোজকই মুখ্য। 
(উদ্ধৃতি অনুদিত হল, 1295 and Players পত্রিকার February-1964 সংখ্যা থেকে)। 
তার য়ানে সেই প্রযোজনার কথাটাই প্রাধান্য পেল। আমাদের এখানে শ্রীবাদল সরকারের এবং 
ইন্দ্ঞ্জিৎ নাটকটি প্রকাশিত হয় তখন এ নাটক পাঠযোগ্য নাট্যসাহিত্য হিসেবেই বিবেচিত হয়ে 
এসেছে, তারপর তো তার অভিনয়। তার রচিত অনেকগুলি নাটকও সেই মর্যাদা পেয়েছে। 
১৯৭৭-এ দ্বনিবার্চিত নাট্য সংগ্রহ সংকলনটিতে বাদল সরকার লিখেছিলেন, “বাংলা সাহিত্যে 
নাটক এখন অপাঙ্ক্তেয়। নাটক পড়বার নয়। শুধু করবার বা দেখবার__এই রকম একটা 
সংস্কার মনে হচ্ছে আরও বহুদিন এ-দেশে বদ্ধমূল হয়ে থাকবে। কিন্তু পরবর্তী একটি পর্বে 
তিনি ‘ভার্বাল ঢেক্সট্‌’ এর বদলে ‘ভাষা’ শব্দটি, ব্যাপক অর্থে ব্যবহারের কথা বলেছেন। 'দৃষ্টির 
ভাষা’, ‘মুখভাবের ভাষা’ ‘অঙ্গভঙ্গির ভাষা’ বা “অঙ্গ সঞ্চালনের ভাষা’, “স্পর্শের ভাষা’, “সুরের 
ভাষা” চিৎকার, আর্তনাদ হুঙ্কার ইত্যাদি নানা শব্দের ভাষা। এ সব সূত্রেই তিনি বললেন__ 
পিটার ব্রকের মতোই,--'এ এক গহন নাট্যভাষা, নির্মাণের লক্ষ্যে পৌঁছোনোর কাজ'-এ সব। 
আবার শ্রীমোহিত চট্টোপাধ্যায় যিনি হাল আমলে নাট্যসাহিত্য সম্পর্কে সংশয় তৈরি 
করলেন-_তিনিই কিন্তু এই হাল আমলেই এক নিবন্ধে লিখেছেন, ‘আমার ধারণা যেদিন বাংলা 
নাটক যথার্থ অর্থে” কবিতাকে ছুঁতে পারবে, সেদিন বাংলা নাটক দুর্জয় হবে। কবিতাতো নিছক 
সাহিত্যের একটা মাধ্যম নয়, কবিতার মাধুর্য, রহস্য, তার জাদু এবং তার অন্তলীন শান্তি সব 
মিলিয়েই একটা অন্য মাত্রায় নিয়ে যায়। পৃথিবীর সেরা নাটকগুলি, অর্থাৎ আদি যুগ থেকে যে 
সব নাটক চলে আসছে, গ্রিক বা সংস্কৃত নাটক, এলিজাবেহীয় নাটক-_তাদের অসামান্যতা এই 
খানেই যে তাদের তলদেশে কাজ করতো কবিতার অন্তলীনি শক্তি। (নিবন্ধটি প্রকাশিত হয়েছিল 
২০০১ এর নাট্য পত্র ঘরে বাইরে একটি সংখ্যায়)। 

অন্য কেউ আবার এ তর্কও ওঠাতে পারেন শেক্সপিয়ারের অমিত্রাক্ষরের আর কোনোও 
মূল্য নেই থিয়েটারে, বা রবীন্দ্রনাথের নাটকের এশ্বর্যময় বাংলা ভাষারও আর প্রয়োজন নেই__ 
আর এ সব প্রয়োজন অনুভব না করলে সাহিত্যের সঙ্গে সম্পর্কিত নয় নাট্য, এ কথাও অনায়াসে 
মাবে। নাট্যাভিনয় ব্যাপারটা একটা সুসংহত সাংগীতিক কাঠামোয় বেঁধে দিতে পারলেই 
অভীষ্ট সিদ্ধ হবে। নাট্যসাহিত্য কথাটাও তখন অবান্তর হবে। 
| ভারতের প্রাচীন লোকনাট্য কলায় যে ‘কৃত্য’ ইত্যাদির ব্যবহার ছিল সেই পুরোনো রীতি 
সমৃদ্ধ মাইমেটিক ইনস্টিংটকে জাগিয়ে তোলাই যায়। সেটাই থিয়েটারের মোক্ষের পথ-_ 
ভাবেও ভাবা যায় হয় তো। কিন্তু আজ সেই ভাবনার সূত্রেই একথাটাও ভাবতে হবে যে 
এতিহ্যের রসটুকু ছেঁকে ফেলে শুধু ফর্মটুকু নিয়ে কাজ করলে তো চলবে না। আইডেন্টিটি 
পাওয়ার চেষ্টা তো থাকতেই পারে-_নিজেদের তো খুঁজে পেতেই হয়। শিকড় তো 
একটা চাই। এই শিকড়ের কথাটা অস্বীকার করবে কে? এ নিয়ে অসাধারণ কাজও কিছু হয়েছে। 

কিন্তু সে ব্যতিক্রমি কিছু প্রযোজনা ছাড়া বেশির ভাগই তো ফর্মটুকু নিয়ে। কেননা যে সমাজে, 
যে সময়ে, ওই ফর্ম অবলম্বনে রস সৃষ্টি সম্ভব হত সেটা তো কবেই হারিয়ে গেছে। তবু যারা 
এক্ষেত্রে ভালো কাজ করেছেন_ তারা শুধু পুরোনো প্রথা বা কৃত্যকে উঠিয়ে আনতে চাননি 
আজকে তাদের থিয়েটারে । মূল আধার থেকে রসদ নিয়েছেন কিন্তু নবীকরণ করেছেন। আজকের 
থিয়েটারে, আজকের প্রাসঙ্গিকতা খুঁজে নিতেও চেয়েছেন। তাই নির্দেশক হবিব তনবীর বা রতন 
থৈয়ামের নাট্য সাহিত্যের প্রয়োজন হয়নি। আমরা কিন্তু জানি মানুষ শিল্প তৈরি করে তার স্মৃতি 
স্বপ্ন আর অভিজ্ঞতা দিয়ে। প্রাচীন রিচ্যুয়াল বা কৃত্য বা মিথ-কে হুবহু তুলে আনা হয়নি- কিন্ত 
সে এক স্বতন্ত্র প্রশ্ন এবং ব্যাতিক্রমী কিছু উদাহরণ মাত্র। কেউ কেউ এগুলিকেই আঁকড়ে থাকতে 
পারেন এই বিশ্বাস নিয়ে যে এই সব অনুষ্ঠান কেন্দ্রিক ফর্মের সঙ্গে একটা বিশ্বজাগতিক 
কেস্মিক্‌) শক্তি আছে। আর তাই এর সঙ্গে যুক্ত হয়েছে কল্পকাহিনি, উপকথা-_যে সব 
উপকরণ যুক্ত হয়ে আছে ধর্মীয় চেতনায় প্রোথিত শিকড়ে। পুরা কাহিনি, উপকথা, আচার 
অনুষ্ঠান__আর নাটক-_এ সব মিলেই নাকি ছিল ট্যাডিশনাল থিয়েটার। এ সবের সঙ্গে অবশ্য 
সাহিত্যের সম্পর্ক নাও থাকতে পারে। 

পরম্পরা তো কোনোও বিচ্ছিন্ন ঘটনা হতে পারে না। একটা প্রজন্মের সঞ্চয়ের তলানি 
বা উদ্বৃত্ত, সেই প্রজন্মের বাঁচার যে বুনোট বা নকশা- সেটাই হাতে তুলে দেওয়া হয় পরবর্তী 
প্রজন্মের কাছে। এই কথা বিশ্লেষণ করলে সবটাই খুঁটিয়ে দেখা উচিৎ। এই বঙ্গদেশে থিয়েটারের 
আদিরাপ কি ছিল? আজ কি সে সব রূপধর্ম টিকে আছে যা নিস্তরঙ্গ কৃষিভিত্তিক সমাজে একদা 
বিনোদনের সামগ্রী ছিল? আজও অবশ্য শুটিকয় রূপধর্ম টিকে আছে_ যেমন, “পালা কীর্তন”, 
কথকতা” ‘যাত্রা, গন্তীরা” 'আলকাপ”_এই ক’টিই উল্লেখ্য। কাহিনি বলায় একটা পদ্ধতি এসবেও 
আছে এবং তা সাহিত্য সম্পর্কিত না হয়েও। এঁতিহ্যের প্রতি আমরা আকর্ষণ বোধ করতে 
পারি_ কিন্তু পুনরুজ্জীবন? নতুন নাট্যভাষা অবিষ্কারের আয়োজনকে স্বাগত জানিয়েও এ সব 
প্রশ্নও উঠে পড়ে৷ একথা ভুলি কি করে যে সাহিত্যের ভাষাতেই শেক্সপিয়ার জীবনের অন্ত্রহস্য 
ভেদ করেছেন তার নাট্যসাহিত্যে। যে রহস্য ভেদ নাট্যকারেরও অনিষ্ট। আবার পিটার ব্রুকই 
তার The Empty 57৫06 বইটিতে প্রশ্ন তোলেন- _ব্যাবহারিক ভাষার বাইরে এমন কোনোও 
ভাষার অস্তিত্ব কি সম্ভব, যা গড়ে উঠবে নাট্যকারের লিখিত শব্দের বাইরে। অর্থাৎ শারীরিক 
ক্রিয়া-প্রতিক্রিয়া, অভিনেতার উচ্চারিত ধ্বনি কিংবা শারীরিক ক্রিয়ার একটি অঙ্গ হিসেবে শব্দ 
তৈরি করে এমন কোনো ভাষা কি বাস্তবে সম্ভব? 

আধুনিক চলচ্চিত্রের ভাষা আবিষ্কারের ক্ষেত্রে এমন কোনোও অনুষঙ্গ কি কাজ করে। 
চলচ্চিত্র সাহিত্য নয় অতএব নাটকও সাহিত্য নয়। গল্প, কবিতা, উপন্যাসের মতো সাহিত্যের 
একটি শাখা নয় চলচ্চিত্র নাটকও নয়। বলা হয়ে থাকে__“মিশ্র শিল্প”! সাহিত্য তার একটি 
উপদান মাত্র। অকাট্য না হলেও কথাটা চিন্তায় ফেলে দেয় নিশ্চই। যুক্তিটা চলচ্চিত্রের ক্ষেত্রে 
এই ভাবে এসেছে বোধ হয়। চলমান ছবি দিয়ে, শব্দ এবং নৈঃশব্দ দিয়ে, আলো অন্ধকার সৃষ্টি, 
করে যে চলচ্চিত্র তৈরি হচ্ছে তা সাহিত্য নয়__সাহিত্যের হাত ধরে সে এগুতে চায় না-_ 
শুরুতে কিছু কাল কী হয়েছে সেটা অবান্তর__নজির নয়। সাবালক হওয়ার পর এ মাধ্যম স্বতন্ত্র 
হতে চেয়েছে নিজস্ব ভাষা আবিষ্কার করে। সঠিক কথা। কিন্তু যখন চলচ্চিত্রের চিত্রনাট্য ছাপার 
হরফে ছাপা হয়ে বই আকারে অধুনা প্রকাশ হচ্ছে__তখন সেই প্রকাশিত চিত্রনাট্য পাঠে কেউ 


কাব্য-সাহিত্যের দৃশযশ্রাব্য মাধাম নাটক / ৭১ 
যদি সাহিত্যের স্বাদ পায়, কেননা সেটা লেখা হয়েছে ভাষা সাহিত্যের মাধ্যমেই (কলা কৌশলের 
নির্দেশগুলি বাদ দিয়ে অবশ্যই), তাতে চলচ্চিত্রের নিজস্ব গৌরব ক্ষুন্ন হয় না নিশ্চয়ই। তাছাড়া 
চলচ্চিত্র নির্মাণের পর্বেই, হয় স্বয়ং পরিচালক___কিংবা পরিচালকের মনের মতো মানুষই 
চিত্রনাট্য রচনা করেন (আগের লেখা কোনো উপন্যাস বা ছোটো গল্প অবলম্বনে যদি সে 
চিত্রনাট্য রচিত না হয়) ওই পরিকল্পিত নিময়িমান চলচিত্রের জন্যই। নাটকের ক্ষেত্রে নাট্যকার 
কিন্তু নাটক লেখেন_ নিজের তাগিদেই-_এবং ছাপেনও। তারপর তার সঙ্গে যোগাযোগহীন 
থেকেও কোনো নাট্যদল বা নির্দেশক প্রযোজক-__সেই নাট্যসাহিত্য নিয়ে কাজ করেন। চলচ্চিত্রের 
সঙ্গে এক্ষেত্রে একটা বোধের ফারাক তো হচ্ছেই। তাই “সাহিত্যের সাম্রাজ্যবাদ’ জাতীয় কঠিন 
কথা|একটু বেশি বলা। এই প্রসঙ্গে সর্বগ্রাসতন্ত্রী আর এক নাট্য পরিচালক, গর্ডন ক্রেগের কথা 
উঠে, পড়ে।গর্ন ব্রেলা-_খিয়েটারের একমাত্র শিল্পী, স্রষ্টা বলতে পরিচালককেই বুঝতেন। 
আর'সব তার হাতে ক্রীড়নক মাত্র । ১৯০৫ সালে তার লেখা_—The Art of the Theatre 
ণা করেছিলেন--মঞ্চের শিল্পগড়ে ওঠে নাটক বা অভিনয় দিয়ে নয়--দৃশ্যকলাও নয়, 
নৃত্যও নয়। সে শিল্প গড়ে ওঠে এ সবের অন্তর্গত উপকরণশুলিকে সমন্বিত করে। আর এই 
একমাত্র শিল্পী । গর্ভন ক্রেগের ইস্তাহা রে নাট্য নির্দেশকই থিয়েটারের 810116151 গর্ডন ক্রেগের 
নাট্য সাহিত্য সম্পর্কে ধারণা কী? “The Theatre of the future will be a theatre of 
visions, not a Theatre of sermons not a theatre of epigrams...an art which 
says less yet shows more than all; an art which is simple for all to understand 
it feelingly ; an art which springs from movement, movement which is the 
very symbol of life.” নিঃসন্দেহে সে সময়, গর্ভন ক্রেগের এই মত নাট্যজগতে একটা 
আলোড়ন তুলেছিল। কিন্তু সে এক স্বপ্নের ফেরি মাত্র। তার মতে নাট্যানুষ্ঠান একটা সামগ্রিক 
ডিজাইন। সে ডিজাইনের নির্মাতা তিনি। একমাত্র তিনিই। গর্ডন ক্রেগ নাট্য প্রযোজনাকেই ‘আর্ট 
অব্‌|থিয়েটার’ বলেছেন। নাট্যসাহিত্যকে সাহিত্য হিসেবে মেনে নিয়েও মঞ্চের শিল্প থেকে 
' তাকে আলাদা করেছেন, এই বলে,--'অন্য একটা শিল্প অপর এক শিল্প হয় কী করে’! 
অন্য দিকে চেখভের নার্ট্য সাহিত্য ৫ 52৫ 081 প্রযোজনা করে স্ট্যনিস্নাভস্কি-দান 
শেক্কো মস্কো আর্ট থিয়েটারে ইতিহাস সৃষ্টি করেছিলেন। নির্দেশক নাট্য সাহিত্যকেই চ্যালেঞ্জ 
হিসেবে গ্রহণ করে তাদের সৃজন প্রতিভাকে উজ্জ্বল করবার সুযোগ পেয়েছিলেন। চেখভের 
নাট্য কাব্য মঞ্চ গৌরব লাভ করেছিল। নাট্য সাহিত্যের অন্তর্গত সুরটিকে তারা মঞ্চে প্রতিষ্ঠা 
দিয়েছিলেন। প্রয়োগের দীপ্তত্ব বোধ হয় এই ভাবেই নাট্য সাহিত্যকেই গৌরব দিয়েছে। 
নাট্য সাহিত্যের অস্টারা যে উদ্দেশ্য নিয়ে নাটক রচনা করেছেন, তাকেই মর্যাদা দেওয়ার 
চ্যালেঞ্জ নিয়ে মঞ্চভাষায় তা প্রকাশ করা হলে সেটাও হবে নতুন ইতিহাস। শস্তু মিত্র রচিত 
চাঁদ'বণিকের পালা আজও মঞ্চস্থ হয়নি--কিন্তু এ নাটক পাঠে আমরা সৃজিত সাহিত্যের আস্বাদ 
পেয়েছি। 
নিবন্ধের শুরুতে চলচ্চিত্রকে অর্বাচীন শিল্পমাধ্যম বলেছি এই দৃশ্যশ্রাব্য মাধ্যমের সূত্রেই । 
বস্তুত বিশশতকের এই নবীন নমনীয় রচনামাধ্যমটি অতি সম্ভাবনাময় নিঃসন্দেহে । রবীন্দ্রনাথের 
কথায় এ "মাধ্যম রূপের চলৎপ্রবাহ’। কিংবা তিনি এও আশা প্রকাশ করে বলেছেন, সিনেমা 














মোহিনী মোনালিসা__ফিরে দেখা 
নির্মলকুমার নাগ 

এইতো সেদিন (২৪ এপ্রিল ২০০৪) কলকাতায় জেনেসিস আর্ট গ্যালারিতে এক অভিনব 
আয়োজন হল। লিওনার্দো দা ভিঞ্চির আঁকা সেই চিররহস্যময়ী ‘মোনালিসা'র পাচশো বছর 
ছায়ায় । তাদের তুলিতে 'মোনালিসা’ কখনও ভারতীয় ভাবমূর্তিতে নারী, কখনও তিনি নারী- 
ক্ষমতায়নের প্রতিভূ, কারোর প্রেক্ষাপটে কম্পুটার দুনিয়ার প্রক্ষেপ এইসব। প্রায় পাঁচশো বছর 
আগে লিওনার্দোর আকা এই কিংবদন্তী প্রতিকৃতির আকর্ষণ আমোঘনীয়, কালান্তরেও তার 
আবেদন অটুট ৷ | 

এদিকে ল্যুভর কর্তা Vincent Pomarede-র মুখে চিন্তার ছায়া গত মে মাস (২০০৪) 
থেকে। এখানকার ছবিগুলোর একটা নিয়মমাফিক পরীক্ষা করা হয় দু-এক বছর বাদে-বাদে। 
আর সেখানেই বিপত্তি। পাঁচশো বছরের পুরানো ১২ মিমি. পুরু পপলার কাঠের উপর আঁকা 
মোনালিসা" ছবিটিতে একটা বক্রুতা দেখা গিয়েছে। কাঠামোর কোথাও কোথাও তা উঁচু-নিচু 
এবং বেশ কিছু জায়গায় তা ভঙ্গুরও। এখন এটাকে X-॥৭) করে অণুবীক্ষণ যন্ত্র দিয়ে না দেখলে 
বোঝা যাবে না, কেন এই কক্রতা। ছোটো-খাটো সংস্কারের কাজ আগে যে হয়নি তা নয় তবে 
এখনকার পরীক্ষায় ধরা পড়বে যে, আগের সংস্কারের ফলে ছবিটি রক্ষা করা গেছে, নাকি তার 
আরও ক্ষতি হয়েছে। সন্দেহ নেই সংস্কারের পদ্ধতিকে নুতন করে ভাবতে হবে। তবে কি 
“মোনালিসা'র ছবিটিতে অস্ত্রোপচার হতে চলেছে!" 

মাস্টারপিস হিসেবে “মোনালিসার স্বীকৃতি সমকালেই। জিওর্জিও ভাসারি (রেনের্সাসের 
শিল্পীদের নিয়ে তিনি বিশাল জীবনীগ্রন্থ* লেখেন ১৫৪০ থেকে ১৫৫০-র মধ্যে) “মোনালিসা” 
সম্পীর্কে উচ্ছৃসিত মন্তব্য রাখেন-_লিওনার্দোর ছবিতে এমনই এক মোহময় হাসি আছে যা 
নিছক মানুষী নয়, অনেক বেশি স্ব্গীয়। যারা এ ছবি দেখেছেন তারা মূলের সঙ্গে প্রতিকৃতির 
নিখুঁত সাদৃশ্য দেখে হতবাক হয়ে গেছেন। প্রকৃতিকে হুবহু তুলে ধরার ক্ষমতাকে সেযুগে বাহবা 
দেওয়া হত। কলা-সমালোচক গ্রেগরিও কোমানিনি (১৫৯১ খ্রি.) এই ব্যাখ্যাকে সহজে মেনে 
নেননি। মোনালিসার মুখের স্বর্গীয় হাসি সত্যিই কি প্রকৃতির কপি? শিল্পীর মনের জগতে যা 
থাকে বা বাইরের জগতে তিনি যা দেখেন তা শিল্পী অনুকরণ করেন, ফুটিয়ে তোলেন তার 
ক্যানভাসে (ফ্যান্টাস্টিকাস এবং ইকাস্টিকাস)। পিকাসো তো স্পষ্টই বলতেন, 'আমি যা দেখি 
তা আঁকি না, যা জানি তাই আঁকি” যাইহোক, ভাসারির এসব উচ্ছাস সত্বেও ল্যুভর মিউজিয়ামের 

ক্যাটালগে 'মোনালিসা'র স্থান পেতে লেগেছিল প্রায় তিনশো বছর (১৭৯৭ প্রি.)। অবশ্য 
বলতেই হবে, লিওনার্দোর অসামান্য ও অভিনব টেকনিক ব্যবহারের জন্যেই (বিশেষ করে, 
বসার ভঙ্গি, তেলরঙের ব্যবহার, পটভূমি ইত্যাদি) সমকালে "মোনালিসা" খ্যাত হয়েছিল এবং 
শিল্পীমহলে এর একটা স্পষ্ট প্রভাব পড়েছিল অভিজাত ও রাজপুরুষদের মধ্যে এছবির যথেষ্ট 
কদর থাকলেও সাধারণ্যে বিশ্বসুন্দরী “মোনালিসা'র তেমন জনপ্রিয়তা ছিল না। সতেরো শতকে 
ইংল্যান্ডের প্রথম চার্লস্‌ এবং ফ্রান্সের ত্রয়োদশ লুই চেয়েছিলেন ‘মো;::লিসা'কে তাদের দেশে 
নিয়ে যেতে। শেষমেশ তা অবশ্য হয়নি। নেপোলিয়ান কিন্তু এই সুন্দরীকে ল্যুভর থেকে এনে 
নিজের শয়ন কক্ষে স্থান দিয়েছিলেন (১৮০০ থেকে ১৮০৪ খ্রি. পর্যন্ত)। উনিশ শতকের 
(Fatal Woman!) হিসেবে দেখা গিয়েছিল। বোদলেয়র, গ্যোতিয়ে প্রমুখ প্রধানত দুটি বিশেষ্ণে 
ভূষিত করলেন-_11551510985 এবং 17712772101 গত শতকে রবীন্দ্রনাথ বলেছিলেন 
ইন্স্কুটেবল” (১৯৩৯-এ লেখা “রবিবার” গল্পে বিভার সৌন্দর্যের তুলনায় অভীকের মোনালিসার 
রূপের ব্যাখ্যা)। আর, রানি দ্বিতীয় এলিজাবেথ “মোনালিসার সামনে দাঁড়িয়ে বললেন (১৯৫৮ 
খ্রি), ‘রাদার এনিগম্যাটিক’।* বিশ শতকেই 'মোনালিসা'র জনপ্রিয়তার শীর্ষে আরোহণ মিডিয়ার 
কল্যাণে। মুদ্রণশিল্পের বৈপ্লবিক পরিবর্তনে সাধারণের ঘরে ঘরে "মোনালিসা? হাজির। মোহিনী 
মায়ায় সাধারণ মানুষ আবিষ্ট। তাই বলে, শুধু কি প্রচারের কল্যাণে “মোনালিসা*র এত রমরমা? 
অবশ্যই নয়, নিকৃষ্ট শিল্পকর্মকে প্রচারের ঢক্কানিনাদে “মাস্টারপিস' বানানো যায় না। সমকালেই 
তো 'মোনালিসা' ক্লাসিক, তবে প্রচারের অভাবে এতদিন সাধারণ্যে তা অধরা থেকে গিয়েছিল, 
সর্বজনীন হয়নি। 

সময়টা হল ২২ আগস্ট ১৯১১ সাল। প্যারিসের পুলিশ প্রিফেক্টের মুখে দুশ্চিন্তার ঘোর 
ছায়া। খবর পেয়েছেন, ল্যুভর মিউজিয়াম থেকে ‘মোনালিসা’ চুরি হয়ে গেছে। প্রভূত সতর্কতা 
আর কড়া পাহারার মধ্যে থেকেও অমূল্য ছবিখানা ফ্রেম থেকে কেউ খুলে নিয়ে গেছে। এই 
দিন প্যারিস জানাল এর সান্ধ্য সংখ্যাতেই খবরটা ছেপে বেরুল। সমগ্র ফরাসি দেশ বিস্ময়ে 
বোবা। ল্যুভর থেকে টুক-টাক চুরি হওয়া ব্যাপারটা ইদানীংকালে প্রায়ই ঘটছিল। শ্রেফ ঠাট্টা 
করেই লোকজন বলত, দেখ কোনোদিন 'মোনালিসা*ই না চুরি হয়ে যায়। আর তাই ঘটে গেল। 
মোনালিসা-অন্ত প্রাণ ফরাসিরা ক্রোধে ধিক্কারে ফেটে পড়ল! সব আক্রোশ গিয়ে পড়ল ল্যুভরের 
কর্মকর্তা আর পুলিশের উপর। সংবাদপত্রগুলোও যেন ওৎ পেতে থাকে। ‘ফিগারো’ ঠেস দিয়ে 
লিখলো, সরকারি গোয়েন্দাবিভাগের তৎপরতার যা নমুনা দেখছি তাতে মনে হয় খুব শিগগিরই 
হয়ত আমাদের আবার ছাপাতে হবে__-প্রকাশ্য দিবালোকে নোত্র-দাম এর গির্জার চুড়াটি 
কেউ অপহরণ করে নিয়ে গেছে, এবং পুলিশ জোর তল্লাশি চালাচ্ছে......।” একটা ছবিও বেরুল 
নোত্র-দাম ক্যাথিড্রাল-এর যার একটা চূড়া নেই। সঙ্গে মন্তব্য 'এমন কাশ কি ঘটতে পারে 
না? আর ২৩ তারিখের প্যারিস জানাল তো ঠাট্টা-ইয়ারকি-রসিকতায় ঠাসা। শোনা যাচ্ছে, 
শ্রীমান চুরির আগে রাত কাটিয়েছিলেন ল্যুভরের এক টয়লেটে । এও শোনা যাচ্ছে, ল্যুভর 
কর্তারা সম্প্রতি একটি পোস্টকার্ড পেয়েছিলেন, 'মোনালিসা’কে গভীর প্রেম নিবেদন করে। 
দুজন অলোকদ্রষ্টার মন্তব্যও ছাপা হল! একজনের বিজ্ঞোন্তি__“মোনালিসা হ্যাজ বিন ডেস্ট্য়েড । 
অন্যজন চুরি যাওয়ার সময় এবং সেন্ট্রাল আস্ট্রনমিক্যাল অফিস থেকে সে-সময়ের গ্রহ নক্ষত্রের 


মোহিনী মোনালিসা__ফিরে দেখা / ৭৫ 


অবস্থান বিচার করে জানিয়ে দিলেন যে, চুরি যাওয়া মোনালিসা এখন রয়েছে ল্যুভরের ভিতরে, 
বাইরে যায়নি। চুরি করেছে একটি যুবক, মাথায় যার ঘন চুল. লম্বা গলা, আর কর্কশ কণ্ঠস্বর? 
মস্করার যেন শেষ নেই প্যারিস জানার্লএর। ক'দিন পরে তারা একটা নোটিশের নমুনা ছাপিয়ে 
দিল, যা কিনা ফ্রান্সের সব মিউজিয়ামেই টাঙানো উচিত। নোটিশটা হল এইরকম-_ শিল্পের 
স্বার্থে/এর মূল্যবান শিল্পসামগ্রীর নিরাপত্তার জন্য//জনসাধারণকে / অনুরোধ করা হচ্ছে তারা 
যেন অনুগ্রহ করে/রক্ষীদের জাগিয়ে দেন/যদি দেখেন যে তারা ঘুমন্ত।* 
এই “মোনালিসা; কিন্তু যথেষ্ট পাহারা আর সুরক্ষার মধ্যে রাখা হয়। সতর্কতা আরো 
বাড়ানো হয় ১৯১০ সালের পর। জনৈক দর্শক মত্ত অবস্থায় ল্যুভরে ঢোকে এবং একটি মহিলার 
ছবিতে ছোরা দিয়ে আঘাত করতে উদ্যত হয়। পাহারাদারদের তৎপরতায় অবশ্য বেঁচে যায় 
ছবিখানি। লোকটি স্বীকারোক্তিতে বলে. ছবিটিতে সে তার বিশ্বাসহস্তা প্রেমিকার প্রতিচ্ছায়া 
দেখতে পেয়েছিল। অতঃপর মিউজিয়াম কর্তৃপক্ষ সিদ্ধান্ত নিতে বাধ্য হন যে, বিখ্যাত ছবিগুলোকে 
এখনই যথেষ্ট সুরক্ষিত করা দরকার এবং বুলেটপ্রফ কাচের মধ্যে রাখলেই তা ভালো হয়। 
তবুও কী কাণ্ড, এত সুরক্ষার মধ্যেই দিব্যি ঘটে গেল অপহরণের কর্মটি ! এই ষড়যন্ত্রের মূলে 
ছিল একটি নিপুণ পরিকল্পনা, একটি দল অনেকদিন ধরেই তার প্রস্তুতি নিচ্ছিল। যাই হোক সে 
অন্য কাহিনি।* 
কী এমন আছে “মোনালিসা'র ছবিতে যা চুরি হয়ে গেলে সমগ্র ফরাসি দেশ তোলপাড় 

হয়ে যায়! অর্থের মাপকাঠিতে অবশ্য ‘মোনালিসা’ গিনেস বুক অব রেকর্ডসে স্থান করে নিয়েছে 
সব চাইতে দামি শিল্পসম্পদ হিসেবে। কোনও চিত্রের মূল্যায়ন অর্থের মাপকাঠিতে হয়ত বিচার 
করা যায় না, তবে গত শতাব্দীর মাঝামাঝি সময়ে মোনালিসা-চিত্রের মূল্যায়ন পরোক্ষভাবে 
অনুমান করা গিয়েছিল। ১৯৬২ তে ছবিটিকে একবার আমেরিকার এক প্রদর্শনীতে নিয়ে যাওয়ার 
কথা উঠেছিল এবং নিরাপত্তার খাতিরে এটির বিমা করার প্রস্তাব ওঠে। বিমার অঙ্ক ধরা 
হয়েছিল দশ কোটি ডলার, যা আজকের মূল্যে প্রায় পাঁচশো কোটি টাকা। 
“মোনালিসা” ছবিখানি লিওনার্দো কখন যে আঁকা শুরু করেছিলেন তা নিয়ে বিতর্ক 
আছে। কেউ বলেছেন ১৫০২ সাল (পূর্ণেন্দু পত্রী“ পৃ.২০), তবে বেশিরভাগই মনে করেন, 
১৫০৩ সাল নাগাদ। নির্দিষ্ট দিনক্ষণ কেউই বলেন নি। তবে মনসিজ মজুমদারের (পৃ.৯১) 
অনুমান, ‘১৫০৩ সালে মার্চ মাসে আঁকা শুরু হয়েছিল ফ্রোরেনসে। আর একজন লিওনার্দো 
ভীবনীকার বলেছেন, লিওনার্দো যখন ‘The Battle of Anghiari" আঁকতে শুরু করেন (২৪ 
অক্টোবর ১৫০৩), প্রায় একই সময়ে 'মোনালিসা*র ছবিও শুরু করেন। অর্থাৎ, আলোচা ছবিটি 
শুরুর সময় ১৫০৩-এর অক্টোবর বা তার পর থেকে। চার বছর ধরে আঁকা চলে, তবুও অন্যানা 
অনেক ছবির মতো লিওনার্দো এ ছবিও শেষ করেননি । অথচ এই অসম্পূর্ণ “মোনালিসাশ্ই এখন 
পৃথিবীর অনাতম নামি ও দামি শিল্প হিসেবে স্বীকৃত এবং তার দুর্বার আকর্ষণ আজও অব্যাহত। 

1 ‘মোনালিসা’ বছর পঁচিশেক বয়সের এক যুবতীর ছবি। আগুনমাখা রূপ যে ঝরে পড়ছে 
তা নয়। শরীরের আবেদনে কোনও উগ্রতা নেই, মেকআপ নেই, নিরাভরণ দুটো হাত, এমনকী 
ভুরুর টানও নেই (সেকালে মহিলামহলের ফ্যাশন ছিল ভুরু ছেঁটে ফেলা । অথচ, “আইব্রাউ' 
নিয়ে ভাসারির কী উচ্ছাস Which was uncommonly thick’)| অথচ ছবিতে উজ্জ্বল 
হয়ে আছে, মোহময় আস্যে তার নরম স্নিগ্ধ নিভাজ দুটি ঠোঁটে অনুচ্চ হাসির বিভাব। এই নারী 

কী অস্ত প্রাণবন্ত বারান্দার বাইরের দিকটাকে পিছনে রেখে চেয়ার নিয়ে বসে আছে শরীরের 
পরিপূর্ণতা নিয়ে। চেয়ারের হাতলে নিরাভরণ কোমল দুটি হাত কোলের উপর জড়ানো। শরীর 
আবৃত রয়েছে একেবারেই সাধারণ এক পোষাকে। বাঁদিকে একটু ঘাড় ফিরিয়ে নম্র অথচ স্থির 
দৃষ্টিতে তাকিয়ে আছে। সে দৃষ্টি স্নিগ্ধ গভীর অন্তরঙ্গ অনুচ্চ অনির্বাণ। সেদিকে তাকালে মনে 
হয়, আমি নয় বরং মোনালিসাই আমাকে দেখছে। সাধারণ পোষাকে সজ্জিতা হয়েই এই নারী 
কী অসাধারণ মর্যাদায় আর ব্যক্তিত্বে উজ্জ্বল। আশ্র্যময় আলোছায়ায় উদ্ভাসিত এক অপার্থিব 
আলোর লুকোচুরির বিপুল বিস্ময় ছড়িয়ে আছে তার ঠোটের কিনারে । এই আলোছায়ার খেলায় 
পিছনের রুক্ষ পাথুরে নিসর্গের পটভূমি সমস্ত ছবিতে এক আলাদা মাত্রা সংযোজন করেছে। 

ছবিটি তেল-রংএ আঁকা সূক্ষ্ম গ্রেনওয়ালা একখণ্ড পপলার কাঠের উপর। ছবিটির মাপ 
হল __ ৩০১/৪" * ২০০৪" (কিন্ত ক্লদ মিগনট* তার পকেট ল্যুভর গ্রন্থে এই মাপ বলেছেন 
২৩/৮" ২ ১৮১/২" )। আশ্চর্য, ছবিটির কোথাও শিল্পীর নাম সই করা নেই, তারিখ দেওয়া নেই 
বা মডেলের নাম উল্লেখ করা নেই, সমকালে যা সব ছবিতেই থাকত ৷ ছবিটির স্থান___প্যারিসের 
ল্যুভর মিউজিয়াম। ল্যুভর সংগ্রহশালার গর্ভগৃহ হল সাঁলো কেয়ার। যেখানে থরে থরে সাজানো 
প্রমুখ। এরই মাঝে হীরের মতো জ্বল-জ্বল করছে তিনখানি ছবি__করেজ্জোর সেন্ট ক্যাথারিনের 
“অলৌকিক বিবাহ” টিজিয়ানের “আযালিগরি', আর এ-দুটির মাঝে যার অবস্থান সেটি হল ল্যুভর 
শিল্প সম্ভারের কৌত্তভমণি_ “মোনালিসা” বা La Gioconda (The Smiling woman), যার 
বাংলা অর্থ করা যায় ‘কৌতুকময়ী’। সম্প্রতি অবশ্য ‘মোনালিসা’কে সীলো কেয়ার থেকে সরিয়ে 
এনে রাখা হয়েছে সালে দে এতাৎ কামরায়। এখন 'মোনালিসা*র পাশে রয়েছে লিওনার্দোরই 
“ম্যাডোনা অব দা রক্স’, 'বাক্কাস+ র্যাফায়েলের “ম্যাডোনা” ইত্যাদি। পাশের দেওয়ালে শোভা 
পাচ্ছে ভেরোনিজ-এর আকা শিল্পকীর্তি এবং বিপরীত দেওয়ালে রয়েছে টিজিয়ান-এর চিত্র। 
অর্থাৎ বিশ্ববিশ্রুত শিল্পীদের ছবিগুলো যেভাবে সাজানো ছিল তার একটু পরিবর্তন ঘটানো 
হয়েছে মাত্র, তবে যা বদলায়নি তা হল সেই রহস্যময় হাসির অধিকারিণী “মোনালিসা'র ছবির 
সামনে দর্শকদের ভিড়। 

সে যাইহোক, সারা দেশ তোলপাড় হয়ে যাচ্ছে “মোনালিসার খোঁজে। এমনকী 
হত্তরেখাবিদ, এন্দ্রজালিকের সাহায্যও নেওয়া হচ্ছে। এই যখন অবস্থা, কাজের কাজ কিছুই 
হচ্ছে না, পুলিশ- প্রধানের মাথায় এল, আচ্ছা, এ আধপাগলা বার্তিলৌকে খবর দিলে হয় না! 
কী যেন এক ত্যানঞ্রোপমেট্রি করে-্টরে অপরাধী চিহ্নিত করে ফেলছে। আসলে, বার্তিলৌ 
প্রথমদিকে আঙুলের ছাপ থেকে শনাক্তকরণের পদ্ধতিতে আগ্রহশীল হননি। পরে দীর্ঘ পরীক্ষা- 
নিরীক্ষার মাধ্যমে তিনি নিঃসন্দেহ হন, ব্যক্তি শনাক্তকরণে আযনখ্রোপমেট্রির থেকে আঙুলের 
ছাপ বেশি নির্ভরযোগ্য ও কার্যকরীপন্থা। কাজে নেমে পড়লেন বার্তিলৌ। সন্ধানী দৃষ্টিতে ধরেও 
ফেললেন একটি আঙুলের ছাপ এক টুকরো কাচের ওপর যেটি উদ্ধার হয়েছিল ওই মিউজিয়ামেরই 
সিঁড়ির নিচে। বার্তিলোর সংগ্রহে ছিল ৭ লক্ষেরও বেশি রেফারেন্স টিপছাপ। ছাপগুলো নেওয়া 
হয়েছিল দেশের প্রত্যেকটি জেলখানার কয়েদিদের আঙুল থেকে এবং সন্দেহজনক অপরাধীদের 
থেকে, যাদের প্রমাণাভাবে ছেড়ে দেওয়া হয়েছে। যাইহোক, বার্তিলৌ-দপ্তর কাচের টুকরোর 
ছাপের সঙ্গে তার সংগ্রহশালায় রক্ষিত কোনও ছাপের সঙ্গে মিল পেতে ব্যর্থ হল। এই ব্যর্থতার 


' মোহিনী মোনালিসা__ফিরে দেখা / ৭৭ 


জন্য। “মোনালিসা? উদ্ধারে সময় লেগেছিল দু-বছরেরও বেশি। ছবিটি অটুট অবস্থায় উদ্ধার 

আমাদের আলোচ্য বিষয় নয়। . 

নিলি িদ যেখানে রয়েছে 
একা অর্ধসফুটিত হাসি। এছাড়া রয়েছে ছবিতে আলোছায়ার খেলা জার প্রতিকৃতির পশ্চাতে 
সেই নৈসর্গিক পটভূমি। আরও একটা প্রশ্ন দেখা দিয়েছে, প্রতিকৃতির আড়ালে মহিলাটি কে? 
এই 'নিবন্ধকার শিল্পীর দৃষ্টিতে এই সবের আলোচনার স্পর্ধা রাখে না, তবে বিজ্ঞানের আলোয় 
এগুলি যেভাবে ব্যাখ্যাত হয়েছে সেই আলোচনায় প্রয়াসী। তার আগে লিওনার্দো সম্পর্কে দু- 
চার কথা বলে নেওয়া প্রাসঙ্গিক মনে হয়। 

। লিওনার্দো হলেন এমনই ব্যক্তি যিনি বিভিন্ন বিষয়ে যেমন, বিমান প্রযুক্তি সংগীত 
শারীরবিদ্যা চিত্র-ভাক্কর্য স্থাপত্য জীববিদ্যা সমরাস্ত্র ইত্যাদিতে যে আশ্চর্য প্রতিভার স্বাক্ষর 
রেখেছেন তা বিস্ময়কর। প্রতিভার বুমুখিনতার বিচারে তাকে সর্বকালের শ্রেষ্ঠ মনীষা বলে 
অভিহিত করা হয়। রেনেসীস যুগের ইতালীয় প্রতিভা লিওনার্দোর বিভিন্ন শিল্পবীর্তিগুলি খুবই 
বিখ্যাত যেমন, Cena ultima (last supper) (1495-97). Battle of Anghiari (1503), 
The Virgin and Child with St. Anne ইত্যাদি। তবে "018 Lisa’ যেন আলাদা। 
অথচ, একথা প্রায়শই বলা হয়ে থাকে যে, লিওনার্দো যদি ‘মোনালিসা’ বা ‘লাস্ট সাপার’ না 
আঁকতেন বা রঙের বাটিতে কোনদিন তুলি না ডোবাতেন তবুও মানবসভ্যতার ইতিহাসে শাশ্বতকাল 
বেঁচে থাকতেন তাঁর আশ্চর্য নোট বইয়ের জন্য (লিওনার্দোর নোটবুকের পাতার সংখ্যা কত 
হাজার তার ঠিক-ঠিকানা নেই, সারা জীবন ধরেই তিনি তা লিখেছেন, বাঁ হাতে মিরর ইমেজে, 
যার সব আজও উদ্ধার হয়নি। আমব্রেসিয়ান লাইব্রেরিতে নোট বইয়ের পাতার সংখ্যা ৪ 
হাজার, ফ্রাপের লাইব্রেরিতে রয়েছে ১৩টি বইঃএছাড়া ভিক্টোরিয়া -আ্যালবার্ট মিউজিয়াম, ব্রিটিশ 
মিউজিয়াম এবং অনেকের ব্যক্তিগত সংগ্রহেও রয়েছে প্রচুর নোটবই ২-১০ 

শুনলে অবাক মনে হবে, মানব ইতিহাসের দুর্লভ পুরুষ লিওনার্দো দা ভিঞ্চি এক কানীন 
পুত্র। ইতালির ফ্লোরেন্দ নগর থেকে ৬০ মাইল দূরে মফস্সল শহর টাসকানি তথা ভিঞ্চির 
আনচিআনো গ্রামে তার জন্ম ১৫ এপ্রিল ১৪৫২ সালে। পিতা ফ্লোরেন্স নগরের বিত্তবান 
ব্যবহারজীবী, পালাজোর নোটারি ২৩ বছরের Ser Piero ৬77০1 এবং মাতা অবিবাহিতা 
ষোড়শী চাষি কন্যা 09090791 লিওনার্দোর পিতা তাকে কখনও বৈধ সন্তান বলে স্বীকার 
করেননি এবং পিতার সংসারে তার স্থান হলেও সেভাবে স্নেহ ভালোবাসা কখনই পাননি। 
লিওনার্দো কোনও বিদ্যালয়ের ছাত্র ছিলেন না, গৃহশিক্ষকের কাছে শিক্ষালাভের সুযোগও তার 
হয়নি। কিশোর পুত্রের প্রবণতা দেখে পিতা পিয়েরো ফ্লোরেন্সের বিখাত শিল্পী ভেরোচিওর 
(১৪৩৫-৮৮ খ্রি.) কাছে শিক্ষানবিশির জন্য পাঠান (১৪৬৯ সালে)। কিছুদিন পরে সমকামিতার 
মিথ্যা অপবাদে তিনি অভিযুক্ত হন। পরে বিচারে অবশ্য নির্দোষ প্রমাণিত হন। মনের খেদে 
তিনি গুরুশৃহই শুধু ত্যাগ করেননি, ফ্রোরেন্স ছেড়ে মিলান শহরে চলে যান। সুতরাং পড়াশুনো 
যা করেছেন তা নিজের অধ্যবসায়ে অনুসন্ধিৎসায় ও সম্পূর্ণ ব্যক্তিগত উদ্যোগে । কৈশোরে সেই 
যে গৃহত্যাগ করে উন্মুক্ত দুনিয়ায় বেরিয়ে পড়লেন তারপর আর কখনও পিতার আলয়ে ফিরে 

আসেননি। পিতৃসম্পত্তি থেকে বঞ্চিত ও অকৃতদার লিওনার্দো আজীবন বন্ধনমুক্ত যাযাবরের 
মতো ঘুরে বেডিয়েছেন__ভিঞ্চি, ফ্লোরেন্স, মিলান, মানতুয়া, ভেনিস, রোম, ভ্রাম্যমান যুদ্ধশিবির, 
ফ্রাঙ্স। এর মধ্যে কিছুদিন পোপের স্নেহধন্য হয়ে ভাটিক্যান সিটিতেও। পোপ অবশ্য তাকে 
বড়োমাপের কাজ তেমন দেননি, আর সেজন্য লিওনার্দোর স্বভাবও অনেকখানি দায়ী। কোনও 
বড়ো কাজ সুচারুরূপে সম্পন্ন করার ধৈর্য বা মেজাজ কোনওদিনই তার ছিল না। হতে পারে 
বিভিন্ন বিষয়ে তাঁর অদম্য কৌতৃহল এর একটা কারণ। বিভিন্ন শাখায় তো বিজ্ঞান, সাহিত্য বা 
যে কোনও বিষয়ই হোক) জড়িয়ে থাকার সুবাদে ছবি আঁকার দিকে সময়ও তিনি বেশি দেননি, 
আর তার ছবির সংখ্যাও খুব বেশি নয় এবং বেশ কতকগুলি থেকে গেছে অসম্পূর্ণ 
অবস্থায় |১১১৭ 

' সেই সময়ে রাজপরিবার, ধনী ও চার্চ সম্প্রদায় তিন জাতীয় বিশেষ বুজরুকির শিকার 
হত। এগুলি হল--লোহা থেকে সোনা অবশ্যই তৈরি করা যায়, মৃত্যুপ্জয়ী অমৃত বানানো সম্ভব 
ও বিনা জ্বালানিতে (0061) অনন্ত গতির অধিকারী হওয়া । লিওনার্দো তার নোট বইয়ে লিখেছেন. 
'এই তিনটিই অত্যন্ত অবৈজ্ঞানিক ধারণা এবং প্রচেষ্টা। হয়তো মানুষ একদিন আকাশে উড়বে 
কিন্তু এই বুজরুরি সফল হবে না। এসব কথা লেখা ও প্রকাশ করা তখন প্রায় অসম্ভব ছিল 
কেননা, রাজরোষে পড়তে হতে পারে। সাংঘাতিক শাস্তি ছিল অবধারিত. মৃত্যুদণ্ডও হতে 
পারত, যেমন ঘটেছিল কোপারনিকাস (১৪৭৩-১৫৪৩), ব্রুনো (১৫৪৮-১৬০০) বা গ্যালিলিওর 
(১৫৬৪-১৬১৬) ক্ষেত্রে । একারণেই কি সাবধানী লিওনার্দো নোট বইয়ে ইচ্ছাকৃত দুর্বোধ্যতা 
এনেছিলেন?” 

আর্থিক বিচারে লিওনার্দো কখনও সফল ছিলেন না। ১৫১৬ সাল নাগাদ ফরাসি সম্রাট 
প্রথম. ফ্রাঙ্সিসের আহানে ক্লান্ত অবসন্ন শিল্পী চিরকালের জন্য মাতৃভূমি ত্যাগ করেন। আর্থিক 
অবস্থা তখন এমনই করুণ যে, হতাশ শিল্পী একের পর এক তার শিল্পসম্ভার বিক্রি করে 
চলেছেন। এর মধ্যে যে ক খানি শিল্প বাঁচিয়ে রেখেছিলেন তারমধ্যে ‘মোনালিসা’ অন্যতম । কিন্ত 
অভাবের তাড়নায় তাও বেচতে বাধ্য হলেন সম্রাটের কাছে (১৯১৭ সালে): দাম পেয়েছিলেন 
চার হাজার ফ্লোরিন আট-ন*শ ডলার)। এই একবারই মাত্র “মোনালিসা” কেনা-বেচা হয়েছিল। 
প্যারিসের নিকটে সম্রাট প্রদত্ত বাসভবনে লিওনার্দোর যখন জীবনাবসান হয় (২মে ১৫১৯ খ্রি.) 
তখন নিঃস্ব শিল্পীর সংগ্রহে ছিল মাত্র খান কয়েক ছবি আর পাহাড় প্রমাণ পাণ্ডুলিপি বা নোটবই। 

লিওনার্দোর অপার কৌতুহল, গভীর অনুসন্ধিৎসা, নৈর্ব্যক্তিক গবেষক মন, বৈজ্ঞানিক 
দৃষ্টিভঙ্গি ও উন্নত চিন্তাধারা রেনেসীসের শ্রেষ্ঠ ব্যক্তিত্বে মহিমান্বিত করেছে! জ্ঞান-বিজ্ঞানের 
প্রায় প্রতিটি শাখায় তিনি ছিলেন যাদুকরের মতো বিস্ময়কর। বহুমুখী প্রতিভায় বিশ্ব ইতিহাসে 
তিনি অনন্য একক ও সর্বকালের শ্রেষ্ঠ বিস্ময়। 

এবার আসা যাক ‘মোনালিসা’ প্রসঙ্গে। ‘মোনালিসা’ মানেই এক নারীর রহসাময় হাসি! 
মোনালিসা হাসছে, আধো-আধো মৃদু হাসি। না. হাসিটা যেন ঠোটে নেই হাসছে চোখের তারা। 
কী কারণে ওর চোখের তারায় মোহাবিষ্ট হাসির আলিঙ্গন! অনবদ্য আলো-ছায়ার খেলায় ঠোঁট 
আর চোখের অস্পষ্ট প্রান্তরেখা। এই অস্পষ্টতাই আমাদের দোদুলামান রেখেছে। মহিলাটি কী 
ভাবে বিভোর হয়ে আছে, কী ভেবেই বা আমাদের দিকে মৃদু-মিঠে হাসছে আর মিটি-মিটি 
তাকাচ্ছে! মোনালিসা তাই যেন কাছে এসেও দূরে সরে যায়, দূর-দ্বীপবাসিনী হরে অধরা থেকে 

যায়। 





আমরা শুধু মনে রাখব ছবির জগতে লিওনার্দো ও র্যাফার়েল নতুন করে গ্রিসীয় হাসি 
আবিষ্কার করেছিলেন এবং সুনিপুণভাবে তা ইতালীয় মুখে স্থাপন করেছেন। এর ফলে ছবিতে 
নারীর মুখ এক বিশেষ মাত্রায় উদ্ভাসিত হয়ে ওঠে । আমরা এও মনে রাখব. লিওনার্দোর শৈল্পিক 
অভিধা ছিল অপরিমেয়, ছিল চমৎকার পরিমাপবোধ, শারীরবিদ্যার সজ্ঞান ছিল অসাধারণ আর 
পরি ছিল তার নিখুঁত সামঞ্জস্য ও সমতাবোধ 1১১ অর্থাৎ, তার ছবি কোনও অমনোযোগ 
বা হঠাৎ খেয়ালের ফসল নয়, এর পিছনে আছে গভীর অনুসন্ধিৎসা, প্রচুর গবেষণা আর অপার 
কৌতুহল। লিওনার্দো জানতেন, ছবিতে কীভাবে শরীরের ভাব ও ভার ফুটিয়ে তুলতে হয়, রূপ 
দিতে হয়, প্রাণবন্ত করতে হয়। তিনি জানতেন, কেমনভাবে আলোছায়ার ব্যবহার করতে হয়, 
কী কুরে আলোকে আস্তে আস্তে মিলিয়ে দিতে হয় গহিন আধারে । তিনিই প্রথম চিত্রশিল্পী যিনি 
আলোর বাহাদুরি দেখিয়ে ছবিতে এক অপার্থিব আলো আনতে সক্ষম হয়েছিলেন। লিওনার্দোর 
অনবদ্য সৃষ্টি এই '90010019 Effect", যা কিনা অস্পষ্ট প্রান্তরেখা আর নরম রংয়ের খেলা 
আস্তে আস্তে মিলে মিশে গিয়ে এক নতুন কল্পনার রাজো নিয়ে যায়।২১ ছবি আঁকার সময়ে 
লিওনার্দো যথেষ্ট সচেতন থাকতেন এই আলো-ছায়ার ব্যবহারে! মোনালিসার চোখের কিনারে, 
ঠোটির কোণায় এই অস্পষ্টতা বিমূর্ত যা আমাদেরও 'দোদুল্যমান রেখে চলেছে। ‘মোনালিসা'র 
রহসাময় হাসি প্রসঙ্গে আলোচনার আগে প্রখ্যাত কলা-সমালোচকদের প্রাসঙ্গিক কিছু মন্তব্য 
এখানে উদ্ধৃত করছি। 
ও কেনেথ ক্লার্ক (Kenneth Clark)** বলেছেন, '[n its essence Mona Lisa's 
smile is a gothic smile, the smile of queens and saints at Rhein and Naumburg, 
bu since Leonardo's ideal of beauty was touched by pagan antiquity, she 19 


smoother and more fleshy than Gothic saints. They are transparent. she is 
opaque. Their smiles are the pure illumination of the spirit: in hers there 1s 
something wordly, watchful and selfsatisfied.’ হের মুলার (Herr Miller)**বলেছেন. 
‘What fascinates the spectator is the demoniacal charm of the smile. ..... 
Everything, even the scenery. is mysterious and dreamlike, trembling as if in 
the sultriness of sensuality.’ সিগনর আআঞ্জেলো কৃতি (Signor Angelo Conti)** 
বলেছেন, "The woman smiled with a royal calmness, her instincts of conquest 
of ‘ferocity, the entire heredity of species, the will to seduce and ensnare. the 
charm of the deceiver. the kindness which conceuls a cruel purpose. all that 
appears and disappears altemately behind laughing veil and melts into the 
poem of her smile. .... Good and evil, cruel and compassionate, graceful and 
cal like-she laughed.’ 

৷ অতএব কত না ব্যাখ্যান। “মোনালিসা'র এক চিলতে হাসির কারণ তবে কি সেই 
চিরকালীন রহস্য যা মহিলাদের আবহমানকাল দুর্জেয় করে রেখেছে? কেউ বলেছেন, মোনালিসা 
সবে মা হওয়ার বার্তা পেয়েছেন তাই সলাজ রক্তিম তার মুখমণ্ডল, আর ঠোঁটেব কোণে 
অধৃপ্রস্চুটিত হাসি। ড. কেনেথ ডি. কিল প্রথম দাবি করেন (The Genesis of Mona Lisa. 
J. of the History of Medicine. Apnl 1959) যে, মোনালিসা সে সময়ে সন্তান-সম্ভবা 
ছিলেন। যে কেউ কোনও গর্ভিনী নারীকে বসা অবস্থায় এক দিকে ফিরে তাকাতে দেখেছেন 

তিনিই ধরতে পারবেন এই হাসি মাতৃত্বের। থাইরয়েড গ্ল্যার্ড বেড়ে ওঠায় গলদেশ ফুলে 
গিয়েছে। কোনও রহস্যের হাসি এটা নয়, ওই হাসি মাতৃত্বের ।« সাম্প্রতিক কালে শীর্ষেন্দু 
মুখোপাধ্যায়** জানিয়েছেন আমেরিকার ইয়েল বিশ্ববিদ্যালয়ের শারীরবিদ্যার অধ্যাপক শেরউইন 
নুযুল্যান্ত-এর এক তথ্যভিত্তিক সিদ্ধান্ত। অধ্যাপক ন্যুল্যান্ডের মতে, ‘মোনালিসা’ ছবিটি আঁকার 
সময়ে জ্যকোন্ডা (লিওনার্দোর মডেল) গর্ভবতী ছিলেন। ব্যাখ্যাও করেছেন, এই সময়ে মেয়েদের 
শরীরে যেসব লক্ষণ ফুটে ওঠে তা সবই ছবিতে বর্তমান। যেমন, অঙ্গ-প্রত্যঙ্গে মেদের সঞ্চার: 
আঙুলে আংটি নেই, কেননা ফোলা-ফোলা আঙুলে আংটি খোলা-পরার ঝামেলা (ধনী গৃহিণীর 
হাতে আংটি থাকবে না, তা হয়!);আর হাত দুটিও সতর্ক পাহারায় পেটের ওপর রাখা, গর্ভবতী 
মেয়েরা যা করে থাকেন। অধ্যাপক আরও একটি তথ্য দিয়েছেন, ১৫০৩ খ্রি.-র শেষের দিকে 
জ্যকোন্ডার একটি সন্তান হয়। অতএব আসন্ন মাতৃত্বের আনন্দময় সলাজ মুখাবয়বই এঁকেছেন 
লিওনার্দো। এসব বৈজ্ঞানিক খবরের ধারে কাছে না গিয়েও আমাদের মা-ঠাকুমারাও কিন্তু এ 
রকম সলাজ-রক্তিম হাসির কথা বলে থাকেন সবে মা-হওয়ার বার্তা পেয়েছে এরকম মেয়েদের 
ক্ষেত্রে আরও বলেন, আরে! এতো চুরি করে আচার খাওয়ার দুষ্টুমির হাসি। আবার কেউ 
বলেন, মোনালিসা আদতে অতি সাধারণ বোধবুদ্ধি সম্পন্ন এক নারী, যে কিনা কোনও কারণ 
ছাড়াই ফিক করে হেসে ফেলে আর প্লেরকমই এক অর্থহীন বোকার হাসি আঁকা হয়েছে এই 
ছবিতে। সমারসেট মম-এরও মন্তব্য এইরকম, 'পানসে হাসি, যুবতীর বাইরে নিখুঁত ঠাট, পেটে 
যৌন খিদে ।২৭ মোনালিসার রহস্যের হাসি নিয়ে একটি বিজ্ঞাপন প্রতিষ্ঠান উৎসাহী হয়ে চমৎকার 
এক বিজ্ঞাপন দিল। সেটা এইরকম--মোনালিসা'র ছবির উপর ঝুঁকে পড়ে গোয়েন্দা শার্লক 
হোম্স বেলাবাহুল্য ওয়াটসনও আছেন) লেন্স দিয়ে খুঁটিয়ে দেখছেন হাসির গোপন উৎসটা 
কী? নাহ! হোম্স যেন পারছেন না। ওয়াটসন খোঁচা দিলেন--"Surely "Holmes. you 
couldn't detect the mystery of Mona Lisa's smile.’ হোম্স মিষ্টি হেসে বললেন 
‘Elementary, my dear Watson. she was sitting on Dunlopilo.’ অতএব 
ত যয যার তি নি 
এবং বিজ্ঞাপনদাতার কেরামতি মাত্র। 

লন্ডনের he Guardian’ পত্রিকায় ৫ এপ্রিল ১৯১৯৯) একটা খবর বেরুল২-_ 
‘Mona Lisa smile hides bad teeth’ | প্রতিবেদক লিখলেন যে, ব্রিটেনের ব্রাডফোর্ড 
অবশেষ পরীক্ষা করে জানিয়েছেন যে, ইসাবেলা ( 15abella ০f /১08807) নামে এক সুন্দরী 
মহিলা ছিলেন লিওনার্দোর অন্যতম মডেল । অতুলনীয় দৈহিক সৌন্দর্যের অধিকারিণী হয়েও 
ইসাবেলার দাত ছিল বেশ খারাপ। বাজে মাজন বা দীতন ব্যবহারের ফলে তার দাঁতের এনামেল 
অনেকটাই নষ্ট হয়ে গিয়েছিল । আর, এই নষ্ট দাত গোপন করতে গিয়েই তার মুখমণ্ডলে লেগে 
থাকত স্মিত হাস্যের এক অনুচ্চারিত লাবণ্য । পরোক্ষভাবে কি বলা যায়, মোনালিসারও নষ্ট 
দীত ছিল এবং তা গোপন রাখতেই তার ঠোটে এক চিলতে হাসি। 

স্নায়ু চিকিৎসকেরাও এগিয়ে এলেন 'মোনালিসা'র হাসির ব্যাখ্যায়। গত শতকের নব্বইয়ের 
দশকে নিউ মেক্সিকোর এক আলোচনা সভায় ডা. কে. কে. আদোউর জনৈক স্নায়ু চিকিৎসকের 
মতকে উদ্ধৃত করে বলেন যে, বিখ্যাত ছবিটির মডেল স্নায়ু-বৈকল্যে ভূগ্রছিলেন। সেই কারণে 


| 

তার মুখের বা-পাশের পেশিতে অনিয়মিত সঞ্কোচন ঘটেছিল এবং বাঁ-চোখটি একটু ছোটো 
হয়ে গিয়েছিল। ডা. আদোউর এই মতকে সমর্থন জানিয়ে বলেন যে. রোগটির নাম “বেলম্স 
প্যালসি” 03615 £155)। যাঁরা এই রোগে ভোগেন তাদের জানিয়ে দেওয়া হয় যে, তারা 
মোনালিসার অসুখে ভুগছেন এবং পরক্ষণেই দেখা যায় রোগীরা আনন্দের আতিশয্যে অনেকটা 
সুস্থ (বোধ করতে থাকেন। লিওনার্দোর শারীরবিদ্যায় অধিকার ছিল এবং মডেলের এই রোগলক্ষণটি 
হয়ত তার ছবিতে প্রতিফলিত হয়েছে।২৯ 

আরও একটা ব্যাখ্যা পাওয়া গেল হার্ভাডের স্নায়ুবিজ্ঞানী ড. মার্গারেট লিভিংস্টোন-এর 
কাছ, থেকে” (The Science of Her smile, The Statesman. 27 Nov. 2000)! তিনি 
একবার নয়, বার-বার দেখেছেন ছবিটাকে এবং তার মনে হয়েছে হাসিটা ধরা দিয়েই চলে গেল। 
তিনি বললেন, এটা হতেই পারে এবং তা নির্ভর করে দর্শকের চোখ দুটো কোথায় নিবদ্ধ ছিল 
তার উপর। তার ব্যাখ্যাটা এইরকম। কোনও জিনিস দেখার জন্যে মানুষের চোখে দুটো নিদ্দিষ্ট 
অঞ্চল থাকে কেন্দ্রীয় অঞ্চলটি, যাকে ‘6০১৭’ বলে, দৃশ্যের রঙিন অংশ, সৃন্ম্বাতি-সুলষ্ন অ 
ইত্যাদি দেখতে সক্ষম;এবং এর প্রান্তিক (9001)901) অঞ্চলটি বস্তুর সাদা-কালো বর্ণ বা তার 
চলমান অবস্থা এবং ছায়া-ছায়া অস্পষ্ট অবস্থা দেখতে সক্ষম। এই বিশেষজ্ঞ বলছেন, মানুষ 
যখন।অন্য কাউকে দেখে তখন তার দৃষ্টি নিবন্ধ হয় যাকে দেখছে তার চোখের উপর এবং তখন 
চোখ ছাড়া মুখমণ্ডলের অংশটি তুলনামুলকভাবে অস্পষ্ট থেকে যায়। ঠিক এই ব্যাপারটিই ঘটে 
“মোনালিসা'কে দেখার বেলায়। “মোনালিসা'র চোখে যখন আমাদের দৃষ্টি নিবন্ধ, তখন তার 
চোখের আশপাশের অঞ্চলটি অর্থাৎ নাক-মুখের সুক্ষ্ম অংশটি আমাদের কাছে অস্পষ্ট হয়ে 
যায় ।/আর যেহেতু, আমাদের চোখের কেন্দ্রস্থ 'ফোভিয়া'র প্রান্তিক অঞ্চলটি সুক্ষ ব্যাপারগুলি 
দেখতে পটু নয়, তাই “মোনালিসার মুখ (77000), চিবুক ইত্যাদিতে ছায়া-ছায়া ভাব অস্পষ্টতা, 
হাসির জন্য ঠোটে সে বক্রতা হয়, তা যত সামান্যই হোক, তাকে বাড়িয়ে দেয় এবং মনে হয় 
সে মৃদু হাসছে কিন্তু যদি আমরা 'মোনালিসা'র মুখের (77007) উপর সরাসরি দৃষ্টি নিক্ষেপ 
করি, তবে আমাদের চোখের কেন্দ্রীয় অঞ্চলটি সেখানে কোনও অস্পষ্টতা দেখতে পায় না এবং 
হাসিটিও নয়। বস্তুত, “মোনালিসার শুধুমাত্র মুখের দিকে তাকালে তার হাসিটিকে কখনই দেখা 
যাবে না। “মোনালিসা'র হাসি ‘এই আছে এই নেই” মনে হবে তখনই যদি তার মুখের আশপাশ 
দিয়ে আমরা চোখ ঘোরাই। এতসব বলার পরেও ড. লিভিংস্টোন সতর্ক মন্তব্য রেখেছেন 
‘T do not mean to take away the mystery of Leonardo. He was a genius who 
captured something from real life that rarely gets noticed in real life. It took 
the rest of us 500 years to figure it out.’ | 
সম্ভবত সব চাইতে চমকপ্রদ ব্যাখ্যা দিয়েছেন আমেরিকার সেন্ট মেরি কলেজের Ar 
Restoration এর fellow অধ্যাপক যোসেফ বরকোওযস্কি।*১ জর্জ ওয়াশিংটন বিশ্ববিদ্যালয়ের 
দন্ত বিভাগের প্রাক্তন এই অধ্যাপকের মতে, “মোনালিসা*র হাসি আদপে কোনো হাসিই নয়, 
তা সম্পূর্ণভাবে মুখে পূর্ব-আঘাতজনিত কোনো কারণে যার ফলে তার দাঁত পড়ে গেছে এবং 
মুখাবয়বে এমনভাবে ভাজ বা রেখা প্রকট হয়ে উঠেছে যা থেকে মনে হয় “মোনালিসা'র মুখে 
লেগে আছে এক টুকরো মিষ্টি হাসি। এই অধ্যাপক খুব সন্তর্পণে এবং সচেতনভাবে "মোনালিসা 
ছবিটির প্রত্যেকটি অংশ বিশ্লেষণ করেছেন। তিনি জানেন, লিওনার্দো-সৃষ্টির প্রতিটি স্তরে রয়েছে 

গভীর বৈজ্ঞানিক মননশীলতা যা শিল্পের অভিধায সম্পৃক্ত ও নিখুঁত নৈপুণো মূর্ত। 

প্রথমেই তিনি লক্ষ করেছেন, ছবিতে মহিলাটিকে ধরে রাখা হয়েছে একটি সমদ্বিবাহু 
ত্রিভুজের মধ্যে যার শীর্ষে রয়েছে মহিলার মস্তকভাগ। এই ত্রিভুজের শীর্ষকোণ হল ৩৬ ডিগ্রি, 
আর প্রতিটি ভূমিকোণ হল ৭২ ডিগ্রি চিত্র-১)। যদিও এই ধরনের আদর্শ অনুপাত (Golden 
Triangle)“ ব্যবহারের পক্ষে প্রথম সওয়াল করেন দ্বাদশ শতকের বিখ্যাত গাণিতিক ফিবোনাচি, 
তবে লিওনার্দোর এই চমৎকার অনুপাত বোধ নোনালিসাকে সুস্থির প্রত্যয়ে অধিষ্ঠিত করেছে। 
এরপরে অধ্যাপক ছবিতে 'মোনালিসা'র মুখনগুলকে লম্বালম্বি দু'ভাগে ভাগ করে বিশ্লেষণ 
করেছেন। বাঁদিকটাকে যদি একটা কাগজ দিয়ে ঢেকে রাখা যায় তাহলে আমাদের ডানদিকের 
চোখের (অর্থাৎ 'মোনালিসা*র বা-চোখের) মধ্যে ফুটে ওঠে একটা নারী-জীবন বসম্ত সমাগমের 
মতো যৌবনের ওজ্বলো প্রদীপ্ত যার মুখে রয়েছে শান্ত নরম নির্যাস আর ঠোঁটের কোণায় মিষ্টি 
হাসির প্রচ্ছন্ন আভাস। এবার, ডানদিকটা একইভাবে কাগজ দিয়ে আড়াল করলে দেখা যাবে 
যে, আমাদের বাঁদিকের চোখে (অর্থাৎ "মোনালিসার ভান চোখে) ফুটে 'উঠেছে ক্রান্তি শ্রান্তি 
আর প্রচুর অবসাদের ছাপ এবং মুখের দীপ্তিও সেখানে অনুপস্থিত। অতএব! এমন সিদ্ধান্তে আসা 
যেতে পারে যে, 'মোনালিসা'র মুখের বাদিক এবং ডানদিক একে অপরের পরিপুরক 
(complimentary) নয় | এটা কি স্বেচ্ছাকৃত £ মনে হয়. লিওনার্দো সচেতনভাবেই তুলির টান 
এমন করেই দির়েছিলেন। কেননা, তিনি জানতেন বাস্তবে অধিকাংশ মানুষের মুখের এই দুটি 
ভারা রি নর করাত সর নুন কত 
(597)71009) নিয়ে জন্মায় । 

এরপর আসা যাক রা রর রন 
রাখি তাহলে দেখব যে, একটা হাসি, যেন আপাত দুষ্টু বা মিষ্টি হাসি (নাকি একেবারেই অর্থহীন 
হাসি!) ঠোটে লেগে রয়েছে! অথচ আশ্চর্য, এই অধপ্রস্ফ্টিত হাসির জন্য যেরকমভাবে মুখের 
মাংসপেশিগুলোর সংকোচন বা প্রসারণ হওয়া উচিত ছিল তা কিন্তু একেবারেই অনুপস্থিত। এই 
ধরনের হাসির জন্যে সুখগহরের দুটি কোণ সামান্য পিছনের দিকে ঢুকে গিয়ে উপরের দিকে 
একটু উঠে যাওয়া উচিত ছিল, এবং ছবিতে তা নেই। ছবির ঠোটের অংশটিকে যদি কয়েকগুণ 
বড়ো (0910129) করে দেখি তাহলে আরও একটা জিনিস চোখে পড়বে--ঠোটের নিচের 
পাতার ঠিক তলায় একটা কাটা দাগ (5০24), ক্ষত শুকিয়ে সেরে যাওয়ার পর যে ধরনের কালো 
চিহ বিদ্যমান থাকে ঠিক সেইরকম চিত্র-২)। এই ধরনের চিহ্নের উপস্থিতি খুবই সম্ভব যদি 
কেউ পড়ে গিয়ে অথবা কোনও ভোতা 00181) বস্তুর আঘাতে মুখে চোট পেয়ে থাকে এবং 
দাতের উপস্থিতির দরুণ ক্ষত সৃষ্টি হয়। আঘাতের গুরুত্ব অনুসারে এই ক্ষতের গভীরতা কম 
বা বেশি হয়। আঘাতের পূর্ব-ইতিহাস যদি এই রকমের হয়, বিশেষ করে আঘাত যদি জোরালো 
হয় তবে সামনের দাত (১1৩10 1০০1]), তা উপরের বা নিচের বা দুই-ই. পড়ে যাওয়া বিচিত্র 
নয়। এই আঘাতের ফলে দাতের 01078 ০৫৪০ দ্বারা যে ক্ষত (penetrating wound) সৃষ্টি 
হয় এবং তা সেরে গেলে যে চিহ থেকে যায় “মোনালিসা'র ঠোটের তলায় তাই-ই বর্তমান। 
এছাড়া সামনের দাঁতের অনুপস্থিতি তো আংশিকও হতে পারে). ঠোটের কোণায় দৃশ্যত এক 
বিশেষ পরিবর্তন ঘটায়! যে সমস্ত ক্ষেত্রে ঠোট পাতলা হয় (যেমন "মোনালিসা'র) তাদের 
অবস্থান ঠিক রাখবার জনা দাতের অবলম্বন আরও বেশি করে প্রয়োজন হয় এবং সামনের দাত 

না থাকলে মুখে এক বিশেষ, লক্ষণ বা বৈশিষ্ট্য প্রকট হয়ে পড়ে। এই লক্ষণের মধেও অনিবার্ধভাবে 
দেখা যায় যে, ঠোঁটের পাতা দুটি অবলম্বনহীনভাবে একটু ভিতরে ঢুকে গেছে, দাত থাকলে 
যা হওয়ার কথা ছিল না, এবং স্বাভাবিকভাবেই তা একটু বাইরের দিকে থাকত। এছাড়া সামনের 
দাঁতের অনুপস্থিতি ঠোঁটের দুটি পাতার যে মনোরম বিভাভাযরেখা তারও সৌন্দ্যহানি ঘটায় 
এক্ষেত্রে ঠোঁটের কোণ দুটো (যো ছেদনকারী দাতের উপর অবলম্বন করে থাকে) একটু ভিতরে 
ঢুকে যায় এবং বৈশিষ্ট্যটি প্রকট হয়ে পড়ে। সামনের দাত না থাকলে আর একটা লক্ষণ 
মুখম্ডলে ধরা পড়ে। যদি মুখের পার্শচিত্র (0010৩ ৩৮৬) দেখি তবে মুখ যেন vid 
(flaltened) মনে হবে। সাধারণভাবে, ঠোটের উপরের পাতার যে সামনের দিকে প্রক্ষেপ ভ 
নষ্ট হয়ে যায় এইসব ক্ষেত্রে। অবশ্য বলা দরকার যে. বার্ধাকোর কারণে দাত পড়ে যাওয়ায় 
মুখমণ্ডলে যে-যে লক্ষণের আবির্ভাব ঘটে তা দৃশ্যত আল্না হয়ে থাকে কম বয়সে দাত পড়ে 
যাওয়ার ঘটনা ঘটলে! 

‘মোলালিসা’র নিচের ঠোটের তলাধ ক্ষতের দাগ, উপরের ঠোটের পাতার সনের 
দিকের প্রক্ষেপ নষ্ট হওয়া এবং ঠোঁটের কোণ দুটোর ভিতরের দিকে ঢুকে যাওয়া এইসব 
নেশিগুলে বিশেষভাবে নির্দেশ করে যে, 'মোলাঙ্গিনা'র মুখে প্রাকআথাতজ্রনিত কোনো 
ইতিহাস (traumatic episode) ছিল এবং সে তার সামনের দাত হারিয়েছিল! অথাৎ, সামনের 
দীতগুলো (উপরের বা নিচের বা দু-পাটিরহ) না থাথার ফলে (যে কারণেই ভা ঘটে থাকুক) 
কোনও যুবতী মহিলার মুখাবয়বে যে-যে বৈশিষ্ট্যের আবির্ভাব ঘটে সেগুলি 'মোনালিসা'য় 
বর্তমান। 'মোনালিসা’র ঠোটের এই বৈশিষ্টোর সঙ্গে আন্চধ সাদৃশ্য লক্ষ করা যায় জর্জ 
ওয়াশিংটনের বৈশিষ্ট্যের (চিত্র-৩)। জানা যায়, ওয়াশিংটনের সামনের দাতগুলো ছিল না ছোটো 
বয়স|থেকেই। 

"মোনালিসার হাসির অভিনব এই ব্যাখ্যা নখ কৌড়হলোদ্দীপক। ব্যাখ্যাটি যথাযথ 
হলে বলতে হয়, মোনালিসা আদৌ হাসছে নংমুখে প্রাকআঘাত কোনও কারণের ফল হিসেবে 
সুখাবয়বে স্বাভাবিক চিহগুলিই প্রতীয়মান এবং আমাদের মনে হচ্ছে সে যেন হাসদুছ। প্রসঙ্গ 
ত উল্লেখ্য, ষোলো শতকে ছবিটিকে একবার ভার্নিশ করা হয় এবং তা এখন কালো হয়ে 
ছবিটিকে যথেষ্ট মলিন করেছে। ১৯৮৮ সাল নাগাদ কোনো এক কলাসমালোচক দাবি করেন, 
ছবিটিকে পরিষ্কার করা হলে হাসির রহস্য উধাও হয়ে যাবে। না. রহস্যের হাসি মুছে দিতে 
প্যুভরের কোনো কর্মকর্তা সাহসা হননি। 

৷ লিওনার্দোর শারীর বিষয়ক জ্ঞান যথেষ্ট উঁচুদরের ছিল। ড. উইলিয়াম হান্টারের মতে, 
‘Leonardo was the best anatomist at that ume in the world.” লিওনার্দো তার নোট 
বইয়ে শবব্যবচ্ছেদের ছবি সহ বিশদ বিবরণ দিযেছেন। তিনি জীবনে তিরিশটির মতো শবব্যবচ্ছেদ 
করেছেন। গুধু মানুষ নয়, কুকুরের দেহও তিনি ব্যবচ্ছেদ করেন। তার অনুসন্ধিৎসা কত গভীর 
ছিল তা তার নোট বইয়ের ২ এপ্রিল ১৪৮৯ তারিখের নোট থেকে জানা যায়। এই দিনের 
একটি শিটে করোটির ডইং আকা এবং উপ্টো পৃষ্ঠায় উল্লেখিত হয়েছে কয়েকটি বিষয় বিবেচনার 
জন্যে 

| কোন কন্তরা চোখকে নাড়ায়? আবার এক চোখ নড়লে অপর চোখ নড়ে কেন? 
চোখ কেন বন্ধ হয়, কেন খোলে? নাসারম্ধ উঁচু করা বিষয়ে । 

দাত বন্ধ রেখে ঠোঁট খোলা। ঠোট বাঁকানো বা ফোলানো। 

হাসির বিষয়ে। বিস্মিত হওয়ার ব্যাপারে। 

হাঁচি দেওয়া? হাই তোলা? 

অসুস্থ হওয়া, আক্ষেপ, পক্ষাঘাত, ঠান্ডায় কাঁপা, ঘৰ্মাক্ত হওয়া, অবসাদ, 

ক্ষুধা, ঘুম-ঘুম ভাব, তৃষ্ণা, লালসা। 

লিওনার্দো মানুষের প্রকাশভঙ্গি কীভাবে নিরীক্ষণ করেছেন তার একটি বর্ণনা G.P. 
Lomazzo দিয়েছেন*__ একসময় লিওনার্দো কয়েকজন হাসি-খুশি চাষির ছবি আঁকতে চাইলেন। 
ছবির জন্যে কয়েকজনকে তিনি নির্বাচন করে তাদের ভোজে আমন্ত্রণ জানালেন, সঙ্গে তার 
কয়েকজন বন্ধুকেও।'সেদিন তাদের কাছে বসে তিনি বেশ কিছু আজগুবি গল্প বলতে লাগলেন। 
এঁরা নিজেদের অজান্তে হাসতে লাগলেন। আর তিনি খুব নিখুঁতভাবে তাদের অঙ্গি-ভঙ্গি পর্যবেক্ষণ 
করতে লাগলেন। তারা চলে গেলে তিনি ঘরের মধ্যে গিয়ে তাদের মুখভঙ্গির ড্রয়িং আঁকলেন। 

লিওনার্দোর অসামান্য ডাক্তারি জ্ঞানের প্রতি আস্থা রাখলে একথা মেনে নিতে বাধা 
থাকে না যে, লিওনার্দো সম্ভবত সচেতনভাবেই এক অতি স্বাভাবিক অবস্থার ছবি শিল্পসুষমায় 
মূর্ত করেছেন। মোনালিসার সামনের দাত সত্যিই ছিল কি না তা যাচাই করা অবস্থায় এখন 
আমরা নেই। সেই কবে ‘মোনালিসা’ আকা হয়েছিল এবং মডেল-মহিলাটি সত্যিই যদি ফ্লোরেন্স 
নগরীর ফ্রাঞ্চেস্কে৷ জ্যকোন্দার স্ত্রী হয়ে থাকেন তবে তার খোঁজখবর (বিশেষ করে তার দাঁতের 
ইতিহাস) কতদূর পাওয়া সম্ভব সে বিষয়ে ঘোর সন্দেহ আছে। এই তথ্যের প্রয়োজনীয়তা আজ 
অনুভূত হচ্ছে, দুর্ভাগ্যবশত এই আলোচকের সংগ্রহে তা নেই। 

তবে, অধ্যাপক বরকোওস্কিকে হাসির অন্যান্য সম্ভাব্য কারণ বিষয়ে কিছু প্রশ্ন রাখা 
হয়েছিল, যেমন- সম্ভাব্য সন্তান আগমনে মুখমগ্ডলে ওই ধরনের অভিবাক্তি সম্ভব কি না, এবং 
অতিরিক্ত ভিটামিনের প্রভাব বা অভাব বা সোরাইসিস ইত্যাদি জনিত কোনো রোগের কারণে 
কি মুখের উপর এমন ছাপ পড়তে পারে যাতে হাসির আভাস থাকে £ অধ্যাপক প্রশ্নগুলির 
প্রতি গুরুত্ব দিয়েছেন এবং উত্তরে বলেছেন,* তর্কের খাতিরে যদি ধরে নেওয়াও হয় “মোনালিসা'র 
মডেল সন্তানসম্ভবা ছিলেন, ছবির মুখেতে কিন্তু তার কোনও লক্ষণ নেই। আরও লক্ষ করার 
বিষয় হল, এজন্য তার মুখে কোনও রক্তিম আভাই নেই। এছাড়া তিনি নাকচ করে দিয়েছেন 
ভিটামিন জনিত সমস্যার কথাগুলোও। তিনি পরিষ্কার বলেছেন যে, হাইপারভিটাশিনোসিস A, 
৮; আযভিটামিনোসিস 82, 86 এবং সোরাইসিস ইত্যাদির জন্য মুখের উপর যেসব লক্ষণের 
আবির্ভাব ঘটে তার কোনটাই 'মোনালিসা'র ছবিতে নেই। 

অধ্যাপক কেনেথ কিল বা অধ্যাপক ন্যুল্যান্ড অবশ্য উল্লেখ করেছেন যে, 'মোনালিসা'র 
মডেল জ্যকোন্দা সন্তানসম্ভবা ছিলেন এবং ১৫০৩ এর শেষদিকে তিনি একটি সন্তানের জন্ম 
দিয়েছে এবং তাদের দাবি, 'মোনালিসা*র হাসি মাতৃত্বের হাসি। সম্প্রতি জানা গেছে (সংবাদ 
প্রতিদিন, ৮ আগস্ট ১৪০৪), “মোনালিসা'র মডেল জ্যকোন্দার মোট পাঁচটি সন্তান হয়। চারটি 
সন্তানের জন্মসাল হল-_১৪৯৬, ১৪৯৯, ১৫০২ এবং ১৫০৭ খ্রি.। এর থেকে মনে হয়, 
অধ্যাপক বরকোওযষ্কির অভিমত মাতৃত্বের হাসির বিরুদ্ধেই যায় এবং তা হয়ত সঙ্গত। উল্লেখ্য, 
লিওনার্দো ছবিটি এঁকেছিলেন প্রায় চার বছর ধরে (১৫০৩-১৫০৬ খ্রি.)। অধ্যাপক কিল বা 
নুল্যান্ডের মতানুযারী ১৫০৩-এর শেষ দিকে জ্যকোন্দা সন্তানের জন্ম দিয়ে থাকলেও (সাম্প্রতিক 

তথ্য বলছে, ১৫০২-এ তিনি মা হয়েছিলেন) জ্যকোন্দার ছবির বেশিরভাগই অঙ্কিত হয় তার 
' পরবতী সময়ে। অতএব, আসন্ন মাতৃত্বের মুখাবয়ব ও শারীরিক গঠনের প্রভাব কি দীর্ঘ তিনবছরেরও 
বেশি সময় ধরে লিওনার্দোকে আবিষ্ট ও আচ্ছন্ন করে রেখেছিল? সম্ভবত নয়। অধ্যাপক 
বরকোওস্কির বক্তব্য সাধারণ মানসে যে আলোড়ন তুলেছে তার অভিঘাত উপেক্ষণীয় নয়। 
এই নিয়ে বিতর্ক আলোচনা প্রবাহ আজও অব্যাহত। যুগে যুগে হাসির ব্যাখ্যান বিভিন্ন- 
ভাবে চলতেই থেকেছে। কলা-সমালোচক কেনেথ ক্লার্ক ঠিকই বলেছেন*-_ ‘Yet the 
Mona Lisa is one of those works of art which each generation must 
interpret.’ 
| লিওনার্দো-অষ্কিত প্রতিকৃতিকে অভিনব করেছে পশ্চাতের অনবদ্য পটভূমি। লিওনার্দো 
তারি বনু ছবির পটভূমিতে প্রাকৃতিক দৃশ্য (1৭৭5০১০৫) এঁকেছেন। 'মোনালিসাতে’ও। যেখানে 
প্শচাৎপটে রয়েছে এক অপরূপ রুক্ষ পাহাড়ি প্রকৃতির মায়াবী ছোঁয়া । সভ্যতার ইতিহাসে বহু 
দি যা শুধু অনুর্বরই নয়, যোগাযোগের 
ক্ষেত্রেও বহু বাধাবিঘ্ন ঘটায়। ১৩৫০ খ্রি, নাগাদ একসময় পেত্রার্ক পাহাড়ে উঠে নিচের দৃশ্য 
উপভোগ করেছিলেন, যদিও সে সময়ে অনেক সভ্য মানুষই ভাবতেন, আমোদ উপভোগের 
জন্য পাহাড়ে চড়াটা একটা কদর্য ব্যাপার। যোড়শ শতাব্দীর প্রথমদিকে লিওনার্দো কাজের 
খাতিরে ঘুরে বেড়িয়েছেন আল্পস্-এর বিভিন্ন অঞ্চলে এবং তার ছবিতে পার্বত্যদৃশ্যের ব্যবহার 
দেখে বোঝা যায় যে, নিজের অভিজ্ঞতা বিস্ময়কে কাজে লাগিয়েছেন তিনি। ‘মোনালিসা’ 
আঁকার সময়েই তিনি একাধিক ল্যান্ডস্কেপ এঁকেছেন এবং ছবিতে পশ্চাৎপট হিসেবে বাবহার 
করেছেন যেখানে রয়েছে রুক্ষ পাহাড়ের দৃশ্য (যেমন, The virgin and child with St. 





ne) 

| কিছুদিন আগে (২১ জুন ২০০৩) তার জন্মভূমি 15০27 তে তার আঁকা মানচিত্রগুলির 
এক প্রদর্শনী অনুষ্ঠিত হয়েছিল” মানচিত্রগুলি একটু মনোযোগ দিয়ে দেখলে তার ল্যান্ডস্কেপগুলির 
প্রহেলিকা কিছুটা উন্মোচিত হয়। গবেষকদের মধ্যে একটা বিতর্ক রয়েই গেছে, লিওনার্দোর 
ল্যান্স্কেপ্রগুলি নেহাতই কাল্পনিক বা ভীষণভাবে বাস্তব, অথবা এ দুয়ের মিশ্রণ! কিন্তু ফ্লোরেলস 
বিশ্ববিদ্যালয়ের প্রাণীজীববিদ্যার অধ্যাপক 90207022-র দাবি, সিজারে বর্জিয়ার সামরিক 
পরামর্শদাতা হিসেবে কাজ করার সময় লিওনার্দো (তখন তার বয়স বছর পঞ্চাশের মতো) 
টাসকানির ভূবিবরণ (0০০9818017%) সম্পর্কে সম্যক জ্ঞান অর্জন করেন (এই সময়ে তার 
প্রধান সেনাপতি ভিটেলি ও তিনি সামরিক শক্তিবৃদ্ধির জন্য জলপথ রাস্তাঘাট ইত্যাদি জরিপ 
করেছেন)। সে সময়ে তিনি যে মানচিত্র একেছিলেন তা মূলত ইটালির মধ্য ও উত্তরাঞ্চল, 
টাসকানির পশ্চিমভাগ, রোমের নিকটবর্তী পনটাইন মার্কেস অঞ্চল এবং বিশেষ করে অআযারেজোর 
চতুর্দিকের উপত্যকা (Valdichiana—Valley of Chiana, Valdarmo-— Valley of Arno), 
যা প্রায়শই আমরা দেখতে পাই লিওনার্দোর বিভিন্ন ছবির পটভূমি হিসেবে। উইন্ডসরের রয়েল 
লাইব্রেরি থেকে আনা লিওনার্দো অঙ্কিত এমন দুটো মানচিত্র ছিল (Valdichiana এবং Valdamno 
অঞ্চলের) যা থেকে তার ছবির পটভূমিতে অঙ্কিত' দৃশ্যাবলি ইঙ্গিতবহ হয়ে ওঠে। অধ্যাপক 
স্টারনাজি এবং লিওনার্দো-বিশেষজ্ঞ অধ্যাপক 02110 ৮০৫7০01 দেখেছেন যে, এইমানচিত্রগুলি 
১৫০২ থেকে ১৫০৩-এর মধ্যে আঁকা যখন লিওনার্দো ও ভিটেলি আযারেজোতে ছিলেন। 

৮৬ / সাহিত্য-পরিষৎ-পত্রিকা : ১১১ বর্ব, ৩-৪ সংখ্যা 


আমরা জানি মোনালিসা? অঙ্কিত হয়েছিল ১৫০৩ থেকে ১৫০৬ এর মধ্যে। লিওনার্দো যথার্থ 
চিত্র শিল্পী হয়ে ওঠার পিছনে মানচিত্রকর হিসেবে তার যে বিশেষ ভূমিকা ছিল তা বিশ্বাস করেন 
অধ্যাপক পেদ্রেভি। মোনালিসা'র পটভূমিতে আমর! যে অস্পষ্ট হুদ. আকা-বাকা নদী, অমসুণ 
খাঁজকাটা পাহাড় ও সেতুর দৃশ্য দেখি তা সিনা এর সঙ্গে রয়েছে তার 
অভিজ্ঞতার মেদুর মিশ্রণ। 

Hl ভরি 
দুদিকের ল্যান্ডস্কেপের অসমানতায়। বাঁদিকের দিশস্তরেখার অবস্থান ডান দিকের থেকে বেশ 
নিচুতে। দুদিকের ল্যান্ডস্কেপের সঙ্গে মুখটাকে দেখলে মুখের প্রকৃতি ও আকৃতি ভিন্ন মনে হবে 
(pictorial asymmetry)! আমরা যখন দূরের দৃশ্য দেখি তখন দূরের দুশ্যাবলি কাছের দশ্যের 
মতো অত স্পষ্ট হয়ে ওঠে না, কেননা মাঝের হাওয়ার স্তর আমাদের দৃষ্টিকে খর্ব করে এবং 
দৃশ্যগুলো অস্পষ্ট ও অস্বচ্ছ হয়ে ওঠে। লিওনার্দো তার ছবিতে কাছের আর দূরের সম্বন্ধ 
এমনভাবে ফোটাতে পারতেন যাতে দূর বহুদূর মনে হয়, প্রাকৃতিক দৃশ্য কাছ থেকে দূরে আরও 
দূরে দিকচক্রবালে না ডুবেও দূরের হাওয়ায় মিলিয়ে যায়, অদৃশ্য হয়ে ঘায়। 'মোনালিসা*র 
প্রাকৃতিক দৃশ্যে এর অনবদ্য স্বাক্ষর রয়েছে। এই পশ্চাৎভূমি নিয়ে কেনেথ ক্রার্কের ব্যাখ্যাও 
প্রণিধানযোগ্য* “মোনালিসা'র পশ্চাতে গির্জার অলঙ্কারময় ছুঁচোলো চুড়োর মতো পাথরের 
সারি তার মুদুমন্দ হাসিটিকে জিইয়ে .রাখে। যে প্রতিকৃতি ঘিরে এই পাথুরে ল্যান্ডস্কেপ তা 
একেবারেই লিওনার্দোর নিজস্ব ভঙ্গিতে আঁকা। ভেরোচিওর কাছে শেখা পটভূমি অঙ্কন বা 
পেরুজিনোর তরঙ্গায়িত পটভূমি বা ফ্লেমিস ঘরানার কাল্পনিক পশ্চাৎপট লিওনার্দোর পছন্দ ছিল 
না। তিনি অনুভব করে এসেছেন রুক্ষ চুড়োওয়ালা পাথুরে ল্যান্ডস্কেপই পটভূমি হিসেবে 
বিবেচিত হতে পারে। প্রাকৃতিক এই বন্যতা. যা কিনা মানুষের জীবনে পোষমানাহীন অবশ্যন্তাবী 
ঘটনাবলি, এর থেকে যোগ্যতর পটভূমি আর কী হতে পারে! লিওনার্দোর কাছে ল্যান্ডস্কেপ, 
ঠিক যেন একটা মানুষ. এক বিশাল যন্ত্রের অংশ যাকে বুঝতে হবে টুকরো টুকরো ভাবে বা সম্ভব 
হলে সমগ্রভাবে। পাহাড় তার কাছে নকশাদার শিলহুট নয়, তারা পৃথিবীর হাড়ের অংশ, যার 
গঠনের প্রকৃতি একেবারেই নিজস্ব, আর যা ঘটে গেছে কোনও এক সময়ে ভূকম্পনের উৎক্ষেপণে। 

“মোনালিসার ছবিতে আরও একটা উল্লেখযোগ্য জিনিস রয়েছে. মহিলাটির নিরাভরণ 
দুটি হাত যা একেবারে সাধারণ পোষাকে আবৃত, আর তার হাতায় রয়েছে সূক্ষ্ম পরতের স্তর। 
শারীরবিদ্যায় যার অধিকার প্রশংসনীয় সেই লিওনার্দো হাত নিয়ে কম অনুশীলন করেননি। 
উইন্ডসরের রয়েল কলেজে রক্ষিত ছবিতে (নং ১২৫৫৮) তার হাত নিয়ে আঁকা ছবি রয়েছে। 
“মোনালিসা; অথবা জেনেভ্রা বেঞ্চির হাতের অনুশীলনের ছবিও (২১ সেমি. ১৫ সেমি.) 
আমাদের আকৃষ্ট করে। যদিও অনেকেই অনুমান করেন উইন্ডসরের ছবিতে যে হাত আঁকা 
রয়েছে তা ‘মোনালিসা'র হাত আঁকার" প্রারস্তিক প্রস্তুতি। অবশ্য ব্যাপারটি তা নয়, কেননা 
উইন্ডসরের চিত্রাঙ্কনটি 'মোনালিসা'র অনেক পরে আঁকা হয়েছিল 1 তবে অপর ছবিটি থেকে 
স্পষ্টতই বোঝা যায় তার একটা প্রস্তুতি ছিল “মোনালিসা'র হাত আঁকার জন্য। চেয়ারের 
হাতলে রাখা বাঁ-হাতের উপর দিয়ে ডান হাতি (যার কনুই আলতোভাবে ডান হাতলে ছুঁয়ে আছে 
কী নেই), আড়াআঁড়িভাবে রাখা হাত দুটিতে কোনও অলঙ্কার নেই | নিরাভরণ কোমল অনুপম' 
দুটি হাত নিজস্ব এশ্বর্ষে উচ্ভ্বল। রুক্ষ প্রাকৃতিক পটভূমির সঙ্গে নিরাভরণ হাতের সাদৃশ্য 





সোনালি ত্রিভুজের 
পরিবেষ্টনে মোনালিসা 

অস্তরমখী ঠোটের কোণ 


নিচের ঠোটের উপর ওপরের ঠোটের প্রলম্বন 


ঠোটের পাতা দুটির অন্তমূ্ী প্রবণতা 





অস্তৰ্মুখী ঠোটের কোণ 
নিচের ঠোটের উপর ওপরের ঠোটের প্রলম্বন 


ঠোটের নিচের ক্ষতচিহ 
ঠোটের পাতা দুটির অন্তর্মুখী প্রবণতা 





জর্জ ওয়াশিংটন ও মোনালিসার ঠোটের তুলনা 


মোনালিসার ছবিতে লিওনার্দোর আত্ম 
প্রতিকৃতির অর্ধাংশের উপস্থাপন 

মোহিনী মোনালিসা-_ ফিরে দেখা / ৮৭ 


লিওনার্দোর বৈশিষ্ট্যকে স্বাতন্ত্র্য চিহ্নিত করে। যদিও সত্যজিৎ রায় “মোনালিসা'র হাত দুটিতে 
কোনও বৈশিষ্ট্য খুঁজে পাননি, এবং এক সময়ে শ্লেষের ভঙ্গিতে বলেছিলেন, ‘এমন সুন্দর হাত 
নাকি আর আঁকা হয়নি ।”*১ 

এত বিতর্ক, এত আলোচনা, এতদিন ধরে কোনও একটি বিশেষ ছবিকে ঘিরে সম্ভবত 
এর আগে হয়নি। এমনকী, এই প্রতিকৃতির আড়ালে যে কে তা নিয়েও কম বিতর্ক নয়। এই 
ছবির নারী কি ফ্রাঞ্চেস্কো দেল জ্যকোন্দার স্ত্রী মোনালিসা? নাকি, এটি ভাচেস অব ফ্রানকাভিলা, 
কানস্টানজা ডআভালস (Constanza ৫+/5%2105) এর ছবি! কেউ বলছেন, ছবিটি ধনকুবের 
গুইলিয়ালো দ্য মেদিচি-র পূর্বপ্রণয়ীর। পাছে বর্তমান স্ত্রী ক্ষেপে যাবেন এই ভয়ে ভদ্রলোক 
পূরবপ্রণয়ীর ছবিটিকে লিওনার্দোর হেপাজতেই রেখে দেন। আবার কারোর বক্তব্য, প্রতিকৃতিটি 
আসলে কোনও মহিলারই নয়, ওটা মহিলার সাজে কোনও পুরুষের ছবি, এমনকী তা লিওনার্দোর 
নিজের হওয়াও বিচিত্র নয়। এমনি কত না কাহিনি, সবারই বক্তব্যের সমর্থনে কিছু না কিছু যুক্তি 
রয়েছে, এবার সেই আলোচনায় যাওয়া যাক। 

| সমকালীন বিখ্যাত জীবনীকার ভাসারি সহ বেশিরভাগই মনে করেন প্রতিকৃতিটি ফ্র্যাঞ্চেস্কো 
দেল জ্যকোন্দার স্ত্রী লিসা গেরারডিনি জ্যকোন্দা বা মোনালিসা বা [এ Gi০০০n৭৭-র (ফরাসি 
নাম জ্যর্কোদ, ইতালীয় নাম জ্যকোন্দা)। ফ্লোরেলের বিত্তবান নাগরিক ফ্রাঞ্চেস্কো। জমি-জমা 
গবাদিপশু রেশম ইত্যাদির ব্যবসায়ী। বছর খানেক হল স্ত্রী ক্যামিলা রুচেলাই মারা গেছেন, এখন 
বিপত্নীক। সুন্দরী বুদ্ধিমতী বিদূষী মোনালিসা অবস্থাপন্ন বনেদী ঘরের মেয়ে। তার রূপের 
আগুনে অনেক পতঙ্গই ঝাপ দিতে চেয়েছিল। কিন্তু মোনালিসা যাকে বিয়ে করবেন ভেবেছিলেন 
সে বেচারি হঠাৎ যুদ্ধে মারা যায়। তীর বাবা ফ্রাঞ্চেস্কো পরিবারটিকে অনেকদিন ধরে চিনতেন, 
ঘনিষ্ঠতাও ছিল। প্রায় ধরে বেঁধেই মেয়েকে বিয়ে দিয়ে দিলেন বিত্তবান জ্যকোন্দার সঙ্গে (৫ 
মার্চ ১৪৯৫ খ্রি)। জ্যকোন্দার বয়স তখন ৩০, আর স্ত্রীর বয়স ১৬ (মোনালিসার জন্ম, মে 
১৪৭৯) (আজকাল, ১৫ সেপ্টেম্বর ২০০৪; সংবাদ প্রতিদিন, ৮ আগস্ট ২০০৪; The Telegraph, 
2 AU. 2004)। শান্ত দয়াবতী নিপুণ গৃহিণী সহজেই সবার মন জয় করে নিলেন। সতীন কন্যা 
ডায়োনারাকেও মোনালিসা মাতৃস্নেহে বুকে তুলেনিলেন। . 

. লিওনার্দো সেই যে বাল্যকালে ফ্লোরেন্স ছেড়ে মিলানের ডিউক লুডোভিকোর প্রাসাদে 
গিয়েছিলেন, ফিরলেন বছর সতেরো বাদে ডিউকের পতনের পর (১৪৯৯)। ফ্লোরেলের কেন্দ্রে 
সান্তিসিমা আযানানজিয়াটায় (81101951779 Annunziata) সম্যাসীদের একটা মঠ ছিল! এখানেই 
একটা ওয়ার্কশপে লিওনার্দো কাজে লেগে যান। তাঁর আঁকার বিষয় তখন—'"The Virgin and 
Child with st Anne' এবং 14800177901 the Yamnwinder | এই সাস্তিসিমায় জ্যকোন্দা 
পরিবারের একটা ছোটো গির্জা ছিল। সম্ভবত, সেখানেই লিওনার্দো মোনালিসাকে প্রথম দেখে 
থাকবেন (The Statesman, 13 Jan. 2005)৪২। সে যাই হোক, সিজারে বর্জিয়ার ডাকে 
লিওনার্দো সামরিক স্থপতির কাজ নিয়ে চলে গেলেন (১৫০২)! মাসদশেক পরে আবার ফিরলেন 
ফ্লোরেন্সে। এই বাউন্ডুলে ছেলেটির জন্য পিতা সের পিয়েরোর যথেষ্ট দুশ্চিন্তা ছিল। জ্যকোন্দা 
পরিবারটি পিয়েরোর চেনা-জানা, আলাপ-পরিচয়ে কিছুটা ঘনিষ্ঠতাও জন্মেছে। লক্ষ করেছেন, 
ফ্রাঞ্চেস্কো অনেকদিন ধরেই বলতে চাইছেন যে, নবপরিণীতার একটা ছবি হলে বেশ হয়। 
সিরিয়ার ররর গং নি উযেহ ওর কাহে যে 


॥ 

দেখুন না! লিওনার্দোর কাছেই গেলেন জ্যকোন্দা। আর্জি, তার স্ত্রীর একটা ছবি এঁকে দিতে হবে। 
সম্মান-দক্ষিণার কথা ভাবতে হবে না। বাবার মধ্যস্থতায় রাজি হয়ে গেলেন লিওনার্দো । মোনালিসা 
প্রায় রোজই আসেন সিটিং দিতে। দীর্ঘ সিটিং যাতে ক্লান্তিকর না হয় সেকারণে লিওনার্দো 
নানারকম ব্যবস্থা নিয়েছেন। স্টুডিওর সামনেই এক্টা মিষ্টি বাজনার ফোয়ারা, তাকে ঘিরে 
ফুলের কেয়ারি; একটা শিশু হরিণ সর্বক্ষণ প্রাণচঞ্চলতায় মাতিয়ে রেখেছেঃআর রয়েছে একটি 
বিরল জাতের টম-বিড়াল যার দুটো চোখ দু-রঙের। বলাবাহুল্য মোনালিসাকে খুশি রাখার জন্যে 
এই আয়োজন। স্টুডিওর ভেতরেও নানারকমের বাজনা বাজে। সালাইনো বেহালা বাজান, 
লিওনার্দোর নিজের আবিষ্কার এক রূপোলি বাঁশি বাজান আটালান্টে। কবি গল্পলেখকদের মাঝে 
মাঝে আমন্ত্রণ জানানো হয়। গল্প-আড্ডার ব্যবস্থাও হয়। মোট কথা, লিওনার্দো চান মোনালিসা 
সর্বক্ষণ আনন্দময় হাস্যময় থাকুন, তার কাজের সুবিধে হবে। 

মোনালিসা নিয়মিতই আসেন, লিওনার্দোর আঁকাও চলতে থাকে। দেখতে দেখতে বছর 
তিনেক হয়ে গেল। দীর্ঘ সান্নিধ্যে মোনালিসা বুঝতে পারেন লিওনার্দোর মুখের রেখায় ফুটে ওঠা 
অনেক না-বলা কথা। বিনা-কথার কথোপকথন দুজনকেই স্পন্দিত করে। অথচ মোনালিসা 
জানেন, ওঁদের সম্পর্ক ভালোবাসা-বাসির নয়, অন্তত সেরকম কিছু নয় যা নিয়ে লোকজন 
রসালো কাহিনি ছড়াতে পারে। সিটিং দিতে দিতে মোনালিসা একটা জিনিস লক্ষ করেছেন, 
আঁকতে আঁকতে মগ্নময় লিওনার্দোর মুখাবয়ব কেনন যেন তাঁরই মতো হয়ে উঠছে। আবার 
তার যে প্রতিকৃতি অঙ্কিত হচ্ছে তা যেন কোনো কোনো সময় অবিকল লিওনার্দোর মুখের 
আদল। মনে পড়ে, লিওনার্দো বলতেন, প্রত্যেক শিল্পী তার শিল্পকর্মের মধ্যে ফুটিয়ে তুলতে চায় 
তার নিজের মুখমগুলের প্রতিচ্ছবি। তবে কি নিজের সমস্ত সৃষ্টিতে লিওনার্দো খুঁজে চলেছেন 
নিজেরই প্রতিফলিত রূপ, যার অনুরুপ প্রতিচ্ছবি মোনালিসার মুখে তিনি পেয়ে গেছেন! 

কিছুদিন আগে লিওনার্দোর পিতা গত হয়েছেন (৯ জুলাই ১৫০৪ খ্রি.)। ভারাক্রান্ত 
মনেই কাজ করছিলেন লিওনার্দো। ইতিমধ্যে মিলানের গভর্নর স্ফোরজাদের সংস্কৃতি অটুট 
রাখার জন্যে লিওনার্দোকে আমন্ত্রণ জানালেন। ৩০ মে ১৫০৬-এ লিওনার্দো মিলান রওনা হলেন 
তিন মাসের জন্য। এদিকে মিস্টার ফ্রাঞ্চেক্কোও মাস তিনেকের জন্য কালাব্রিয়া যাচ্ছেন ব্যবসার 
কাজে, সঙ্গে মোনালিসাও ৷ অতএব ছবির কাজ স্থগিত রয়ে গেল আপাতত। লিওনার্দোর ইচ্ছে, 
ফ্লোরেব্সে ফিরেই এ কাজ তিনি সম্পূর্ণ করবেন। 

বিভিন্ন কারণে লিওনার্দো সময়মতো ফ্রোরেঙ্গে ফিরতে পারলেন না। ফিরলেন ১৫ 
আগস্ট ১৫০৭। খোঁজ করলেন মোনালিসার, তারা ফিরেছেন কিনা। দুঃসংবাদটি বজ্রপাতের 
মতো আহত করলো লিওনার্দোকে। মোনালিসা মাস খানেক হল মারা গেছেন। কী দুর্ভাগ্য, 
ফ্রাঞ্চেস্কো এই নিয়ে আরেকবার বিপত্নীক হলেন (এই কাহিনি লেখার সময় পূর্ণেন্দু পত্রী তার 
গ্রন্থ মোনালিসায় কোনও তথ্যসূত্র দেননি)**। 

উপরের সংবাদটির সত্যতা স্বীকার করলে, বলতে হবে মোনালিসা মারা গেছেন ১৫০৭ 
এর জুলাইয়ে! অর্থাৎ, লিওনার্দো সেই যে ফ্রোরেন্স ত্যাগ করেছিলেন (মে ১৫০৬ সালে), 
তারপর থেকে “মোনালিসার প্রতিকৃতিতে আর একটুও তুলির পৌচ পড়েনি। ভাসারি লিখেছেন, 
১০ after loitering for four years, Leonardo finally left the portrait 


unfinished.”**** একটা বিভ্রান্তির উদ্তব হয়েছে এ প্রসঙ্গে । সম্প্রতি মনসিজ মজুমদার ভাসারিকে 


| মোহিনী মোনালিসা-_ফিরে দেখা / ৮৯ 
গেরারদিনি জ্যকোন্দা বা ম্যাডোনা লিজা, সংক্ষেপে মোনা লিজা। বয়স তখন অনেক, ওই ছবি 
তার যৌবনের। ভাসারি সে ছবি দেখেননি লোকমুখে তার বর্ণনা শুনেছেন, আর হয়তো লিজার 
মুখেও শুনেছেন ছবিটির জন্মবৃত্তান্তের নানা তথ্য।” ভাসারি জীবীগ্রন্থটি লেখেন ১৫৪০ থেকে 
১৫৫০-এর মধ্যে। ভাসারি মেদিচি প্রাসাদে থাকার সময়ে প্রতিবেশিনী মোনালিসাকে দেখেছিলেন 
বৃদ্ধা অবস্থায় (১৫৪০-এর কাছাকাছি!)। এই বৃদ্ধা তার যৌবনের দিনগুলো বিশেষকরে তীর 
ছবি আঁকার সময়ের বৃত্তান্তও তাকে শুনিয়েছেন। অথচ আমরা জানতে পারছি, মোনালিসা গত 
হয়েছেন ১৫০৭ এর জুলাইয়ে। তাহলে, ভাসারি কোন মোনালিসার সাক্ষাৎ পেয়েছিলেন? কার 
কাছেই বা তিনি ‘মোনালিসা’ বৃত্তান্ত শুনেছিলেন? 

“মোনালিসা” প্রতিকৃতির নায়িকা কি সত্যিই ফ্রাঞ্চেক্কোর স্ত্রী? Claude Mignot 
বলেছেন,* ‘There is some doubt as to the identities of the sitter and the patron 
Of this internationally renowned painting. Vasari reported that Leonardo had 
been commissioned by Francesco del Giocondo to paint a portrait of his 
wife, Mona Lisa.......Another contemporary witness reports having seen the 
portrait of a certain Florentine lady, represented nude at the request of Giuliano 
di Medici. Was that work the portrait of Mona Lisa? We do not know.’ 

প্রতিকৃতির অন্তরালে নায়িকা কে, এ নিয়ে গবেষণা কম হয়নি। এ বিষয়ে দু-একটি 
সংবাদ উল্লেখ করা যেতে পারে। ইতালির একটি পত্রিকায়* (১৯৮৭) AT and T Bell 
Iab০ratory-র গবেষকদের উদ্ধৃত করে বলা হয়েছে__“মোনালিসা” কোনও নারীর ছবি নয়, তা 
এক পুরুষ মানুষের ছবি। তারা দেখেছেন, লিওনার্দোর একটি আত্মপ্রতিকৃতিকে (১৫১৮ সালে 
অঙ্কিত) যদি মোনালিসার ছবির উপর পাতিত করে বা পাশাপাশি রেখে কম্পুটারের পর্দায় 
তুলনা করা যায় তবে দেখা যাবে, 'মোনালিসা'র প্রতিকৃতিটি আর কারোর নয়, তা স্বয়ং 
লিওনার্দোরই। তবে কি লিওনার্দো আত্মমগ্ন হয়ে মোনালিসার বদলে অগোচরে নিজের ছবিই 
এঁকেছেন? নিজের মুখের আনুপাতিক মাপজোক একেবারে মোনালিসার প্রতিকৃতিতে হুবহু 
প্রতিফলিত £ এরকম একটা ভাবনার কথা লিওনার্দো কোনও এক সময়ে বলেও ফেলেছিলেন 
তার মডেলকে মোনালিসা” আঁকার সময়) যে, সব শিল্পীই ছবি আকার সময় নিজেকে খুঁজে 
পেতে চায়। এর সমর্থনে সম্প্রতি প্রকাশিত (২০০১ খ্রি.) একটি ছবির কথা উল্লেখ্য।* ছবিটিতে 
লিওনার্দোর আত্মপ্রতিকৃতির অর্ধাংশ মোনালিসার ছবির অর্ধাংশে সমাপতিত করা হয়েছে চিত্র- 
৪)। আশ্চর্য আনুপাতিক মিল, কপালে চোখে নাকে ঠোঁটে মুখের বিভিন্ন অংশে । এ থেকে মনে 
হতেই পারে “মোনালিসা'র প্রতিকৃতিটি লিওনার্দোরই। তবে এই গবেষকদের কাছে একটিই 
প্রশ্ন। যেহেতু আঁকা ছবিতে শরীরের নিখুত মাপের প্রতিফলন ঘটে না, অতএব লিওনার্দো ও 
“মোনালিসা'র প্রতিকৃতির বিভিন্ন অংশের মাপের তুলনা করে আপাত-সাদৃশ্য পাওয়া যেতে 
পারে, একটা 11103107 সৃষ্টি হতে পারে, কিন্তু গাণিতিক মাপে তা সদৃশ হতে পারে না। 
সেকারণে, এ থেকে নিশ্চিত সিদ্ধান্তে আসা কতটা যুক্তিসঙ্গত? 

কয়েকবছর আগে প্রকাশিত (১৯৯৯ খ্রি) একটি খবরের প্রতি দৃষ্টি আকর্ষণ করি” 
(Doubt over Leonardo portrait, The Times, 29 0০০1999)। তুরিন-এ অনুষ্ঠিত 

লিওনার্দো বিষয়ক এক প্রদর্শনীতে খ্যাতনামা লিওনার্দো বিষয়ক অধ্যাপক Carlo Pedretti 
জানিয়েছেন যে, লাল চকে অঙ্কিত (১৫১২ সালে) তুরিন-এর রয়াল লাইব্রেরিতে রক্ষিত 
লিওনার্দোর আত্মপ্রতিকৃতি বলে চিহ্নিত ছবিটি সম্ভবত ওঁরই নয়। ছবিটির তলায় অস্পষ্টভাবে 
কিছু লেখা ছিল এবং মনে করা হত লেখাটি হল— ‘Portrait of himself in old age’ কিন্তু 
সম্প্রতি অস্পষ্ট লেখাটি পড়া গেছে এবং তা হল ‘Portrait of himself of uncertain 
date’! এ-থেকে সন্দেহ হতে পারে যে, ছবিটি লিওনার্দোর আকা নাও হতে পারে, এমনকী 
সমকালেও হয়ত আঁকা হয়নি। প্রসঙ্গত, Pedret{i বলেছেন যে, লিওনার্দোরই কোনও এক 
শিষ্য তার একটি 71016 view এঁকেছিলেন এবং সেখানে লেখা আছে_ ‘Leonardo Di 
৬1701, 1515” | ছবিটি উইন্ডসরের রয়াল কালেকশন-এ রক্ষিত। এখানে লিওনার্দোর আরেকটি 
ছবিও আছে। উইন্ডসরের এই ছবি দুটির মধ্যে যথেষ্ট সাদৃশ্য আছে। অথচ, উইন্ডসরের এই 
দুটি ছবির সঙ্গে তুরিন-এ রক্ষিত ছবির সঙ্গে মিলই নেই। লিওনার্দো-বিশেষজ্ঞ মনে করেন যে, 
তুরিন-এ রক্ষিত লিওনার্দোর ছবিটি গ্রিক দেবতা প্রমিথিউস বা কোনও সন্ন্যাসী, এমনকী লিওনার্দোর 
পিতা সের পিয়েরোর প্রতিকৃতিও হতে পারে। আসলে, উনবিংশ শতাব্দী থেকে একটা বিশ্বাস 
বা মিথ চলে আসছে যে তুরিন-এর ছবিটি লিওনার্দোর আঁকা এবং সেটি তারই প্রতিকৃতি । এহ 
বাহ্য, আর এক বিখ্যাত চিত্রকলা সমালোচক 7৪০1০ V৭৪he৪৪; লা রিপাবলিকা সংবাদপত্রে 
বললেন যে, অনেক বিশেষজ্ঞই মনে করেন তুরিন-এ রক্ষিত লিওনার্দোর আত্মপ্রতিকৃতি বলে 
চিহ্নিত ছবিটি আদপেই আসল নয় এবং এই চিত্রটি এঁকেছিলেন সম্ভবত উনবিংশ শতাব্দীর এক 
শিল্পী, যার নাম Giusseppe Bossi! 

London Times (2002)*-এর আরও একটা খবরঁ-‘Mona Lisa was Italy's 
Legendary woman warrior’ | এক জার্মান কলা-এতিহাসিক Magdalena 9০০5 দাবি 
করেছেন যে, ‘মোনালিসার প্রতিকৃতিটি আসলে ইতালির 70111 এবং [77019 শহরের ডাচেস 
সুন্দরী দুঃসাহসিক Caterina 900128-র প্রতিকৃতির অনুরূপ । ক্যাটেরিনার এই ছবিটি ১৪৮৭ 
. প্রি-এ এঁকেছিলেন ইতালীয় শিল্পী ০ren20 i 0511 জার্মানির সর্বাধিক বিক্রীত দৈনিক 
Bild 278 এই ছবিটির সঙ্গে ‘মোনালিসা’র তুলনামূলক বিচার করে আশ্চর্যজনক সাদৃশ্য 
পেয়েছেন। শ্রীমতী সোস্তও ‘মোনালিসা'র চিবুক নাক ঠোট ইত্যাদি বিচার করে দেখেছেন যে 
‘মোনালিসা’ নিশ্চিতভাবেই ক্যাটেরিনা। কে এই ক্যাটেরিনা? মিলানের ডিউকের অবৈধ কন্যা 
ক্যাটেরিনার জন্ম ১৪৬২ সালে। তার উজ্জ্বল দুঃসাহসিক ভূমিকার জন্য তাকে ‘The Virago’ 
বা দূর্দান্ত রমণী” বলা হত। ক্যাটেরিনার প্রথম স্বামীর মৃত্যুর পর দ্বিতীয় স্বামীরও (Giovanni 
Medici) মৃত্যু ঘটে তাদের অধিকৃত শহরের পতনের সময় (১৫০০ খ্রি.) ! সাময়িকভাবে তার 
জেল হয় এবং বছর খানেক পরে তিনি কারাগার থেকে মুক্তি পান! ক্যাটেরিনার মৃত্যু হয় 
১৫০৯ সালে। তার ছবিতে যেরকম পোজ বা অবস্থান এবং হাসি দেখা যায়, তা প্রায় একই 
রকম দেখতে পাওয়া যায় 'মোনালিসা'তেও। কলা-এঁতিহাসিকদের ধারণা, লিওনার্দো ক্যাটেরিনার 
ছবিটি দেখে মুগ্ধ হন এবং ভীষণমাত্রায় প্রভাবিত হন। তীরা ক্যাটেরিনা স্ফোরজার ছবিটিকে 
শু, Gi০০০nd৭’ বা 'মোনালিসা'র ছবিটির 21000০6 অর্থাৎ মূল বা আদিরূপ বলে অভিহিত 
করেন। 

অতি সম্প্রতি প্রকাশিত একটি গ্রন্থে (Mona Lisa, Real Woman) ফ্রোরেন্সের এক 

শিক্ষক Giuseppe Pallant দীর্ঘ পঁচিশ বছর ধরে শহরের আর্কাইভ ইত্যাদি ঘেঁটে এবং 
গবেষণা করে বলেছেন যে,২ ভাসারির কথাই ঠিক, অর্থাৎ দা ভিঞ্চির ছবির মডেল ছিলেন 
ফ্রাঞ্চেস্কো জ্যকোন্দার স্ত্রী লিসা গেরারডিনি। অথচ, কত সব জরল্পনা-কল্পনাই না হয়েছে__ 
“মোনালিসা'র হাসি তার দুধ-মার, চারবছর বয়স পর্যন্ত যার কাছে ছিলেন;সে সময়ের ফ্লোরেলের 
ডার সাইটে রূপোপজীবীদের কেউ একজনের (যেমন—Isabella d’Este, Isabella 
Gualanda, Cecilia Gallerani ইত্যাদি)। আর সবচেয়ে চমকপ্রদ ব্যাখ্যা হল, “মোনালিসা, 
লিওনার্দোর নিজেরই প্রতিকৃতি। পালান্তি রেকর্ড খুঁজে খুঁজে বার করেছেন লিসার বিয়ের তারিখ, 
পাঁচটি সন্তানের মধ্যে চারটির জন্ম সাল ইত্যাদি। তবে তার মৃত্যুর সময়কাল নিশ্চিত করে 
চিহ্নত করতে পারেননি, অনুমান করেছেন মাত্র । লিসার মৃত্যু ঘটেছিল ১৫৪০ থেকে ১৫৭০ 
খ্রি-র মধ্যে কোনও একসময়ে । ১৫৪০ খ্রি. নাগাদ ফ্লোরেন্সের ডেথ রেজিস্ট্রেশন অফিসে চরম 
বিশৃঙ্খলা চলছিল এবং সব রেকর্ড ঠিকঠাক রাখা হয়নি। ১৫৭০ নাগাদ সেগুলি আবার যথাযথ 
রাখার ব্যবস্থা হয়। পালাস্তি একটি গুরুত্বপূর্ণ নথিতে লক্ষ করেন, স্বামীর মৃত্যুর (১৫৩৮ খ্রি.) 
পর লিসা ১৫৩৯ খ্রি-এ একটি দলিল করেন যেখানে লিসা চিয়ানতির একটি খামারবাড়ি তার 
কনিষ্ঠকন্যাকে দান করেন। অর্থাৎ, এ থেকে বোঝা যায় যে, ভাসারি ১৫৪০ সাল নাগাদ মেদিচি 
প্রাসাদে থাকার সময় লিসাকে বৃদ্ধা অবস্থাতেই দেখেছিলেন এবং তাঁর জীবনের কথা শুনেছেন। 
এ বিষয়ে পূর্ণেন্দু পত্রী মশায়ের যে দাবি, মোনালিসা ১৫০৭ সালে মারা গিয়েছিলেন সে তথ্য 
তাহলে ঠিক নয়, অবশ্য যদি আমরা ধরে নিই যে পালান্তির গবেষণালব্ধ তথ্যই সঠিক। 
আমাদের মনে হতে পারে, পালাস্তির এই তথ্য সমৃদ্ধ গবেষণায় সব কিছুই উন্মোচিত হয়েছে, 
বিশেষ করে প্রতিকৃতির অন্তরালে কে, এ বিষয়ে আমাদের আর কোনও সন্দেহই নেই। হয়তো 
নেই। পালাস্তির এই গ্রন্থটি প্রকাশের সময় টাসকানির আঞ্চলিক সরকারের সভাপতি Riccardo 
Nencini-র মন্তব্য প্রণিধানযোগ্য--ণ may not prove beyond the shadow of a 
doubt that Lisa Gherardini and the Mona Lisa was one and the same. But 
with the evidence it offers, it comes pretty close.’ 

| অর্থাৎ ‘মোনালিসা’ যে কে, পাঁচশো বছর আগে জন্মেও যার ঠোটে অমন প্রসন্ন- 
বিষাদের হাসি অমলিন, আজও ছায়া-ছায়া রয়ে গেল। গ্যোতিয়ে কিন্তু রক্ত-মাংসের বাঁধন 
থেকে “মোনালিসা'কে মুক্তি দিলেন, তাঁকে বললেন, চিরন্তন নারী (Eternal Feminine) | 
কবি-সাহিত্যিক শিল্পীদের চোখে বিস্ময়ের এশ্বর্য নিয়ে ‘মোনালিসা’ উজ্জ্বল আবহমানকাল। হের 
মুলারের কথাই স্মরণ করতে হয়, “Hundred of poets and writers have written 
about this woman, who now seems to smile upon us seductively and now 
stare coldly and lifelessly into space, but no body has solved the riddle of 
her smile, no body has interpreted her thoughts.’*° 

একটি ক্ষীণজীবী ক্ষণস্থায়ী পত্রিকা” : বৈজয়ন্তী 


প্রভাতকুমার দাস 


অধ্যাপক ও কবি জগদীশ ভট্টাচার্য (১৯১২-) তার যুবক বয়সে বৈজযস্তী নামে যে মাসিক 
সাহিত্য পত্রিকাটি সম্পাদনা করেন, সেটির প্রথম বর্ষ প্রথম সংখ্যা প্রকাশিত হয় শারদীয়া 
হিসেবে বঙ্গাব্দ ১৩৪৬-এর কার্তিক মাসে। মাত্র সাত মাসের আয়ু নিয়ে সে পত্রিকাটি আক্ষরিক 
অর্থে ক্ষণজীবী হলেও “রবীন্দ্রনাথ প্রমুখ তৎকালীন শ্রেষ্ঠ লেখকগণের রচনা নিয়মিত প্রকাশিত’ 
হওয়ার কারণেই সমসাময়িককালে বাংলা সাময়িকপত্রের ধারায় বৈজয়ন্তীর একটা গুরুত্ব 
তৈরি হয়েছিল। বৈজয়স্তী প্রকাশকালে তার সম্পাদক ছিলেন সাহিত্যক্ষেত্রে বিতর্কিত শনিমণ্ডলের 
বয়” রূপে আসিয়া লক্ষ্মণ-ভাই রূপে চির সম্পর্কিত হইয়াছেন’ ‘কলেজ বয়’ নামটি দিয়েছিলেন 
শনিবারের চিঠির তদানীন্তন সম্পাদক পরিমল গোস্বামী, তারপর থেকে হাসির কবিতার রচয়িতা 
হিসেবে তিনি বিশেষ পরিচিতি পান। 

আসলে জগদীশের প্রথমতম কবিতার বই প্রকাশিত হয় যখন তিনি সিটি কলেজের 
স্নাতক শ্রেণির ছাত্র। কিন্তু বছর খানেকের মধ্যেই শনিবারের চিঠি (কার্তিক ১৩৪১) পত্রিকায় 
কলেজ বয় বেনামীতে রচিত “কলেজ গার্ল’ কবিতাটি প্রকাশিত হওয়ার সঙ্গে সঙ্গে সেসময় বঙ্গ 
শ্রী সম্পাদক সজনীকান্তর পছন্দের তালিকায় স্থান পান। সজনীকান্ত বলেছেন : ‘হালকা চটুল 
ছন্দে রচিত ওই কবিতাটিতেই বেশ একটু চমকের সৃষ্টি করিয়াছিলেন “কলেজ বয়”।” যে জন্য 
শ্রীমানকে কবি হিসেবে কোল দিতে দ্বিধা, করেন নি, বরং প্রথম দর্শনেই একখানি অজয় 
উপহার দিয়ে তাকে অভিনন্দিত করেছিলেন। অবশ্য এ ঘটনা উল্লেখ্য, কৃতিত্বের সঙ্গে স্নাতকোত্তর 
পরীক্ষায় উত্তীর্ণ হয়ে তিনি ১৯৩৭-এর উইমেন্স কলেজে অধ্যাপনার কাজে যোগ দেন, যেজন্য 
স্বভাবতই ‘কলেজ বয়-এর লেখায় তাকে সংযম টানতে হয়েছিল। 
_.. বৈজয়স্ত্রীর আয়োজনের প্রধান বৈশিষ্ট্যটি চমকপ্রদ, কলকাতায় তিনটি কলেজের কয়েকজন 
বিদ্যোৎসাহী ছাত্র ছিলেন এর উদ্যোক্তা। ততদিনে ১৯৩৮-এ সিটি কলেজে চাকরি ছেড়ে 
১৯৩৯-এ বঙ্গবাসী কলেজের অধ্যাপনায় যোগ দিয়েছেন জগদীশ । পত্রিকাটির উদ্যোগপর্ব প্রসঙ্গে 
তিনি স্মৃতিচারণ করেছেন : “১৩৪৬ সালের ভাত্রমাসের গোড়ায় সিটি, বিদ্যাসাগর ও বঙ্গবাসী 
কলেজের সাহিত্যের কয়েকজন ছাত্র বললেন, মাসিক পত্রিকা প্রকাশ করবেন। আমাকে সম্পাদক 
হতে হবে। আমি বললাম, শিশুমৃত্যুর সংখ্যা বাড়িয়ে লাভ কী! অত্যুৎসাহী তরুণের দল আমার 
কথায় বিশেষ গুরুত্ব দিলেন না। বললেন, পত্রিকা বের করবেনই স্বয়ং সম্পাদক আমাকেই হতে 
হবে। অগত্যা রাজি হতে হল। মাসিকের নাম হল “বৈজয়ন্তীঃ। 

পত্রিকার নামকরণের পর তরুণ বন্ধুরা দাবি জানিয়েছিলেন : “আপনি শনিবারের চিঠি'র 
লেখক, তারাশঙ্কর-বনফুলের গল্প চাইলেই পাবেন। কিন্তু প্রথম সংখ্যার প্রথমে রবীন্দ্রনাথের 
একটি কবিতা অবশ্যই চাই। কবি আপনাকে স্নেহ করেন, আপনি চাইলে বিমুখ করবেন না!” 

বছর খানেক হল রবীন্দ্রনাথের সঙ্গে তার প্রত্যক্ষ সম্পর্ক স্থাপিত হয়েছে, উপলক্ষ 
সত্যেন্দ্রনাথ ঠাকুর কর্তৃক সংকলিত নব রত্রমালা-য় অনুল্লিখিত রবীন্দ্রনাথ কৃত কয়েকটি সংস্কৃত 
অনুবাদ চিহ্নিত করে একটি গবেষণামূলক নিবন্ধ রচনা। যেটি বিশ্বভারতী প্রকাশন বিভাগের 
সহকারী কর্মসচিব কিশোরীমোহন সীতরার মাধ্যমে কবির কাছে পাঠিয়ে দিলেন, ভগ্ন স্বাস্থ্য 
সত্বেও প্রবন্ধটি পাঠ করে প্রসন্ন রবীন্দ্রনাথ তীর সঙ্গে সাক্ষাতের ইচ্ছা প্রকাশ করেছিলেন। 
রবীন্দ্রনাথের পরামর্শেই সেটি প্রবাসী পত্রিকায় ১৩৪৫-এর ভাদ্র সংখ্যায় প্রকাশিত হয়, রবীন্দ্রনাথের 
কবিতার পরেই, প্রথম প্রবন্ধ হিসেবে, শিরোনাম : নবরতুমালায় রবীন্দ্রনাথের কবিতা” প্রকাশিতব্য 
পত্রিকার জন্য নতুন কোনো রচনার প্রস্তাব রবীন্দ্রনাথ উপেক্ষা করেন নি, বরং একটি কবিতাসহ 
পত্র (৩০.৯.৩৯) পাঠিয়ে তিনি পরামর্শ দিয়েছেন: “আমার কাছে লেখা চেয়েছ। কিন্তু শক্তির 
দৈন্যবশত এখন আমার কলমের দাক্ষিণ্য নেই। ঝুলিতে উপেক্ষিত হয়ে যেসব লাইন পড়ে 
থাকে, বিশেষ অনুরোধে পড়লে তাই দিয়ে পার্থীর মান রক্ষা করতে হয়__কিন্তু সেগুলি এমন 
জিনিষ নয় যে তোমাদের নতুন কাগজের পুরোভাগে তাদের সম্মান দিতে পার। একটা গান 
খুঁজে বের করেছি [1] ভিড়ের মধ্যে তাকে চালান করে দিও!” 

প্রথম সংখার প্রথমতম রচনা হিসেবেই এই গানটি ব্যবহৃত হয়েছিল, তাছাড়া আলোচ্য 
রচনাটি কবি নিজেও তার অজস্রের ভিড়ের মধ্যে চালান করেননি । রচনাটি ‘উদ্বৃত্ত’ নাম নিয়ে 
সানাই এবং পরে সঞ্চয়িতা সংকলনে ৩০.৯.৩৯ রচনাতারিখ উল্লেখ সহ মুদ্রিত হয়েছে। এটি 
বৈজ্য়ন্তীর মতো ক্ষণজীবী পত্রিকার পক্ষে নিঃসন্দেহে একটা গৌরবজনক ঘটনা। তাছাড়া শুধু 
এই রচনাটি নয়-পরবর্তী প্রতিটি সংখ্যাতেই রবীন্দ্রনাথ উপস্থিত আছেন, উল্লেখ্য ষ্ঠ এবং শেষ 
সংখ্যাটি ১৩৪৭-এর বৈশাখে প্রকাশিত হয় রবীন্দ্রসংখ্যা হিসেবে। প্রতিটি সংখায় যেমন 
রবীন্দ্রনাথের লেখা সংযুক্ত করতে পারা তরুণ সম্পাদকের একটা বড়ো কৃতিত্ব হিসেবে দেখা 
দিয়েছিল, তেমন প্রতি সংখ্যার সম্পাদকীয়তে রবীন্দ্রনাথের প্রসঙ্গও উত্থাপন করেছিলেন শ্রদ্ধার 
সঙ্গে। প্রথম সংখ্যায় তিনি সম্পাদকীয়তে লিখেছিলেন ‘কবিগুরু রবীন্দ্রনাথকে প্রণাম করিবার 
এই সুযোগ হেলায় হারাইতে পারি এমন দুঃসাহস আমাদের নাই। লিলিপুটদের দেশে-_- 
গালিভারের আবির্ভাবের মতই ক্ষীণপ্রাণ বাঙলীদের মধ্যে রবীন্দ্রনাথের আবির্ভাব বিস্ময়কর। 
আরেকটি কথা আমাদের বার বার মনে হয়, সুজলা-সুফলা শস্য-শ্যমলা বঙ্গজননী বঙ্কিমচন্দ্র, 
জগদীশচন্দ্র, প্রফুল্পচন্দ্র, শরৎচন্দ্র প্রভৃতি বহু চন্দ্রের জম্মদান করিয়াছেন কিন্তু একটির বেশি 
রবীন্দ্রাদিত্যের জম্ম দেওয়া তাহার পক্ষে সম্ভব হয় নাই।” দ্বিতীয় সংখ্যায় তার সম্পাদকীয় 
থেকে জানা যাচ্ছে মংপুতে থাকার সময়, গুরুদেবকে কালিদাসের অজবিলাপের শ্লোকগুলির 
অনুবাদ সম্পূর্ণ করতে অনুরোধ জানান জগদীশ। রবীন্দ্রনাথ তরুণ সম্পাদকের আকাঙ্ক্ষা পূর্ণ 
করেছিলেন। দ্বিতীয় সংখ্যার সূচনা হয়েছিল তার অনুবাদ দিয়ে, সম্পাদকীয়তে সেই গৌরবের 
কথা উল্লেখ করে তিনি লিখেছিলেন : “বলা বাহুল্য, কালিদাসের অজবিলাপের রবীন্দ্রনাথ কৃত 
অনুবাদ বাংলা সাহিত্যে অক্ষয় হইয়া রহিল। আমরা এই সংখায় কবির অনুদিত সবগুলি শ্লোক 
পাঠক সমাজের নিকট উপস্থিত করিয়া গৌরবান্িত হইলাম। আলোচ্য সম্পাদকীয়তে তিনি 

এও জানিয়েছিলেন, ‘এই উপলক্ষে একটা কথা বলিবার লোভ সংবরণ করিতে পারিতেছিনা। 
অনুবাদের ক্ষেত্রেও রবীন্দ্রনাথের সার্বভৌম প্রতিভা অতুলনীয় পরের সংখ্যাটিও শুরু হয়েছে 
‘কয়েকটি অনুবাদ’ শিরোনামে রবীন্দ্রনাথের রচনা দিয়ে। সম্পাদকীয়তে সেই প্রসঙ্গে তিনি 
উল্লেখ করলেন : “কবিগুরু রবীন্দ্রনাথের ‘কয়েকটি অনুবাদ’ সম্পর্কে একটু বলিতে হইবে। গত 
সংখ্যায় কবি-কৃত কালিদাসের 'অজবিলাপ'এর অনুবাদ আমরা প্রকাশ করিয়াছি। এই বারকার 
পাঁচটি অনুবাদের মধ্যে প্রথম, চতুর্থ, ও পঞ্চম-_এই তিনটি শ্লোকের অনুবাদ কবি সম্প্রতি 
আমাকে দিয়াছেন। দ্বিতীয় ও তৃতীয় শ্লোকের অনুবাদ পূর্বে করা ছিল” 

চতুর্থ সংখ্যার জন্য তারা নির্বাচন করলেন রবীন্দ্রনাথের সতেরো বছর ছ’ মাস বয়সে 
লেখা একটি বাল্যরচনা “গেটে ও তাহার প্রণয়িনীগণ” ১২৮৫ বঙ্গাব্দে কার্তিক সংখ্যা ভারতী 
পত্রিকায় যেটি প্রথম প্রকাশিত হয়। সম্পাদক লিখেছিলেন : “গেটের সঙ্গে রবীন্দ্রনাথের কবি- 
প্রতিভার সাদৃশ্য আছে কিনা তাহার বিচার পণ্ডিত সমাজ করিবেন। কিন্তু একটি বিষয় গেটে 
বিশ্বের নিয়ন্ত্রী শক্তিকে কল্পনা করিয়াছেন নারী রূপে । 1085 Ewing-weiblinche Tilhat uns 
heilnan.' রবীন্দ্রনাথের জীবন-দেবতাও “বিচিত্ররূপিণী” নারী হিসাবেই অনেক সময় কবির 
মানসলোকে ফুটিয়া উঠিয়াছেন।” পঞ্চম সংখাটিও পূর্বের মতো রবীন্দ্রনাথকে অগ্রাধিকার 
দেওয়া হয়েছে, তবে ‘পত্রাবলী’ শিরোনামে তার লেখা তিনটি চিঠি দিয়ে, প্রথম দুটির প্রাপক 
রবীন্দ্র-কাব্যপ্রবাহ-র লেখক প্রমথনাথ বিশী, তৃতীয়টি লিখেছিলেন শ্রীযুক্ত সুরেন্্রনাথ মৈত্রকে। 

ষষ্ঠ সংখ্যাটি “রবীন্দ্রসংখ্যা” হিসেবে চিহ্নিত করে সম্পাদক সেটির তাৎপর্য উল্লেখে 
প্রথমেই বললেন : “বিগত ২৫শে বৈশাখ রবীন্দ্রনাথ অশীতিতম বর্ষে পদার্পণ করিয়াছেন; এই 
উপলক্ষে আমরা কবির উদ্দেশ্যে আমাদের শ্রদ্ধাঞ্জলি নিবেদন করিতেছি! বয়সে রবীন্দ্রনাথের 
থেকে দু-বছরের ছোটো কেদারনাথ বন্দ্যোপাধ্যায়ের রম্যস্মৃতি দিয়ে সংখ্যাটি শুরু, পরবর্তী 
অংশে প্রমথনাথ বিশী, সজনীকান্ত দাস, অবনীনাথ রায়, পরিমল গোস্বামী প্রমুখের প্রবন্ধের সঙ্গে 
স্বয়ং জগদীশ ভট্টাচার্যও একাধিক রচনা নিয়ে উপস্থিত ছিলেন। রবীন্দ্রকাব্যে “ভাববাদ' শীর্ষক 
প্রবন্ধটি ছাড়াও তিনি সদ্যপ্রকাশিত নবজাতক কাব্যগ্রন্থ অবলম্বন করে একটি সমালোচনা 
লিখেছিলেন। নবজাতক" কাব্যগ্রন্থ রবীন্দ্রনাথের লেটেস্ট। এই বৈশাখে প্রকাশিত হইয়াছে।” 
__এই দুটি বাক্য দিয়ে সমালোচনার সূত্রপাত করে জগদীশ দেখিয়েছেন, মোটামুটিভাবে ১৯৩৭ 
থেকে ১৯৪০ পর্যন্ত সময়কালে রচিত “এক বিশেষ শ্রেণীর কবিতা” কীভাবে ‘বসন্তের ফুল নয়, 
প্রৌঢ় খতুর ফসল’ হয়ে উঠেছে, সেগুলি তার কাব্যালোকে খতুপরিবর্তনের আভাস হিসেবে 
একটি বিশেষ “মুড’-এর সৃষ্টি বলেই অভিহিত করতে চেয়েছেন। আলোচ্য রচনার একেবারে 
শেষে এসে তিনি জানিয়েছেন : “যে প্রতিভা অর্ধ-শতাব্দীর অধিক কাল ধরিয়া আমাদের 
সাহিত্যাকাশে মাধ্যান্দিন আলোকমালা অম্লান ভাবে বিকিরণ করিয়াছে আজ অপরাহ্ন বেলায়ও 
তার রশ্মিছটার ধনৈশ্বর্য অন্তমিত হয় নাই, ইহা আমাদের কম সৌভাগ্যের কথা নহে! প্রকাশের 
পর, পাঠানো পত্রিকাটি পেয়ে রবীন্দ্রনাথ কালিংপঙ থেকে জানালেন : “বৈজয়ন্তীতে নবজাতক 
সম্বন্ধে যে প্রবন্ধ লিখেছ সে আমি পূর্বে পড়ে পরিতৃপ্ত হয়েছি।' যদিও নবজাতক পড়ে আধুনিক 
কবিদের কেউ কেউ যে কিছুটা পুনরুক্তির অভিযোগ এনেছিলেন, পত্রে সে বিষয়েও স্বয়ং 
কবিগুরু কিছুটা কটাক্ষ করেছিলেন। আলোচ্য সংখ্যার সম্পাদকীয়তেও উপসংহারে এসে তিনি 
জানালেন: "কিন্তূ এই কথা সত্য যে প্রাচীন ও নবীন, প্রাচ্য ও প্রতীচ্য সভ্যতার অতলান্ত সমুদ্রে 

অবগাহন করিয়া রবীন্দ্রনাথ যে রত্বাবলী আহরণ করিয়াছেন তার সবচেয়ে উজ্জ্বল ও মূল্যবান 
রত্ব রবীন্দ্রনাথ নিজে। রাজহংসের কবি সজনীকান্ত রবীন্দ্রনাথকে হিমালয়ের সঙ্গে তুলনা করিয়াছেন। 
আমাদেরও মনে হয় রবীন্দ্রনাথের একমাত্র তুলনা হিমালয় এই বিরাট হিমালয়ের সম্মুখে 
দাঁড়াইয়া ভয়ে বিস্ময়ে শ্রদ্ধায় ও পুলকে আমাদের মস্তক আপনা হইতেই অবনত হইয়া আছে। 
আমরা রবীন্দ্রনাথকে তাহার অশীতিতম জন্মদিনের জন্মজয়ন্তী উপলক্ষে আমাদের শ্রদ্ধানত 
নমস্কার নিবেদন করিয়া আমাদিগকে গৌরবান্বিত ও ধন্য মনে করিতেছি।” 


২ 
প্রথম সংখ্যা বৈজয়স্তী প্রকাশিত হয়েছিল বঙ্গাব্দ ১৩৪৬ -এর শারোদৎসবের পূর্বে, সঙ্গে 
সঙ্গেই সেটি রবীন্দ্রনাথের কাছে পাঠানো হয়। মংপু থেকে বিজয়াদশমীর আশীর্বাদ জানিয়ে তিনি 
কিল্যাণীয়েষু” সম্বোধনে সম্পাদককে লিখেছিলেন : “তোমাদের বৈজ্যন্তী সগৌরবে আপন 
কেতন বিস্তার করুক এই কামনা করি। রবীন্দ্রনাথ তার এই শুভকামনার মধ্য দিয়ে প্রকৃত পক্ষে 
তরুণ সাহিত্যযশোপ্রার্থীদের প্রতি তার সম্নেহ সমর্থন জানিয়েছিলেন, নবজাতকের জন্মলগ্নে 
সম্পাদকীয় ঘোষণাটি থেকেই উদ্যোক্তাদের প্রকৃত উদ্দেশ্যটি তিনি উৎসাহিত করবার যোগ্য 
বিবেচনা করেছিলেন বলেই। সম্পাদক লিখেছিলেন : ‘পত্রিকার নামকরণ করা হইয়াছে বৈজয়ন্তী। 
নামে কিই বা আসিয়া যায়। তবু অভিধানে নিবন্ধদৃষ্টি পাঠকদের কৌতুহল নিবারণের জন্য বলা 
যাইতে পারে যে সেখানে শব্দটির অর্থ পতাকা” এবং “সিড়ি” উভয়ই বিরাজ করিতেছে। যাহারা 
সাফল্যের শিরদেশে আরোহন করিতে ব্রত গ্রহণ করিয়াছেন এই পত্রিকা তাহাদিগকে সাহায্য 
করিবে ; সফলব্রত বিজয়ী-বীরগণের মহিমাও এই পত্রিকা প্রচার করিবে, অমরলোক নিবাসী 
ইন্দ্রের স্বর্গধামের নাম বৈজয়ন্ত ; মরলোক নিবাসী কবিকুলের কল্পনা-স্বর্গধামের নাম বৈজয়ন্তী 
হইতেও আমাদের আপত্তি নাই।” এরপরে তারা তাদের অন্যতর একটি কর্মোদ্যোগের কথাও 
বলেছিলেন : “বৈজয়ন্তী পত্রিকার সঙ্গে যুক্ত থাকিবে একটি সাহিত্যিক সঙ্ঘ-_স্বভাবতই তার 
নাম হইবে বৈজয়ন্তী সঙ্ঘ। সাহিত্য-সাধনাই হইবে এই পত্রিকা ও সঙ্ঘের উদ্দেশ্য 

পূর্বেই উল্লেখ করা হয়েছে মূলত তিনটি কলেজের তরুণ ছাত্রমগ্ডলীর সাহিত্যসাধনাকে 
প্রেরণামূলক নেতৃত্ব দেওয়ার কাজটিকেই বড়ো করে দেখেছিলেন জগদীশ ভট্টাচার্য। যদিও 
তরুণদের প্রস্তাবটিকে প্রাথমিকভাবে ব্যাখ্যাযোগ্য মনে করে বলেছিলেন : ‘যুদ্ধের বাজার, 
ব্যবসায়ীদের বাধ্যতামূলক ব্যয়সক্কোচ-নীতি এবং বাংলার শিশুমৃত্যুর হার--এ ত্রয়স্পর্শ কাটিয়া 
না যাওয়া পর্যন্ত পত্রিকা প্রকাশ পাগ্লামি মাত্র। অবশ্য তরুণেরা তার কোনো যুক্তিকেই মান্য 
করেনি, বরং পাগলামিটা যে সংক্রামক ব্যাধি তার প্রমাণ পেয়েছিলেন। অচিরকালের মধ্যে 
তাদের উদ্যোগপর্বট সমাপ্ত হয়েছিল। 

বৈজয়স্তীর ম্যানেজার ব্রজেন্দ্রকুমার সোম প্রথম সংখ্যায় যে আটদফা নিয়মাবলি ঘোষণা 
করেছিলেন তার প্রথম তিনটি বিশেষভাবে উল্লেখ্য : ‘১ কার্তিক হইতে বৈজয়ন্তীর বর্ষ আরম্ত। 
২ প্রতি বাংলা মাসের প্রথমে বৈজয়ন্তী বাহির হইবে। ৩ বৈজয়ন্তীর মূল্য অগ্রিম দেয়। ভারতের 
সর্বত্র ডাক-মাসুল সহ বার্ষিক তিন টাকা, ষাণ্মাধিক দেড় টাকা ঃপ্রতি সংখ্যা চারি আনা । ভারতের 
বাইরে বার্ষিক পাঁচ শিলিং, প্রতি সংখ্যা ছয় পেন্স?” এই ঘোষণা থেকে অন্তত একটা জিনিস 
স্পষ্ট হয়ে যায়, নিছক কোনো খেলার বশে তারা পত্রিকাটি প্রকাশ করতে চাননি-_বাংলার 


৯৮ / সাহিত্য-পরিষৎ-পত্রিকা : ১১১ বর্য,৩-৪ সংখ্যা 


- সীমানা ছাড়িয়ে ভারতের সর্বত্র, এবং আন্তর্জাতিক ক্ষেত্রেও তার একটা প্রসারের লক্ষ্য মাথায় 
রেখে তাঁরা একাজে উদ্বুদ্ধ হয়েছিলেন। পত্রিকাটির প্রকাশক হিসেবে নাম মুদ্রিত হয় শ্রীঅজিতকুমার 
বসুমল্লিকএর, সম্ভবত তারই বাসস্থান ১০ আর্মহাস্ট রো ঠিকানাটি কার্যালয় হিসেবে ব্যবহৃত 
হয়। ১০৬ আমহাস্ট স্থীটস্থ প্রফুল্েন্দু দত্ত-র দামোদর প্রিন্টিং হাউস থেকে প্রথম তিনটি সংখ্যা 
ছাপা হয়, শেষ তিনটি সংখ্যার মুদ্রাকর ননীগোপাল দে, ঠিকানা ১৯৮-১ কর্ণওয়ালিস স্ট্রীট । 
একটা জিনিস লক্ষ করার মতো এঁরা দুজনই পত্রিকা প্রকাশে নিশ্চয় বড়ো ভূমিকা পালন 
করেছিলেন, কিন্তু লেখক হিসেবে আর পাঁচটি তরুণের মতো উচ্চাকাঙ্ক্ষী ছিলেন না। অজিতকুমার 
বসুমল্লিক একবারই উপস্থিত দ্বিতীয় সংখ্যায় একটি প্রবন্ধ “ভারতীয় নৃত্য” শিরোনামে এবং 
একটি গ্রন্থের সমালোচক লেখক হিসেবে। সংক্ষেপে তার পরিচয় দিতে গিয়ে সম্পাদক জানিয়েছেন 
তিনি বৈজয়ন্তীর সহকারী-সম্পাদক; সে সময় লুপ্ত নীহারিকা” নামে একটি ত্রৈমাসিক পত্রিকা 
সম্পাদনা করে তিনি খ্যাতি অর্জন করেছেন, সম্পাদক তার বিষয়ে এও জানাচ্ছেন : “সাহিত্য 
সম্পর্কে একান্তিক নিষ্ঠা এবং জ্ঞানার্জনের প্রবল স্পৃহা তাহার আছে। এখনো তিনি ছাত্র ;তাহার 
যৌবনারস্তের প্রারস্ত সাধনা জয়যুক্ত হউক 1, এই সংখ্যাতেই শেলী দত্ত নামে আরও এক কবির 
ভবিষ্যৎ বিষয়ে আশা প্রকাশ করেছেন যিনি “মানুষ হিসাবে যেমন অতিশয় লাজুক কবি হিসাবেও 
তেমনি শক্তিমান!” ব্রজেন্দ্রকুমার সোম আবির্ভূত হয়েছেন আরো বিলম্বে, তৃতীয় সংখ্যায়__্যার 
রচনা বিষয়ে সম্পাদক মন্তব্য করেছিলেন : 'এই বারকার নতুন লেখকবৃন্দের মধ্যে প্রথমেই 
পড়ে ‘বিজ্ঞাপন’ -গল্প লেখক শ্রীযুক্ত ব্রজেন্দ্রকুমার সোমের নাম। বৈজয়ন্তীর ম্যানেজার হিসাবে 
আমরা ব্রজেন্দ্রকুমারকে আমাদের দলে পাইয়াছি। তাহার সাহিত্যিক প্রতিভা পূর্নবিকশিত হইলে 
পাঠকগণ নিশ্চয়ই খুশী হইবেন!” 

সদ্য তরুণদের মধ্যে প্রথম সংখ্যায় সবচেয়ে গুরুত্ব পেয়েছিলেন ধধি দাস, মাসিকপত্রিকার 
চাহিদানুসারে যে-দুটি ধারাবাহিক লেখা যুক্ত হয়েছিল--তার একটির লেখক ধাষি, তখন সিটি 
কলেজের চতুর্থবার্ষিক শ্রেণির ছাত্র। তার লেখার শেষে পরিচিতি দিয়ে সম্পাদক লিখেছেন : 
‘শ্রীমান খষি দাস শক্তিশালী তরুণ লেখকবৃন্দের অন্যতম। দেশ, কিশলয়, বসুমতী এবং অন্যান্য 
দৈনিক ও সাপ্তাহিকের বিশেষ সংখ্যায় তাহার বহু গল্প প্রকাশিত হইয়াছে। সমাজের উপাস্তবতী 
শবরদের জীবন লইয়া লেখা তাহার বর্তমান উপন্যাস আশা করি সকলকেই আনন্দ দিতে 
পারবে ।” অন্যতর ধারাবাহিক রচনা একটি রুশ নাটকের ভাবানুবাদ, করেছিলেন শ্রীমতী অমিয়া 
দেবী, সম্পাদকীয়তে তার পরিচয় হিসেবে মন্তব্য : 'শিক্ষার্থিনী হিসাবে শান্তিনিকেতনে বাসকালে 
কবিগুরুর প্রেরণা ও স্নেহলাভের ফলেই তাহার সাহিত্য সাধনার সূত্রপাত হইয়াছিল। দীর্ঘদিন 
পরে আবার তাহাকে এই দিকে যিনি প্রেরণা দান করিয়াছেন তাহার নিকট আমি কৃতজ্ঞ।' অমিয়া 
স্ত্রী, রবীন্দ্রনাথের সঙ্গে সম্পর্ক স্থাপনে কিশোরীমোহন একটা বড়ো ভূমিকা পালন করেছিলেন। 
রবীন্দ্রনাথ প্রথম সংখ্যা হাতে পেয়ে যে চিঠিটি লিখেছিলেন তাতে তিনি জানিয়েছিলেন : 
'অমিয়ার লিখিত রাশিয়ান নাটকের তর্জমা পড়বার সময় পাইনি নিজের লেখা নিয়ে ব্যস্ত 
আছি। 

সাধারণভাবে গল্প কবিতা ছাড়াও, বৈজয়ন্তীতে যে কয়েকটি নিয়মিত বিভাগ চালু 
হয়েছিল সেগুলি : বিদেশী সাহিত্য ; হাসি ও হাসি ;সংকলন :ও গ্রন্থ পরিচয়। বিদেশী সাহিত্য 


একটি ক্ষীণজীবী ক্ষণস্থায়ী পত্রিকা” : বৈজয়ভী/ ৯৯ 


বিভাগে প্রথম দুটি সংখ্যায় প্রসিদ্ধ জর্মন কবি হাইনের অনুবাদ করেছেন। এই বিভাগেই তৃতীয় 
সংখ্যায় চেখভের একটি গল্পের অনুবাদ করেছেন স্বনাম গোপনকারী জনৈক ‘ডাক্তার’, যার 
পরিচয় দিতে গিয়ে সম্পাদক বলেছেন : 'এই গল্পটির অনুবাদক ‘ডাক্তার’ বাংলা সাহিত্যের 
আঙিনায় এই প্রথম পদার্পণ করিলেন। ‘ডাক্তার’ সত্যসত্যই একজন ডাক্তার। সাহিত্য-জগতের 
অসুস্থতা সারাইতে যে সব ডাক্তারের দরবার আমাদের পরিচিত ডাক্তারদের মধ্যেও হয় তাহাদের 
দুই একজনকে আবিষ্কার করা সম্ভব তার প্রমাণ “বনফুল, । আমাদের নতুন 'ডান্তার"কে পাঠকগণ 
চিনিয়া রাখুন। তীর নাম ধাম জানাইতে পারিলে আমরা খুশি হইতাম, কিন্তু তিনি কিছুতেই রাজি 
হইলেন না। আশাকরি বেশিদিন তারা অজ্ঞাতবাসে থাকা চলিবে না। একই সংখায় গর্কির 
একটি গল্প অনুবাদ করেছিলেন রামগোপাল বন্দ্যোপাধ্যায়, যিনি বিদ্যাসাগর কলেজে তখন 
ছাত্রহিসেবে যুক্ত, সম্পাদকের ধারণা : “সাহিত্যসাধনায় একাস্তিকতা অক্ষুণ্ন থাকিলে এই তরুণ 
লেখক উত্তরকালে বাণীর দাক্ষিগ্ন লাভ করিতে পারিবেন। 

প্রথম সংখ্যায় ছদ্মনামে গল্প লিখেছেন 'সম্বুদ্ধ, তার প্রকৃত নাম অধ্যাপক শ্রীযুক্ত 
অমূল্যকুমার দাশগুপ্ত একথা জানিয়ে সম্পদকীয়তে তিনি লিখেছিলেন : “অতি [অল্প] দিন হইল 
বাংলা সাহিত্যক্ষেত্রে পদার্পণ করিয়াছেন, কিন্তু আবির্ভাবের সঙ্গে সঙ্গেই এই শক্তিশালী নবীন 
লেখকের প্রতি সকলের আগ্রহ, কৌতূহল ও শ্রদ্ধা উদ্দিক্ত হইয়াছে। নতুন প্রতিভা বাংলা 
সাহিত্যে দুষ্প্রাপ্য হইয়াছে বলিয়াই আমরা ‘সম্বুদ্ধে'র অত্যুথান পথের দিকে তাকাইয়া রহিলাম।” 
ছদ্মনামের লেখকদের মধ্যে অবশ্যই উল্লেখ্য মোহিতলাল মজুমদারের নাম__ তিনি শনিবারের 
চিঠিখ্যাত সত্যসুন্দর দাস ছদ্মনামে রবিরশ্মী গ্রস্থের একটি আক্রমণাত্মক আলোচনা লিখেছিলেন। 
প্রথম সংখ্যায় স্বনামে এবং পরবর্তীকালে হাসি ও হাসি বিভাগে ‘কপিঞ্জল’ ছদ্মনামে কবিতা 
লিখেছেন প্রবীণ কুমুদরঞ্জন মলিক। তীর ছন্মনামের প্রসঙ্গে অবশ্যই উল্লেখ্য কলেজ বয়” নামে 
স্বয়ং সম্পাদক কবিতা ও রম্যরচনা লিখেছেন ভিন্ন-ভিন্ন সংখ্যায়। 

সম্পাদক তার পত্রিকার আবির্ভাবকালীন ঘোষণায় জানিয়েছিলেন সফলব্রত বিজয়ী 
বীরগণের মহিমাও প্রচার করবেন। ছ’টি সংখ্যায় বনফুল, তারাশঙ্কর, প্রভাবতী দেবী সরস্বতী, 
প্রেমেন্্র মিত্র, বুদ্ধদেব বসু, পরিমল গোস্বামী, মানিক বন্দ্যোপাধ্যায়, অচিস্ত্যকুমার সেনগুপ্ত, 
শৈলজানন্দ মুখোপাধ্যায়, বিভূতিভূষণ মুখোপাধ্যায়, নারায়ণ গঙ্গোপাধ্যায়ের গল্প প্রকাশিত হয়েছে। 
শেষোক্ত জন সম্পর্কে সম্পাদকের পক্ষ থেকে জানানো হয়েছিল : 'জাগ্রতা গল্প লেখক শ্রীযুক্ত 
নারায়ধ, গঙ্গোপাধ্যায় বহু গল্প রচনা করিয়া অল্পকালের মধ্যে সুনামের অধিকারী হইয়াছেন। 
নারায়ণবাবু কলিকাতা বিশ্ববিদ্যালয়ের বাঙলা সাহিত্যের মাষ্টার পদবীর জন্য প্রস্তুত হইতেছেন। 
আমরা তাহার সাহিত্য জীবনের উন্নতি ও সাফল্য কামনা করি এদের অনেকের প্রতিষ্ঠা তখন 
কিংবদস্তিতে পরিণত হয়েছে। প্রবন্ধ ও রম্যরচনা লিখেছেন সজনীকান্ত, প্রমথনাথ বিশী, প্রিয়রঞ্জন 
সেন, বুদ্ধদেব বসু, নন্দগোপাল সেনগুপ্ত, খগেন্দ্রনাথ মিত্র, রণেন্দ্রকুমার আচার্য। নন্দগোপাল 
সেনগুপ্ত সম্পর্কে সম্পাদক জানিয়েছিলেন : নন্দ গোপাল বয়সে এখনো তরুণ। কিন্ত ইতিমধ্যেই 
তাহার সার্বভৌম সাহিত্যসৃষ্টি পাঠক সমাজের সম্রদ্ধ দৃষ্টি আকর্ষণ করিয়াছে। 

বৈজয়ন্তীর লেখক সুচির দিকে তাকালে বিস্ময় জাগে, সম্পাদকের আশ্চর্য এক কৃতিত্বের 
গুণেই পরস্পরবিরোধী গোষ্ঠীর এক সহাবস্থান ঘটেছিল। একদিকে কল্লোল কালিকলম প্রগতি 
শিবিরের লেখকরা, অন্যদিকে তাদের কট্টর বিরোধীপন্থী শনিবারের চিঠির লেখকরা সম্ভবত 


১০০ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


সাহিত্যক্ষেত্রে এই একটিই মঞ্চ যেখানে উভয় পক্ষের শান্তিপূর্ণ সম্মেলন ঘটেছিল। প্রথম 
শ্রেণির লেখক ও তাদের রচনাসম্তারে পত্রিকাটি সমৃদ্ধ হয়েছিল সে কথা স্মরণ করে জগদীশ 
যথার্থই বলেছিলেন : “বৈজয়ন্তী দলাদলির উর্ধ্বে ছিল। এক সংখ্যায় বুদ্ধদেব বসুর গল্প এবং 
সজনীকান্তের কবিতা পর পর ছাপা হয়েছে। তার পরেও বুদ্ধদেব বৈজয়ন্তীতে লিখেছেন এই 
মহামিলন ঘটেছিল তৃতীয় সংখ্যায়, প্রথমে রবীন্দ্রনাথ, পরে বুদ্ধদেবের গল্প এবং তারপরে 
সজনীকান্তের কবিতা । আর দ্বিতীয় সংখ্যায় প্রকাশিত হয় বুদ্ধদেবের রম্যরচনা, এবং গ্রন্থপরিচয় 
অংশে তার কঙ্কাবতী ও সমুদ্রতীর গ্রন্থদুটির সমালোচনা করেছিলেন জগদীশ ভট্টাচার্য । এ ঘটনা 
সংখ্যাতে। যদিও প্রথম সংখ্যাতেই সজনীকান্তর প্রবন্ধের শেষে তার পরিচিতি উল্লেখ করতে 
গিয়ে সম্পাদক লিখেছিলেন : শ্রীযুক্ত সজনীকান্ত দাস ব্যঙ্গ কবিতা রচনা করিয়া এবং আধুনিক 
বাংলা সাহিত্যের কৃত্রিমতার তিক্ত সমালোচনা করিয়া বিখ্যাত হইয়াছেন। তাহার “প্যরডি’ 
গুলিও অতুলনীয় ;তাহার বিরুদ্ধ সমালোচনা মর্মভেদী। কিন্তু ব্যঙ্গ-রচনার চাপে তাহার আসল 
পরিচয়টি চাপা পড়িয়াছে বলিয়া মনে হয়। সজনীকান্ত আধুনিক শ্রেষ্ঠ কবিকুলের অন্যতম 
আমাদের মতে ইহাই তাহার আসল পরিচয়। 'রাজহংস" তাহার সবচেয়ে বড় বীর্তি। আর 
দ্বিতীয় সংখ্যায় যখন 'স্পার্টস-এর বিরুদ্ধে’ রম্যরচনার সঙ্গে পরিচিতি লিখলেন, তখন তার 
কবিখ্যাতির প্রসঙ্গ অনেকটা এড়িয়েই লিখেছিলেন : “ইংরেজি সাহিত্যের তরুণ অধ্যাপক বলিয়াই 
নহে, ইংরেজি সাহিত্যের প্রতি তাহার অনুরাগ ছাত্রজীবন হইতেই। বোধকরি জোরের সঙ্গেই 
বলা চলে যে আধুনিকবাংলা সাহিত্যে সমরোত্তর ইংরেজি সাহিত্যের প্রভাবের জন্য যাহারা দায়ী 
তাহাদের মধ্যে বুদ্ধদেবের নাম সকলের আগে করা যায়। অসংখ্য ছোটগল্প এবং যথেষ্ট উপন্যাস 
বুদ্ধদেব লিখিয়াছেন। কিন্তু তাহার প্রতিভার সম্যক পরিচয় গল্প উপন্যাসের মধ্যে এখনো ধরা 
পড়ে নাই। “রেখাচিত্রে'র গল্পগুলিতে অবশ্য প্রতিভার ভূগুপদচিহ অংকিত আছে। কিন্তু বুদ্ধদেবের 
মন আসলে লিরিকধর্মী, বহু কবিতায় এবং ‘হঠাৎ আলোর ঝলকানি’ প্রবন্ধ গ্রন্থে বুদ্ধদেবের 
যথার্থ পরিচয় পাঠকগণ পাইবেন। ‘আমি চঞ্চল হে’ এবং 'সমুদ্রতীর” নামক তাহার ভ্রমণের 
বই দুখানিতেও তাহার স্বকীয়তার স্বাক্ষর বর্তমান।” সাহিত্যক্ষেত্রে সম্পূর্ণ পরস্পর বিরোধী 
অবস্থান সত্বেও বুদ্ধদেব এবং সজনীকান্ত দুজনকে এভাবে পাশাপাশি স্থাপন করে মূল্যায়নের 
চেষ্টাকে, তারা উভয়েই কী করে যে স্বীকার করে নিয়েছিলেন, নিজেদের আত্মমর্যাদার প্রশ্ন তুলে 
সম্পাদকের প্রতি কোনো উপেক্ষা দেখাননি এ আচরণের তাৎপর্য নিঃসন্দেহে সমসাময়িককালে 
ভেবে দেখার মতো ঘটনা। 

নিতান্তই নীতিগত কারণে সজনীকান্তর সঙ্গে বুদ্ধদেব বসুর সম্পর্ক নিয়ে বাজারচলতি 
যেসব গল্প চালু আছে__বৈজয়ন্তী দেখার পর তা কিছুটা নিরসন হতে পারে। বিশেষত জীবনানন্দর 
প্রতি সজনীকান্তর নির্মম মন্তব্যসমূহ কী কঠোরকঠিন দৃঢ়তায় বুদ্ধদেব প্রতিহত করেছিলেন তার 
প্রমাণ প্রগতি বা কবিতার পুরোনো সংখ্যায় বিধৃত হয়ে আছে। স্বয়ং সজনীকান্ত জানতেন 
একসময় কল্লোল ও শনিবারের চিঠির বিরোধের নানা পর্বের মধুর পরিসমাপ্তি ঘটলেও 
বুদ্ধদেব আজীবন সজনীকান্ত থেকে শতহাত দূরে থাকবার প্রতিজ্ঞায় অটল ছিলেন। পুরীর সমুদ্র 
সৈকতে অচিন্ত্যকুমার ও বুদ্ধদেবের সন্নিকট হয়েও, প্রথমোক্তজন প্রত্যাবর্তনের পর ‘বন্ধুপদবাচ্য’ 
হয়েছিলেন- _কিস্তু অন্যতর জনের সঙ্গে সম্পর্কের উন্নতি ঘটেনি। সজনীকান্ত বলেছেন : “পুরীর 


একটি ক্ষীণজীবী ক্ষণস্থায়ী পত্রিকা” : বৈজয়স্তী / ১০১ 


সমুদ্রকে সাক্ষী রাখিয়া কল্লোল-পক্ষ ও “শনিবারের চিঠি'র পক্ষে সেদিন যে মিলন হইয়াছিল 
তাহার প্রভাব শ্রীবুদ্ধদেব বসুকে স্পর্শ করে নাই।” আসলে বুদ্ধদেব বৈজ্ঞয়ন্তীকে খুব সাদরে 
গ্রহণ করেছিলেন, নাহলে উপর্যুপরি এতগুলি লেখা, বিশেষকরে এতগুলি গদ্য তিনি দিতেন না। 
জগদীশ ভট্টাচার্য বর্তমান আলোচককে এক আশ্চর্য সংবাদ দিয়েছেন-_তার কোনো লেখার 
জন্য তিনি কোনো পারিশ্রমিকও দাবি করেননি। 

এঘটনা বিশেষভাবে উল্লেখ্য, বুদ্ধদেব বসু প্রেমেন্দ্র মিত্র সম্পাদিত কবিতা-য় আশ্বিন 
১৩৪২) কিংবা প্রেমেন্দ্র মিত্র সঞ্জয় ভট্টাচার্য সম্পাদিত নিরুক্ত আশ্বিন ১৩৪৭) পত্রিকায় 
জগদীশ ভট্টাচার্য লেখক হিসেবে যুক্ত ছিলেন না। যদিও কবিতার সঙ্গে বিরোধিতার ফল 
হিসেবেই নিরুভ্ত প্রকাশিত হয়েছিল, অবশ্য বৈজয়ন্তী তখন বন্ধ হয়ে গেছে। সঞ্জয় না লিখলেও 
বুদ্ধদেব ও প্রেমেন্ত্র বৈজয়ন্তীর সঙ্গে অত্যন্ত সম্মানের সঙ্গে যুক্ত হয়েছিলেন। ‘বর্তমান বাংলা 
গদ্য কবিতার রূপায়ণে প্রেমেন্দ্র মিত্রকে অগ্রণীর সম্মান দিতে কার্পণ্য করিলে ইতিহাসকে 
অশ্রদ্ধা করা হইবে।”_ এ রকম মন্তব্যে তার প্রতি অত্যন্ত শ্রদ্ধা জ্ঞাপন করেও তার লেখা একটি 
গল্প দ্বিতীয় সংখ্যাতে প্রকাশ করেন, যে অ-সাধারণ কাহিনির কিছুটা বদলে দিয়ে সত্যজিৎ রায় 
পরবর্তী কালে তার কাপুরুষ চলচ্চিত্রটি তৈরি করেছিলেন। 

কবিতা পত্রিকা প্রকাশের পর প্রায় বছর পাঁচেক সময় পেরিয়ে এসে, বৈজয়ন্তী প্রকাশের 
সময় পাঁচমিশেলি অন্নিবাস পত্রিকার চরিত্র অনুযায়ী কবিতাকে যথাযোগ্য মর্যাদা দেওয়া হয়েছিল 
এমন দাবি করা যায় না। “কলেজ বয়”-এর বয়ানে লেখা ‘পাদপূরণ’ কবিতায় তাই শেষ দু 
পংক্তিতে কিছুটা করুণার সুরেই যেন তিনি কবিদের ভাগ্যের পরিণতির ছবিটি এঁকেছিলেন : 
‘ভবিষ্যতের আশা-স্বপ্নে ভাসিতেছে যশঃপ্রার্থী মন,/ দেখিলাম___করিয়াছ মাসিকের শ্রীপাদপুরণ। 
কবিতার ব্যাপারে অতি আধুনিকদের তুলনায় প্রাচীনপ্থী রবীন্দ্রানুসারী কবিদেরই প্রাধান্য বৈজয়ন্তী- 
র একটি বৈশিষ্ট্য হিসেবে চিহ্নিত হতে পারে। প্রথম সংখ্যার সম্পাদকীয় ঘোষণায় পত্রিকার 
কর্মসূচীর অনুসরণ করে কুমুদরঞ্জন লিখেছিলেন, “বৈজয়ন্তী' নামে একটি কবিতা, চারটি স্তবকের 
রচনাটির কয়েকটি পংক্তি উল্লেখ্য : “সাধু সংগমে ধন্য হয়েছে বুক,/বড় নই, নাই বড় করিবার 
সুখ, প্রতিভার আমি আশা পথ চেয়ে রহি।” কিংবা, “সিদ্ধি-সৌধে আমি উঠিবার সিঁড়ি সাধন 
সাধা আমারে রয়েছে ঘিরি। 

কুমুদরগ্রনের পরেই নাম করতে হয়, সুরেন্দ্রনাথ মৈত্রর__যিনি আজীবন বিদ্যানিকেতনের 
অধ্যক্ষতা করেছেন, তিনি “বর্তমানে প্রৌঢ় বয়সে [মনের দিক দিয়া অবশ্য তিনি তরুণের চাইতেই 
তরুণ] নিভৃতে বাণী আরাধনায় নিমগ্ন রহিয়াছেন*__একাধিক সংখ্যায় তার কবিতা প্রকাশিত 
হয়েছে। এঁদের পরেই নাম করতে হয় প্রভাত গুপ্তের, শাস্তিনিকেতন প্রবাস কালে লিপিকা 
স্টাইলে বিচিত্রায় তার যেসব কবিতা প্রকাশিত হয়েছে সেগুলি সাহিত্যরসিকের দৃষ্টি আকর্ষণ 
করেছিল। সৃষ্টিকর্মে তার কার্পণ্যের কথা উল্লেখ করে সম্পাদক বলেছেন : “আজকালকার বিকৃত 
প্রকাশভঙ্গির দুর্বোধ্যতার যুগে এ জাতীয় অনাড়ম্বর রসোৎসার সত্যসত্যই মধুর। গদ্য কবিতার 
রসবস্ত ইহার মধ্যে আছে, অথচ প্রকাশভঙ্গীতে আধুনিকতার বিকার নাই! বাংলার সাহিত্যক্ষেত্রে 
কবি হিসেবে সুপ্রতিষ্ঠিত প্রভাতমোহন বন্দ্যোপাধ্যায় সম্পর্কে তার অভিমত “স্বতঃউৎসারিত 
কাব্যরচনা আধুনিক কবিদের মধ্যে তাহার জুড়ি বোধ হয় বেশি পাওয়া যাইবে না!” 


১০২ / সাহিত্য-পরিষৎ-পত্রিকা : ১১১ বর্ষ. ৩-৪ সংখ্যা 


হতে দেন নি। প্রথম সংখ্যার সম্পদকীয়তে ‘অসমাপ্ত’ শীর্ষক উপ-শিরোনামে কোনো সমসাময়িক 
প্রসঙ্গ উত্থাপন করেননি শুধু স্থানাভাবের জন্য। মহাযুদ্ধ, ভারতের সমস্যা, বাঙলার কথা, শহরে 
পূজার বাজার, পল্লীতে বন্যা-ব্যাধি-মড়ক, এমনকী আকাশে শরৎ প্রাঙ্গণের শেফালি নিয়ে হৃদয়ের 
শিহরণ-_-সেসবের কোনো উল্লেখ পরবর্তীকালে খুব বেশি করেন নি। দ্বিতীয় সংখ্যার 
সম্পাদকীয়তে স্পষ্টত তারা জানিয়েছিলেন : 'রাজনীতিচর্চা আমাদের অভিপ্রেত হইলেও দেখিতেছি 
তাহাতে অসুবিধা অনেক, বিপদও নিতান্ত অল্প নহে। সুতরাং আমরা প্রত্যহ রাজনীতিচর্চা হইতে 
আপাতত বিরত থাকিব। তাছাড়া, রাজনীতিকে অনাবশ্যক ভাবে বাড়াইয়া দেখাও আমরা সংগত 
মনে করিনা। জীবনে অনেক নীতিরই সমস্যা আছে_ রাজনীতি তাদেরই একটি মাত্র । আমাদের 
সাহিত্য পত্রিকায় তাহাদের সকলকে আহান করিলে হয় আমদিগকে নয় বৈজয়্তীর নিষ্ঠাবান 
পাঠককে অবিলম্বেই রীচির বাধ্যতামূলক নিমন্ত্রণ রক্ষার জন্য প্রস্তুত হইতে হইবে।” তাছাড়া 
ভারতের রাজনৈতিক পরিস্থিতিতে তারা যে অত্যন্ত হতাশ ছিলেন, আলোচ্য সম্পদকীয়র 
পরবর্তী অংশে তা প্রতীয়মান হয়েছে। বিশেষ করে মহাত্মা গান্ধির বিষয়ে বিরোধিতামূলক মন্তব্য 
প্রকাশ করেও, পরবর্তী সংখ্যাগুলিতে কোনো বিতর্কেরই অবতারণা করেননি। সাহিত্য ও সাহিত্য 
বিষয়ক আলোচনাতেই যতদূর সম্ভব অনপেক্ষতা যাতে বজায় থাকে সে বিষয়ে নিরন্তর সজাগ 
ছিল। 

বৈজয়ন্তী পত্রিকায় প্রণব রায় এবং অজয় ভট্টাচার্যের কবিতা প্রকাশ নিঃসন্দেহে একটি 
গুরুত্বপূর্ণ উদ্যোগ । দ্বিতীয় সংখ্যার সম্পাদকীয় প্রতিবেদনে প্রথমোক্তজনের বিষয়ে তার মন্তব্যটি 
প্রণিধানযোগ্য : “বহুদিন পরে শ্রীযুক্ত প্রণব রায়র কবিতা পড়িয়া পাঠকগণ নিশ্চয়ই আনন্দিত 
হইবেন। কিল্লোল-কালিকলম ধুপছায়া” যুগে কয়জন উদীয়মান কবির সম্পর্কে সকলেই বলিষ্ঠ 
আশা পোষণ করিতেছিলেন শ্রীযুক্ত প্রণব রায় তাহাদের অন্যতম। শুধু কবিতায়ই নয়। গল্পে 
প্রবন্ধে এবং সাময়িক সাহিত্যের কটু-তিক্ত-মধুর-কথায় প্রভৃতি নানা রস সমন্বিত তীব্র ও তীক্ষ 
রচনায়ও তিনি সিদ্ধ হস্ত। কিন্তু বাংলা সাহিত্যের দুর্ভাগ্যবশত যে কয়জন শক্তিশালী সাহিত্যিককে 
দৈন্যপীড়িত হইয়া সাহিত্য সাধনায় নিরুৎসাহী হইতে হইয়াছে প্রণব রায় তাহাদেরই একজন। 
অধুনা গ্রামোফোনের জন্য তিনি আত্মনিবেদন করিয়াছেন ; তাহাতে যৎসামান্য অর্থ এবং প্রচুর 
নাম হইতেছে। কিন্তু তিনি জীবনে সুপ্রতিষ্ঠিত হইয়া আবার সাহিত্যসম্পাদনায় মনোনিবেশ 
করিলেই আমরা আনন্দিত হইব এবং বাংলা সাহিত্য লাভবান হইবে! চতুর্থ সংখ্যায় প্রকাশিত 
আর একটি কবিতার রচয়িতা বিষয়েও সম্পাদকের আক্ষেপ একই ভাবে উচ্চারিত হয়েছে : 
তুমি এবং আমি” কবিতা লেখক শ্রীযুক্ত অজয় ভট্টাচার্যের নাম বর্তমান বাংলা গীতি রচয়িতাদের 
অগ্রশ্রেণীতে। কিন্তু অজয় ভট্টাচার্যের তার চাইতেও বড় পরিচয় হইল-_তিনি শক্তিশালী কবি। 
গান রচনা করিতে গিয়ে অজয়বাবুর কাব্য শিল্প ক্ষতিগ্রস্ত হইয়া থাকিলে তাহা দুঃখের কথা। 
কিন্তু এখনো যে তাহার কবিতার হাত নষ্ট হয় নাই তাহা বর্তমান কবিতা হইতেই প্রমাণিত 
হইবে। প্রণব রায়ের কবিতা দ্বিতীয় বার প্রকাশের সুযোগ হয়নি, যদিও অজয় ভট্টাচার্য এসেছিলেন 
পুনর্বার ষষ্ঠ সংখ্যায় ‘কবি’ শীর্ষক একটি কবিতা নিয়ে। 

শুধু কলকাতার প্রতিষ্ঠিত কিংবা প্রতি্রতিবান কবিদের প্রতি তিনি মনোযোগী ছিলেন না, 
প্রকৃত প্রতিভা অধিকারী বিবেচনা করে অনেককেই জাযগা করে দিয়েছেন। এরকম কবিদের 
মধ্যে অবশ্যই প্রজেশকুমার রায়ের নাম প্রথমেই মনে পড়বে, তিনি ভার সম্পর্কে বলেছেন : 


একটি 'ক্ষীণজীবী ক্ষণস্থায়ী পত্রিকা” : বৈজয়স্তী / ১০৩ 


“মফস্বলের নানা অসুবিধা সত্বেও সাহিত্যিক মহলে নিতান্ত অপরিচিত নহেন। সম্পাদকুলের 
দরজায় হানা দিবার সুযোগ থাকিলে ইনি আধুনিক অতি প্রচারিত কবিনামাদের মধ্যে বিশেষ 
আসন অধিকার করিতে পারিতেন বলিয়াই আমাদের বিশ্বাস। যেমন বিচিত্রা, প্রবাসী প্রভৃতি 
প্রথম শ্রেণির সাময়িক পত্রিকায় প্রকাশিত হয়েছে যাঁর রচনা, সেই রসময় দাস যিনি 'শ্রীহট্রের 
পল্লীপ্রান্তে বসিয়া নিরলস কাব্য সাধনায় নিমগ্ন আছেন’, তাকেও বৈজয়স্তীর আসরে স্থান দিয়ে 
তার বাণীসাধনার সাফল্য প্রত্যাশা করেছেন। সুকবি তরুণ অধ্যাপক বিভূতি চৌধুরীকে বৈজয়স্তীতে 
স্থান দিয়েছেন তার আকৈশোর কাব্যসাধনার অবিচ্ছিন্ন ধারা স্বকীয় বৈশিষ্ট্য অর্জন করেছে বলে। 
অন্তত দুজন মহিলার কবিত্ব-প্রতিভা পাঠক সাধারণের সামনে টেনে ধরার প্রচেষ্টা নিয়েছিলেন 
তাঁদের একজন সাহিত্যক্ষেত্রে নবব্রতী শ্রীমতী অরুণা সিংহ এবং অন্যজন ইংরেজি সাহিত্যের 
অধ্যাপক শ্রীমতী সুপ্রভা দেবী দত্ত, “বিভিন্ন সাময়িক পত্রিকায় তাহার অসংখ্য কবিতা প্রকাশিত 
হইয়াছে।” 'অল্লদিন হইল সাহিত্যের আসরে অবতীর্ণ হইলেও ইতিমধ্যেই কবিখ্যাতি অর্জন 
করিয়াছেন” এমন যে তরুণ কবি বিমলচন্দ্র ঘোষ, তার সম্পর্কে আশা ব্যক্ত করেছেন সম্পাদক, 
কেননা “আধুনিক হইলেও তিনি আধুনিকতা বায়ুগ্রস্ত নহেন।, 

প্রতিষ্ঠিত কবিদের মধ্যে অন্যতম জীবনানন্দ দাশ বৈজয়ভ্তীতে অনুপস্থিত, তবে একেবারে 
পঞ্চম সংখ্যায় কিরণশঙ্কর সেনগুপ্তর স্বপ্ন কামনা কাব্যগ্রন্থের সমালোচনা প্রসঙ্গে সে গ্রন্থের 
ভূমিকা লেখক হিসেবে জীবনানন্দর মন্তব্যের উল্লেখ করেছিলেন অজিতকুমার বসুমল্লিক। 
জীবনানন্দ সে সময় বরিশালে, তাকে প্রথমতম সংখ্যা থেকে পাঠাতেন সম্পাদক, তৃতীয় সংখ্যাটি 
পাওয়ার পর বিলম্বিত প্রাপ্তিসংবাদ দিয়ে তিনি জানিয়েছিলেন : “বৈজয়ন্তী'র অনেক লেখাই 
আমার ভালো লেগেছে। আপনাদের পত্রিকাটির একটি রীতিমত বৈশিষ্ট্য রয়েছে। হয়তো 
সবচেয়ে বড়ো যে কৃতিত্ব__নিরপেক্ষতা, সে বিষয়েও তার অভিমতটিও ব্যক্ত করেছিলেন তিনি 
: ‘আজকালকার হৃদয়হীন দলাদলির দিনে আপনারা নিজের বুকের উপর হাত রেখে সাহিত্য 
বিচার করতে সচেষ্ট দেখে আমি প্রীত হয়েছি। সর্বান্তঃকরণে বৈজয়স্তীকে অভ্যর্থনা জানিয়ে 
পত্রিকার দীর্ঘজীবন ও উন্নতি’ কামনা করেছিলেন। পত্রিকাটির পক্ষে কম গৌরবের কথা নয়, 
জীবনানন্দ যেমন আন্তরিক সমর্থন জানিয়েছিলেন পত্র লিখে, তেমন তার ব্যক্তিত্বের পক্ষে 
কিছুটা অন্যধরণের মনে হতে পারে যে মাস পাঁচেকের সময় অতিবাহিত হলেও একসঙ্গে চারটি 
কবিতা পাঠিয়ে লিখেছিলেন : “নানা কারণে “বৈজয়ন্তী'র জন্য কবিতা পাঠাতে বহু দেরী হয়ে 
গেল। আশা করি ক্ষমা করবেন।” এবং এও লিখেছিলেন : “আপনার পত্রিকার জন্য কয়েকটি 
কবিতা পাঠালাম। পরে অবসর মত পাঠাব!” অবশ্য পত্রিকার পক্ষে সবচেয়ে দুর্ভাগ্যজনক ঘটনা, 
কবিতাগুলি পত্রস্থ করার সুযোগ হয়নি, সম্ভবত প্রাপ্তির পরে-পরেই পত্রিকাটির ক্ষণকালীন 
আয়ুর সমাপ্তি ঘটেছিল। বন্ছ রঘী-মহারথীর সমাবেশ সত্ত্বেও পত্রিকাখানিকে বাঁচিয়ে রাখা সম্ভব 
হয়নি। “দ্বিতীয় মহাযুদ্ধের তাণ্ডবে বৈজয়ন্তী ছিন্ন ভিন্ন হয়ে গেল!” 


৩ 
আবির্ভাব মুহূর্তে ঘোষণা করা হয়েছিল : “প্রতি বাংলা মাসের প্রথমে বৈজয়ন্তী বাহির হইবে” 
কিন্তু কার্যত প্রথম চারটি সংখ্যা মাসে-মাসে প্রকাশিত হলেও, পঞ্চমটি প্রকাশ করতে হয় যুগ্ম 
সংখ্যা হিসেবে, ফাব্সুন-চৈত্র একসঙ্গে । নিশ্চয় চতুর্থ সংখ্যা থেকেই তারা বাধার সম্মুখীন 


১০৪ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


হয়েছিলেন, কেননা সে-সংখ্যার শেষ পাতায় ম্যানেজার জানিয়ে ছিলেন “এখন হইতে “বৈজয়ন্তী' 
প্রতি বাংলা মাসের শেষে প্রকাশিত হইবে!’ তবে তারা আশান্বিত ছিলেন অচিরকালের মধ্যে 
পত্রিকার প্রকাশের যাবতীয় প্রতিবন্ধকতা অতিক্রম করতে পারবেন। পঞ্চম সংখার শেষে বৈজয়ন্তী- 
র ম্যানেজার জানালেন : “বর্তমান সংখ্যা বৈজয়ন্তীর উপর ফাঙ্গুন-চৈত্র দুই মাসের নাম দেখিয়া 
পাঠকগণ মনে করিবেন না দুই সংখ্যা বৈজয়ন্তী এক সঙ্গে প্রকাশিত হইল। বর্তমান শুধুমাত্র 
পঞ্চম সংখ্যা। আমরা মাসের হিসাবে একটু পিছাইয়া পড়িয়াছিলাম বলিয়া পঞ্চম সংখ্যায় এমাস 
ডিগ্রইয়া গেলাম। তার ফলে কার্তিক হইতে আশ্বিন পর্যন্ত দ্বাদশ সংখ্যা প্রকাশিত হইয়া বর্ষশেষ 
হওয়ার যেখানে কথা ছিল সেখানে একমাস ডিইয়া যাওয়ায় বর্ষ শেষ হইবে কার্তিক মাসে। 
দ্বিতীয় বর্ষ শুরু হইবে অগ্রহায়ণে। যুদ্ধের জন্য চারিদিকেই জরুরি ব্যবস্থা অবলম্িত হইতেছে, 
আশাকরি আমাদের এই জরুরি ব্যবস্থায় কেহ অকারণে অসন্তুষ্ট হইবেন না! ' 

এমনকী এই প্রতিবেদনের শেষাংশে, তারা গত সংখ্যায় ঘোষিত মাসের শেষে পত্রিকা 
প্রকাশের যে নিরুপায় সিদ্ধান্ত নিয়ে ছিলেন-__সেই প্রস্তাব সংশোধন করবার প্রতিশ্রতিও দিলেন। 
তারা জানালেন : “মাসিক পত্রিকা সাধারণত মাসের প্রথমে প্রকাশিত হইয়া থাকে। তাই আমরাও 
দুই তিনমাসের মধ্যে একটু আগাইয়া আসিয়া মাসের পয়লা তারিখে পত্রিকা প্রকাশের সংকল্প 
করিয়াছি। পাঠক ও গ্রাহকগণ দয়া করিয়া আমাদিগকে ভুল বুঝিবেন না। যাম্মাসিক গ্রাহক 
আগামী বৈশাখ সংখ্যা লইয়া ছয় সংখ্যা এবং বার্ষিক গ্রাহক কার্তিক সংখ্যা লইয়া বারো সংখ্যা 
কাগজটি পাইবেন? পরের বৈশাখে “রবীন্দ্র সংখ্যা” প্রকাশিত হয়েছিল হয়তো মাসের কোনো 
সময়ে, কেননা সম্পদকীয়তে পঁচিশে বৈশাখ উল্লেখ করার সময় তিনি ‘বিগত’ শব্দটি তাহলে 
ব্যবহার করতেন না! 

বৈজয়ন্তী-কে ক্ষীণজীবী ক্ষণস্থায়ী পত্রিকা” হিসাবে চিহিন্ত করে, বিলুপ্ত হওয়ার পঞ্চাশ 
বছর পরে জগদীশ ভট্টাচার্য সসঙ্কোচে লিখেছিলেন : ‘সাময়িক পত্রিকার ইতিহাসে তার নাম 
থাকবে কিনা জানি না।” বর্তমান পর্যালোচনার সঙ্গে সংযুক্ত ছ'টি সংখ্যার সূচি অনুসরণ করলে, 
সম্পাদকের এই মন্তব: নিছক বিনয মনে হবে, কেননা সাময়িক পত্রিকার ধারাবাহিকতায় 
প্রবীণতম রবীন্দ্রনাথ থেকে শুরু করে প্রতিষ্ঠিত প্রথম সারির কিংবা প্রতিশ্রতিসম্পন্ন নবীন 
লেখকদের রচনাসম্তারে সমৃদ্ধ বৈজ্রয়স্তীর গুরুত্বটি অস্বীকার করা যায় না। 




















“ওরে নবীন, ওরে আমার কাচা! 
ওরে সবুজ, ওরে অবুঝ, 
ৰ আধ-মরাদের ঘা মেরে তুই বাঁচা! 
আজকে যে যা বলে বলুক তোরে। 
পুচ্ছটি তোর উচ্চে তুলে নাচা! 
| আয় দুরন্ত, আয়রে আমার কাঁচা!” 

সিটি, বিদ্যাসাগর ও বঙ্গবাসীর কয়েকজন তরুণ বন্ধু আসিয়া ধরিলেন মাসিক পত্রিকা 
বাহির করিতে হইবে। আমি বলিলাম, পাগল? তাহাদের সকলের চোখে-মুখেই প্রশ্নবোধক চিহ্ন 
ফুটিয়া উঠিল। বলিলাম, যুদ্ধের বাজার, ব্যবসায়ীদের বাধ্যতামূলক ব্যয়সংক্কোচ-নীতি এবং 
বাংলার শিশুমৃত্যুর হার--এ ত্র্যহস্পর্শ কাটিয়া না যাওয়া পর্যন্ত পত্রিকা প্রকাশ পাগ্লামি মাত্র। 
তৃতীয় দোষটি অবশ্য বাংলার, ভাগ্যাকাশে চিরকালীন হইয়া দেখা দিয়াছে। নিরন্তর দুগ্ধ পান 
করাইয়া নবজাতককে শিশুমৃত্যুর হাত হইতে রক্ষা করিবার জন্য একটি কামধেনু সঞ্চয়-মহলের 
সিংহদ্বারে বাঁধিয়া রাখিতে না পারিলে এই শিশুটিরও আসনমৃত্যু সম্পর্কে অবিশ্বাস করিবার 
কোনো হেতুই নাই। সুতরাং নূতন পত্রিকা প্রকাশ করা পাগ্লামি। তরুণেরা কোনো যুক্তিই 
মানিলেন না ;এবং পাগলামিটা যে সংক্রামক ব্যাধি তার প্রমাণ আমি পাইলাম। অর্থাৎ আমাকেও 
পৃথিবীতে আমরা কেহই চিরদিন বাঁচিয়া থাকিবার মেয়াদ লইয়া আসি নাই। | 

পত্রিকার নামকরণ করা হইয়াছে বৈজয়ন্তী। নামে কিই বা আসিয়া যায়! তবু অভিধানে 
নিবদধদৃষ্টি পাঠকদের কৌতুহল নিবারণের জন্য বলা যাইতে পারে যে সেখানে শব্দটির অর্থ 

পতাকা” এবং ‘সিঁড়ি’ উভয়ই বিরাজ করিতেছে। যাহারা সাফল্যের শিখরদেশে আরোহণ করিতে 
হত গান করিয়ারেন এই করিল তাহলে যে সফলব্রত বিজয়ী-বীরগণের 
মহিমাও এই পত্রিকা প্রচার করিবে। অমরলোকনিবাসী ইন্দ্রের স্বর্গধামের নাম বৈজয়ন্তুমরলোক 
শিট কা সানি জোক বাড কামা ত ই | বৈজয়ন্তী 


সম্পাদকীয় / ১০৭ 


পত্রিকার সঙ্গে যুক্ত থাকিবে একটি সাহিত্যিক সঙ্ঘ-_-স্বভাবতই তার নাম হইবে-বৈজযন্তী 
সঙ্ঘ। সাহিত্য-সাধনাই হইবে এই পত্রিকা ও সঙ্ঘের উদ্দেশ্য । 
নবজাতকের জন্মলগ্নে আমরা সকলের আশীর্বাদ ও শুভেচ্ছা প্রার্থনা করিতেছি। 


এই সংখ্যার লেখকবৃন্দ 

সম্পাদকের ইচ্ছা ছিল প্রত্যেক রচনার শেষে রচয়িতাকে পাঠকের সঙ্গে সাধারণভাবে পরিচিত 
করাইয়া দেওয়ার। আমরা জানি পরিচিত ব্রাহ্মণের যজ্ঞোপবীত প্রদর্শনের প্রয়োজন হয় না। কিন্তু 
এই সংখ্যায় এমন দুই-একজন নবীন লেখকের রচনাও গ্রথিত হইয়াছে যাহারা সাধারণ পাঠকমহলে 
সুপরিচিত নহেন। তাহাদের সঙ্গে পাঠক সমাজের পরিচয় করাইয়া দেওয়াটা সম্পাদকের কর্তব্য 
বলিয়াই মনে করিয়াছি। এবং তাহা করিতে গিয়া এর নীতি সাধারণ ভাবেই প্রয়োগ করা শোভন 
বলিয়া মনে করিয়াছি। 

। সকলের রচনা সম্পাদকের ইচ্ছানুযায়ী পৃষ্ঠার মধ্য পথেই সমাপ্ত হইতে বাধ্য থাকে 
নাই। রচনার এই দুর্বিনীত অবাধ্যতার জন্য আমাদিগকেই বাধ্য হইয়া সম্পাদকীয় স্তম্ভের আশ্রয় 
গ্রহণ করিতে হইয়াছে। 

কবিগুরু রবীন্দ্রনাথকে প্রণাম করিবার এই সুযোগ হেলায় হারাইতে পারি এমন দুঃসাহস 
আমাদের নাই। লিলিপুটদের দেশে__গালিভারের আবির্ভাবের মতই ক্ষীণ প্রাণ বাঙালীদের 
মধ্যে রবীন্দ্রনাথেৰ আবির্ভাব বিস্ময়কর। আরেকটি কথা আমাদের বার বার মনে হয়, সুজলা- 
সুফলা শস্য-শ্যামলা বঙ্গজননী বঙ্কিমচন্দ্র, জগদীশচন্দ্র, প্রফুল্পচন্্র, শরৎচন্দ্র প্রভৃতি বহু চন্দ্রের 
জন্মদান করিয়াছেন কিন্ত একটির বেশি রবীন্দ্রাদিত্যের জন্ম দেওয়া তাহার পক্ষেও সম্ভব হয় 
নাই। 

কবি শ্রীযুক্ত দ্বিজেন্দ্রনাথ ভাদুড়ী বি. এ. কবিরত্ব মহাশয়ের নৃতন পরিচয় নিম্প্রয়োজন। 
তাহার সুপ্রসিদ্ধ গীতিকাব্য “বিশ্ববৈতালিক' সংবাদপত্র, সাময়িকপত্রিকা এবং রসিক পাঠকমহলে 
“দ্বিতীয় গীতাঞ্জলি’ আখ্যা লাভ করিয়াছে! তাহার বর্তমান গুরুগন্তীর কবিতাটি আচার্য 
ব্রজেন্দ্রনাথেরই উপযুক্ত হইয়াছে। 

“চোরের মা_গল্পলেখক শ্রীযুক্ত তারাশঙ্কর বন্দ্যোপাধ্যায় বর্তমান বাংলা সাহিত্যের 
শ্ৰেষ্ঠ কথাশিল্পীদের অন্যতম। রবীন্দ্-পরবর্তী বাংলা কাব্য অধিকদুর অগ্রসর হয় নাই, কিন্তু 
কথাসাহিত্য যে অনেকদূর অগ্রসর হইয়াছে সে কথা স্বীকার করিতেই হইবে ;এবং যে কয়েকজন 
কথাশিল্পীর সাধনায় ইহা সম্ভব হইয়াছে তাহাদের মধ্যে তারাশঙ্করও অন্যতম। রাইকমল চৈতালী 
ঘুর্ণী, আগুন ও নীলকণ্ঠ প্রভৃতি উপন্যাসের জন্য তারাশঙ্কর প্রশংসা দাবী করিতে পারেন ;তাহার 
সদ্যপ্রকাশিত 'ধাত্রীদেবতাও বাংলার উপন্যাসে বৈশিষ্ট অর্জন করিবে ; কিন্তু উপন্যাসের 
চাইতেও তাঁহার প্রতিভা ছোটগল্প রচনায়ই পরিপূর্ণভাবে ধরা পড়িয়াছে। তাহার জলসাঘর, 
ছলনাময়ী ও রসকলির গল্পসমষ্টি বাংলার কথাসাহিত্যের গৌরব। গ্রামে-গাথা বাংলাদেশের 
নাড়ির সঙ্গে তারাশঙ্করের যোগাযোগ ঘনিষ্ঠ। বঙ্গপল্লীর পতনশীল অভিজাত-বংশের গৌরব- 
রবির অস্তকালীন রশ্মিও তাহার প্রতিভার স্ফটিক-খণ্ডে প্রতিফলিত হইয়া নানা বর্ণে বিচ্ছুরিত 
হইয়াছে। 


১০৮ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


মজুমদার! মেহিতলাল একযোগে শক্তিশালী কবি এবং সহৃদয় সমালোচক। বাংলার সমালোচনা 
সাহিত্যকে দৈন্যদশা হইতে মুক্ত করিবার প্রচেষ্টায় মোহিতলালের দান অপরিমেয়। শনিবারের 
চিঠি'র প্রথম প্রবন্ধের সুখ্যাতি সকলের মুখেই শুনিতে পাওয়া যায়। ঘনিষ্ঠ মহলের সকলেরই 
মনে আছে যে এই সুখ্যাতির মূলে রহিয়াছেন মোহিতলাল। সহদয়ের অন্তর্ভেদী দৃষ্টি দ্বারা তিনি 
উনবিংশ ও বিংশ শতাব্দীর বাংলা সাহিত্য ও সাহিত্যিকগণের সঙ্গে আমাদের পরিচয় করাইয়া 
দিয়াছেন। তাহার দৃষ্টিতে অনেককেই আমরা নূতন করিয়া চিনিয়াছি। কিন্তু সাহিত্য-সমালোচক 
মোহিতলালের চাইতেও কবি মোহিতলাল বড়। স্বপন-পসারী বিস্মরণী ও স্মরগরলের কবিকে 
যদি বাংলার পাঠক সম্যক্ভাবে চিনিতে না পারিয়া থাকে তাহা হইলে সেটা তাহারই দুর্ভাগ্য 

শ্রীমতী অমিয়া দেবী আধুনিক রুশ-সাহিত্যের একখানি শ্রেষ্ঠ নাটকের যে অনুবাদ 
করিয়াছেন তার প্রথম কিস্তি বর্তমান সংখ্যায় প্রকাশিত হইয়াছে। শিক্ষার্থিনী হিসাবে শান্তিনিকেতনে 
বাসকালে কবিগুরুর প্রেরণা ও স্লেহলাভের ফলেই তাহার সাহিত্যসাধনার সূত্রপাত হইয়াছিল। 
দীর্ঘদিন পরে আবার তাহাকে এই দিকে যিনি নব প্রেরণা দান করিয়াছেন তাহার নিকট আমি 
কৃতজ্ঞ। 

অর্থনীতির অধ্যাপক শ্রীযুক্ত রণেন্দ্রকুমার আচার্য সোভিয়েট-নেতা স্ট্যালিন সম্পর্কে যে 
প্রবন্ধটি আমাদের বিশেষ অনুরোধে লিখিয়া দিয়াছেন আশা করি তাহা পাঠকমহলে যথাযোগ্য 
সমাদর লাভ করিবে। 

কবি শ্রীযুক্ত কুমুদরঞ্জন মল্লিক ‘হাসি ও হাসি” বিভাগে “রণরণি” নামক সরল ও উপাদেয় 
কবিতাটি লিখিয়া দিয়াছেন। রবীন্দ্রনাথের পরে এক নিঃশ্বাসে যে কয়েকজদন কবির নাম করা 
যাইতে পারে তাহাদের মধ্যে কুমুদরঞ্জন বিশিষ্ট কবি। পল্লীমাতার একনিষ্ঠ পূজারী কুমুদরগ্রন 
রবীন্দোত্তর কাব্যে আমাদিগকে একটি নৃতন সূর শুনাইয়াছেন। মধুর বঙ্গপল্লীর অনাড়ম্বর সারল্য 
নব মহিমায় তাহার কাব্যলোকে বিশ্বিত হইয়াছে। তাহার প্রসাধনহীন, স্বতঃস্ফূর্ত কবিতা 
রসিকমাত্রেরই হৃদয়স্পর্শ করে। 

'সন্বুদ্ধ ওরফে অধ্যাপক শ্রীযুক্ত অমূল্যকুমার দাশগুপ্ত অতি [অল্প] দিন হইল বাংলা 
সাহিত্যেক্ষেত্রে পদর্পণ করিয়াছেন ;কিন্তু আবির্ভাবের সঙ্গে সঙ্গেই এই শক্তিশালী নবীন লেখকের 
. প্রতি সকলের আগ্রহ, কৌতূহল ও শ্রদ্ধা উদ্রিস্ত হইয়াছে। নৃতন প্রতিভা বাংলা সাহিত্যে 
দুপ্প্রাপ্য হইয়াছে বলিয়াই আমরা “সন্বুদ্ধের' অভ্যু্থানপথের দিকে তাকাইয়া রহিলাম। 





হাইনরিখ হাঁহনে 

জর্মীন কবিমণগুলীর মধ্যে গ্যয়টের সঙ্গে সঙ্গেই যাহার নাম উচ্চারিত হয় তিনি হইলেন হাইনরিখ্‌ 
হাইনে। ১৭৯৭ সালে ইহুদী বংশে হইনের জন্ম। পরে তিনি খ্রিষ্ট ধর্মে দীক্ষা গ্রহণ করেন। 
১৮৫৬ সালে ফ্রান্সে তাহার মৃত্যু হয়। যুরোপীয় গীতিকাব্যে হাইনের বিশিষ্ট দান যেমন মূল্যবান 
তেমনি এই কথাও মনে রাখা দরকার যে হাইনের জীবনেতিহাসে কবিসুলভ সংগ্রামতীরুতা ও 
স্বপ্নলীনতার বিন্দুমাত্র চিহ, নাই। তাহার বুদ্ধিদীপ্ত লেখনীর তীব্র ব্যঙ্গ ও শ্লেষ কি দর্শনে, কি 
রাজনীতিতে, কি সাহিত্যে, সর্বত্রই প্রচলিত সংস্কার ও গৌঁড়ামির ভিত্তিমূলে নির্মম আঘাত 
করিয়াছে। জীবনের দিনান্তভাগ সেইজন্য তাঁহাকে প্যারিতে স্বেচ্ছাকৃত নির্বাসনে কাটাইতে 
হইয়াছিল। হাইনের গীতিকাব্যে জর্মানসুলভ সৃন্ষ্ন হৃদয়াবেগের সঙ্গে ফরাসীসুলভ বুদ্ধির স্বচ্ছতার 

যে অপুর্ব সমন্বয় সাধিত হইয়াছিল তাহা জর্মান-রাষ্ট্রের সন্ধীর্ণ পরিধির সীমারেখা পারাইয়া সমগ্র 
মুরোপীয় চিত্তে সার্বভৌম পরিব্যপ্তি লাভ করিয়াছে। হাইনের শেষ উক্তিটি উল্লেখযোগ্য 
“আমি কোনদিন কবিযশঃ-প্রার্থী ছিলাম না। আমার কবরের উপরে একখানি তরবারির স্থান দিও, 
কারণ আমি ছিলাম মানবতার মুক্তিসংগ্রামের সাহসী যোদ্ধা।” 


ভ্যালেন্টাইন কাটাইএড 
রুশলেখক ভ্যালেন্টইন কাটাইএভ ১৮৯৭ সালে ওডেসাতে জন্মগ্রহণ করেন। তাহার পিতা 
ছিলেন স্কুল মাস্টার। ১৯২৩ সালে কাটাইএভের প্রথম গ্রন্থ প্রকাশিত হয়। ইহা কয়েকটা 
ছোটগল্পের সমষ্টি। তারপর ক্রমান্বয়ে তাহার একাধিক উপন্যাস ও নাটক প্রকাশিত হইয়াছে 
সাংবাদিক ও সাহিত্য-প্রচারক হিসাবেও তাহার নাম আছে। তাহার Squaring the Circle 
১৯২৮ সালে প্রথম আত্মপ্রকাশ করে। নাটকখানি জগতের অন্যতম শ্রেষ্ঠ রঙ্গালয় মস্কো আর্ট 
থিয়েটারে একাধিক্রমে সাতশত রাত্রি অভিনীত হইয়াছে। 

ূ রুশীয় বিপ্লব শুধু যে রাষ্ট্র অর্থনৈতিক জগতেই যুগান্তর আনয়ন করিয়াছে এমন নহে, 
ইহা ধর্ম, বিবাহ, শিক্ষা ও আর্ট -এককথায় মানব জীবনের সকল দিকেই বিপ্লব আনয়ন 
করিয়াছে। কিন্তু অক্টোবর-বিপ্লবের পরেও মানুষের মনে গাহ্‌স্থ-জীবনের যে জটিলতা এবং 
অসন্তোষ অবশিষ্ট আছে তাহাই বর্তমান নাটকে সরস ঘটনাবলীর ভিতর দিয়া উদঘাটিত করা 
হইয়াছে। কম্যুনিস্ট যুবকেরা প্রেম, রোমান্স ও নীতিবোধের যে নূতন ব্যাখ্যা দিতে চায় তাহাকেই 
বাড়াইয়া তুলিয়া এবং বিবাহ ও পরিবার সম্পর্কে ‘পেটী বুর্জোয়া” মনোভাবকে উপলক্ষ্য করিয়া 
হাস্যরস পরিবেশন করা হইয়াছে। প্রেমকে বুর্জোয়া কুসংস্কার বলিয়া উড়াইয়া দেওয়ার হাস্যকর 
খর প্রতিও কম কটাক্ষপাত করা হয় নাই। 
অসমাপ্ত 
সমসপাদকীয়ের গৌরচন্দরিকামাত্র সমাপ্ত করিয়াছি, ম্যানেজার বলিলেন, আর লিখিতে হইবে না, 
স্থান নাই। বলিলাম, সম্পাদকীয় কি তাহা হইলে এইবার অসমাপ্তই থাকিবে? মহাযুদ্ধ আছে 
ভারতের সম্যসা আছে, বাঙালীর কথা আছে ; আকাশে শরৎ আছে, প্রাঙ্গণে শেফালি আছে, 
হৃদয়ে শিহরণ আছে ;শহরে পূজার বাজার আছ, পল্লীতে ব্যা-ব্যাধি-মড়ক আছে-_কত কিছু 
লিখিবার আছে। সবই কি মাঠে মারা যাইবে? ম্যানেজার শুধু বলিলেন, স্থানাভাব। সুতরাং 
কল্সনা-পক্ষিরাজের বল্মা সংবরণ করিয়া লেখনী গুটাইয়া লইলাম। 





বৈজয়ন্তী : সংখ্যানুক্রমিক সূচি 


প্রভাতকুমার দাস 


১ বর্ষ ১ সংখ্যা শারদীয়া কার্তিক ১৩৪৬ 
আলোক চিত্র : রবীন্দ্রনাথ ঠাকুর 
গান/ তব দক্ষিণহাতের পরশ হেস্তাক্ষর)/ রবীন্দ্রনাথ ঠাকুর ১. 
পত্র/রবীন্দ্রনাথ ঠাকুর ২ 
€কিশোরীমোহন সাঁতরাকে লেখা ৪.৬.৩৭/১৩.৬.৩৭) 
সামান্য ঘটনা (গল্প)/ বনফুল ৩-৪ 
আচার্য ব্রজেন্দ্রনাথ (কবিতা)/ শ্রীদ্বিজেন্দ্রনাথ ভাদুড়ী (কবিরত্বু, বি.এ.) ৫ 
আধুনিক বাংলা সাহিত্য প্রেবন্ধ)/ শ্রীস্জনীকান্ত দাস ৬-১০ 
চোরের মা (গল্প)/ শ্রীতারাশঙ্কর বন্দ্যোপাধ্যায় ১১-১৪ 
কবির বক্তব্য (সংকলন)/ শ্রীরবীন্দ্রনাথ ঠাকুর ১৫-১৬ 
(স্যাসংগীত ; প্রভাত সগৌত ; ছবি ও গান) 


বিদেশী সাহিত্য 
বিদেশী কবিতা (Heinri০ Heine-এর ইংরেজী অনুবাদ অবলম্বনে)/ শ্রীমোহিতলাল 
মজুমদার (গান ;অবসাদ ;জীবন-মরণ) ১৭-১৯ 
সমাধান (রুশ লেখক Valantine Katayev-এর তিন অঙ্কের নাটক Squaring the 
0191০ অবলম্বনে অনুবাদ নাটক)/ শ্রীমতী অমিয়া দেবী ২০-২৮ 


রক্ত গোলাপ (গল্প)/ শ্রীমতী প্রভাবতী দেবী সরস্বতী ২৯-৩৪ 


স্ট্যালিন (প্রবন্ধ)/ অধ্যাপক শ্রীরণেন্দ্রকুমার আচার্য এম. এ. ৩৫-৪২ 
[রঙিন চিত্র] শরতে কার্তিক ১৩৪৬ (দেবসাহিত্য কুটারের সৌজন্যে) ৩৬ 


হাসি ও হাসি 
রণরণি কেবিতা)/ শ্রীকুমুদরঞ্জন মল্লিক ৪৩-৪৪ 
কুলত্যাগিনী গেল্স)/ ‘সম্মুদ্ধ’ [অমূল্যকুমার দাশগুপ্ত] ৪৪-৪৭ 
পাদপুরণ €েবিতা)/ কলেজ বয়” [জগদীশ ভট্টাচার্য] ৪৭ 
প্রাচীন আসামী হইতে (কবিতা)/শ্রীপ্রমথনাথ বিশী ৪৮ 
অলকনন্দা ডেপন্যাস)/ শ্রীখষি দাস ৪৯-৫৬ 


। বৈজয়স্তী : সংখ্যানুক্রমিক সূচি / ১১১ 


সংকলন 
মনোবিজ্ঞানে ফ্রয়েডের দান (প্রবন্ধ)/ অধ্যাপক শ্রীশ্যামাপদ চক্রবর্তী এম. এ. বিদ্যারত্ব, 
সাঙ্যভূষণ (বঙ্গবাসী কলেজ ম্যাগাজিন) ৫৭-৫৮ 


গ্রন্থপরিচয় 
প্রমথনাথ বিশীর রবীন্দ্র-কাব্যগ্রবাহ ; রবীন্দ্র রচনাবলী/জগদীশ ভট্টাচার্য ৫৯-৬১ 


সম্পাদকীয় 
আমরা ;এই সংখ্যার লেখকবৃন্দ, হাইনরিখ হাইনে ;ভ্যালেনটাইন ফাটাইএভ :অসমাপ্ত/ 


,৬২-৬৪ 


১বর্ষ ২ সংখ্যা অগ্রহায়ণ ১৩৪৬ 
অঞ্জলি/ [আলোকচিত্র]/ শ্রীপরিমল গোস্বামী। 
অজবিলাপ (অনুবাদ কবিতা)/রবীন্দ্রনাথ ঠাকুর ৬৫-৬৯ 
জনৈক কাপুরুষের কাহিনী (গক্স)/শ্রীপ্রেমেন্দ্র মিত্র ৭০-৭৬ 
স্পোর্টস-এর বিরুদ্ধে (রম্যরচনা)/শ্রীবুদ্ধদেব বসু ৭৭-৮০ 
বৈজয়ন্তী কেবিতা)/শ্রীকুমুদরঞ্জন মল্লিক ৮০ 


বিদেশী সাহিত্য 
বিদেশী কবিতা (Heinri০ Heine-এর ইংরেজী অনুবাদ অবলম্বনে)/শ্রীমোহিতলাল 
মজুমদার (জবাব ;কৈফিয়ৎ ;নিয়তি ;অমর ; অপরাজিত) ৮১-৮২ 
সমাধান (অনুবাদ নাটক পূর্বের রচনার পরবর্তী অংশ)/শ্রীমতী অমিয়া দেবী ৮৩-৯১ 
মধুর স্বপ্ন (রুশ লেখক Feodar Sologub-র A soothing Dream গল্প অবলম্বনে)/ 
ডাক্তার’ ৯২-৯৫ 
পাহাড়তলীর পথে (কবিতা)/প্রজেশকুমার রায় ৯৬ 
ভারতীয় নৃত্য (প্রবন্ধ)/শ্রীঅজিতকুমার বসু মল্লিক ৯৭-১০২ 
জন্মান্তর (কবিতা)/শ্রীপ্রণব রায় ১০৩-১০৪ 
হাসি ও হাসি 
রেলে (গল্প)/শ্রীবিভূতিভূষণ মুখোপাধ্যায় ১০৫-১১০ 
সংশয় কেবিতা)/শ্রীসুধীন্দ্রনারায়ণ নিয়োগী ১১০-১১১ 
উপলব্ধি গেল্প)/শ্রীপরিমল গোস্বামী ১১১-১১২ 
অলকনন্দা (ধারাবাহিক উপন্যাস)/শ্রীখষি দাস ১১৩-১২১ 
মানুষ কেবিতা)/শ্রীশেলী দত্ত ১২১-১২২ 


সংকলন 
আমাদের অবস্থা/শ্রীরবীন্দ্রনাথ ঠাকুর ১২৩-১২৬ 
(প্রবাসী হইতে ;অমিয় চক্রব্তীকে লেখা পত্র ৫.১১. ৩৯) 


১১২ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


গ্রন্থ পরিচয় 
শ্রীবুদ্ধদেব বসুর কল্কাবতীশ্রীবুদ্ধদেব বসুর সমুদ্রতীর/শ্রীজগদীশ ভট্টাচার্য ১২৭-১৩০ 
শ্রীননীগোপাল রায়চৌধুরীর শিরষা/স্রীশেলী দত্ত ১৩০ 
শ্রীনৃপেন্দকৃষ্ণ চট্টোপাধ্যায়ের বিজ্ঞান বুড়োর গল্প/শ্রীঅজিতকুমার বসুমল্লিক ১৩০ 
সম্পাদকীয় 
ডক্টর দীনেশচন্দ্র সেন ;অজবিলাপ ;এইসংখ্যার লেখকবৃন্দ ;রাজনীতি-চর্চা ১৩১-১৩৪ 


১বর্ধ ৩ সংখ্যা পৌষ ১৩৪৬ 
[আলোকচিত্র] : জংলি/পরিমল গোস্বামী 
কয়েকটি অনুবাদ/রবীন্দ্রনাথ ঠাকুর ১৩৫-১৩৭ 
সংখ্যা (গল্প)/শ্ৰীবুদ্ধদেব বসু ১৩৮-১৪৬ 
আমি (কবিতা)/শ্রীসজনীকান্ত দাস ১৪৭-১৪৮ 
বাংলা বাঙালীর চলতি ভাষা নয় (প্রবন্ধ)/শ্রীপরিমল গোস্বামী ১৪৯-১৫১ 


হাসি ও হাসি 
বই ফেরৎ রেম্যরচনা)/কলেজ বয়” [জগদীশ ভট্টাচার্য] ১৫২-১৫৫ 


বিজ্ঞাপন (গল্প)/শ্রীব্রজেন্দ্রকুমার সোম ১৫৬-১৫৮ 

সরাইখানা কেবিতা)/শ্রীপ্রবোধকুমার সান্যাল ১৫৯-১৬১ 

কবিতা-রোধসি বেতস-তরুতলে (প্রবন্ধ)/শ্রীসত্যসুন্দর দাস [মোহিতলাল মজুমদার] 
১৬২-১৬৬ 


বিদেশী সাহিত্য 
বহুরূপী (রুশ লেখক Anton 01)510%-এর The Chameleon গল্পের ছায়া 
অবলম্বনে)/ডাত্তণর' ১৬৭-১৬৯ 
সমাধান (ধারাবাহিক উপন্যাস)/শ্রীমতী অমিয়া দেবী ১৭০-১৭৭ 
শীতের একটি রাত (Maxim Gorky-র One Autumn Night গল্প অবলম্বনে/ 
শ্রীরামগোপাল বন্দ্যোপাধায় ১৭৮-১৮২ 
[আলোকচিত্র] : পক্লীশ্রী/শ্রীসরযুূপতি সিংহ ১৮২-৮৩-র মাঝখানে 
চলার পথে কেবিতা)/স্রী দ্বিজেন্দ্রনাথ ভাদুড়ী কবিরত্বু, বি. এ. ১৮৩-১৮৪ 
কলহের জের গেল্প)/শ্রীমাণিক বন্দ্যোপাধ্যায় ১৮৫-১৯০ 
অলকনন্দা (ধারাবাহিক উপন্যাস)/শ্রীঝষি দাস ১৯১-১৯৮ 
ভালো-না-লাগা রেম্যরচনা)/শ্রীনন্দগোপাল সেনগুপ্ত ১৯৯-২০১ 
প্রাগৈতিহাসিক কেবিতা)/শ্রীবিভূতি চৌধুরী ২০১-২০২ 
সংকলন 
বিদ্যাসাগর স্মৃতি/রবীন্দরনাথ ঠাকুর ২০৩-২০৪ 
(মেদিনীপুর বিদ্যাসাগর স্মৃতি মন্দির প্রবেশ উৎসবে কবিগুরু রবীন্দ্রনাথের বাণী) 


বৈজয়স্তী : সংখ্যানুক্রমিক সূচি / ১১৩ 


 অবচেতনার অবদান (কবিতা)/ রবীন্দ্রনাথ ঠাকুর ২০৫-২০৬ 
. (শনিবারের চিঠি থেকে মুদ্রিত) 


গ্রন্থ পরিচয় 
শ্রীস্জনীকান্ত দাসের 'রাজহংস'/জগদীশ ভট্টাচার্য ২০৭-২১১ 

সম্পাদকীয় 
এই সংখ্যার লেখকবৃন্দ;হিন্দু-সংগঠন :স্বাধীনতার সংকল্প বাক্য। 

১ বর্ষ ৪ সংখ্যা মাঘ ১৩৪৬ 

আলোক চিত্র : আছে শুধু পাখি আছে মহা নভ-অঙ্গন//শ্রীপরিমল গোস্বামী 
(‘অলকা’র সৌজন্যে) 

. গেটে ও তাহার প্রণয়িনীগণ (প্রবন্ধ)/রবীন্দ্রনাথ ঠাকুর ২১৫-২২১ 

. (কবির অপ্রচলিত বাল্যরচনা) 
দুইটি সনেট (কবিতা)/শ্রীসুরেন্দ্রনাথ মৈত্র ২২২ 
(পরমাদ আশা) 
হিন্দুর সাধনা/অধ্যাপক রায় শ্রীখগেন্দ্রনাথ মিত্র এম. এ. বাহাদুর ২২৩-২২৬ 
যথাপূর্ব গেল্স)/শ্রীঅচিন্ত্যকুমার সেনগুপ্ত ২২৭-২৩৮ 
তুমি আর আমি কেবিতা)/শ্রীঅজয় ভট্টাচার্য ২৩৯-২৪০ 
ভাষার ভুল প্রেবন্ধ)/আ্ীসজনীকান্ত দাস ২৪১-২৪৪ 
বৈতরণী (কবিতা)/শ্রীপ্রমথনাথ বিশী ২৪৫ 
কড়ি ও কোমল/শ্রীরবীন্দ্রনাথ ঠাকুর ২৪৬ 
(কাড়ি ও কোমল কাব্য সম্পর্কে কবির লিখিত ভূমিকা রবীন্্-রচনাবলী দ্বিতীয় খণ্ডে প্রকাশিত) 


‘ বিদেশী সাহিত্য 
সমাধান (ধারাবাহিক নাটক)/শ্রীমতী অমিয়া দেবী ২৪৭-২৫৪ 


মুসোলিনী (প্রবন্ধ)/অধ্যাপক শ্রীরণেন্দ্রকুমার আচার্য, এম. এ. ২৫৫-২৬১ 
কে এনেছে? কেবিতা)/শ্রীপ্যারীমোহন সেনগুপ্ত ২৬১-২৬২ 


হাসি ও হাসি 
কেউটের কেরামতি (গল্প)/‘সম্বুদ্ধ' ২৬৩-২৬৬ 
ইভল্যুশন (কবিতা)/‘কলেজ বয়’ [জগদীশ ভট্টাচার্য] ২৬৭-২৬৮ 


সংকলন 
ফিনল্যাণ্ড/রবীন্দ্রনাথ ঠাকুর ২৬৯-২৭০ 
(অলকা হইতে) 
প্রতীক্ষা কেবিতা)/শ্রীশান্তি পাল ২৭১-২৭২ 
অলকনন্দা (ধারাবাহিক উপন্যাস)/শ্রীধষি দাস ২৭৩-২৭৭ 
তারপরে কি হল! কেবিতা)/শ্রীসুধাংশু চৌধুরী ২৭৮ 


১১৪ / সাহিত্য-পরিষৎ-পত্রিকা : ১১১ বর্ধ,৩-৪ সংখ্যা 


গ্রন্থ পরিচয় 
শ্রীবিভৃতিভূষণ মুখোপাধ্যায়ের ছোটগল্প/জগদীশ ভট্টাচার্য ২৭৯-২৮১ 
রবীন্্ররচাবলী দ্বিতীয় খণ্ড ; রবীন্দ্রনাথের পথের সঞ্চয়; শ্রীপ্রমথ চৌধুরীর প্রাচীন 
হিন্দুস্থান/অগদীশ ভট্টাচার্য ২৮১-২৮৩ 
শ্রীবিজনকুমার চট্টোপাধ্যায়ের ‘ভোরের আলো”। চঞ্চলকুমার চট্টোপাধ্যায়-এর ‘বর্ষশেষ 
ও অন্যান্য কবিতা"/প্র. না.বি. ২৮৩ 


সম্পাদকীয় 
গেটে ও তাহার প্রণয়িনীগণ ;এই সংখ্যার লেখকবৃন্দ ২৮৪-২৮৬ 


১বর্ষ ৫ সংখ্যা ফান্পুন-চৈত্র ১৩৪৬ 
[আলোকচিত্র] : হাসি ও অশ্রু/ শ্রীপরিমল গোস্বামী 
পত্রাবলী (‘যে প্রেম সম্মুখপানে’ ; “রবীন্দর-কাব্যপ্রবাহ” ;“বিশ্বপরিচয়”)/রবীন্দ্রনাথ ঠাকুর 
২৮৭-২৮৯ 
(প্রথম দুটি পত্র 'রবীন্দ্র-কাব্যপ্রবাহে'র লেখককে এবং তৃতীয় পত্র শ্রীযুক্ত সুরেন্দ্রনাথ মৈত্র কে লেখা) 
ত্রিপল কেবিতা)/শ্রীসুরেন্দ্রনাথ মৈত্র ২৯০ 
নিরাশ্রয় গেল্স)/শ্রীশৈলজানন্দ মুখোপাধ্যায় ২৯১-২৯৭ 
মিনু গেল্স)/শ্রীপ্রভাত গুপ্ত এম. এ. বি. এল. ২৯৮ 
ইউরোপীয় রম্যকলায় আধুনিকতা (প্রবন্ধ) শ্রীযামিনীকান্ত সেন ২৯৯-৩০২ 


হাসি ও হাসি 
পরম্পরা কেবিতা)/বনফুল" ৩০৩-৩০৪ 
রাজকন্যার কথা গেক্স)/শ্রীপরিমল গোস্বামী ৩০৫-৩০৭ 
পাণ্ডার গুপ্ডামি কেবিতা)/“কপিঞ্জল” [কুমুদরঞ্জন মল্লিক] ৩০৭ 


‘ফাষ্ট বয়’ গেল্স)/শ্রীবিভূতিভূষণ মুখোপাধ্যায় ৩০৮-৩১২ 
বনফুল কেবিতা)/শ্রীমতী অরুণা সিংহ ৩১৩ 

শিশুসাহিত্য (প্রেবন্ধ)/শ্রীবুদ্ধদেব বসু ৩১৪-৩১৭ 

একটি চড়ুই (কবিভা)/শ্রীবিভূতি চৌধুরী ৩১৭-৩১৮ 


বিদেশী সাহিত্য 
সমাধান (ধারাবাহিক শেব)/শ্রীমতী অমিয়া দেবী ৩১৯-৩৩০ 


“মহিলা নবাব” প্রেবন্ধ)/শ্রীঅতুলচন্দ্র বন্দ্যোপাধ্যায় এম. এ. ৩৩১-৩৩৩ 
তেপান্তর (কবিতা)/শ্রীবিমলচন্দ্র ঘোষ ৩৩৪ 

অলকনন্দা (উপন্যাস)/শ্রীধষি দাস ৩৩৫-৩৪০ 

নিশান্তে কেবিতা)/শ্রীরামগোপাল বন্দ্যোপাধ্যায় ৩৪০ 

মানুষ গেল্প)/ শ্রীঅবনীনাথ রায় ৩৪১-৩৪৫ 

শাপত্রষ্ট কেবিতা)/ শ্রীসরোজরঞ্জন চৌধুরী ৩৪৫-৩৪৮ 


বৈজরয়স্তী : সংখ্যানুক্রমিক সূচি / ১১৫ 


সংকলন 
' নবযুগের কাব্য/ শ্রীরবীন্দ্রনাথ ঠাকুর ৩৪৯-৩৫২ 
(চৈত্রের প্রবাসী হইতে) 


সামাজিকতা রেমরচনা)/ ‘কলেজ বয়” ৩৫৩-৩৫৭ 


গ্রন্থপরিচয় 
শ্রী অমলেন্দু দাশগুপ্তের ডোটিনিউ ; শ্রীসুরেন্দ্রনাথ মৈত্রের জোনাকি ; শ্রীব্রজেন্দ্রনাথ 
বন্দ্যোপাধায়ের পরিবৎ-পরিচয়/জগদীশ ভট্টাচার্য ৩৫৮-৩৬২ 
কিরণশঙ্কর সেনগুপ্তের স্বপ্ন-কামনা/শ্রীঅজিতকুমার বসুমল্লিক ৩৬৩ 


সম্পাদকীয় 
এই সংখ্যার লেখকবৃন্দ ৩৬৪-৩৬৫ 


১ বর্ষ ৬ সংখ্যা রবীন্দ্রসংখ্যা ১৩৪৭ 
রবীন্প্রতিকৃতি 
স্মরণে রেম্যস্মৃতি)/শ্রীকেদারনাথ বন্দ্যোপাধ্যায় ৩৬৭-৩৬৯ 
। বিহারীলাল ও রবীন্দ্রনাথ প্রেবন্ধ)/অধ্যাপক শ্রীপ্রিয়রঞ্জন সেন এম. এ. পি আর এস ৩৭০- 
৩৭২ 
চিত্রাঙ্গদা (গ্রন্থ সমালোচনা)/অধ্যাপক শ্রীপ্রমথনাথ বিশী ৩৭৩-৩৮২ 
হে সুন্দর কবি (কবিতা )/্রীদ্বিজেন্দ্রনাথ ভাদুড়ী, কবিরত্ব বি.এ. ৩৮২ 
পঁচিশে বৈশাখ প্রেবন্ধ)/ব্রীসজনীকান্ত দাস ৩৮৩-৩৮৭ 
রবীন্দ্র-জন্মদিন (প্রবন্ধ )/শ্রীঅবনীনাথ রায় ৩৮৮-৩৯০ 
মূল্যহীন উৎসব (প্রবন্ধ)/শ্রীপরিমল গোস্বামী ৩৯১-৩৯২ 
কবি (কবিতা)/শ্রীঅজয় ভট্টাচার্য ৩৯৩ 
রবীন্দ্রকাব্য 'ভাববাদ" প্রবন্ধ)/শ্রীজগদীশ ভট্টাচার্য ৩৯৪-৩৯৯ 
গুরুপ্রণাম (কবিতা)/শ্রীপ্রভাতমোহন বন্দ্যোপাধ্যায় ৪০০-৪০২ 
সংক্ষেপে গেল্স)/বনফুল ৪০৩-৪০৪ 
সোনার তরী ভেমিকা)/শ্রীরবীন্দ্রনাথ ঠাকুর ৪০৫-৪০৬ 
চোখের বালি (ভূমিকা)/শ্রীরবীন্দ্রনাথ ঠাকুর ৪০৬ 
জাগ্রতা গেল্স)/ শ্রীনারায়ণ গঙ্গোপাধ্যায় ৪০৭-৪১৪ 
চিত্রাঙ্গদার সূচনা (ভূমিকা)/শ্রীরবীন্দ্রনাথ ঠাকুর ৪১৪ 
(সোনারতরী, চোখের বালি ও চিবাঙ্গদার সুচনা রবীন্দ্র রচনাবলীর জন্য সম্প্রতিলিখিত) 
নবজাতক (প্রবন্ধ )/ব্রীজগদীশ ভট্টাচার্য ৪২৫-৪২২ 
দর্পিতা কেবিতা)/শ্রীমতী সুপ্রভা দেবী এম. এ. ৪২২ 2 
নৌকা-বিলাস বা ভ্রমণ-কাহিনী গেল্প)/শ্রীঅমলেন্দু দাশগুপ্ত ৪ সি রি 


১১৬ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


কাল ও আজ কেবিতা)/শ্রীরসময় দাশ ৪৩১ 
অলকনন্দা (অসমাপ্ত ধারাবাহিক উপন্যাস)/ শ্রীধষি দাস ৪৩২-৪৩৭ 
কাঠবিড়ালী গেল্স)/শ্রীপ্রভাত গুপ্ত এম. এ. বি. এল. ৪৩৮ 
গ্রন্থ পরিচয় 
রবীন্দ্-রচনাবলী তৃতীয় খপ্ডবঙ্গীয় সাহিত্য পরিষৎএর সাহিত্যসাধক-চরিতমালা /জগদীশ 
ভট্টাচার্য-৪৪০ 
শ্রীদিগিন্দ্রনারায়ণ ভট্টাচার্যের ভারতের মুসলমান-হিন্দুমা'র সম্তান, শ্রীহেমলতা দেবীর 
দেহলি/শ্রীরামগোপাল বন্দ্যোপাধ্যায় ৪৪০-৪৪২ 
জগত দাস ও সন্তোষকুমার ঘোষের ভগ্নাংশ/শ্রীঅজিতকুমার বসুমল্লিক ৪৪২-৪৪৩ 
সম্পাদকীয় 
কবিপ্রণাম : এই সংখ্যার লেখকবৃন্দ 8৪৪-৪৪৬ 


প্রেমেন্্র মিত্রের অপ্রকাশিত পত্রাবলি 


আবুল আহসান চৌধুরী 


প্রেমেন্দ্র মিত্র (১৯০৪-১৯৮৮) বাংলা সাহিত্যের এক সব্যসাচী লেখক ব্যক্তিত্ব। উপন্যাস, গল্প, 
কবিতা, ছড়া, নাটক, প্রবন্ধ, গোয়েন্দা ও কল্পকাহিনি, অনুবাদ, সম্পাদনা-_ সাহিত্যের প্রায় সব 
শাখাতেই তার অনায়াস বিচরণ এবং প্রায় প্রতিটি ক্ষেত্রেই তার সাফল্য প্রতিষ্ঠিত। পাশাপাশি 
পত্রিকা সম্পাদনা করেছেন, যুক্ত হয়েছেন চলচ্চিত্রশিল্পের সঙ্গেও। বাংলা সাহিত্যে তিরিশের 
যুগে মূলত কল্লোল-কালিকলম-প্রগতি পত্রিকাকে কেন্দ্র করে যে আধুনিকতার হাওয়া বয়েছিল, 
তার অন্যতম খত্তিক ছিলেন প্রেমেন্দ্র মিত্র। 


২ 


সাহিত্যচর্চার সূচনাপর্বেই গল্প ও উপন্যাসে প্রেমেন্দ্র মিত্র মধ্যবিত্ত ও নিন্নমধ্যবিত্তের জীবন 
অঙ্কন করে পাঠকের মুগ্ধ মনোযোগ আকর্ষণ করেন। তার প্রথম প্রকাশিত গল্প “শুধু কেরানী’ 
কিংবা প্রথম প্রকাশিত উপন্যাস পাঁকএর কথা এই সূত্রে স্মরণ করা যায়। কবিতাতেও তীর কণ্ঠে 
নতুন সুর শোনা গেলো ‘বেনামী ব্দর”-এ-_ “মহাসাগরের নামহীন কুলে/হতভাগাদের বন্দরটিতে 
ভাই, (জগতের যত ভাঞ্জ জাহাজের ভিড়... কিংবা ব্রাত্য-কবির ঘোষণা-_'আমি কবি যত 
কামারের আর কীসারির আর ছুতোরের,/মুটে মজুরের,/- আমি কবি যত ইতরের1/ আমি কবি 
ভাই কর্মের আর ঘর্মের/ বিলাস-বিবশ মর্মের যত স্বপ্নের তরে ভাই, /সময় যে হায় নাই”। 
এইসব লেখার ভেতর দিয়ে জীবনঘনিষ্ঠ ও সমাজমনস্ক এই লেখককে চিনে নিতে বিলম্ব হয় 
না। 

তীব্র আত্মবিশ্বাস, অতৃপ্তি ও বিদ্রোহ নিয়ে তিনি এসেছিলেন বাংলা সাহিত্যের ভুবনে। 
তাই যৌবনের উন্মেষপর্বেই সতীর্থ অচিন্ত্যকুমার সেনগুপ্ত ১৯০৩-১৯৭৬)-কে এক চিঠিতে 
দারুণ প্রত্যয়ে উচ্চারণ করেছিলেন, “থামব না আমরা, কিছুতেই না। ভয় মানে থামা, অবিশ্বাস 
মানে থামা, ক্ষুদ্র বিশ্বাস মানেও থামা” (কল্লোল যুগ)। বিশ্বাসের শক্তি, বৈচিত্র্যের অন্বেষা আর 
যৌবনদীপ্ত তারুণ্যের তেজ তার লেখাকে দিয়েছে এক ভিন্নতর মাত্রা। 


৩ 


প্রেমেন্দ্র মিত্রের চিঠিপত্রও তার রচনার গুরুত্বপূর্ণ অংশ হিসেবে বিবেচিত হতে পারে। নানা 
প্রয়োজনে ৮৪ বছরের জীবনে তাকে অসংখ্য চিঠি লিখতে হয়। অবশ্য এ-সব চিঠির সামান্য 


১১৮ / সাহিত্য-পরিষৎ পত্রিকা : ১১১ বর্ষ, ৩-৪ সংখ্যা 


অংশই সংগৃহীত ও প্রকাশিত হয়েছে! প্রেমেন্্র রচনাবলী-র দ্বিতীয় খণ্ডে (কলকাতা, আষাঢ় 
১৩৮৩) মাত্র পাঁচটি চিঠি সংকলিত হয়েছে__ একটি “আত্যুদয়িকগণে'র প্রতি ও অপর চারটি 
বন্ধু অচিন্ত্যকুমার সেনগুপ্তকে লিখিত। দেশ (সাহিত্য সংখ্যা, ১৩৮২) পত্রিকায় ছাপা হয়েছে 
'রবীন্্রনাথ-প্রেমেন্দ্র পত্রগুচ্ছণ। বিচ্ছিন্নভাবে বিভিন্ন পত্র-পত্রিকায় আরো কিছু চিঠি ছাপা হলেও 
একটি বড়ো অংশই রয়ে গেছে অসংগৃহীত-অসংকলিত-অপ্রকাশিত। 


৪ 
সম্প্রতি প্রেমেন্দ্র মিত্রের ২২টি অপ্রকাশিত চিঠি আমরা পেয়েছি। সবগুলো চিঠিই তার একান্ত 
কাছের মানুষ সুরজিৎ দাশগুপ্ত জে. ১৯৩৪)-কে লিখিত। কবি, কথাশিল্পী, প্রাবন্ধিক, শিশুসাহিত্যিক, 
সাংবাদিক, চলচ্চিত্র নির্মাতা সুরজিৎ ছিলেন প্রেমেন্দর মিত্রের শ্রীতিসিক্ত ঘনিষ্ঠজন। চিঠিপত্রের 
মাধ্যমে লেখকদের সঙ্গে সম্পর্কস্থাপনের চিন্তা ও চেষ্টা সুরজিতের সেই বাল্যকাল থেকেই মনে 
জেগেছিল। শখ বা নেশা যাই বলি না কেন এর ফলে তার ভাণ্ডারে জমেছে বাংলা সাহিত্যের 
খ্যাতকীর্তি লেখকদের চিঠিপত্র । এঁদের মধ্যে একদিকে যেমন ভাষাচার্য সুনীতিকুমার চট্টোপাধ্যায় 
(১৮৯০-১৯৭৭), অভিনয়শিল্পী ধীরাজ ভট্টাচার্য (১৯০৫-১৯৫৯), রাজনীতিক হীরেন্দ্রনাথ 
মুখোপাধ্যায় (১৯০৭?-২০০৪)-এর নাম বলা যায়-_ অপরদিকে তেমনি রয়েছেন তারাশঙ্কর 
বন্দ্যোপাধ্যায় (১৮৯৮-১৯৭১), জীবনানন্দ দাশ (১৮৯৯-১৯৫৪), সুধীন্দ্রনাথ দত্ত (১৯০১- 
১৯৬০), অচিন্তযকুমার সেনগুপ্ত (১৯০৩-১৯৭৬), অন্নদাশঙ্কর রায় (১৯০৪-১৯৭৪) এবং 
আরো অনেকে। চিঠিপত্রের সুবাদে এঁদের সঙ্গে সুরঞ্জিতের গভীর হৃদ্যতার সম্পর্ক গড়ে 
উঠেছিল। যথার্থই এই চিঠিপত্র ‘বিংশ শতাব্দীর দ্বিতীয়ার্ধের বাংলা সাহিত্যের মূল্যবান দলিল"। 


৫ 
বিদ্যালয়ের ছাত্র থাকাকালেই সুরজিৎ দাশগুপ্ত প্রেমেন্দ্র মিত্রের সঙ্গে চিঠিপত্রের মাধ্যমে যোগাযোগ 
স্থাপন করেন। এই সম্পর্ক ক্রমে গাঢ় এবং তা পারিবারিক পর্যায়ে বিকশিত হয়। প্রেমেন্দ্র মিত্র 
উত্তরকালে সুরজিতের সাহিত্য-বিবেচনার প্রতি আস্থাশীল হয়ে ওঠেন এবং অনেকক্ষেত্রেই 
নিজের বই ও রচনা সম্পর্কে তার মতামতের গুরুত্ব দিতেন। সুরজিৎকে লেখা তার চিঠিপত্রেও 
তার আভাস মেলে । সুরঞ্জিতের পারিবারিক জীবনে প্রেমেন্দ্র মিত্র ছিলেন অভিভাবকের মতো। 
সুরজিতের সাহিত্যজীবনেও তার প্রেরণা ও সহায়তা ছিলো। সুরজিৎ-সম্পাদিত জলার্ক পত্রিকার 
নামকরণও করেন প্রেমেন্দ্র মিত্র। এই অনুজ লেখককে প্রেমেন্দ্র বই উৎসর্গ করেও তার স্নেহ- 
প্রীতি প্রদর্শন করেছেন। 

অপরপক্ষে সুরজিৎ দাশগুপ্তও ছিলেন প্রেমেন্দ্র মিত্রের বিশেষ গুণগ্রাহী ও একান্ত 
অনুরাগী ভক্ত। প্রেমেন্দ্র মিত্রের সাহিত্য সম্পর্কে উৎসাহী সুরজিৎ তার গল্প-উপন্যাস নিয়ে নানা 
পত্র-পত্রিকায় আলোচনাও করেছেন। কলকাতার প্রকাশনা সংস্থা গ্রস্থালয় প্রাইভেট লিমিটেড 
যখন প্রেমেন্্র রচনাবলী প্রকাশের জন্যে চুক্তি করে তখন প্রেমেন্দ্র মিত্র সুরজিৎকেই তা 
সম্পাদনার দায়িত্ব দেন। প্রথম খণ্ড সেভাবে বেরও হয়। কিন্তু প্রকাশক যখন নিজেই দ্বিতীয় খণ্ড 
সম্পাদনা করেন সুরজিৎকে বাদ দিয়ে, তখন প্রেমেন্দ্র মিত্র অসস্তুষ্ট হন। অবশ্য পরে আনন্দ 
পাবলিশার্স যখন তিন খণ্ডে ঘনাদা সমগ্র ও এক খণ্ডে পরাশর সমগ্র প্রকাশ করে তখন সুরজিৎ, 


প্রেমেন্দ্র মিত্রের অপ্রকাশিত পত্রাবলি /১১৯ 


দাশগুপ্তই সেগুলি সম্পাদনা করেন। আবার মিত্র ও ঘোষ প্রেমেন্ত্র মিত্র শতবাধিবকী সংকলন 
(২০০৪) প্রকাশ করলে তার সম্পাদনার দায়ও বর্তায় সুরজিতের ওপর। এ-ছাড়া জন্মশতবর্ষে 
নানা লেখায় প্রেমেন্দ্র মিত্রের প্রতি শ্রদ্ধা নিবেদন করেন সুরজিৎ দাশগুপ্ত। 


৬ 
এই যে দু'জনের সম্পর্কের নিবিড়তা- শ্রদ্ধা-স্সেহের পারস্পরিক লেনদেন__তার পরিচয় 
সুরজিতকে লেখা চিঠিপত্রে স্পষ্টই মেলে। চিঠিগুলিতে এক অন্তরঙ্গ প্রেমেন্দ্র মিত্রকে সহজেই 
আবিষ্কার করা যায়। এখানে সংকলিত ২২টি চিঠি ২২ বছরের পরিসরে লেখা। প্রথম চিঠিটি 
লেখা হয়েছিল ১৯৫১-র ১৫ জানুয়ারি, আর শেষ চিঠিটির তারিখ ১৪ মে ১৯৭৩ চিঠিগুলিতে 
ব্যক্তিগত বা ঘরোয়া কথা যেমন আছে, তেমনি আছে সাহিত্য বা লেখালেখির প্রসঙ্গও। যেমন 
১৯৫১-র ৯ জুনের চিঠিতে (পত্র: ২) সুরজিতের অসুস্থতার ব্যাপারে তার উৎকণ্ঠা প্রকাশিত 
হয়েছে। ১৯৫৪-র ১৭ অক্টোবর যে চিঠি পেত্র: ৮) লিখেছেন তাতেও সুরজিতের অসুখে তিনি 
যে ‘বিচলিত এ-কথা জানিয়েছেন। সুরজিতের পুত্রলাভে যেমন তিনি আনন্দিত হয়েছেন পেত্র: 
১৬/২১.১১.১৯৬৫), তেমনি সুরজিৎ-পত্তী মঞ্জুর অস্ত্রোপচার-সিদ্ধান্তে প্রকাশ পেয়েছে তার 
ব্যাকুলতা (ত্র: ১৮/২৩.৪.১৯৬৭), আবার পাশাপাশি সুরজিতের মায়ের মৃত্যুতে তার গভীর 
শোক ও সমবেদনা ফুটে উঠেছে এখানে সংকলিত শেষ চিঠিতে (পত্র: ২২/১৪.৫.১৯৭৩)-- 
উল্লেখও করেছেন, “আমি যে যথার্থ অগ্রজের মতো তোমাদের পাশেই আছি এ কথা মনে মনে 
নিশ্চয়ই তুমি জানো।” এইসব চিঠিতে প্রেমেন্ত্র মিত্রকে একজন স্মেহবৎসল মরমী অভিভাবক 
হিসেবে অনায়াসেই চিহ্নিত করা যায়। 

প্রায় চিঠিতেই নিজের কোনো লেখা কী বই কিংবা পরিচালিত চলচ্চিত্র প্রসঙ্গে তার 
ভাষ্য পাওয়া যায়। এ-সব কথা এসেছে কখনো সুরজিতের জিজ্ঞাসার জবাবে, আবার কখনো 
বা প্রসঙ্গের সূত্র ধরে নিজে থেকেই বলেছেন। বৃষ্টি এল বই সম্পর্কে সুরজিতের কৌতূহলের 
পরিপ্রেক্ষিতে তিনি বলেছিলেন, “বইটি পড়লেই তুমি তার জবাব পাবে” এবং পাশাপাশি এও 
বলতে ভোলেন নি, “যদি সমস্ত বইটিতে আমার বক্তব্য পরিষ্কার না করতে পেরে থাকি তা হলে 
চিঠিতে তার আর পারবার আশা নেই” (পত্র: ৯/১১.২.১৯৫৫)। সনুদ্ধাদশ উপন্যাস সম্পর্কে 
সুরজিতের আলোচনা খুশি করেছিল প্রেমেন্দ্রকে। এই প্রসঙ্গে তিনি যে মন্তব্য করেছিলেন তার 
গুরুত্ব কম নয়-_“আমাদের দেশে সত্যিকারের ভালো লেখা যদি বা দু'একটা চোখে পড়ে, 
ভালো সমালোচনা একান্ত বিরল” এবং “যেমন সৃষ্টিশীল লেখক চাই-_তেমনি রসিক মৌলিক 
সমালোচক পেত্র: ১৪/৬.৪.১৯৬৪)। এলো অচেনা উপন্যাসটি পড়ে ভালো লাগার কথা 
জানিয়ে সুরজিৎ যে চিঠি লিখেছিলেন তার জবাবে প্রেমেন্দ্র প্রসঙ্গক্রমে উল্লেখ করেছিলেন, 
“অন্য অনেক কিছুর গোৌঁড়ামির মত সাহিত্যের গোৌঁড়ামিও বেশির ভাগ ক্ষেত্রে মনের অসুস্থ 
সংকীর্ণতার লক্ষণ। এই অসুস্থ সংকীর্ণতা উন্নাসিকতা হিসেবে আস্ফালিত হয়” (পত্র: 
১৫/৯.১০১৯৬৫)। অমলতাস উপন্যাসে বর্ণিত রেলওয়ে কলোনির মতো কলোনির অস্তিত্ব 
সম্পর্কে সুরজিতের সংশয়ের পরিপ্রেক্ষিতে যে ব্যাখ্যা দিয়েছেন তিনি তাতে জানা যায়, এই 
ধরনের রেলওয়ে কলোনি যে শুধু তার চেনা তাই-ই নয়, এমন একটি কলোনিতে বসেই 
অমলতাস লিখিত হয়েছিল (পত্র: ১৬/২১.১১.১৯৬৫)। এই বক্তব্য থেকে বেশ বোঝা যায়, 

বাস্তবতার প্রেক্ষাপট তার গল্প-উপন্যাসের একটি বড়ো অংশ জুড়ে আছে। আরেক চিঠিতে তীর 
দুটি গল্পের তুলনা করতে গিয়ে ভারি চমৎকার করে বলেছেন, এই দুই গল্পের পার্থক্য হলো-_ 
“রেখাচিত্রের সঙ্গে আলপনার নক্সার যা তফাৎ”-_ তাই (পত্র: ১৯/২০.১১.১৯৬৭)। বাংলা 
সমালোচনা-সাহিত্য সম্পর্কে তার ধারণা খুব একটা ইতিবাচক ছিলো না। তার এই মনোভাবের 
পরিচয় আছে ২৩ মার্চ ১৯৬৮-এর এক চিঠিতে (পত্র: ২০)। এখানে তিনি স্পষ্টই উল্লেখ 
করেছেন, “বাংলা ভাষা ও সাহিত্য যথার্থ উচুদরের সাহিত্য-বিচারের দিক দিয়ে এখনো অত্যন্ত 
দরিদ্র”_- তার বিবেচনায় এর কারণ-__ “অধ্যাপকদের কিংবা দলগত পাণ্ডাদের চোখেই সব 
লিজ্জিত' হয়ে তার ভুল কবুল করেছেন, __ বইটি অন্নদাশঙ্কর রায়ের উপন্যাস কন্যা। এ-থেকে 
প্রেমেন্দ্র মিত্রের আত্মসমালোচনার উদার মনের পরিচয় পাওয়া যায়। 


৭ 

চিঠি লিখতে বা জবাব দিতে নিজের আলস্য, বাস্ততা ও ভুলো মনের অজুহাত বারবার দিয়েছেন 
প্রেমেন্দ্র মিত্র । ফলে তাকে লেখা অনেক চিঠিরই জবাব মেলে নি, আবার কিছু চিঠির জবাব 
মিলেছে যথেষ্ট বিলম্বে । লিখেছেন তিনি, “যতদিন তোমাদের চিঠি পেয়েছি, ঠিক করেছি পরের 
দিনই উত্তর দেব। পরের দিন অনেক এসে চলে গেছে, তারপর একদিন তোড়জোড় করে বসতে 
গিয়ে দেখেছি তোমাদের অমন রেজিপ্প্রী করা চিঠিরও কোন পাত্তা নেই” (পত্র: ১/১৫.১. 
১৯৫১)। অন্যত্র একটু সংকোচ করেই বলেছেন, “তুমি লেখার আনন্দে লেখো এই আমার 
সৌভাগ্য নইলে এতদিনে আমার সম্বন্ধে হতাশ হয়ে বোধহয় চিঠি লেখা ছেড়ে দিতে” (পত্র: 
৫/২৩.১০.১৯৫৩)। যাই হোক, তবুও নয় নয় করে সুরজিৎ দাশগুপ্তকে প্রেমেন্দ্র মিত্র একেবারে 
কম চিঠি লেখেন নি। এখানে ২২টি চিঠি সংকলিত হলেও নানা কারণে হারিয়ে যাওয়া বা 
প্রাকৃতিক কারণে নষ্ট হওয়া চিঠির সংখ্যাও কম নয় বলে অনুমান করতে পারেন সুরজিৎ। 


৮ 
এখানে সংকলিত চিঠিগুলি পেয়েছি সুরজিৎ দাশগুপ্তের সৌজন্যে। তাকে তো ধন্যবাদ আর 
কৃতজ্ঞতা জানাতেই হয়। চিঠির টীকা-ভাষ্য রচনায়ও তিনি বিশেষ সহায়তা করেছেন। কিছু 
তথ্যের জন্যে সাহায্য নিয়েছি সুমিতা চক্রবর্তীর প্রেমেন্্র মিত্র (পশ্চিমবঙ্গ বাংলা আকাদেমি, 
কলকাতা, আগস্ট ১৯৯৮), তরুণ মুখোপাধ্যায় ও শীতল চৌধুরী সম্পাদিত প্রেমেন্দ্র মিত্র ও 
আধুনিক বাংলা সাহিত্য (কলকাতা, ২০০০), সংসদ বাঙালি চারতাভিধান (২য় খণ্ড, কলকাতা 
দ্বি-স: জানুয়ারি ২০০১) ও কলকাতা পুরশ্রী প্ররেমেন্দ্র মিত্র সংখ্যা, সেপ্টেম্বর ২০০৩) পত্রিকা 
থেকে। 

আশা করি, এই অপ্রকাশিত পত্রগুচ্ছে প্রেমেন্ত্র মিত্রের মন-মানস-বিশ্বাস-অনুভূতির 
অন্তরঙ্গ পরিচয় পাওয়া যাবে। এই পত্রাবলি প্রকাশের ভেতর দিয়ে প্রেমেন্দ্র মিত্রকে নিবেদন 
করি জন্মশতবর্ষের আন্তরিক শ্রদ্ধা। 


পত্রগুচ্ছ 
(সুরজিৎ দাশগুপ্তকে লেখা) 


প্রেমেন্দ্র মিত্র 


প্রিয়বরেষু, 

আমার একটা কথা তোমায় আগেই জানিয়ে রাখা আমার উচিত ছিল। না জানার দরুণ 
ইতিমধ্যেই হয়তো মনে মনে কিছুটা ক্ষুণ্ন হয়েছ। আশাকরি জানবার পর আগের বিচারটা একটু 
সংশোধন করে নেবে। hj 

আমি মানুষটা যেমন কুঁড়ে তেমনি অগোছালো। মনে মনে যত সঙ্কল্প আমি করেছি তার 
একশ ভাগের এক ভাগ হাসিল করতে পারলে অনেক কিছুই করা যেত। যা ঠিক করে রাখি 
তার অধিকাংশই কতকটা কুড়েমিতে ভেস্তে যায়। যেটা নিয়ে কতকটা এগোই তাও কিছুদিন 
বাদে অর্ধ সমাপ্ত কাজের জঞ্জালে এমন হারিয়ে যায় যে আর খুঁজেই পাই না। আমার প্রতি শ্রদ্ধা 
মীতি বজায় রাখতে হলে এই মজ্জাগত আমার দোষগুলি মেনে নিতে হবে। 

যতদিন তোমাদের চিঠি পেয়েছি, ঠিক করেছি পরের দিনই উত্তর দেব। পরের দিন 
অনেক এসে চলে গেছে, তারপর একদিন তোড়জোর করে বসতে গিয়ে দেখেছি তোমাদের 
অমন রেজিস্ট্রী করা চিঠিরও কোন পাত্তা নেই। খোঁজ পড়েছে তখুনই, কিন্তু অগোছালো 
লোকের প্রতি ভাগ্যের রসিকতাটা কি রকম জান ত! -_দু'বছর আগে যে জরুরী কাগজটার 
জন্য বাড়ি তোলপাড় হয়েছিল সেটা তখন হঠাৎ কোথা থেকে দাঁত বার করে দেখা দিয়েছে, 
কিন্তু তোমার চিঠিটিই একেবারে নিখৌঁজ। সেটা বছর খানেক বাদে হয়ত এভাবেই পাব। 
এরকম কাণ্ড আমার বাড়িতে অবশ্য হামেশাই ঘটছে। খুব দরকারী কাগজপত্র হলেই আমি 
অত্যন্ত সাবধান হয়ে এমন জায়গায় তাকে রেখে দিই যে পরে তা আর মনেই করতে পারি না। 
সকাল বিকাল একটা অনুসন্ধান সমিতির শশব্যস্ত অন্বেষণ আমার বাড়িতে লেগেই আছে তাই। 

যাক এত গেল আমার পরিচয় জ্ঞাপন। এবার তোমার চিঠির জবাব দিই। এটি তোমার 
শেষ না তার আগের চিঠি আমি জানি না। এ চিঠিতে যা লিখেছ তারই জবাব দিচ্ছি। 

প্রথমতঃ তোমার কাগজের কথা। কাগজ এ বাজারে বার করা বিশেষতঃ মফস্বল থেকে 
পাগলামি ছাড়া আর কিছু নয়। কিন্তু পাগলামি কেউ করবে না এমন উপদেশ আমি অন্তত দেব 
না। পাগলামি করতে ভয় পেলে মানুষের ইতিহাসের অনেক কাজই করা হতো না। তবে এ 

কথা গোড়া থেকে জেনে রাখাই ভালো যে পাগলামির পরিণাম লাভজনক না হওয়ারই সম্ভাবনা 
বেশি। 
কাগজ সম্বন্ধে একটা কথা আমায় জানাও দেখি। ক ফর্মার কি মাপের কাগজ বার 
করতে চাও এবং তোমার পুঁজি কত? 
পত্রিকার লেখা স্থানীয় লেখকদের কাছে নিলে শুধু চলবে না। নাম করা লেখকদের দু- 
একটা চাই কিন্তু তার মূল্য বেশীই দিতে হবে। 
অন্ততঃ এক বছর কাগজ চালাবার মত রসদ না নিয়ে নামা উচিত হবে না। 
এই সব কথাগুলি মনে রেখে কাগজ বার করতে চাও বার করতে পার। আমার 
শুভেচ্ছাই রইল। 
কাগজের নাম, জলধি, জলাঙ্গী কিম্বা জলার্ক নাম দিলে কেমন হয়? জলপাইগুড়ি 
থেকে বার হচ্ছে বলে একটু জলের সম্পর্ক রাখতে চাচ্ছি। 
যা মনে হয় জানিও। ভালোবাসা জেনো। ইতি 
শুভার্থী 
প্রেমেন্দ্র মিত্র 
১৫. ১. ৫১ 


পত্র : দুই 
প্রিয়বরেষু, 
তোমার এবারের চিঠি পেয়ে সত্যিই বড় চিন্তিত হ'লাম। সামান্য স্যারিডন খেয়ে এ 
রকম হওয়া ত উচিত নয়।১ ওখানকার কোন বড় ডাক্তারকে আশা করি ইতিমধ্যে হার্ট দেখিয়েছ। 
যদি না দেখিয়ে থাক অবিলম্বে দেখাবে। এটা অবহেলার বস্তু নয়। স্বাস্থ্য যদি ভালো না থাকে 
তা হলে পৃথিবীতে বড় কাজ সব করবে কি করে! এ কথা অবশ্য সত্য যে শুধু স্বাস্থ্য থাকলেই 
পৃথিবীতে বড় কাজ করা যায় না। অটুট জান্তব স্বাস্থ্য অনেক সময় মন ও বুদ্ধিকে পরিণত হবার 
সুযোগই দেয় না একথাও একেবারে মিথ্যে নয়। অনেক সময়ে দেখা যায় ছোট-খাট অসুখ, 
একটু রুগ্ন শরীর মনকে অস্তমুখী করতে সাহায্য করে। তবে স্বাস্থ্য একেবারে ভেঙে গেলে সাধ 
যা থাকে সাধ্যে তা কুলোয় না। তাই স্বাস্থ্য সম্বন্ধে একটু মনোযোগ দিতে হবে। 
আমি খুব ব্যস্ত সন্দেহ নেই। একটু ক্লান্তও হয়েছি। তবে লেখা হয়ে গেলে পাঠাবার 
ঠিকানা ভুল করবার মত অন্যমনস্ক নই, জানবে। 
লেখা অবশ্য এখনো শুরু করিনি। আশা করছি কয়েকদিনের মধ্যে গুরুতর কোন বাধা 
না উপস্থিত হ'লে পারব। 
তোমার শরীর কেমন থাকে জানিও। আমার সেহাশীর্বাদ জেনো! তোমার মাকে নমস্কার 
দিও। ইতি__ 
শুভার্থা 
প্রেমেন্দ্র মিত্র 
৯, ৬. ৫১ 


পত্রশুচ্ছ / ১২৩ 


কলিকাতা 
| ২৫.৬.৫২ 
প্রিয়বরেষু 

তোমার শেষ চিঠিতে যা লিখেছ তাতে বুঝলাম, তোমার দাদা বুদ্ধিমান ব্যক্তি ।১ পৃথিবীতে 
বুদ্ধিমান একদম নেই এমন কথা ত সত্য নয়, সুতরাং গোড়া থেকে অনেকটা অনুমান করে নিতে 
দু-চারজন পারবেনই। তাতে এই প্রমাণই হয় যে তাদের বুদ্ধি আছে, গল্পের দোষ প্রমাণ হয় 
না। গোয়েন্দা গল্পে বুদ্ধির মারপ্যাচ একটা প্রধান জিনিষ। সব সময়েই যে লেখক জিতবেন, 
এমন কথা ত নেই। ভালো প্রতিদ্বন্থীর কাছে হেরেও সুখ। যাই হোক মোটামুটি তোমাদের 
সকলের ভালো লেগেছে জেনে খুশি হ'লাম। 

তোমার কবিতা মাথায় আসছে না যে! কাগজ পড়লাম কিন্তু এ যে ঘুড়ি হয়ে উড়ে 
যেতে চায়। 

চেষ্টায় রইলাম। ভালবাসা জেনো। ইতি_ 





শুভার্থা 
প্রেমেন্দ্র মিত্র 


প্রেমেন্দ্র মিত্র ৫৭, হরিশ চ্যাটার্জি স্ট্রীট 
কলিকাতা-২৬ 
১৫.১০.৫২ 
| সুরজিৎ, তোমার ১৪ই তারিখের চিঠি পেলাম। তার আগের যে চিঠিতে তুমি জলপাইগুড়ি 
যাওয়ার কথা লিখেছ, তা পাই নি। কিম্বা এমনও হতে পারে যে সে চিঠি ঠিকমত এলেও কারুর 
চোখে পড়েনি। কারণ মাঝে আমার অত্যন্ত বড় রকমের একটা ফাড়া গেছে, এখনো কেটেছে 
বলতে পারি নে। বিজয়ার দিন হঠাৎ আমার একটা 971043 019678007 হয়েছে। পঞ্চানন 
চাটুজ্যেই কেটেছেন+ এবং বেশ আধ ঘণ্টা ব্যাপী কাটাকুটি। এখনো আমি সুস্থ হইনি। তোমাকে 
নিয়ে আর দুজনকে মাত্র চিঠি লিখেছি এ পর্যন্ত। ডান পিঠের দিকেই 0Perati০৷ তাই ভান 
হাত্টা চালান একটু কষ্টকর। 
তুমি আমার ছড়ার চিঠিতে খণশোধ কথাটা শুনে দুঃখিত হয়েছ কেন? এর সহজ 
মানেটা বুঝতে পারলে নী; তুমি আমায় এত চিঠি লেখ অথচ আমি সময়াভাবে ও স্বাভাবিক 
আলীস্যে তার একটারও জবাব দিতে পারি না! প্রীতির খণ তাই জমে যায়, সেই খণ শোধ 
কররার কথা লিখেছিলাম। জলপাইগুড়ি যাওয়ার ব্যাপারটা বুঝলাম না। একটু খুলে লিখো। 
এখন ত আমি অসুস্থ। পরে কখন যাওয়ার কথা ওঁরা ভাবছেন, কি উপলক্ষ্যে এবং কতদিনের 


জন্যে? 
| 





১২৪ / সাহিত্য-পরিষৎ পত্রিকা : ১১১ বর্ষ, ৩-৪ সংখ্যা 


আশা করি ভাল আছ। কাগজ পেয়েছি।* ছাপা আরও ভালো হওয়া দরকার। আমার 
শুভেচ্ছা জেনো। ইতি-- 

শুভার্থী 

প্রেমেন্দ্ 


২৩.১০.৫৩ 
প্রিয়বরেষু, 
সুরজিৎ, আমার *বিজয়ার স্নেহাশীর্বাদ নিও। তোমার বৌদিও তার স্সেহাশীর্বাদ আমার 
মারফৎ পাঠাচ্ছেন। তোমার অনেকগুলি চিঠি ইতিমধ্যে পেয়েছি। তুমি লেখার আনন্দে লেখো 
এই আমার সৌভাগ্য নইলে এতদিনে আমার সম্বন্ধে হতাশ হয়ে বোধহয় চিঠি লেখা ছেড়ে 
দিতে।» তোমার মত দু'চারজন অনুরক্ত পাঠকদের জন্যেই মাঝে মাঝে যথোচিত লিখতে না 
পারার জন্যে অনুশোচনা হয়। সঙ্কল্প করি যে এবার থেকে আর একটু বেশি লিখব। কিন্তু বিশ্বাস 
করো এখন আর শুধু আলস্য নয়, এমন সব ঝামেলা যে লেখার সময় করে উঠতে সত্যি পারছি 
না। 
চিঠি দিও । ইতি-- 
শুভার্থী 
প্রেমেন্দ্র মিত্র 


[19 Feb. 54], 
প্রিয়বরেষু, 
সুরজিৎ, তোমার চিঠি পেলাম এবং এবার উত্তরও যথাসাধ্য তাড়াতাড়ি দিচ্ছি। 
“ময়লা কাগজ” তোমার ভালো লেগেছে জেনে আমি খুশি। সত্যি কথা বলতে কি না 
লাগলেই আমি অবাক হতাম। তবে “ময়লা কাগজ” এর মত ছবি তোলা মানে স্বেচ্ছায় ছবির 
জগৎ থেকে নির্বাসন নেওয়া । আমাদের এ ছবিতে বেশ কিছু আর্থিক লোকসান মেনে নিতে 
হবে। যারা ছবির ব্যবসা বাঁচিয়ে রাখে তারা এ ছবি নিয়ে মাতামাতি করবে না তা তুমিও বোধহয় 
দেখেই বুঝেছ। ছক্‌ বাঁধা গল্পে ওই পাঁচশ টাকায় টুনি’র বিয়ে দেওয়ালে আমার গল্পের মার 
ছিল না। কিন্তু একটিবারের জন্যে তা আর করলাম না। জ্যোতিষের বচন অনুসারে ফলম্‌ 
অর্থনাশম্‌। 
টুনির পোষাক সম্বন্ধে তুমি যা লিখেছ তার একটু প্রতিবাদ করছি। পোষাক তার 
উপযুক্তই ছিল। ছেঁড়া সেলাই করা তালি যদি তোমার চোখে না পড়ে থাকে তাহলে ফটোগ্রাফি 


পত্রপ্তচ্ছ /১২৫ 


বা 2/01০০107 এর দোষ। তা ছাড়া সাহিত্যের মত ছবির কয়েকটা Connenti০n থাকে। ছেঁড়া 
শাড়ীরও একটা সীমা! 

' পরীক্ষা ত দিলে না। কিন্তু পরে দেবে কি? আমার নিজের অভিজ্ঞতা থেকে বলছি, 

জীবনে পরীক্ষায় [91901211০এরও একটা প্রয়োজন আছে। পরের জীবনে সেটা কাজে লাগে। 
জলার্ক পেয়েছি। 


কবে আসছ? 
শুভেচ্ছা জেনো। ইতি 
শুভার্থা 
প্রেমেন্দ্র মিত্র 
পত্র : সাত 
৩০.৬.৫৪ 
স্নেহাস্পদেষু, 


তোমার সব চিঠির উত্তর দিতে গেলে একটা আলাদা ডাক বিভাগ আমার বাড়িতেই 

খুলতে হয়। সেটা অসাধ্য বলে তোমার সঙ্গে পাল্লা রাখবার চেষ্টাই করি না। তবে তোমার চিঠি 
পেতে খুবই ভালো লাগে। বিশেষ করে ভালো লাগল তোমার ২৬শে তারিখের চিঠি 
তোমার পরীক্ষা পাসের খবর” পেয়ে। ডিগ্রি পাওয়াটাই জীবনে সব নয়, কিন্তু এটা তুচ্ছও নয়। 
পাস করতে তুমি যে পারবে না এইটে বোঝাতে তুমি যে মহাভারতের মত চিঠি লিখেছিলে 
তা পড়েই আমার আশা হয়েছিল পরীক্ষার সমুদ্রটা তোমার কাছে দুস্তর হবে না। আমার আশা 
পূর্ণ হয়েছে বলে অত্যন্ত আনন্দিত হয়েছি। এ পরীক্ষায় যেমন, জীবনের আরো বড়ো রাস্তায় 
তুমি তেমনি এগিয়ে চলো, এই আমাদের আন্তরিক শুভেচ্ছা রইলো। ইতি_ 
ও শুভার্থা 
প্রেমেন্দ্র মিত্র 


প্রিয়বরেষু, 

কলকাতায় ছিলাম না। আজ এসেই তোমার অসুখের খবর পেলাম। সত্যি অত্যন্ত 
বিচলিত হয়েছি। অবশ্য অসুখ তোমার ভাবনা করবার মত কিছু নয় বলেই আমি মনে করি। 
আমাদের শুভেচ্ছার দাম যদি থাকে, শীগ্গিরই সেরে যবে। তবে শরীরটারও যে যত্ন দরকার 
এইটুকু তুমি বুঝলেই খুশি হ'ব। 

তোমার বৌদি তোমায় ইতিপূর্বেই চিঠি দিয়েছেন। আমার এ চিঠি পাবা মাত্র কেমন 
আছ ও চিকিৎসার জন্যে কি ব্যবস্থা হচ্ছে জানিও। 

_. সুধীন দত্তর আবৃত্তি তোমার ভালো লেগেছে জেনে খুশি হলাম। আমি কলকাতার 

বাইরে গেছলাম বলে সেদিন যোগ দিতে পারিনি।» 


১২৬ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


অনেকদিন বাদে কাশী গেছলাম। জায়গাটার চেয়ে ওখানকার কয়েকটি মানুষের সঙ্গে 
পরিচিত হয়ে বড় আনন্দ পেয়ে এসেছি। 
তোমার চিঠির অপেক্ষায় রইলাম। আমার শুভেচ্ছা জেনো। ইতি 
শুভার্থী 


প্রেমেন্দ্র মিত্র 


১১,২৫৫ 
স্নেহাস্পদেষু, 
সুরজিৎ, তুমি যে নিরাশ হও না কিছুতেই এইটুকুই আমার ভরসা। নইলে আমার 
সম্বন্ধে অনেকেই হতাশ হয়ে হাল ছেড়ে দিয়েছে। বিশেষ চিঠি লেখার ব্যাপারে আমার কি যে 
একটা স্বাভাবিক বিমুখতা আছে যা কিছুতেই কাটিয়ে উঠতে পারি না। এবারে তোমার চিঠির 
জবাব না দেওয়ার কিন্তু সত্যিকার কারণ আছে। বোম্বে থেকে ফেরার পর আজ পর্যন্ত নিঃশ্বাস 
ফেলবার অবসর পাচ্ছি না। কাল ছবি 7০91985০ হবে।১ গতকাল সকাল পর্যন্ত Censor 
Certificate এসে পৌঁছোয় নি। বুঝতেই পারছ, Final Editing, Printing ও এই 
097507-এর ঝামেলায় কিভাবে দিন কেটেছে। 
বৃষ্টি এল’ সম্বন্ধে একটি কাগজের উদ্ধৃতি দেখে তুমি যা লিখেছিলে, বৃষ্টি এল’ বইটি 
পড়লেই তুমি তার জবাব পাবে। যদি সমস্ত বইটিতে আমার বক্তব্য পরিষ্কার না করতে পেরে 
থাকি তা হলে চিঠিতে তা আর পারবার আশা নেই দুনিয়ায় গোলে হরিবোল যারা দিয়ে যায় 
তাদের দুর্ভাবনার কিছু থাকে না। কিন্তু যখন যেমন হাওয়া তাই বুঝে হাল ঘোরানো কারুর 
কারুর ধাতে নেই। তাদের চিরদিনই এক ঘরে হয়ে থাকতে হবে। 
তুমি কেমন আছ বিস্তারিতভাবে লিখো। আমি বোধহয় দু-একদিনের মধ্যেই বোস্বে 
যাচ্ছি সেখানে যদি চিঠি দিতে হয় তোমার বৌদির কাছে চিঠি লিখে ঠিকানা জেনে নিও। 
আমার প্রীতি ও শুভেচ্ছা জেনো। ইতি_ 
| শুভার্থী 
প্রেমেন্দ্র মিত্র 


২১.৩.৫৫ 
প্রিয়বরেষু, 

তোমার দু'খানা চিঠিই পেয়েছি। তুমি বড় চিঠি লিখতে বলেছ। কিন্তু বড় চিঠি লেখবার 
মত মনের অবস্থাই নয়। আমি ঘর-কুণো নই। কিন্তু কিছুদিন ধরে এত বেশি ধকল গেছে শরীর 
ও মনের ওপর যে কিছুদিন নিশ্চিন্ত একটু বিশ্রামের বড় বেশি প্রয়োজন ছিল। সে বিশ্রাম 
বিদেশে এসে হয় না। 


পত্রগুচ্ছ /১২৭ 


তুমি ভাকিনীর চর” সম্বন্ধে যা লিখেছ তার আলোচনা আজ আর করব না। পরে একদিন 
ভালো মেজাজে করা যাবে। শুধু একটা কথা তোমার কাছে জানতে চাই। তোমাদের ওখানে 
সবশুদ্ধ কেমন চলল ছবিটা? এটা পরের চিঠিতে জানিও। 

তোমার শরীর ভালো হয়েছে শুনে আনন্দিত হ'লাম। শুধু একটা অনুরোধ এখন কোন 
রকম অত্যাচার কোরো না। প্রাণে স্ফুর্তি আছে-_এটা সবচেয়ে বড় কথা। কোন অসুখই কিছু 
করতে পারবে না। 

তোমাদের ওখানে বর্ষণ আরম্ত হয়ে গেছে দেখছি। বোম্বাই-এ এখনো শুরু হয়নি। তবে 
এখানে শুরু হওয়া মানে ভয়ঙ্কর ব্যাপার। তোমাদের জলপাইগুড়ির সমান না বেশি ঠিক জানি 
না। তবে আর বছরে AI! 0075 7৩০01 ১২৮ ইঞ্চি বৃষ্টি হয়েছিল। 

সেই সময়টা বোম্বে একেবারে বাজে। এমন কিছু স্বর্গ বলে আমার অন্ততঃ মনে হলো 


না। 
এইখানেই চিঠি শেষ করলাম। আমার স্নেহাশীর্বাদ জেনো। ইতি-_ 
শুভার্থী 
প্রেমেন্দ্র মিত্র 
পত্র : এগারো 

প্রেমেন্দ্র মিত্র ৫৭, হরিশ চ্যাটার্জি স্ট্রীট 

কলিকাতা-২৬ 

১৩.১০.৫৫ 


স্নেহাস্পদেষু, 
' তোমার চিঠি পেলে যেমন আনন্দ তেমনি দুঃখ হয়। আনন্দ তোমার চিঠি পেয়ে। 
আমার দিক দিয়ে ক্রুটির অস্ত নেই, তবু তুমি তা অনিচ্ছাকৃত জেনে গায়ে মাখ না। তোমার এই 
আন্তরিক শরদ্ধা্গীতিতে সত্যিই আমি অভিভূত। তোমার চিঠি পড়তেও আমার অত্যন্ত ভালে 
লাগে। তুমি নিজে জান কি না জানি না যে চিঠি লেখায় তোমার একটা অনায়াস নৈপুণ্য আছে 
যা বেশ বিরল। নিজে জবাব দিতে পারি না বটে সব সময়ে তবু তোমার চিঠি পাওয়া এখন 
অভ্যাসে দাঁড়িয়ে গেছে। কিছুদিন না পেলেই খারাপ লাগে। 
তোমার চিঠি পেলে দুঃখ হয় তোমার প্রত্যাশার যোগ্য হ'তে পারি না বলে। তোমার 
মত দু-একটি অনুরাগী দরদী পাঠক পাওয়া যে কোন লেখকের পক্ষে বিশেষ ভাগ্যের কথা। 
পাঠক সম্প্রদায় ত নিরাকার শুন্যময় একটা সত্তা, দু-একটি সত্যকার সচেতন রসিক পাঠকই 
লেখকদের উৎসাহের একটি উৎস। কিন্তু তুমি যতখানি আশা করছ তা পূর্ণ হবে কি? দুঃখ সেই 
জন্যেই। 
লিখেছি এবার কিছু। অন্যদের তুলনায় এমন কিছু নয়, কিন্ত আমার পক্ষে যথেষ্ট। দুটো 
বড়দের গল্প, একটা ছোটদের। একটা প্রবন্ধ-__প্রবন্ধই বলব, কারণ “রম্য রচনা” কথাটা আমার 
ভালো লাগে না, অথচ গানের আগে যেমন আলাপ, কলমের তেমনি হাল্কা অবাধ মধুর 


১২৮ / সাহিত্য-পরিষৎ-পত্রিকা : ১১১ বর্ষ. ৩-৪ সংখ্যা 


বান্বিস্তারের নাম কি দেওয়া যায় ভেবে পাই না। এ ছাড়া দুটো ছড়া এবং গুটি আক্টেক কবিতা। 
যথেষ্ট বই কি। 
কেমন হয়েছে, তার বিচার তোমাদের ওপর, তবে আমার একটু কঞ্জির বাত ছাড়ানো 
দরকার ছিল। লেখার চেয়ে লিখতে বসাটাই আমার বিভীষিকা হয়ে দাঁড়িয়েছিল। সেইটে 
কাটাবার চেষ্টা করেছি। 
তোমার অন্যান্য খবর কি? এখন ত জলপাইগুড়িতেই থাকবে। মাঝে মাঝে নানা 
কাগজে যে সুরজিৎ দাশগুপ্তের কবিতা চোখে পড়ে, সে কি তুমি? 
তুমি আগের একটা চিঠিতে 40০০৫ bye Mr. 011)5, এর অনুবাদ* নিয়ে একটা প্রশ্ন 
তুলেছিলে। তার উত্তর দিয়েছি কি না মনে পড়ছে না। এখানে আবার দিই। 
মূল লেখায় কথাটা ছিল, German measles | measles-হাম, পানিবসন্ত নয়। পানিবসন্ত 
হ’ল Chicken pox 
আমার আন্তরিক প্রীতি ও শুভেচ্ছা জেনো। তোমার মাকে আমার প্রণাম দিও। 
ইতি-_ 
শুভার্থা 
প্রেমেন্দ্র মিত্র 


পত্র : বারো 
১৬.১১.৫৫ 
সেহাস্পদেষু, 
সুরজিৎ, তোমার চিঠি পেয়ে অত্যন্ত লজ্জিত বোধ করছি। লজ্জাটা আমার নিজের 
একটা অপরাধের জন্যে। অন্নদাশক্করের উপন্যাসটির সামান্য একটু পড়েই অনেকের মুখের কথা 
শুনে আমি বিচার সেরে বসেছিলাম।১ সেটা অতান্ত অন্যায় হয়েছে স্বীকার করছি। আমি 
উপন্যাসটি এবার ভালো করে সব পড়ব! তারপর তোমার সঙ্গে আলোচনা করা যাবে। 
আমার শ্রীতি ও শুভেচ্ছা জেনো। ইতি__ 
ওভার্থী 
প্রেমেন্দ্র মিত্র 


পত্র : তেরো 


প্রেমেন্দ্র মিত্র ৫৭, হরিশ চ্যাটার্জি স্ট্রীট 
কলিকাতা-২৬ 
[19.10.58]১ 
স্মেহাস্পদেষু 
সুরজিৎ, তোমার চিঠি পেয়ে খুশি যেমন হলাম তেমনি একটু দুঃখিতও। দুঃখিত আমার 
সম্বন্ধে তোমার সামান্য একটু ভুল ধারণা হয়তো আছে মনে করে। তুমি সভা সমিতির সন্বর্ধনার 
কথা লিখেছ। তোমার চিঠি পড়ে ভুল বুঝেছি কিনা জানি না, কিন্তু মনে হয়ছে যে সভা সমিতির 


পরত্রগুচ্ছ /১২৯ 


সম্মানের প্রতি আমার কিছু দুর্বলতা আছে বলে তোমার ধারণা। এই ধারণাটুকু তোমার ভুল শুধু 
এইটুকু বিশ্বাস করতে বলি। সভা সমিতির সম্মানে লোভ থাকাটা আমি অন্যায় মনে করি না, 
যাঁদের আছে তারা সবাই নিচু স্তরের মানুষও নয়, তবে নিজে আমি একটু অন্যভাবে গড়া। 
পুরস্কার যা পেয়েছি তার মূল্য আমার কাছে কয়েকটি দিক দিয়ে যথেষ্ট কিন্তু শুধু সেই পুরস্কার 
পাওয়ার দরুণই যে জন-সন্বর্ধনা মাঝে মাঝে নিতে হয়েছে তাতে অত্যন্ত অস্বস্তিই অনুভব 
করেছি। সম্বর্ধনার হুজুক এক সময়টায় এমন হয়েছিল যে রাজী হলে প্রতিদিন কমপক্ষে দুটো 
করে নিতে হ'ত। অত্যন্ত প্রিয় ও বন্ধুজনকে কষ্ট দিতে যেখানে পারিনি সেই রকম কয়েকটি 
জায়গায় ছাড়া কোথাও সম্বর্ধনা সভায় যেতে আমি রাজি হইনি। সে রকম জায়গায় শুধু নিজের 
ব্যক্তিগত রুচি ও প্রবৃত্তিকেই বড় করে বন্ধুত্ব ও প্রিয়জনকে নিরাশ করা আমার কাছে এক 
রকমের অহঙ্কার মনে হয়েছে। আমার নিজস্ব রুচি ও মতামত নিশ্চয়ই আছে কিন্ত তাতে অটল 
থাকবার বাহাদুরী আমি দাবি করি না। করতেও চাই না। দুর্বলতা আমার অনেক তবে তার মধ্যে 
সস্তা খ্যাতির লোভ তেমন বোধ হয় নেই। 

“অল্প কয়েকজন পাঠক পাঠিকার চিত্তে পাকা আসনের মতো ব্যাপক স্বীকৃতিও হয়ত 
আপনার কাম্য”__তুমি লিখেছ। ব্যাপক স্বীকৃতিটা পাওয়া না পাওয়া ভাগ্যের কথা। কিন্তু 
ব্যাপক স্বীকৃতি পেলেই কেউ যেমন খেলো হয়ে যায় না, আবার জনকয়েকের গোষ্ঠী গড়ে 
সাধারণের সম্মানকে অবজ্ঞা করলেই কেউ আপনা থেকে বড় হয়ে যায় না। ব্যাপক স্বীকৃতি 
অনেক অনেক বাজে জিনিষ পায় সত্যিঃকিস্ত ভালো জিনিষও যদি কখনো পায় তাতে আপত্তি 
করবার কিছু আছে কি? সত্যিকারের লেখক লেখবার সময় বোধহয় শুধু নিজের মনের একজন 
রসিক অথচ নির্মম সমালোচকের জন্যেই লেখেন। তবে প্রচ্ছন্নভাবে এ বাসনা নিশ্চয়ই থাকে 
যে তার লেখা যথাযোগ্য মূল্য পাক। মূল্য না পেলেও তিনি যেমন হতাশ হ'ন না, তেমনি 
পেলেও অখুশি হবেন কেন! 

তোমার চিঠির জন্যে তুমি কুষ্ঠিত হয়েছ কেন? অপ্রীতিকর ত কিছুই তার মধ্যে নেই। 
শুধু তোমার একটা ধারণা হয়ত ভুল এইটুকু জানাতে এত কথা লিখলাম! তাতে যে দুঃখটুকু 
পেয়েছি সেটা শ্রীতিরই দুঃখ। যাদের আপনার মনে করি তাদের মনে ভুল ধারণা থাকলে খারাপ 
লাগে। নইলে বাইরের কত জায়গায় কত রকম ধারণাই ত আছে। তা নিয়ে মাথাও ঘামাই না। 

আশা করি ভালো আছ। আমার আস্তরিক গ্রীতি ও শুভেচ্ছা জেনো। ইতি 

শুভার্থা 
প্রেমেন্্র মিত্র 


৫৭ হরিশ চ্যাটার্জি স্ট্রীট 
কলকাতা-২৬ 
৬. 8. ৬৪ 

স্নেহাস্পদেষু 
সুরজিৎ, তোমার চিঠি পেয়ে ও তারপর তোমার সমালে"না পড়ে সত্যি খুশি হয়েছি। 
আমার বইটা” তোমার যে ভালো লেগেছে তাতে আনন্দ যা পেয়েছি, তা আরো গভীর হয়েছে 

তোমার সমালোচনা মামুলী ছ্ঁচে ঢালা নয় বলে। আমাদের দেশে সত্যিকারের ভালো লেখা যদি 
বা দু'একটা চোখে পড়ে, ভালো সমালোচনা একান্ত বিরল। অথচ সাহিত্যের তালি কোথাও এক 
হাতে বাজে না। যেমন সৃষ্টিশীল লেখক চাই-_-তেমনি রসিক মৌলিক সমালোচক। গত তিন 
দশকের সাহিত্য নিয়ে তেমন ব্যাপক গভীর আলোচনা হয়েছে কি? 
এখন ত বাড়ির কাছে এসেছ। একদিন সময় করে এসো। ফোন করে এলে খুবই ভালো 
হয়। ফোন নম্বর -_ ৪৭১৩১২ 
সপরিবারে আমাদের প্রীতি ও স্নেহ জেনো। ইতি__ 
শুভাৰ্থী 
প্রেমেন্দ্র মিত্র 


2৭ রি সি 
পরখ, 
পা 

পত্র : পনেরো 
ভূপাল 
৯.১০.৬৫ 
সেহাস্পদেষু 

সুরজিৎ, সপিরিবারে আমাদের বিজয়ার স্েহাশীর্বাদ জেনো। 
তোমার একটা চিঠি কলকাতা থাকতেই পেয়ে অত্যন্ত খুশি ও উৎসাহিত হয়েছিলাম। 
‘এলো অচেনা” বইটি যে তোমার পড়তে ভালো লেগেছে এটা আমার কাছে খুব দামী সুখবর ৷ 
অন্য অনেক কিছুর গোৌড়ামির মত সাহিত্যের গৌঁড়ামিও বেশীর ভাগ ক্ষেত্রে মনের অসুস্থ 
সঙ্ধীর্ণতার লক্ষণ। এই অসুস্থ সঙ্থীর্ণতা উন্নাসিকতা হিসেবে আস্ফালিত হয়। সহজ সুস্থ স্বাভাবিক 


পত্রগুচ্ছ /১৩১ 


উপভোগের ক্ষমতা যাদের কম, নিজের মুখে চেখে রস যাচাই করবার বিচক্ষণতা বা সাহস 
যাদের নেই, তারা কি ধর্মে কি শিল্পসাহিত্যে পুথিপড়া বিদ্যের ছুঁতমার্গ অনুসারে জাত বাঁচাতে 
ব্যাকুল। সে ধরনের সাহিত্যিক পাঠক ‘এলো অচেনা” ধরনের বই এর সরসতা বুঝলেও স্বীকার 
করতে ভয় পাবে। আনন্দ ও আশার কথা এই যে তোমার মত পাঠক বাংলাদেশে এখনো আছে, 
উপভোগের সুস্থ স্বাভাবিক ক্ষমতা যারা বিদেশী সমালোচকের বুক্নির কাছে বন্ধক রাখেনি। 
আমি যে ও ধরনের বইও লিখি তাতে রসবোধের কৃত্রিম ধারণায় আমার যে শ্রদ্ধা নেই 

তা অন্ততঃ বোঝা যাবে। আমার মনের গড়নটা সে হিসাবে বরাবরই বেয়াড়া। কোনো শাস্ত্ুই 
অন্ধভাবে মেনে চলা আমার ধাতে নেই। এলিয়ট পাউন্ড কি বোদলেয়র র্যাবো পড়ি বলে 
অনেক দোষক্রটি সত্বেও কিপলিং এর ব্রাত্য বলিষ্ঠতা উপভোগ করতে আমার বাধে নি। এমন 
অনেক নাক উঁচু সাহিত্যিক আছেন ডিটেকটিভ নভেল পড়েন স্বীকার করতেও যাঁরা লজ্জা 
পাবেন। আমি শুধু নির্বিচারে গোয়েন্দা জাতীয় কাহিনী যে পড়ি তা নয়, লিখতেও আনন্দ পাই। 
আমার ত মনে হয় তোমার সঙ্গে এদিক দিয়ে আমার মনের গড়নের খুব মিল আছে। “এলো 
অচেনা? ফিল্মে তোলবার মতই গল্প সন্দেহ নেই। তোমায় এখন জানাই ওটার ফিল্মও হয়েছে। 
তবে পরিচালনার ক্রুটিতে যতটা উপভোগ্য হওয়া উচিৎ ছিল তা হয়নি। তবুও খুব চলেছিল। 
‘অমলতাস’ তুমি এবার পড়ে ফেলো।২ তোমার কেমন লাগে শুনতে ব্যাকুল রইলাম। 

এটা কিন্তু মোটেই ফিল্মের কাহিনী হিসেবে যে লেখা নয় তা পড়লেই আশা করি বুঝবে। 
ফিল্মের জন্যে এ কাহিনী যদি কেউ নির্বাচন করে তাহলে আমি অন্ততঃ তার রুচি ও বিচক্ষণতা 
উঁচু দরের বলেই মনে করব। বোম্বাইওয়ালরা ত নয়ই, বাংলার সাধারণ পরিচালক প্রযোজকরাও 
এ গল্প বাছাই করবে না। আমি নিজে এ উপন্যাসটি লিখে আনন্দ পেয়েছি। এখন যা লেখা হচ্ছে 
তা থেকে সম্পূর্ণ ভিন্ন স্বাদের লেখা বলে দু'চারজন সমজদারের মতও জেনেছি। তুমি সবটা 
পড়ে ফেলো। সাহিত্যিক সমাজের ওদাসীন্যের জন্যে দুঃখ পেয়েছ। কিন্তু এখন কজন সেরকম 
বড় সাহিত্যিক আছেন যাঁরা অন্যের লেখা সাগ্রহে পড়েন বা পড়ে ভালোলাগা মন্দলাগা প্রকাশ্যে 
স্বীকার করেন! আমাদের সাহিত্যিক আবহাওয়া এই দিক দিয়েই শোচনীয়। সাহিত্য সম্বন্ধে সেই 
নির্মল উৎসাহটারই অভাব। আমি মাস খানেক এখানে থাকব। ফিরব নভেম্বরের প্রথম হপ্তায়। 
তার আগে চিঠি দিলে খুশি হব। ইতি 
মাছি শুভার্থী 

প্রেমেন্দ্র মিত্র 
পু তোমার বৌদি তোমার চিঠি পেয়ে অত্যন্ত খুশি হয়েছে। পড়ে তোমায় চিঠি দেবে। 
প্রে- 


পত্র : ষোলো 
কলিকাতা 
২১.১১.৬৫ 
তায, 
সুরজিৎ, তোমার পুত্রলাভের সংবাদে আমরা দু'জনেই অত্যন্ত আনন্দিত।১ শুভরূপ 
নামটি বেশ দিয়েছ! তার অশেষ কল্যাণ কামনা করছি। 

তোমার চিঠি আমি ভূপালে থাকতেই পেয়েছিলাম। ভূপাল থেকে ক'দিনের জন্য 
উজ্জয়িনী গেছলাম। তারপর ফিরে আসার তোড়-জোড়ে তোমায় তখন আর উত্তর দেওয়া 
হয়নি। ফিরে আসবার পর নানা হ্যাঙ্গামের সঙ্গে শারীরিক অসুস্থতার দরুণ লিখব লিখব করেও 
চিঠি লেখাটা আর হয়ে ওঠেনি। তোমার এ চিঠি পেয়েই উত্তর দিতে বসেছি। 
তোমার আগের চিঠিতে “অমলতাস' সম্বন্ধে যা লিখেছ পড়েছি। তোমার আলোচনার 
মধ্যে সব চেয়ে আমার যা ভালো লাগে তা তোমার অকপট আন্তরিকতা । তোমার সঙ্গে মতে 
হয়ত সব সময়ে মেলে না কিন্তু তোমার সাহিত্যবিচারে যে স্বাধীন চিন্তা ও সততা থাকে তার 
মর্যাদা না দিয়ে উপায় নেই। তোমার আলোচনা তাই আমার কাছে বিশেষ মূল্যবান। 
“অমলতাস” সম্বন্ধে তোমার মতামত নিয়ে কিছু বলব না। সম্ভাব্যতা নিয়ে তুমি যা 
লিখেছ সে সম্বন্ধে কয়েকটা কথা শুধু লিখছি। রেলওয়ে কলোনীর কথায় তুমি লিখেছ যে 
“অমলতাসে' যে ধরনের কলোনীর কথা লিখেছি তা তুমি দেখোনি। আমি শুধু সে ধরনের 
কলোনী যে দেখেছি তা নয়, সেখানে থেকেছি। 'অমলতাস'এর প্রায় বারো আনা এই রকম 
একটি রেলওয়ে কলোনীতে বসেই লেখা। তুমি বাংলাদেশের রেলওয়ে কলোনী দেখেছ, 
“অমলতাস' এর কলোনী যে বাংলা বাইরের তা লেখাতেই আশা করি বোঝা যায়। গোরখপুরে 
এমনি একটি বিরাট রেলওয়ে কলোনী আছে। সেটি একটি ছোটখাট শহর। তার বাইরে আসল 
শহরে কলেজস্কুল কোর্টকাছারী সবই আছে। বাদল যেখানে অধিরাজের সঙ্গে পরিচিত হয় সে 
শহরটা কাশীর আদল থেকে নিয়েছি। সেখানে শহরের এক প্রান্তে 'লাহার তারা” নামে জায়গায় 
একটি বড় রেলওয়ে কলোনী আছে। সেখানেও আমি কিছুদিন ছিলাম। একদিকে প্রাচীন শহর 
আর একদিকে নতুন রেল কলোনী এই পরিবেশটি কাশীর ওপর ভিত্তি করেই সাজানো । 
দুলীদির লোকসংগীত নিয়ে অমন বিখ্যাত হওয়া নিয়েও তোমার মনে একটু প্রশ্ন জেগেছে। 
নির্মল চৌধুরীর নাম তুমি ত জানো । লোকসংগীতের গায়ক হিসেবে তিনি দেশ-বিদেশে গেছেন 
নিমন্ত্রণ পেয়ে। নির্মল চৌধুরী শুধু গায়ক না হয়ে যদি লোকসংগীতের গবেষক ও তাত্বিক হতেন 
তাহলে যা হতে পারত দেবলার মধ্যে আমি তাই কল্পনা করেছি। এটুকু অধিকার অষ্টা শিল্পীর 
নিশ্চয় আছে; সম্ভাব্যতাও তাতে ক্ষুণ্ন হয় না। 
তুমি আমার সমনুদ্বাদশ সম্বন্ধে লিখেছ। আমার প্রতিধ্বনি ফেরে ও অমলতাসও পড়লে। 
তুমি যদি একত্রে এই তিনটি বই নিয়ে আমার উপন্যাস সম্বন্ধে আলোচনা কখনো করো আমি 
সত্যি খুশি হব। আমি বিরাট উপন্যাস কখনো লিখিনি, লিখব বলেও মনে হয় না। কবি ও গল্প- 
লেখক হিসেবেই আমি যেটুকু পরিচিত। তোমার মত একজন আমার উপন্যাস নিয়ে আলোচনা 
করুক এ সাধ যে আমার আছে তা গোপন করব না। 
তোমার বৌদি ও আমার বিশেষ ইচ্ছে ছিল তুমি সপরিবারে একদিন আমাদের বাড়িতে 
এসো। মঞ্জু একটু সুস্থ হলেই একদিন এসো না। আগে থাকতে জানিয়ে এলে সেদিন দুপুরটা 
যাতে একসঙ্গে কাটাতে পারি তার ব্যবস্থা করব। দুপুরের খাওয়াটা অবশ্য এখানেই সারবে। 
আমার ফোন নম্বরটা মনে আছে কি? ৪৭-১৩১২, ফোন করে এলেই ভালো হয়। আমি সেদিন 
দুপুরের অন্য কাজ আর রাখব না। 
সপরিবারে আমাদের স্লেহাশীর্বাদ জানবে। 
শুভার্থী 
প্রেমেন্দ্র মিত্র 


পত্রগুচ্ছ /১৩৩ 


পত্র : সতেরো 
k I কলিকাতা 
: ১৪.১১.৬৬ 
সেহাস্পদেষু 
| সুরজ্িৎ, তোমার চিঠি পেয়ে অত্যন্ত খুশি হ'লাম। লেখাটা তোমার ভালো লেগেছে 
জেনে সত্যিকার উৎসাহ বোধ করছি।১ এ ধরনের উৎসাহ, খ্যাতি প্রতিপত্তির চুড়ায় যারা বসে 
আছে তাদেরও পাওয়া দরকার। রচনার সত্যিকার উৎস নইলে শুকিয়ে যায়। তবে মিথ্যে মন 
রাখা বাহবার মোহ কাটানো চাই আগে। টেনসায় পাঠানো তোমার ছবিগুলি পেয়েছি, পরে যে 
চিঠি লিখেছিলে সেটাও। পূজোর অনেক আগে কলকাতা ছেড়ে চলে গিয়েছিলাম। মাত্র ক'দিন 
হ'ল 'ফিরেছি। তাই ইচ্ছে থাকলেও আগে তোমার চিঠি দিতে পারতাম না। 

| তোমরা যখন দার্জিলিংবাসী-ই হ'লে, তখন ওখানে একবার কিছুদিন কাটাবার 
Programme নিশ্চয় করব। তবে আগামী বছরের আগে অসস্ভব। তোমরা ত December-এ 
আসছ। এলে দেখা করবেই। তোমারও নিশ্চয় অনেক কথা জমে আছে, আমারও । ওখানে ত 
একটা বড় লেখার কাজ ধরতে পারো।* ধরেছ কি? 
৷ সপরিবারে আমাদের স্লেহাশিস জানবে। চিঠি দিও উত্তর পাবে। ইতি 





শুভার্থী 
প্রেমেনদা 


প্র : আঠারো 

57, Harish Chatterjee Street, 

Calcutta-26, 

! 23.4.67. 
স্নেহাস্পদেষু 
| সুরজিৎ, এবার তোমায় একটু অবাক করে দেব ভেবেছিলাম। তোমার প্রথম চিঠি 
পেয়েই উত্তর দিতে একদিনও দেরি করব না এই ছিল সংকল্প। কিন্তু একদিন যখন এক সপ্তাহ 
হয়ে গেল এবং তারপর দেখতে দেখতে একমাস, তখন নিজের এত কালের গড়ে ওঠা চরিত্র 
শোধরাবার চেষ্টা বৃথা বলে ছেড়ে দিলাম। আমি যত চেষ্টাই করি আমার নিয়তিই আমাকে 
বদলাতে দেবে না। নানা ঝামেলার অজুহাত অবশ্য আছে, কিন্তু তা আজকাল আর দিতে ইচ্ছে 
করে না। ঝামেলা কার না থাকে। কিন্তু আমার মত কেউ সব কাজেই বছর কয়েক পেছিয়ে 
থাকার বিশেষত্ব কি দেখাতে পারে! আধখানা শেষ করা কাজ আমার যে কত আছে তার হিসেব 
আমি নিজেই অনেককাল হারিয়ে ফেলেছি। স্কুলকলেজের পরীক্ষার সময় পরীক্ষক সে ধরনের 
অসমাপ্ত কাজের জন্যে কিছু নম্বর হয়ত দিতেন কিন্তু জীবন বড় কঠোর বিচারক। অন্যায় 
আস্কারা তার কাছে পাওয়া যায় না। 
তোমার ছিতীয় চিঠিটি (এবার দার্জিলিং যাবার পর) পেয়েই এ চিঠি লিখছি, তোমাদের 
বিপদের কথা শুনে ও মঞ্জুর জন্যে বিশেষ করে ভাবিত হয়ে। মঞ্জুর কি অপারেশন না করালেই 

নয়?১ এ অপারেশনে আজকাল অবশ্য ভয় করবার কিছুই নেই। ডাক্তাররা আজকাল ব্যাপারটা 
সত্যিই সম্পূর্ণ নিরাপদ করে তুলেছে। তবে 011 9076 হোমিওপ্যাথিতে সম্পূর্ণ গলে যাবার 
কথাও অনেক শুনেছি। যদি অবশ্য কিছুদিন অপেক্ষা করবার মত সময় থাকে এবং তাতে মনের 
বিশ্বাস থাকে তবেই হোমিওপ্যাথিক করা উচিত। 

তোমার পরের চিঠিতে আরো সবিস্তারে কি ঠিক করেছ জানিও। তোমার বৌদি খুবই 
উদ্বিগ্ন তা ত বুঝতেই পারছ। তোমার মার হার্ট খারাপ লিখেছ। হার্টের কোনরকম ক্রুটি থাকলে 
পাহাড়ী অঞ্চল খুব উপকারী নয় বলেই ত জানি। 

আমি নিজে এখনো দাত তোলাতে পারিনি। আসল কথা সেই ডেটটা কাটিয়ে ওঠবার 
পর আর সেরকম যন্ত্রণা অনেককাল হয়নি বলেই এ বিষয়ে উদাসীন হয়ে আছি। লেখাটেখা 
বিশেষ এগোচ্ছে না। কলকাতায় থাকলে আমার দ্বারা লেখার কাজ কিছু হওয়া খুব শক্ত। আরো 
অনেকের কাছে আমার মত লোকজন নিশ্চয় আসে, ফোনও তাদের অবিরাম “থাকে। কিন্ত 
কোনরকমে ফাক পেলেই লেখার কারেন্ট সুইচ অন করে কলম ধরবার ক্ষমতা তাদের নিশ্চয় 
আছে। নইলে তারা এই কলকাতায় থেকে আমার চেয়েও বেশি সভা-সমিতি করে অত লেখে 
কি করে? আমি একবার মন বসলে বেশ তাড়াতাড়িই লিখতে পারি। কিন্তু মন বসানই আমার 
কাছে শক্ত। ছোটখাট সব বাধা-বিপত্তি আমার মনের সুর একেবারে কাটিয়ে দেয়। 

আজ রবিবার ২৩শে এপ্রিল। আমরা ২৬শে এপ্রিল বুধবার টেনসা যাচ্ছি বৌমা ও 
তুয়াকে নিয়ে। সেখানে মাসখানেক থাকবার ইচ্ছে। হয়ত সেখানে কিছু লিখতে পারব। Tens- 
র ঠিকানা তোমায় দিচ্ছি।২ পারো ত সেখানে একটি চিঠি দিও । খুব ভাল লাগবে। তোমার মাকে 
আমাদের প্রণাম দিও। তুমি ও মঞ্জু আমাদের স্লেহাশিস জেনো। বাবর-কে আদর দিও। 


ইতি 
শুভার্থী 
প্রেমেনদা 
আমার ঠিকানা = 
C/o Shri Mrinmoy Mitra 
Chemist 
Quarter No. A 26 
Tensa (Dt-Sundugarh, Orissa) 
পত্র : উনিশ 
৫৭, হরিশ চ্যাটার্জি স্তরীট 
কলিকাতা-২৬ 


২০.১১.৬৭ 


সুরজিৎ, তোমার চিঠি পেলে সব সময়েই অত্যন্ত খুশি হুই। আমার কোনো লেখা 
সম্বন্ধে তোমার মতামত থাকলে চিঠিটা আমার কাছে আরো মূল্যবান হয়ে ওঠে। তুমি যে ভাবে 


ৃ 


ৃ পত্রগুচ্ছ /১৩৫ 
লেখার বিচার করো আমাদের সাহিত্যে সে তন ও সক দৃষ্টিিই যেন ক্রমশঃ আরো বিরল 
হয়ে উঠেছে। আমার নিজের ত সন্দেহ বাড়ছে যে খবরের কাগজ পড়তে পড়তে এ যুগের 
মানুষের গভীর মনোযোগের ক্ষমতাই ক্রমশঃ লোপ পাবে। 

| যে গল্পটি তোমার অত ভালো লেগেছে আমি নিজেও সেটি লিখে তৃপ্তি পেয়েছিলাম।১ 
কিন্তু পুজোয় ঝাল পেঁয়াজীর বাজারে সত্যিই দু'একজনের কাছে ছাড়া গল্পটি সম্বন্ধে কোনো 

মন্তব্য না শুনে ভেবেছিলাম হয়ত আমিই সঠিক ধাপে পৌঁছোতে পারিনি। তোমার চিঠি পেয়ে 
আশ্চর্য হলাম। তোমার মতামতের আমি বিশেষ দাম দিই। 'অমৃতরএর গল্পটির বেলায় একটা 
কথা শুধু তোমায় মনে রাখতে বলি। এটি ঠিক 'তুলনা'র আগের গল্প নয়। রেখাচিত্রের সঙ্গে 
আলপনার নক্সার যা তফাৎ এ গল্পের সঙ্গে 'তুলনা'র তফাৎ তাই। গল্পটি বিশেষ একটি বক্তব্য 
ফোটাবার সচেতনভাবে সাজানো একটা প্যাটার্ন। ঠিক বোঝাতে পারলাম কিনা জানি না। পরে 
এ বিষয়ে আর একটু লেখবার ইচ্ছা রইল। . . 

\ তোমার চিঠির উত্তর সব সময়ে দিতে পারি না বলে ক্ষুণ্ন হোয়ো না। আমার অবস্থা 
ত জানো, নিজে চোখে দেখেও গেছ। সব কিছুতেই পিছিয়ে পড়ে আছি। যেমন ‘আগ্রা যেদিন 
টলমল”-এ এখনো হাত দিতে পারলাম না। ইচ্ছে থাকলেও চিঠির উত্তর সব সময়ে দিয়ে 
উঠতে পারি না। আপাততঃ কাল বাধ্য হয়ে তোমার বৌদির সঙ্গে বোম্বে যাচ্ছি। ১লা ডিসেম্বর 
ফিরব। তার মধ্যে যদি চিঠি দাও খুশি হব। তুমি যে সব ঘুরে এলে সেখানে যাবার অনেকদিন 
থেকে ইচ্ছে ছিল। কিন্তু এখন আর শরীরে বোধ হয় কুলোবে না। শরীরটা বেশ খারাপ যাচ্ছে। 
এমনিতেই আমি একটু কুনো আছি, এখন মনে মনে বিশ্ব ভূবন বেড়ালেও কোথাও সত্যি করে 
নড়তে ইচ্ছে করে না। 
| রাজস্থান যে যাইনি তা এতক্ষণে বুঝে ফেলেছো নিশ্চয়। আমার মেয়ে মাধবী সেই 
সময়ে এসেছিল। তার একটা 0০810) হবার কথা । সেই নিয়ে ডাক্তার সার্জন দেখানোতেই 
ব্যস্ত থাকতে হয়েছিল। কোথাও যাওয়া সম্ভব হয় নি। 
বোম্বে থেকে ফিরে শরীর ভালো থাকলে একবার হায়দ্রাবাদ যেতে পারি। সেখান 
থেকে ফেরবার সময় মেয়েকে নিয়ে আসার ইচ্ছে আছে। 
আমার চিঠি না পেলেও চিঠি দিও। 

: তোমার মা কি ওখানে আছেন। থাকলে তাকে আমাদের নমস্কার জানিও। তুমি ও মঞ্জু 
আমাদের স্নেহাশিস নিও, বাবরকে স্নেহ ও আদর দিও। ইতি 





শুভার্থী 
প্রেমেন্দ্র মিত্র 


দরপত্র : কুড়ি 
কলিকাতা 
H ২৩.৩.৬৮ 
স্নেহাস্পদেষু 
সুরজিৎ, তোমার আগের চিঠির জবাব ত আমি দিয়েছি! কেন তুমি পাওনি বুঝতে 
পারছি না। সে চিঠির শেষে মঞ্জুর চিঠিও ছিল। তোমার বৌদিকে লেখা। তিনি তাই আমার 





১৩৬ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


চিঠিতে মঞ্জুকে কিছু লিখেছিলেন আমার স্পষ্ট মনে আছে। এ চিঠির কোনো গোলমাল নিশ্চয় 
হয়েছে, নইলে তুমিই ভুলে গেছ। ' 

খুকুর জন্যে সত্যিই অনেকদিন দুর্ভাবনায় কাটাতে হ’ল!” প্রায় দেড় মাস ওকে হাসপাতালে 
থাকতে হয়। শেষের দিকে ঘা শুকোতে দেরি হচ্ছিল বলে অত্যন্ত উদ্বিগ্ন হয়েছিলাম। এখন 
ভালো আছে। 

আমি গত মাসের ৫ই তারিখেই বোম্বাই চলে যাই,দিন বারো বাদে ফিরে এসেছি। এই 
যাতায়াত ও অন্যান্য হ্যাঙ্গামার ধকলে দেহে মনে বেশ ক্লান্ত হয়ে আছি। লেখার মেজাজটা ঠিক 
পাচ্ছি না। 

- 'এখন শুধু “অমৃত'এর ধারাবাহিকটাই চালিয়ে যাচ্ছি। ওটা এখনও কিছুদিন চলবে। 
চোখের সেই গোলমালটা আছেই। ওটা মেনে নিয়েই কাজ করে যেতে হবে। 

তুমি বাংলা ছোটগল্প নিয়ে বই লিখতে চাও জেনে সত্যি উৎসাহিত বোধ করুছি। বাংলা 
ভাষা ও সাহিত্য যথার্থ উচুদরের সাহিত্য-বিচারের দিক দিয়ে এখনো অত্যন্ত দরিদ্র । অধ্যাপকদের 
কিংবা দলগত পাণ্ডাদের চোখেই সব দেখা হচ্ছে। তোমার এই সূত্রে একটা কথা জানিয়ে দিই। 
তোমার কবিতা আমি অনেকদিন থেকে লক্ষ করছি। লক্ষ করবার মত মনে হয়েছে, বিশেষ করে 
এই বাতুল প্রলাপের ধাপ্গাসর্বস্ব যুগে। তোমার দোল সংখ্যার কবিতাটিও মন দিয়ে পড়তে 
হয়েছে। আমার ত মনে হচ্ছে তোমার প্রস্ততিপর্ব এবার শেষ হয়েছে। নিজের চরিত্র তুমি খুঁজে 
পেয়েছ। এবার উপন্যাস লেখো, নির্ভয়ে লেখো। 

তোমার ওখানে জুন-জুলাইএ যেতে বলেছ। আমার বিন্দুমাত্র আপত্তি নেই। সত্যিই ও 
সময়টাও চমৎকার! আর শৈল-বিলাসীদের ভিড় কম থাকে বলেই আরো ভালো। ইচ্ছে সত্যিই 
রইল। কিন্তু যতক্ষণ না টিকিট কেটে রওনা হচ্ছি ততক্ষণ জোর করে যাচ্ছি বলতে পারবো না। 

মঞ্জুর শরীর ভালো থাকার খবর পেয়ে অত্যন্ত খুশি হয়েছি। হোমিওপ্যাথীই চলছে 
নিশ্চয়। বাবরের খবর তেমন কিছু লেখো নি। তিনি এখন ভারতবর্ষ প্রায় জয় করে ফেলেছেন 
নিশ্চয়। আমার নাতনীটি একাই বাড়ি মাৎ করে রেখেছেন। যতক্ষণ জেগে থাকেন সবাইকে তার 
জন্যেই তটস্থ থাকতে হয়। সহজে ঘুমাতেও চায় না। প্রতিদিন তাকে ঘুমপাড়ানো আর দুধ 
খাওয়ানো নিয়ে ঠাণ্ডা গরম সব রকম লড়াই করতে হয়। 

এ চিঠি পেয়েই একটা উত্তর দিও। আগের চিঠি পাওনি জেনেই এ কথা লিখছি। 

দুজনে আমাদের স্লেহাশিস জেনো। বাবরকে আমাদের আদর দিও। ইতি 

শুভার্থী 
প্রেমেন্দ্র মিত্র 


পত্র : একুশ 
57, Harish Chatterjee Street 
CALCUTTA 26 
১০.১২৬৮ 
সুরজিৎ, তোমার মা যেভাবে রক্ষা পেয়েছেন সেটা ত সত্যিই অলৌকিক ব্যাপার! 
দিলীপ রায় তার ‘অঘটন আজো ঘটে বইটিতে’ এই ধরনেরই নানা বিবরণ সংগ্রহ করেছেন। 


পত্রশুচ্ছ /১৩৭ 


আমি সাধারণভাবে ধার্মিক টার্মিক নই কিন্ত সৃষ্টিতে শুধু অন্ধ শক্তিই কাজ করে যাচ্ছে, একথা 
মানতেও মন চায় না। 
জলপাইগুড়িতে যখন এই প্রলয়কাণ্ড চলেছে তখন আমি কলকাতায় ছিলাম না। আমার 
ছোট ছেলে সুনুর কানের ০৮০1801০2এর জন্যে মাদ্রাজে যেতে হয়েছিল। সেখানে তখন ধর্মঘটের 
জন্যে হিন্দু” কাগজ বন্ধ। 10019 [3507555 বলে একটি কাগজ নিয়মিতভাবে পাই। এখন 
আমাদের দেশে যে এক প্রান্ত আর এক প্রান্ত সম্বন্ধে প্রায় নির্লিপ্ত নির্বিকার। তিস্তার বাধভা্জ 
সর্বনাশা ঢল সম্বন্ধে খবর বেরিয়েছিল কিন্তু নেহাৎ তৃতীয় শ্রেণীর খবর হিসাবে দু কলম 
হেডিংএর সম্মানও পায়নি। সে খবর পড়ে ব্যাপারটাকে তেমন গুরুত্ব দেবার কথা ভাবিনি। 
প্রতি বরই একটু আধটু যা হয় সেই রকম কিছু ভেবেছিলাম। কলকাতায় আসবার পর 
স্টেশনে নেমে ট্যাক্সিতে বাড়ি আসবার সময় আমাদের পাড়ার যে ছেলেটি স্টেশনে গেছল তার 
কাছে সব ভয়াবহ বিবরণ শুনলাম। বাড়িতে এসে কয়েকদিনের জমা করে রাখা কাগজে পুরোপুরি 
যা বিবরণ পেলাম তা সত্যিই কল্পনাতীত। তোমাদের ও তোমার মার কথা তখনই মনে হয়েছিল 
খুব বেশী.করে। বাড়িতে সেই সব আলোচনাই করেছিলাম। খবর নেবার ত কোনো উপায় 
নেই। চিঠিপত্র ডাক সবই ত বন্ধ! 
আমি নিজে মাদ্রাজ থেকেই অসুস্থ হয়েছিলাম। কলকাতায় ফিরে আসার পর থেকে 
ঘুরে ঘুরে পড়ছি অসুখে। দু চারদিন ভালো থাকবার পরই আবার অসুস্থ হই। ব্যাপারটা ঠাণ্ডা 
লাগা গোছের। ঠিক ফুটে বেশি জ্বরটর হয় না, কিন্তু শরীরটায় জুৎ পাই না। গলাধরাটা ত 
লেগেই আছে। দু'এক হপ্তা ভালো থাকার পর আবার ধরে যায়। 
তোমরা দার্জিলিং ছাড়বে শুনে দুঃখ যেমন হচ্ছে তেমনি এ কথাও মনে হচ্ছে যে এখন 
থেকে যোগাযোগটা একটু বেশী হবার সম্ভাবনা রইল। আমাদের দার্জিলিং যাওয়ার সুবিধা ঘুচল 
বলে খুব লোকসান তাই লাগছে না। 
আজ ১০ই ডিসেম্বর। চিঠিটা লেখা আরম্ভ করেছিলাম বেশ কিছুদিন আগে! তারপর 
অসুখে পড়ে আর বাড়ির জন্য ঝামেলায় শেষ করা হয়ে ওঠেনি। আজ চিঠি শেষ করতে করতে 
মনে হচ্ছে, এ চিঠি তোমাদের দার্জিলিংএর ঠিকানায় পাঠিয়ে কোনো লাভ নেই। এই শীতের 
মধ্যে তোমরা নিশ্চয় দার্জিলিং ছেড়ে চলে এসেছ। চিঠিটা যোধপুর পার্কেই তাই পাঠাচ্ছি। 
তুমি শুনে খুশি হবে যে সুনুর কানের 99800) সম্পূর্ণ সফল হয়েছে। সে খুব ভালো 
শুনতে পাচ্ছে। | 
তুমি যদি ইতিমধ্যে কলকাতায় এসে থাকো তাহলে এ চিঠি তাড়াতাড়ি পাবে। তা না 
হলে এ চিঠি আশা করি redire০€৭ হয়ে তোমার কাছে পৌছোবে। কলকাতায় এসে থাকলে 
তোমার ত অবিলম্বে একদিন এসে সপরিবারে দেখা করা উচিত। আসবার আগে অবশ্য ফোন 
কোরো। | 
, এ চিঠির উত্তরে জানিও এখন কোথায় আছো। 
তুমি ও মঞ্জু আমাদের আন্তরিক নেহাশিস জেনো। বাবরকে অনেক আদর দিও। 
ইতি 
শুভার্থী 
প্রেমেনদা 


স্ত্রী সুরজিৎ দাশগুপ্ত 

১৪.৫.৭৩ 


বৃহস্পতিবার 


স্নেহের সুরজিৎ, 
তোমাকে এর আগে দুবার চিঠি লিখতে গিয়ে লেখা বন্ধ করেছি! তোমার মা-র মৃত্যু 
সংবাদ পেয়ে” সত্যিই কেমন বিমূঢ় হয়ে গিয়েছি প্রথমে । এ যেন কিছুতেই হিসেবে মেলে না! 


১৪০ / সাহিত্য-পরিষৎ-পত্রিকা : ১১১ বর্য,৩-৪ সংখ্যা 


জলপাইগুড়ির ওই সর্বনাশা বন্যা থেকে অলৌকিকভাবে যিনি রক্ষা পেলেন তিনি হঠাৎ এমন 
করে চলে যেতে পারেন! 
তোমাদের মনের অবস্থাটা ভালো করেই বুঝতে পেরেছি। বাড়ি তৈরী হয়েছে, আর 
কিছুদিন বাদেই মা. সেখানে এসে থাকবেন এই আশাতেই তোমরা আছ। সে আশা এমনভাবে 
চুরমার হবার কথা কল্পনাও নিশ্চয় করোনি। 
রা প্রথম খবরটা পাবার পর চিঠি লিখতে গিয়ে কলম তাই সরেনি। মামুলী একটু সাস্থনার 
কথা জানিয়ে লাভ কি! মৃত্যুকেও আমরা সবাই মেনে নিতে বাধ্য। সে কথা জানিয়ে তোমাদের 
এই দুঃখের দিনে একটু সমবেদনা জানাবার একটা সার্থকতা হয়তো আছে। কিন্তু সত্যিই 
তোমাদের এত আপনার মনে করি যে ও ধরনের সমবেদনা জানানর ভেতর একটু যে লৌকিকতার 
আভাস আছে তা কুঠিত করেছে। তোমার বৌদির সঙ্গে কদিন ধরেই তোমাদের কথা আলোচনা 
করছি। তুমি সেই স্কুলে পড়তে পড়তে যখন থেকে আমাকে চিঠি লিখতে শুরু করেছ তখন 
থেকেই তোমার সমস্ত আলাপ আলোচনার পেছনে তোমার মা-র একটি উপস্থিতি যেন টের 
পেয়েছি। আশ্চর্যের কথা এই যে তোমাদের সঙ্গে এত ঘনিষ্ঠতা হলেও তোমার মা-র সঙ্গে এ 
পর্যন্ত একবারও সাক্ষাৎ দেখা হয়নি! এবার হবে আশা করেছিলাম। তা আর হল না। 
দেখা না হলেও তোমার চিঠিপত্র আর আলাপের ভেতর দিয়ে তার একটি ছবি আমার 
মনে আঁকা হয়ে গেছে। বাংলাদেশের সেই চিরন্তনী মা-ই, শুধু আর একটু সঙ্চল্পের দৃঢ়তা, সাহস 
আর একাগ্রতা।- তোমাদের মানুষ হয়ে ওঠা ত তার সারাজীবনের অক্লান্ত চেষ্টাতেই সম্ভব 
হয়েছে। 
তোমার তৃতীয় চিঠিটি পেয়ে সত্যিই গলার কাছে কি যেন একটা ঠেলে উঠল। মনে 
হল এত দিনেও আমার কাছে একটা উত্তর না পেয়ে তোমার পক্ষে ভুল বোঝা হয়ত সম্ভব। 
তুমি এই দুঃখের দিনে আমাকে যে বারবার চিঠি লিখেছ তাতে আমাকে তুমি কত আপনার যে 
মনে করো তা বুঝে নিজেকে আরো যেন দোষী মনে হচ্ছে। তবে ওপরের খোলস দেখে বিচার 
CE ET NTT 
আছি এ কথা মনে মনে নিশ্চয়ই তুমি জান। 
তোমার মা শেষ সময়ে মঞ্জুর কথা যেভাবে বলেছেন তা পড়ে চোখে জল এল। মঞ্জুর 
মনের অবস্থাও বুঝতে পারছি। 
তোমরা এ চিঠি পেয়ে একটা উত্তর দেবার সময় বোধ হয় পাবে। 
আন্তরিকভাবে তোমাদের স্নেহাশিস, জানাচ্ছি। ইতি 
প্রেমেন্দ্র মিত্র 
পুন: আমি' রেডিওতে. তোমার লেখাটার কথা আজই ফোন করে জানাব। 
এটি ০ প্রে. 


পত্রশগুচ্হ /১৪১ 
টাকা ও প্রাসঙ্গিক তথ্য 


পত্র : এক 

১. কাগজের নাম, জলধি, জলাঙ্গী কিম্বা জলার্ক নাম দিলে কেমন হ্য'-_সুরজিৎ দাশগুপ্ত প্রেমেন্্ 
মিত্রের প্রস্তাবিত নামগুলোর মধ্যে জলার্ক নাম নির্বাচন করে ১৯৫২ সালে জলপাইগুড়ি থেকে 
পত্রিকা প্রকাশ করেন। প্রথম সংখ্যা জীবনানন্দ দাশ (১৮৯৯-১৯৫৪)-এর কবিতা প্রকাশিত 
হয়েছিল। জলার্ক পত্রিকার শেষ সংখ্যা (১৯৫৫) প্রকাশিত হয় জীবনানন্দ দাশ স্মরণ সংখ্যা 
হিসেবে। উল্লেখ্য যে, এটিই কোনো পত্রিকার প্রথম জীবনানন্দ সংখ্যা। এর পরে ময়ুখ ও অন্যান্য 
পত্রিকার জীবনানন্দ-সংখ্যা প্রকাশিত হয। জলার্ক পত্রিকায় বিশিষ্ট আধুনিক লেখকদের অনেকেই 
লিখেছেন। প্রেমেন্দ্র মিত্র লেখা ও পরামর্শ দিয়ে বরাবর জলার্ক-কে যথেষ্ট আনুকূল্য করেন। 


পত্র: দুই 
১ সামান্য স্যারিডন খেয়ে এ রকম হওয়া উচিত নয়'__ সুরজিৎ দাশগুপ্ত ওষুধ খেয়ে হঠাৎ মাথা 
ঘুরে পড়ে গিয়ে অজ্ঞান-মতো হয়ে যান। জন্মগত হৃদযন্ত্রের সমস্যাও ছিলো তার। 


পত্র: তিন 
১. “তোমার দাদা বুদ্ধিমান ব্যক্তি" প্রেমেন্দ্র মিত্র রচিত-পরিচালিত রহস্য-উপন্যাসের ফিল্ম “হানাবাড়ি'র 
অর্ধেক দেখেই সুরজিতের অগ্রজ রণর্জিৎ দাশগুপ্ত (১৯৩২-১৯৯৮) নির্ভুল বলে দিয়েছিলেন 
অপরাধী কে, -- সেই প্রসঙ্গে প্রেমেন্দ্র মিত্রের এই মন্তব্য 
২ কাগজ পড়লাম কিন্তু এ যে ঘুড়ি হয়ে উড়ে যেতে চায়'_ প্রথম সংখ্যা জলার্ক মাত্র ১৬ পৃষ্ঠার 
ক্ষীণ কলেবরের পত্রিকা ছিলো বলে প্রেমেন্দ্র মিত্র এই কথা বলেছেন। 


পত্র: চার 

১. “পঞ্চানন চাটুজ্যেই কেটেছেন'_ প্রেমেন্দ্র মিত্রের পিঠের টিউমার অপারেশন করেন খ্যাতিমান 
সার্জন কলকাতা মেডিক্যাল কলেজের সার্জারির অধ্যাপক ড. পঞ্চানন চট্টোপাধ্যায়। 

২ কাগজ পেয়েছি" জলার্ক পত্রিকার প্রাপ্তি-সংবাদ। 

পত্র; পাঁচ 

১ পরের তা TEE EES জর বু 
প্রেমেন্দ্র মিত্রের আলস্য ও ব্যস্ততাজনিত অপরাগতার সরল স্বীকারোক্তি । 


পত্র: ছয় 
১:19 FEB. 54" - তারিখবিহীন চিঠিটিতে জলপাইগুড়ির প্রাপক-ডাকঘরের সিলমোহরে এই 
তারিখটি পাওয়া যায়। অনুমান করা চলে চিঠিটি এই তারিখের কয়েকদিন আগে লিখিত। 
২ “মযলা কাগজ" _ একটি ব্যতিক্রমধর্মী চলচ্চিত্র। কাহিনী চিত্রনাট্য-পরিচালনা প্রেমেন্দ্র মিত্র। ববসায়িক 
সাফল্য না পেলেও পরিচ্ছন্ন ভালো ছবি হিসেবে স্বীকৃতি পেয়েছিল। আধুনিক চলচ্চিত্রচিস্তার 
অনেক লক্ষণ এই ছবিতে পরিস্তুট। 


পত্র: সাত 
১ "তোমার পরীক্ষা পাসের খবর’ সুরজিৎ দাশগুপ্ত ১৯৫৪ সালে বিশ্বভারতী থেকে বি.এ. পরীক্ষায় 
উত্তীর্ণ হন। 


১৪২ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


পত্র: আট 

১. 'সুধীন দত্তর আবৃত্তি তোমার ভালো লেগেছে......সেদিন যোগ দিতে পারিনি আকাশবাণী 
কলকাতা কেন্দ্র থেকে প্রচারিত আধুনিক কবিদের কবিতাপাঠেব আসবে সুধীন্দ্রনাথ দত্ত (১৯০১- 
১৯৬০)-এর আবৃত্তি সুরজিৎ দাশগুপ্তকে মুগ্ধ করে! কলকাতার বাইরে থাকায় আমন্ত্রিত প্রেমেন্দ্ 
মিত্র এই আসরে কবিতাপাঠ করতে পারেন নি। সুধীন্দ্রনাথের আবৃত্তিব সূত্রে তার সহজাত অভিনয়- 
নৈপুণ্য সম্বন্ধে প্রেমেন্দ্র মিত্র সুরজিৎকে জানিয়েছিলেন যে, লেখক না হয়ে তিনি যদি অভিনয় 
করতেন তা হলে হয়তো বা পিতৃব্য প্রখ্যাত নট অমরেন্দত্রনাথ দত্ত (১৮৭৬-১৯১৬)-এর মতো 
খ্যাতিমান অভিনয়শিল্পী হতে পারতেন। 


পত্র: নয় . 

১ ‘কাল ছবির 1615256 হবে ১২ ফেব্রুয়ারি ১৯৫৫ প্রেমেন্দ্র মিত্র রচিত-পরিচালিত-প্রযোজিত 
ছায়াছবি ডাকিণীর চর মুক্তি পায়। এই রহস্যকাহিনী-চিত্রের প্রধান চবিত্রে রূপ দেন ধীরাজ 
ভট্টাচার্য। * 

২ বৃষ্টি এল __ প্রেমেন্দ্র মিত্রের প্রবন্ধ সংকলন, প্রকাশক এবং প্রকাশকাল : নিউ এজ পাবলিশার্স 
লিমিটেড, অগ্রহায়ণ ১৩৬১। 

৩ "দু এক দিনের মধ্যেই বোম্বে যাচ্ছি'_ বোম্বেতে (বর্তমানে মুম্বই) প্রেমেন্দ্র মিত্র ‘ফিল্মিস্তান’ 
কোম্পানির সঙ্গে চুক্তিবদ্ধ ছিলেন ছবির কাহিনি ও চিত্রনাট্য রচনার জন্যে। এই প্রয়োজনে তাকে 
মাঝে-মধ্যে বোম্বে যেতে হতো। 


পত্র: দশ 
১. ডাকিপীর চর_ প্রেমেন্দ্র মিত্র-নির্মিত ছাযাছবি, পূর্বোক্ত। 
২ "তোমাদের ওখানে....কেমন চলল ছবিটা_ ডাকিনীর চর জলপাইগুড়িতে মোটামুটি ভালোই 
চলেছিল। 


পত্র: এগার 
১. "মাঝে মাঝে নানা কাগজে যে সুরজিৎ দাশগুপ্তের কবিতা চোখে পড়ে, সে কি তুমি” পত্র-প্রাপক 
সুরজিৎ দাশগুপ্তই এইসব রচনার লেখক ছিলেন। 
২ ‘Good bye Mr. Chips- এর অনুবাদ প্রেমেন্দ্র মিত্র-অনুদিত জেমস্‌ হিল্টন রচিত উপন্যাস, 
প্রকাশকাল ১৯৪৮। 


পত্র: বারো 
১ অন্নদাশঙ্করের উপন্যাসটির সামান্য একটু পড়েই...বিচার সেরে বসেছিলাম’ অয্নদাশঙ্কর রায় (১৯০৪- 
২০০২)-এর কন্যা (১৯৫৩) উপন্যাসের প্রসঙ্গ। 


পত্র: তেরো 
১. 19.10.58’ __তারিখবিহীন চিঠিটির এক কোণে সুরজিৎ লিখে রেখেছেন__ ‘Rd. ০n 19. 
10.58"__ এই তারিখটি। এতে অনুমান করা চলে চিঠিটি ১৯৫৮ সালের অক্েবর মাসের 
মাঝামাঝি সময়ে লিখিত। 
২ "পুরস্কার পাওয়ার দরুণই যে জন-সম্বর্ধনা মাঝে মাঝে নিতে হযেছে'__ ১৯৫৮ সাল পর্যন্ত প্রাপ্ত 
পুরস্কারের তালিকা: 'শরৎস্মৃতি পুরস্কার’ (১৯৫৪, কলকাতা! বিশ্ববিদ্যালয়), “সাহিত্য অকাদেমি 

পুরস্কার, (১৯৫৭), 'রবীন্দর-পুরস্কার” (১৯৫৮), শিশুসাহিত্যের জন্যে রাষ্ট্রীয় পুরস্কার (১৯৫৮)। 
এরপরেও প্রেমেন্ত্র মিত্র আরো অনেক পুরস্কার ও সম্মাননায় ভূষিত হন। 


পত্র: টৌদ্দ 
১ ‘আমার বইটা’ সনুদ্ধাদশ (১৯৬৪) উপন্যাসের প্রসঙ্গ। 





১ এলো অচেনা__ প্রেমেন্দ্র মিত্রের উপন্যাস, প্রকাশকাল ১৯৬৫। 

২ ‘অমলতাস’ তুমি এবার পড়ে ফেলো’-_ প্রেমেন্দ্র মিত্রের উপন্যাস, প্রকাশকাল ফাল্ষুন ১৩৭২) 

উপন্যাসটি সুরজিতের খুব ভালো লেগেছিল। 

পত্র! ষোলো . 

১৯. তোমার পুত্রলাভের সংবাদে....আনন্দিত'__ সুরজ্জিৎ-মঞ্জুদম্পতির প্রথম পুত্র শুভরূপ (বাবর)-এর 

' জন্ম হয় ১৯৬৫-এর ২ নভেম্বর। নার্সিংহোম থেকে বাড়ি ফেরার পরে প্রথম প্রেমেন্দ্র মিত্রের 
বাড়িতে নবজাতককে “হরলিকৃসের নিমন্ত্রণ’ রক্ষার জন্যে নিয়ে যাওয়া হয়। 

২ নির্মল চৌধুরীর নাম তুমি জানো’ প্রখ্যাত লোকসংগীত শিল্পী নির্মলেন্দু চৌধুরী (১৯২২- 
১৯৮১)। 

L “আমার প্রতিধ্বনি ফেরে’ প্রেমেন্দ্র মিত্রের উপন্যাস প্রতিধ্বনি ফেরে, প্রকাশকাল ১৯৬২। 


পত্র: সতেরো 
১ ‘লেখাটা তোমার ভালো লেগেছে জেনে....উৎসাহ বোধ করছি-_ প্রেমেন্দ্র মিত্রের ঘনাদার 
।  লিত্যনতুন (১৯৬৬) বইয়ের প্রসঙ্গ। 
২ ‘তোমরা যখন দার্জিলিংবাসী-ই হলে’ সুরজিৎ দাশগুপ্ত সপরিবার ১৯৬৬ থেকে ১৯৬৯ পর্যন্ত 
.  দার্জিলিঙে বাস করেন। পরে ফিরে আসেন কলকাতায়। 
৩ "ওখানে ত একটা বড় লেখার কাজ ধরতে পারো-_ সুরজিৎ দাশগুপ্ত দার্জিলিতে থাকাকালে তার 
| অন্যতম গুরুত্বপূর্ণ কাজ ভারতবর্ষ ও ইসলাম বইটি লেখার কাজে হাত দেন। 


পত্র: আঠেরো 

১. মঞ্জুর কি অপারেশন না করালেই নয়" _সুরজিতের স্ত্রীর গল্‌ স্টোন অপারেশন প্রসঙ্গ । এ-ক্ষেত্রে 
'  প্রেমেন্দ্র মিত্র হোমিওপ্যাথিক চিকিৎসার পক্ষপাতী ছিলেন। 

২. “Tensa-র ঠিকানা তোমায় দিচ্ছি প্রেমেন্দ্র মিত্রের বড়ো ছেলে মৃন্ময় মিত্র উড়িষ্যার রাউরকেল্লার 
কাছে টেন্সা- স্টিল অথরিটিতে চাকরি করতেন। এখানে তিনি কিছুদিনের জন্যে বেড়াতে গিয়েছিলেন। 





পত্র: উনিশ 

১ “যে গল্পটি তোমার....ভালো লেগেছে আমি নিজেও সেটি লিখে তৃপ্তি পেয়েছিলাম" _ প্রেমেন্দ্ 
1 মিত্রের সপ্তপদী (১৯৫৫) গল্প-সংকলনের ‘যৃথিকা’ নামের গল্পের প্রসঙ্গ। 

২ আগ্রা যেদিন টলমল”_ ঘনাদার কাহিনি, প্রকাশিত হয়েছিল আগ্রা যখন টলমল নামে, ১৯৬৮ 
| সালে। 


পত্র: কুড়ি 
1১ এুকুর জন্যে সত্যিই...দুর্ভাবনায় কাটাতে হ’ল’-- বড়ো মেয়ে মাধবী-র অসুস্থতার প্রসঙ্গ! 

২ এখন শুধু ‘অমৃত -এর ধারাবাহিকটাই চালিয়ে যাচ্ছি ঘনাদার কাহিনী সূর্য কীদলে সোনা উপন্যাস, 
গ্র্থকারে প্রকাশিত হয় ১৯৬৯-এ। 


পত্র: একুশ 
১ ‘দিলীপ রায় তীর ‘অঘটন আজো ঘটে’ বইটিতে’ দিলীপকুমার রায় (১৮৯৭-১৯৮০) রচিত গ্রন্থ 
অঘটন আজো ঘটে (নবসংস্করণ, ১৩৮২)। 


পত্র: বাহিশ | ॥ 

১. “তোমার মা-র মৃত্যুসংবাদ পেয়ে"_ সুরজিতের মা অশ্রুবালা দাশগুপ্ত হৃদরোগে আক্রান্ত হয়ে. 
১৯৭০-এর ৪ মে প্রায় ৬৮ বছর বয়সে জলপাইগুড়িতে পরলোকগমন করেন। অশ্রুবালা ছিলেন 
লেডি ডাক্তার! কর্মসূত্রে পাবনা, জলপাইগুড়ি, কলকাতা, পাঞ্জাবের আম্বালা, বিহারের দানাপুর 
প্রভৃতি স্থানে ছিলেন। শেষে জলপাইগুড়ি থেকে অবসরগ্রহণ করেন। দৃঢ়চেতা এই রমলী ছিলেন 
Self-made সুরঞ্জিতের সাহিত্যচর্চায় তার প্রেরণার কথা বিশেষভাবে উল্লেখ করতে হয়। 


পত্রগুচ্ছ : ২ 


(সুরজিৎ দাশগুপ্তকে লেখা) 


প্রেমেন্দ্র মিত্র 


পত্র : এক 
প্রিয়বরেষু, 
তোমার মত অনুরাগীদের কাছে চিঠি পেলে আমরা সত্যিই অত্যন্ত খুশি হই। পাঠকদের 
সঙ্গে আমাদের দেখাশুনার সম্পর্ক ত নয়। অজানা অস্পষ্ট পাঠক মহল থেকে যখন এই রকম 
একটা ব্যক্তিগত চিঠি পাই তখনই আমাদের লেখার সত্যিকার মুল্য মেলে। 
বাংলা দেশে, শুধু বাংলা দেশে কেন, সমস্ত পৃথিবীতে আজকে একটা বর্বরতার প্লাবন 
এসেছে। যে সব জিনিষের দাম মানুষ চিরকাল অনেক বেশী বলে ধরে এসেছে, যেমন শিক্ষারদীক্ষা 
সংস্কৃতি, তার চেয়ে এখন পয়সার গৌরবই বেশী। সব কিছুর বিচার পয়সা দিয়েই হয়। কিন্তু 
এই বণিক জগতের মান দিয়ে সত্যিকার কোন বড় জিনিষের মাপ হয় না। এই বণিক সভ্যতার 
আদর্শ শেষ পর্যন্ত সর্বনাশই ডেকে আনে। 
আজকের দিনে পৃথিবী-ব্যাপী অর্থলোভের ছোয়াচ বাঁচিয়ে শিল্প সাহিত্য থেকে জীবনের 
সত্যিকার মূল্যবান সমস্ত আদর্শে অটুট বিশ্বাস রেখে যারা যুঝে যেতে পারবে তারাই হবে 
ভবিষ্যতের দিশারী। 
সাহিত্যের ভালো জিনিষ তোমার ভালো লাগে এটা একটা কম গুণ নয়। মানুষের 
বাইরের লোভ যত বাড়ছে অন্তরের রসনার সুক্ষ্মবোধ তত কমে যাচ্ছে। তোমার অন্তরের রসনা 
যদি সুস্থ সজীব থাকে তাহলে তার চেয়ে বড় সৌভাগ্য আর কিছু নেই। আমার ভালবাসা 
জেনো। ইতি_ 
শুভার্থী 
প্রেমেন্দ্র মিত্র 


কলিকাতা 
২২.১১.৫০ 
প্রিয়বরেষু 
চিঠি পেলাম। মাঝে কলকাতার বাইরে গেছলাম। ক দিন হল ফিরেছি। চিঠির জবাব 
তাই দিতে পারিনি। 
কাগজ বার করবার চেষ্টায় খুব উৎসাহ দিতে পারছি না। কোন ফললাভের আশা না 

রেখে শুধু একটু অভিজ্ঞতা সঞ্চয়ের জন্যে যদি বার করতে চাও ত করতে পার। মফঃস্বলের 
কাগজের কোন ভবিষ্যৎ নেই। 
যদি এরপরও বার করবে বলে ঠিক করো ত জানিও. নাম একটা ভাববার চেষ্টা করব। 
আমার শুভেচ্ছা জেনো। ইতি 
শুভার্ী 
প্রেমেন্দ্র মিত্র 


প্রিয়বরেষু ৮ 
সুরজিৎ, তোমার চিঠি দিনের পর দিন টেবিলের ওপর জমে উঠছে অথচ তার উত্তর 
দিতে পারছিনা বলে সত্যিই মনে মনে বড় কুঠিত হয়ে আছি। 
কিন্তু তোমার সঙ্গে আমি পাল্লা দিতে পারব কেন বল? তোমার মনে এখন অজশ্রতার 
জোয়ার লেগেছে, আর আমার মনে জোয়ার যদি বা থাকে সদাগরী নৌকো ভাসিয়ে নিয়ে 
যাওয়ার হয়রানীতেই তার বেশীর ভাগ বেগ যাচ্ছে ফুরিয়ে। 
তাই তোমার তাড়া তাড়া চিঠির জবাবে এক আধটার বেশী উত্তর আমি পাঠাতে পারব 
না। তবে তোমার চিঠি পেলে সত্যিই খুশি হই জেনো। আমার অনিচ্ছাকৃত কার্পণ্যে তোমার 
প্রাচুর্য থেকে যেন বঞ্চিত না হই। 
তোমার কাগজে অনেক লেখাই ত যোগাড় করে ফেলেছ দেখছি। 
আমারই শুধু বাকি! 
কাল আমার একটা কাজের পালা শেষ হবে। কিছুদিনের জন্যে একটু হাঁপ ছেড়ে বাঁচব 
আশা করছি। 
সেই ফাকে তোমার লেখা লিখতে বসব বলে বাসনা আছে। 
তুমি বারবার জলপাইগুড়ি যেতে নিমন্ত্রণ জানাচ্ছ, তবু যে যেতে পারছি না সে নেহাৎ 
এখন উপায় নেই বলে, এটা আশা করি তুমি বুঝবে। পুজোর সময় ছাড়া যাবার ফুরসৎ হবে 
বলে মনে হচ্ছে না। 
তুমি আমার স্নেহাশীষ জেনো, তোমার মাকে আমার নমস্কার জানিও। ইতি 
শুভা্থী 
প্রেমেন্দ্র মিত্র 


প্রিয়বরেষু 

তোমার এতগুলো চিঠির একটি মাত্র জবাব দিলে ঠিক সুবিচার হয় না, কিন্তু আমি 
নিরুপায়। আমার বিশ্বাস তুমি আমার খানিকটা বুঝেও নিয়েছ এতদিনে, সুতরাং মনে নিশ্চয় 
আর কোন ক্ষোভ রাখোনি। 


.. পত্রগুচ্ছ :২ / ১৪৭ 


এখন এক এক করে যতগুলো পারি তোমার কথার জবাব দিই। 

' প্রথম জলপাইগুড়ি যাওয়া। 

| যা দেখছি তাতে এবারে বর্ষার আগে সেখানে যাওয়া সম্ভব হবে না। কারণ UNESCO- 
র 70907) এ মাসে দিল্লি যাচ্ছি ফিরে এসে আর নিঃশ্বাস ফেলবার অবসর পাব নাঁ। সুতরাং 
পরের 5ৎpP৷eদ৮erএর আগে আর যাওয়ার সম্ভাবনা নেই! | 

দ্বিতীয়ত, তোমার কাগজের লেখা। 

! লেখা নিশ্চয়ই পাঠাব। তবে একটু ধৈর্য্য ধরতে হবে। বুঝতেই ত পারছ, কুড়েমি 
কাটিয়ে উঠে পেটের ধান্দায় যা করি তারপর মন প্রায় অসাড় ক্লান্ত হয়ে থাকে। তবু তোমায় 


তৃতীয়ত, আমার বই। 

আমার বই নিয়ে প্রকাশকের সঙ্গে ঝগড়া করতে গেলে ওরকম ভাবে? প্রকাশকেরা 
সাধারণতঃ ব্যবসাদারের জাত, সাহিত্যের মর্য্যাদা তারা তখনই দিতে প্রস্তুত যখন তাদের নিজেদের 
কোলে সমস্ত ঝোলটা গিয়ে পড়ে। 





| * ফু bl 


এই পৰ্যন্ত লিখেছি এমন সময় তোমার পোষ্টকার্ডটি এল। এবার তার জবাব দিই। 
আমার একটি গল্প সংগ্রহ বেরিয়েছে। সেটি ছোটদের! নাম ‘প্রেমেন্দ্র মিত্রের সেরা 
গল্প’। প্রকাশক চক্রবর্তী চ্যাটার্জি এণ্ড কোং। 

! আরেকটি বড়দের শ্রেষ্ঠ গল্প সংগ্রহ বার হবে। তবে দেরী আছে। বার করবে "Nava 
695” 
॥ তুমি বার বার যেতে অনুরোধ করে আমায় কষ্ট দিও না। তোমার অন্তরিক নিমন্ত্রণ 
নেহাৎ উপায় নেই বলেই এখন রাখতে পারছি না এইটুকু বিশ্বাস কোরো। 

তোমাদের ওখানে সম্ভব হলে একবার যাব-ই। 
৷ আমার ভালবাসা জেনো! তোমার মাকে আমার নমস্কার দিও। আর বোলো যখন যাব 
তখন তার চাষের আলু খেয়ে দেখব। : 

শুভার্থী 
প্রেমেন্দ্র মিত্র 


কালিঘাট 
২৬.৪.৫২ 
প্রিয়বরেযু, 

|  সুরজিৎ, শ্রীকুমারবাবুকে একটি ‘শ্রেষ্ঠ গল্প’ দেবার কথা আমি আগেই প্রকাশকদের বলে 
রেখেছি। তারা খুশি হয়েই রাজি হয়েছেন ও নিজেরাই তার কাছে পৌঁছে দিয়ে. আসবেন। 
আমার এই বইটি সম্বন্ধে তোমার আগ্রহের গভীরতা দেখে সত্যিই আনন্দ রোধ করছি। গল্প বাদ 








১৪৮ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


যাওয়া সম্বন্ধে তুমি যা লিখেছ তা খানিকটা হয়ত সত্য । আমিই যে সব নিজের পছন্দ চালিয়েছি 
তাও ঠিক নয়। বইটি বেরোবার পর যদি জনপ্রিয় হয় তা হলে পরে আরেকটা বাছাই-এর বেলা 
এবার ভুলক্রটি সংশোধন করা যাবে। আশা করি ভালো আছ। আমার শুভেচ্ছা জেনো। ইতি 


শুভার্থী 
প্রেমেন্দ্র মিত্র 


৩.৬.৫২ 
প্রিয়বরেষু 
সুরজিৎ, তোমার সব চিঠিই পেয়েছি। 
হানাবাড়ির 7519859 নিয়ে এখনো অত্যন্ত ব্যস্ত আছি। আশা করছি ১৩ই জুন বার 
করতে পারব। তোমায় এই পর্যন্ত চিঠি লিখেছি, এমন সময় তোমার আবার চিঠি পেলাম। সব 
চিঠির উত্তরই এক সঙ্গে দিচ্ছি। 
প্রথমতঃ বিজ্ঞাপনের ব্লক পাঠানো সম্ভব নয়। তোমাদের কাগজ যদি না বেরিয়ে থাকে, 
নিচের বিজ্ঞাপনটি ছাপতে পার। যথা - 
নিশাচর বিভীষিকা 
যেখানে ফেরে 
সেই 
ভয়াল ধীধার 


পত্রগুচ্ছ :২ / ১৪৯ 


£৭, হরিশ চ্যাটাজি সীট, 
কলিকাভা-২৬ 
2D. 8৮ 





বতলত, 
পাটি চিত্র ০ 
ই , (পা আর্ত চিত ৮ (সাজ) 
সউরাপাতিপর্শিক rubs ভিলা AA ANS টি 
এবর্থহি 2 সপাপার্প পথি ৯০০০ হুশ বা কতা পটে? 
শোগাশ্ এও সা লোগ (Ca Aসশা পিসি? (নিত 
বগি তেওঁ পালা ॥ এও" টিপিচিখ ban লিও তিতা 
In । 


০২৩৯০ ৪০৮ Lous Sv সমন পি পা? 
7D," Ava” NC av ENC ME, লিখ 
02 শাল | 


AH টা (লশ নৌসম 


পার্ঘ 
হি ECE eed” Fltlse — 
পৰ জেন, 
৬৮৩৯১ উল্কা তি, 
পাতে 


ই তি 


১৫০ / সাহিত্য-পরিষৎ-পত্রিকা : ১১১ বর্ষ. ৩-৪ সংখ্যা 


Ua, সপন স্িচোছে আক 2৮১4 
A me, ২ HUM টড পভ এশা 0 লিও 
১৮৬০২ অনা পি শ্ব এশা পরতে পলা গো পিল সইআশ 
লভা 2৮87) বিগত হি এট তে আত আজ নল? 
Gre at লেসন কিলো পপির | 
আপিন ১৩৩ আরশ আশি পা ১ শি 
ইসি 935 চে Ns তত বেত টি তি 
সস এত পনি পা ভিসা উঠি লি সমা 
2a শে পের (৫7 (ais oe | 


যনে, 
PO (পপ: (র্₹ Rule 
পু * ০ 
Eri (সিল ॥ রি 


5 % ৰ 
কি 47৮৫ 


দ্বিতীয়তঃ, গল্প সংগ্রহের ব্যাপার 

এ ব্যাপারে সকলকে খুশি করা অসম্ভব। অনেকেই তাদের পছন্দমত গল্প বাদ পড়েছে 
বলে যে অভিযোগ করেছেন এতে একটু বিষাদে হরিষ এই যে আরো অনেক গল্প তা হলে 
আমার লোকের ভালো লাগে। 

হানাবাড়ি ১৩ই জুন মুক্তি পাবে। আমি এত ব্যস্ত যে 'নাভানা*় এখনো যেতে পারিনি। 
শ্রীকুমারবাবুকে যদি এখনও কপি ওঁরা না দিয়ে থাকেন, আমি নিজে হাতে গিয়ে দিয়ে আসব। 

ধীরাজকে তোমার চিঠি দিয়েছি। 

লিখতেও বলেছি। 

ভালবাসা জেনো। ইতি 


শুভার্থী 
প্রেমেন্দ্র মিত্র 


পত্র পরিচিতি / ১৫১ 


পত্র : সাত 
২.১১.৫৫ 
সেহাস্পদেষু, 
সুরজিৎ, তোমার অনেক চিঠি আবার জমে গেলো, তার সঙ্গে অনেক প্রশ্ন আর অনেক 
আলোচনার বিষয়। সব কিছু নিয়ে এখন লেখা সম্ভব নয়। দু একটা প্রশ্নের জবাব দিচ্ছি। 
একক-এর কবিতার যে তিনটি লাইন সম্বন্ধে তুমি জানতে চেয়েছ, তার প্রথম লাইন 
ঠিকই আছে। দ্বিতীয় লাইন বদি শ্রদ্ধাহীন সূর্যের ঘৃণার ছাপা হয়ে থাকে তাহলে ভুল হয়েছে, 
ঘৃণায় হবে। তৃতীয় লাইন ঠিকই আছে_-ওটা চাখে-ই লিখেছি। 
তুমি হয়ত আমার অনেক কবিতা ইতিমধ্যে পড়েছ বা পরে পড়বে। তার মধ্যে যে কটা 
ভুল আমার চোখে পড়েছে তোমায় জানিয়ে রাখছি। 
দেশ-এর কবিতায় দুটি ভুল আছে। যথা প্রথম দিকে--নদী তেপান্তর কিম্বা পাহাড়ের 
কোলে কুস্তলিত” হবে না, হবে 'কুম্ডলিত'। মাঝখানে এক জায়গায় আছে, 'হঁকায় না, হারায় 
না জিলিপী গলিতে । ওটা হবে “হাঁফায় না?। 
উষা কাগজটা তোমার হাতে বোধ হয় পড়বে না। ওতে মারাত্মক দুটি ভুল আছে। এক 
জায়গায় ‘ঝরে’ টা পরে হয়েছে, আর এক জায়গায় লেপে ছাপা হয়েছে লেগে। যৃথিকা’তে 
অজস্র ভুল। জন্মভূমি প্রচ্ফ পাঠায়নি। মারাত্মক হয়েছে এক জায়গায় শাস্তির বদলে শান্তি ছাপা। 
গল্প দুটি সম্বন্ধে পরে হয়ত তোমার সঙ্গে আলোচনার সুযোগ হবে। এখন শুধু আমার 
দিক থেকে এইটুকু বলি যে মেয়ে দুটি এক নয়, গল্প দুটি এক জাতের তাই একটা সাদৃশ্য আছে 
বলে মনে হয়। ঠিক এ জাতের গল্প ত আমি লিখি না। তবে তাড়াহুড়ো করে দায় সারা কাজ 
মোটেই করিনি। তা আমার স্বভাব ও ধর্ম বিরুদ্ধ! সব লেখা সমান উৎরোয় না, উৎরোলেও 
তৎক্ষণাৎ যোগ্য খাতির পায় না। কিন্তু আমার দিক দিয়ে সাধারণতঃ কোনো ফাকি থাকে না। 
আলস্য থাকে বটে কখনো কখনো। 
লেখবার খুব একটা ঝৌক এসেছে কিন্ত আলস্য আর অন্য দিকের দুর্ভাবনা হচ্ছে 
অন্তরায়। দেখি কে জেতে! J 
তুমি আমার *বিজয়ার আশীর্বাদ জেনো, মাকে প্রণাম দিও। ইতি 
শুভার্থী 
প্রেসেন্দ্র মিত্র 


পত্র-পরিচিতি 
পত্র সংখ্যা : ১ 


জলপাইগুড়ির লেডি ডাক্তারের কনিষ্ঠ পুত্র সুরজিৎ দাশগুপ্তকে ১৯৪৭ থেকে ১৯৫০-এর জুন 
মাসের মধ্যে প্রেমেন্দ্র যে-দুতিনটে চিঠি দিয়েছিলেন সেগুলি জলপাইগুড়ির ১৯৫০-এর বন্যায় নষ্ট 
হয়ে যায়। ১৯৫০-এ ম্যাট্রিক পাশ করে জলপাইগুড়ির কলেজে ভর্তি হয়ে সুরজিৎ কলেজ লাইব্রেরির 
বন্যা বিধ্বস্ত বইগুলির মধ্যে প্রেমেন্দ্র মিত্রের সম্রাট’ ও “সামনে চড়াই” জীবনানন্দ দাশের "ধুসর 
পাঞ্জুলিপি’ প্রভৃতি কতকগুলি বই পায়। ‘সম্রাট’ ও “সামনে চড়াই” পড়ে সুরজ্জিৎ যে-চিঠি লেখে 
তারই উত্তর এই চিঠি। 

পত্র সংখ্যা : ২ 
জলপাইগুড়ির কলেজে ভর্তি হয়ে বনবিহারী দত্ত ও আরও দু-তিনজন আধুনিক সাহিত্যরসিক বন্ধু 
পেয়ে এবং আধুনিক বাংলা কবিতা সম্বন্ধে গুরুজনদের মনোভাব দেখে সুরজিৎ একটি পত্রিকা 
প্রকাশের সিদ্ধান্ত নেয়। সে-কথা জানিয়ে পত্রিকার একটা নাম ঠিক করে দেওয়ার অনুরোধ করে 
প্রেমেন্দ্র মিত্রকে। তার উত্তরে এই চিঠি। পরে তিনি পত্রিকার নাম দেন 'জলার্ক’। 


পত্র সংখ্যা : ৩/৪ 
দুটির কোনওটিতেই তারিখ নেই। মনে হয় ৩ সংখ্যক পত্রটি ১৯৫১-র মাঝামাঝি কোনও সময়ে 
লেখা। কারণ এতে ‘অনেক লেখা” জোগাড়ের কথা এবং উঠত উনারা মা 
দাশ ও অন্নদাশঙ্কর রায়ের লেখা পাওয়া গেছল। 
ইতিমধ্যে সুরজিৎ কলকাতায় গিয়ে প্রেমেন্দ্রর বাড়িতেই 6 
এসেছে। এর পর থেকেই সুরজিৎ বারবার প্রেমেন্ত্র ও তার স্ত্রীকে জলপাইগুড়িতে এসে তার লেডি 
ডাক্তার মা অশ্রুবালা দাশশুপ্তের কোয়াটার্সে ও উত্তরবঙ্গে বেড়াতে আসার জন্য আমন্ত্রণ জানানো 
শুরু করে। 
মনে হয় ৪ সংখ্যক পত্রটি ১৯৫১-র ডিসেম্বরে কি ১৯৫২-র জানুয়ারিতে লেখা । কোনও 
প্রকাশককে প্রেমেন্দ্রর একখানি গল্পসংগ্রহ পুনমু্রণের জন্য চিঠি লিখলে প্রকাশক লেখেন যে প্রেমেন্দ্র 
মিত্র সাহিত্য ছেড়ে সিনেমাতে টাকা করতে ব্যস্ত। 
এই চিঠি থেকে জানা যাচ্ছে, ১৯৫১ নাগাদ তার একটি ‘সেরা গল্প” বেরিয়েছিল যেটির উল্লেখ 
তার কোনও গ্রন্থপপ্রিতে পাওয়া যায় না। 
সুরজিতের মা তার কোয়াটার্সের বাগানে প্রচুর আলু চাষ করেছিলেন। তারই উল্লেখ আছে 
চিঠির শেষ বাক্যে। 


পত্র সংখ্যা : ৫ 
নাভানা থেকে “প্রেমেন্দ্র মিত্রের শ্রেষ্ঠ গল্প” বেরোলে সুরজিৎ চেয়েছিল বইটির উপর ড. শ্রীকুমার 
বন্দ্যোপাধ্যায় 'জলার্ক'তে একটি আলোচনা লিখে দিন। ড. বন্দ্যোপাধ্যায়েরও সম্মতি ছিল! শেষ 
পর্যন্ত ঠিকমতো যোগাযোগ হয়নি। 
সুরজিৎ ‘শুধু কেরানি”, “পোনাঘাট পেরিয়ে" প্রভৃতি কয়েকটি গল্পের নাম করে জানিয়েছিল যে 
এগুলিও ‘শ্রেষ্ঠ গল্পের অন্তর্ভুক্ত হলে সে খুশি হত। 


পত্র সংখ্যা : ৬ 
৫০ CUTE HT রা চেয়েছিল সুরজিৎ। তার জবাবে 
তিনি বিজ্ঞাপনের কপি লিখে পাঠিয়েছিলেন। 
গল্প সংগ্রহের ব্যাপার, বলতে "শ্রেষ্ঠ গল্প” বইটির ব্যাপারই বুঝিয়েছেন। 
ধীরাজ ভট্টাচার্যকে সুরজিৎ 'জলার্ক'তে লেখার জন্য অনুরোধ করে চিঠি দিয়েছিল। ধীরাজ ভট্টাচার্য 
ত্রিশ-চল্লিশ-পঞ্চাশ দশকে অভিনেতা রূপে খুবই বিখ্যাত ছিলেন, কিন্তু ‘কল্লোলে'র তিনি একজন 
লেখক ছিলেন। 


পত্র সংখ্যা : ৭ 
১৯৫৫-তে লেখা কবিতাগুলি শুদ্ধ পাঠে “সাগর থেকে ফেরাতে ছাপা হরেছে। 
যেব্দুটি গল্পের সাদৃশ্য নিয়ে চিঠিতে উল্লেখ আছে সেই গল্প দুটি হল পূর্বে প্রকাশিত ‘মল্লিকা’ আর 
সদ্য প্রকাশিত “যুখিকা?। 
সুরজিৎ দাশগুপ্ত 


মনাঞ্জলি বন্দ্যোপাধ্যায় 
কল্যাণ চক্রবর্তী 


শব্দজব্দ 


‘বড়ি’ শব্দটি সংস্কৃত ‘বটিকা’ শব্দ থেকে এসেছে। সংস্কৃত বটিকা অর্থে ক্ষুদ্র গোলাকার বস্তু 
বোঝায়। ‘বড়া’ শব্দের ক্ষুদ্রত্ববাচক বিশেষ্য রূপে শব্দটির ব্যবহার আছে। কবিরাজি বা আয়ুর্বেদেও 
শব্দটির ব্যবহার রয়েছে। হিন্দিতে বড়িকে বলা হয় বড়িয়া (Baran) । বড়ি হল spiced (with 
or without) balls of ground dal (Pulse)| বাটা ডালে মসলা মিশিয়ে কিংবা মসলা 
ছাড়াই ছোটো বড়ো গুলি রোদে শুকিয়ে যে প্রক্রিয়াজাত খাদ্য তৈরি হয় তাকেই ‘বড়ি’ বলে। 
বঙ্কিমচন্দ্রের লোকরহস্যের হনৃমদ্বাবু সংবাদ নিবন্ধে পাচ্ছি : “.... তদ্দেশীয়া সুন্দরীগণ বড়ি নামে 
যে সুস্বাদু ভোজ্য প্রস্তুত করিয়া থাকে, তাহাও কদাপি বিনানুমতিতে রামানুচর সেবায় নিযুক্ত 
করিয়াছি।” 

সংস্কৃত ‘গ্রহণ’, হিন্দি ‘গহনা’, বাংলা ‘গহনা’, গ্রাম্যবাংলা ‘গয়না’ শব্দের অর্থ হচ্ছে 
অলংকার। সুন্দর ডিজাইন করে ডালবাটার মাধ্যমে মেয়েদের গয়নার আদলে আলংকারিক 
নকসা ফুটিয়ে তোলা হয় গহনা বড়িতে। সুতরাং গহনাবড়ি বা গয়নাবড়ি নামকরণে একটি 
অভিনবত্ব আছে। অভিনবত্ব এই, মেয়েলি ঘরোয়া শিল্পের উৎকৃষ্ট নিদর্শনরূপে একটি খাদ্যকে 
প্রিয়জন ও গুণীজনকে আপ্যায়ন করার কাজে ব্যবহার করা। খাদ্যদ্রব্য হিসাবে গয়না বড়ি তৈরি 
হলেও এর নির্মিতি অসাধারণ। মূলত পূর্ব মেদিনীপুরের কিছু অঞ্চলের গী ঘরের মেয়ে-বউ- 
এরাই এই রসনা তৃপ্তিকর ও নয়নলোভন বড়ি-শিল্প-এতিহ্যের নৈষ্ঠিক ধারক ও বাহক। 

গহনা বড়িতে নানান নকশা ব্যবহারের জন্য একে নকশা বড়ি বা নকশি বড়িও বলা হয়। 
অবনীন্দ্রনাথ এই বড়িকে বলেছেন ‘নকাসী বড়ি’। ‘নকশি’ কথাটি এসেছে 'নকৃকাশী” শব্দটি 
থেকে যার অর্থ চিত্রণ। 

বাংলাদেশে বহু রকমের বড়ি দেওয়ার চল আছে। রকমারি বড়ির নামকরণ ও উপকরণে 
বৈচিত্র্য আছে। যেমন-__কুমড়ো বড়ি, ফুলবড়ি, ওমরিতি, পোস্তবড়ি, টোপাবড়ি, বিচেবড়ি, 
গহনাবড়ি প্রভৃতি। কুমড়ো বড়ি একটু খানি শক্ত, স্বাদে একটু ঝাল-ঝাল। চাল কুমড়োর (Ash 
gourd বা Wax gourd, Benincasa hispida) অন্স্বাদের পাকা ফলের শাঁস মশলা সহ মাষ 
কলাই-এর ডালবাটায় মিশিয়ে এই বড়ি দেওয়া হয়। এই ধরনের পাকা চালকুমড়ো পাওয়ার 
জন্য বড়ির মরশুম শীতকাল পর্যস্ত পাকা চা লকুমড়ো গাছে রাখতে হয়, অনেক সময় গাছ 
শুকিয়ে গেলেও ঘরের চালে পাকা কুমড়ো বড়ির জন্য রেখে দেওয়া হয়। পাকা চালকুমড়োর 

আঁতি কুরে নিতে হয়। তারপর ছানার জল মারার মতো গামছা বা ওই জাতীয় কাপড়ে ঝুলিয়ে 
রেখে সেগুলো রোদে শুকানো হয়। এতে কুরো গুলো ঠিক পাতলা পাঁপরের মতো হয়ে যায়। 
ভিজিয়ে রাখা খোসাহীন বিরিকলাই-এর সঙ্গে পরিমাণমতো ওই শুকনো চাল কুমড়ো একসঙ্গে 
বেটে নেওয়া হয়। ফুলবড়ির অবয়ব তুলতুলে, মুখে দিলে সহজে মিলিয়ে যায়। অনেক সময় 
মুসুরির 0.০701) ডাল বাটা দিয়েও ফুলবড়ি দেওয়া হয়। টোপাবড়িকে বড়ো বড়িও বলা হয়। 
টোপা মানে গোলাকার, যেমন টোপাকুল। সুতরাং এই বড়ির আকার বড়ো, প্রায় গোলাকার, 
ভেতরটা ফাপা। বিচে বড়ি তৈরি হয় চাল কুমড়োর শুকনো বিচি ব্যবহার করে। বিরি কলাই 
চাকে ভাঙার সময় যে খুদ কলাই বের হয় সেই ফেলনা খুদের সঙ্গে কাচালংকা বাটা ও চাল 
কুমড়োর শুকনো বিচি একসঙ্গে মেখে হাতের আঙুলে চেপে চেপে এই বড়ি তৈরি হয়। 
অমরিতি বাড়ি অমৃতির আকৃতিতে তৈরি করা হয়। এজন্য কলাই ভাল বাটার মণ্ড দিয়ে ক্রমাগত 
জিলাপির মতো প্যাচ দেওয়া হয়। 

উত্তরবঙ্গের লোকনাট্যে খেন্‌ : শাস্তোরী) মুকুন্দ বড়ির প্রসঙ্গ এসেছে : 

প্রেম্ঠাদ : দিদি গোসাই তরকারী কি কি দিবেন দেন। 

প্রাণেশ্বরী : আচ্ছা তরকারী দিচ্ছি। ঠাকুরী কলাইর ডাল, চন্দন চেউরি আর মুকুন্দ বড়ি। 

প্রেমঠাদ : হ্যা দিদি গোসাই, এ তরকারী উত্তম তরকারী। 

[শিশির মজুমদার (১৯৮৬) : উত্তর বঙ্গের লোকনাট্য সংকলন ও সম্পাদনা পুস্তক 

বিপণি, পৃষ্ঠা : ২০৯] - 
কবিককণ-চণীতে নিদয়ার সাধ-ভক্ষণের যে ছবি পাই তাতে ফুলবড়ির ব্যবহার 


রয়েছে: 
পুই-ডগা মুখী-কচু তাহে ফুলবড়ি কিছু 
আর দিবে মরিচের ঝাল। 
[শ্রীকুমার বন্দ্যোপাধ্যায় ও বিশ্বপতি চৌধুরী (১৯৯২) সম্পাদিত কবিকম্কণ-চণ্ডী, কলিকাতা 
বিশ্ববিদ্যালয়, পৃষ্ঠা : ১৬৬] 


কৃষ্ণদাস কবিরাজের চৈতন্য চরিতামৃত-এ মেধ্যলীলা, পঞ্চদশ পরিচ্ছেদ) কুমড়ো বড়ির 
কথা আছে। প্রায় পাঁচশো” বছর আগে ভট্টাচার্য বাসুদেব সার্বভৌমের পত্রী যে বিবিধ উপাদেয় 
খাদ্যদ্রব্য মহাপ্রভু প্রীচৈতন্যের জন্য সাজিয়ে দিয়েছিলেন, তার মধ্যে কুমড়ো বড়ি আর ফুলবড়ির 
সন্ধান পাওয়া যাচ্ছে। 


তল্লাট 


কথন, কোথায় কিভাবে গয়না বড়ির সৃষ্টি হল তার সঠিক ইতিহাস জানা যায় নি। কেউ কেউ 
ময়নাগড়ের রাজ পরিবারের দিকে ইঙ্গিত করলেও তার এঁতিহাসিক সমর্থন নেই। তবে ফুলবড়ি 
কিংবা টোপাবড়ির সঙ্গে নকশাযুক্ত আলপনার বিবাহবন্ধনই যে গয়না বড়ির জন্ম তা অনুমান 
করতে অসুবিধা হয় না। গহনা বড়ির ঘরানা মূলত পূর্ব মেদিনীপুর জেলা। এই বড়ির প্রতি 
আগ্রহ ও সুধীজনের গুণ জ্ঞাপন পুরুষানুক্রমে চলে আসছে। তমলুক মহকুমার তমলুক, নন্দীগ্রাম, 
মহিষাদল, তেরপে্যা, সুতাহাটা, ময়না, পশকুড়া, কোলাঘাট (ওড়ফুলি গ্রাম), ঘাটাল মহকুমার 
নাড়াজোল, দাসপুর ;কাি মহকুমার কলাগেছিয়া, এগরা, মুগবেড়িয়া ; মেদিনীপুর সদর দেক্ষিণ) 


i 


গৃহিণীর বড়াই গহনা বড়ি / ১৫৫ 


মহকুমার খাকুড়দা, বেলদা, দাঁতন, মেদিনীপুর সদর (উত্তর) মহকুমার মেদিনীপুর এবং মেদিনীপুর 
সুনিপুণ। ঘাটালের মণ্ডল, অধিকারী, ঘোড়ই ইত্যাদি পরিবার বংশানুক্রমে এ শিল্পকে টিকিয়ে 
রেখেছে ও উৎকর্ষ বৃদ্ধি করে চলেছে। 

' শীতের ক'টা মাস এই কাজের জন্যে গ্রামের মেয়েরা সাগ্রহে প্রতীক্ষা করে থাকে। 
সেজন্য তাদের মানসিক প্রস্তুতির প্রকাশ ও শিল্প বিকাশে কার্পণ্য থাকে না। আর শীতের সময় 
দেখার ও খাওয়ার আকাঙ্ক্ষা প্রকাশ করে। শুধু তাই নয় এতদঞ্চলে যে ঘরে বড়ি দেওয়া হয় 
না সেই ঘর বড়ি-শিল্পী মেয়েদের কাছে সুনজর পায় না। এই মেয়েলি শিল্প বংশ প্রশাখায় 
প্রবাহিত হয়ে চলে। ফলে পিতামহী, জননী, জায়া-_এইভাবেই বংশলতিকায় পরম্পরাগতভাবে 
গড়িয়ে চলে এই শিক্পকর্ম। তাছাড়া বৈবাহিক সূত্রেও এক পরিবার থেকে অন্য পরিবারে এই 
শিল্প, ছড়িয়ে পড়েছে। প্রসঙ্গত উল্লেখ্য চব্বিশ পরগনা জেলার সুন্দরবন এলাকার পাথরপ্রতিমা 
থানার অন্তর্গত ব্রজবল্লভপুর গ্রাম পঞ্চায়েতের অধীন দক্ষিণ গোবিন্দপুর আবাদ গ্রামের শ্রীমতী 
পার্বতী জানা তার পিতা প্রফুল্পকুমার ও মাতা রোহিণীবালার কাছ থেকে প্রেরণা পেয়ে সৃচীশিল্প 
ও আল্পনা কর্মের প্রতি আগ্রহী হয়েছিলেন শৈশবে। পরে উচ্চশিক্ষার্জনের লক্ষ্যে তিনি অবিভক্ত 
মেদিনীপুর জেলায় ভগবানপুর থানার বাজকুল মিলনী মহাবিদ্যালয় স্মাতকশ্রেণিতে ভরতি হন 
এবং পরবর্তীকালে তার বিবাহ হয় ভূপতিনগর থানার গড়বাড়ি ১ গ্রাম পঞ্চায়েতের অন্তর্গত 
কাখুরিয়াগড় গ্রামে (ডাকঘর কিসমত বাজকূল) অজয়কুমার সামন্তর সঙ্গে। তার শ্বশুরমহাশয় 
শ্রীভূপতিভূষণ সামন্ত ও খুড়শ্বশুর নৃপতিভূষণ সামন্ত তাদের এই নববধূর শিল্পসৃষ্টির প্রতি 
আগ্রহকে সানন্দে প্রশ্রয় দিয়েছিলেন। সেই প্রশ্রয়, তার শাশুড়ি শ্রীমতী স্লেহলতা সামন্তের বড়ি 
দেওয়ার অভিজ্ঞতা থেকে অন্যতর প্রেরণা হিসেবে কাজ করে, যার ফলে বড়ি শিল্পের অনুশীলনে 
তিনি গত পঁচিশ-ছাব্বিশ বছর ধরে অত্যন্ত আনন্দের সঙ্গে নিজেকে নিযুক্ত রেখেছেন। নিছক 
কোনো অর্থ উপার্জনের লক্ষ্যে নয়, কেবল নিজে আনন্দিত হওয়া এবং অন্যকে আনন্দিত করাই 
তার এই শিল্পসাধনার একমাত্র আদর্শ। সুদূর নদীয়া জেলার তেহট্ট থানার ভবানীপুর গ্রামের 
শ্রীমতী শ্যামলী বিশ্বাস তমনুকের পার্বতীপুরে বিবাহ করেন শ্রীপার্থসারথি পড়ূয়াকে, তার কাছে 
সম্পূর্ণ অজানা শিল্পকর্মটির আকর্ষণে তিনি এমনই আকৃষ্ট হয়েছেন যে প্রতিবছর শীতের মরশুমে 
নিয়মিত বড়ি দিয়ে তিনি এই কাজে বিশেষ দক্ষতা অর্জন করেছেন। নদীয়ার প্রত্যন্ত গ্রামে নানা 
পৃজাপার্বণে আলপনা দেওয়ার অভিজ্ঞতা তার একাজের অনুশীলনে সহায়ক হয়েছে বলে তিনি 
মনে করেন। তার সহোদরা শ্রীমতী মিতালি ওই তমলুকেই বিশিষ্ট সংগীতানুরাগী শ্রীবিভাস 
সামন্তের সঙ্গে বিবাহিত হয়ে, একেবারে অজানা এই শিক্পকর্মের প্রতি বিশেষভাবে অনুরক্ত 
হয়েছেন। পশ্চিমবঙ্গের অন্যান্য কিছু জেলা যেমন উত্তর ও দক্ষিণ চব্বিশ পরগনা, হাওড়া, 
হুগলি, বর্ধমান, বাঁকুড়ার অনেক বাড়িতেও এই বড়ির ঝাঁপি তৈরি হয়েছে। এই বড়ি-ঘরানায় 
গৃহিণীকূলই এই বিস্ময়জনক শিল্প নৈপুণ্যের ধারক ও বাহক। এই শিল্পের সঙ্গে এখনো সংযোগ 
ঘটে নি কোনো দেবতার, কোনো শাস্ত্রবাক্যের। এই শিল্পটি একান্তভাবেই গার্হস্থ্য আচারের 
অঙ্গীভূত, শীতকালীন গৃহকর্মের একটি অপরিহার্য অঙ্গ। 

১৫৬/ সাহিত্য-পরিষৎ-পত্রিকা : ১১১ বর্ষ ৩-৪ সংখ্যা 


মুনশিয়ানা 
“দিনযাপনের বারমাস্যা থেকেই উঠে আসে আটকফর্ম॥ সেই অর্থে মেদিনীপুরের গয়নাবড়ি শুধু 
আহাৰ্য নয়, শিল্পও। 

গয়না বড়িকে লোকশিল্প হিসাবে মেনে নেওয়া হয়ছে। প্রশ্ন হল- এই কাজটি নির্মিতি 
না নির্মাণ? অর্থাৎ এই শিল্পকর্মটি অনুসরণ না অনুকরণ? অবনীন্দ্রনাথ বলেছেন শিল্পীর কাজকে 
বলা হয় নির্মিতি আর কারিগরের কাজ হল নির্মাণ। নির্মিতি রসের দিক দিয়ে মিত হলেও 
অপরিমিত। আর নির্মাণ নিঃশেষভাবে পরিমাণের মধ্যে ধরা। একটা নির্মাণের মতো ঠিক আর 
একটা নির্মাণ চলে। কিন্তু শিল্পীর নির্মিতি কৌশলের কলে ফেললেও বৈষম্য থেকে যায়। হয়তো 
বাইরের ধাঁচটা নকল করা যায় কিন্তু ভেতরে রসের অভাব কিংবা তারের বৈষম্য থেকেই যাবে। 
যে বয়স্কা, নিপুণা মহিলা ডালবাটার মতো এক অচিরাচরিত মাধ্যমের সাহায্যে কোনো রকম 
অনুকরণ ছাড়াই নিজের কল্পনার রঙে মূর্ত কিংবা বিমূর্ত নকশা অপূর্ব দক্ষতা ও নৈপুণ্যে প্রকাশ 
করছেন এই গহনা বড়িতে তা কি শুধুই নির্মাণ হতে পারে? তার মধ্যেকার সবচাইতে বিরল 
জিনিসটি হচ্ছে তার অন্তরের ভালোলাগা। প্রিয় অতিথিকে বরণ করবেন আন্তরিকতার স্পর্শজাত 
সৃজন দিয়ে। এই শিল্পের ভূয়সী প্রশংসা করেছেন রবীন্দ্রনাথ, অবনীন্দ্রনাথ, শিল্পাচার্য নন্দলাল 
বসু, অধ্যাপক দেবপ্রসাদ ঘোষ, সত্যজিৎ রায় প্রমুখ ব্যক্তিত্ব। গ্রামীণ দারিদ্র্যঘন জীবনচর্যায় 
সুলভবস্তু বিড়ি কলাই-এর ডাল। আর তাকেই উপকরণ করে অসামান্যকে ফুটিয়ে তুলতেন পূর্ব 
মেদিনীপুরের ঠাকুমা, দিদিমা, মা-মাসি, পিসি, বোন ও মেয়েরা। এই কাজটি বাস্তবিকপক্ষে 
কোনো শিল্পীর তুলির টানের চাইতে কম নয়। রবীন্দ্রনাথ তার একটি পত্রে গহনা বড়ি শিল্পীকে 
লিখেছেন-_“.... ইহার শিল্পনৈপুণ্য বিস্ময়জনক।” (শরৎকুমারী দেবী ও হিরপ্রয়ী দেবীকে লিখিত 
পত্র, ২১ মাঘ, ১৩৪১)। অবনীন্দ্রনাথ একটি চিঠিতে লিখেছেন___“.... তমলুকের নকাসী বড়িগুলি 
দেখে শুধু যে চোখের সুখ হলো তা নয়__স্বাদ নেওয়ার জন্যেও উৎসাহ জাগলো...” নন্দলাল 
একটি চিঠিতে (৪ ফেব্রুয়ারি, ১৯২৫) লিখেছেন-__“.....বড়ির নকসাগুলি সত্যই শিল্পের একটি 
উৎকৃষ্ট নিদর্শন। বঙ্গমাতা ভাঙ্গা ঝাপিতে এই অমূল্যরত্বের সন্ধান পাইয়া আমরা মুগ্ধ হইলাম... 1” 
অতি সম্প্রতি পূর্ব মেদিনীপুরে কাখুরিয়াবাড় গ্রামের শ্রীমতী পার্বতী সামস্তের বড়ি দেখে মুগ্ধতা 
প্রকাশ করে প্রবীণ শিল্পী রামানন্দ বন্দ্যোপাধ্যায় চিঠি লিখে জানিয়েছেন (৩১.০১.০৫) : “তোমার 
গড়া বড়ির ছবি পেয়ে মনে হচ্ছে আমরা আজও বেঁচে আছি। এসব সম্ভার দেখে শিল্পের জীবনে 
আলো পাই ॥ তোমার এই গড়া__ কেবল তোমারই আনন্দ নয় আমাদেরও । শিল্পী যে শিল্প 
গড়ে তোলেন-_সে যখন সবার হয়, তখনই তো সব চেয়ে ভালো লাগে । আর সেইখানেই তার 
চিরদিনের বেঁচে থাকা ॥ কাজেই গহনা বড়িকে কি বলব? ‘জিহা বিলাস” না “চক্ষুবিলাস+? “উদর 
তৃপ্তি বনাম প্রদর্শনীর মধ্যে এটি কোন গোত্রে পড়বে? কিন্তু প্রকৃত তথ্য এই যে, এই দুষ্প্রাপ্য 
শিল্প কর্মটিকে ঠিক তেমনভাবে গুরুত্ব বা মর্যাদা দেন না তথাকথিত রসিক-সুজন। ফলে এই 
শিল্পটি আজ হারিয়ে যেতে বসেছে। গুণীর সমাদর নেই, তাই বোধহয় মুনশিয়ানা কমে যাচ্ছে। 
গয়না বড়ি শিল্পে নকশা সৌন্দর্যের এবং সুক্ষ্মতার এই ০79$10 চলছে পূর্ব মেদিনীপুরের প্রায় 
সর্বত্র। কিন্তু পুর্বসূরিদের নকশার বৈচিত্র্য ছিল সীমাহীন বৈভব। আলপনার বিভিন্ন রকম 
শীখ, পদ্মফুল, পাতা, রাধাকৃষ্ণের মুকুট, পশুপাখি যেমন মাছ, বিড়াল, টিয়া, কাকাতুয়া, প্রজাপতি, 


গৃহিণীর বড়াই গহনা বড়ি /১৫৭ 


নৃত্যুরতা ময়ূর প্রভৃতি প্রবীণার মৌলিকত্ব এই নকশায় এনে দিত বৈচিত্র্য। আকৃতিতে কোনোটা 
গোলাকার, কোনোটা চৌকো, কোনোটা ত্রিকোণা। ভারতীয় জাতীয় কংগ্রেসের ৫৯তম কল্যাণী 
অধিবেশনে (১৯৫৪ সালের ফেব্রুয়ারি) গহনাবড়ির প্রদর্শনী বহু বিশিষ্ট জনের নজর আকর্ষণ 
করেছিল। 
' আজকাল পূর্ব মেদিনীপুরের বহু বিদ্যালয়ের ছাত্রীরা কর্মশিক্ষার অঙ্গ হিসাবে গহনাবড়ির 
ঝাপি এনে হাজির করে মাধ্যমিক বা বার্ষিক পরীক্ষার সময়। এইভাবেই সম্ভবত এই শিল্পের 
প্রাতিষ্ঠানিক মর্যাদা শুরু হচ্ছে। 
উপকরণ 
গহনাবড়ির মূল উপকরণ হচ্ছে বিউলি কলাই বা মাষ কলাই ডালবাটা। কেউ কেউ একে 
বিরিকলাই, বিড়ি মুগ বা কড়ই ডালও বলেন। হিন্দিতে এর নাম উর্দ, ইংরাজিতে Moth Bean, 
বৈজ্ঞানিক নাম চ1189501$ [70501 ডাল শস্যের মধ্যে সম্ভা এবং সম্ভবত অনেকের কাছে 
খাদ্যবস্তু হিসেবে নিকৃষ্ট। প্রকৃত তথ্য এই, এটি একটি উচ্চ পুষ্টিমূল্য সম্পন্ন ডালশস্য যা 
ফসফোরিক আযাসিডে সমৃদ্ধ। এতে কার্বোহাইড্রেট বা শ্বেতসার রয়েছে ৫৬.৬ শতাংশ, প্রোটিন 
২৪ শতাংশ, খনিজ লবণ ৩.৬ শতাংশ, ফ্যাট বা স্লেহপদার্থ ১.৩ শতাংশ। ময়মনসিংহে মাষ 
কলাই সম্পর্কিত একটি প্রচলিত ধাধা হল : ‘কাল বউয়ের কপালে চিক্/জমাই আইলে করে 
হিত। কেননা মাষকলাই ডাল দেখতে কালো, তার উপরে রয়েছে একটি সাদা দাগ। বাড়িতে 
জামাই আসলে মাষ কলাই থেকে তৈরি নানারকম সুস্বাদু খাদ্য পরিবেশন করা হত। পশ্চিমবঙ্গে 
ফান্ুন-চৈত্র এবং ভাদ্র এই দুটি সময়েই বিড়ি কলাই চাষের প্রচলন আছে। তবে ভাদ্র মাসে 
বুনলে বেশি ফলন পাওয়া যায়! যেহেতু এটি ৮০-৮৫ দিনের ফসল তাই ফসল তোলা হয় 
কার্তিকের শেষে বা অগ্রহায়ণের প্রথমে। গহনা বড়ি তৈরির উপকরণ হিসাবে ব্যবহৃত ডালে 
আঠাভাব আনার জন্য প্রয়োজন নতুন ডাল, কেননা সদ্য উৎপন্ন ডালে আঠাভাব বেশি। ডাল 
যত পুরনো হবে আঠাভাবের পরিমাণ তত কম হবে। সেজনা সর্বোৎকৃষ্ট গহনা বড়ি পেতে হলে 
সদ্য উৎপন্ন বিরি কলাই প্রয়োজন। কার্তিক মাসের পোড়া ষষ্ঠীর দিন থেকে শুভারস্ত হয়ে 
গহনাবড়ি দেওয়া চলে চনমনে শীত থাকা পর্যস্ত। কাজেই তার স্বল্নকাল আগেই বাজারে চলে 
আসে নতুন বিরিকলাই। পূর্ব মেদিনীপুরে এই ভালশস্যটির ফলন প্রচুর, হেক্টরে ৯ থেকে ১৩ 
কুইন্ট্যাল। কাজেই মেদিনীপুরে গ্রামাঞ্চলের মুদির দোকানগুলিতে স্থানীয় জাতের বিরিকলাই 
খুবই সুলভ। জাত প্রসঙ্গ যখন এসেই গেল তখন একটি ছড়ার উল্লেখ না করে পারছি না। এই 
ছি মুর্শিদাবাদের ডালচাযিদের মধ্যে প্রচলিত 
কলাই ডালের জাত টি-৯, ‘কালিন্দী'। . 
“সারদা” ‘গৌতম’ জাত সসন্ত্রমে বন্দি।। 
' মেদিনীপুরের গেরস্থ চাষিরা বিরিকলাই-এর ডালটা নিজেদের জমিতে নিজেরাই চাষ 
করে নেন। বড়ি দেওয়ার আগের সন্ধ্যায় বিরিকলাই জলে ভিজিয়ে রাখতে হয়, পরদিন সকালে 
ভিজে ডাল নরম হলে ঘষাঘযিতে তার কালো খোসা ছেড়ে যায়। খোসা ছাড়াতে হবে পুরোপুরি। 
বেরিয়ে আসবে নরম সাদা ডাল যা খানিকটা গীজিয়েও যেতে পারে। এই রকম ভেজা ডাল 
বাটলে তা বেশ আঠালো হয়। 


] 

বিরিকলাই ছাড়া আর যে জিনিসটি গহনা বড়ির জন্য অপরিহার্য তা হল পোস্ত দানা। 
বড়ি দেওয়ায় থালা বা ডালায় পোস্ত বা তার অভাবে তিলের টুকরো বিছিয়ে দেওয়া হয়। এতে 
বড়ির নিচের অংশটি ডালায় না লেগে পোস্ত বা তিলের সংস্পর্শে আসে । ফলে বড়ি উলটে- 
পালটে রোদ খাওয়াতেও সুবিধা হয়। পোস্তদানা বা তিলের টুকরো মাখানো অল্প নোনতা ভাজা 
বড়ি খেতেও চমৎকার। তিলের বীজে প্রায় পঞ্চাশ শতাংশ ভোজ্য তেল এবং কুড়ি শতাংশ 
প্রোটিন পাওয়া যায় বলে তার পুষ্টিমূল্য রয়েছে। পোস্ত স্থানীয় ফসল না হওয়ায় দামে মহার্ঘ 
তাই অনেক গৃহিণীই আজকাল তিল ব্যবহার করছেন। দাসপুর থানা এলাকায় তিলের ব্যবহার 
বেশি। কেউ কেউ অবশ্য পাত্রে সরষের তেল মাখিয়ে তা রোদে গরম করে তার উপর বড়ি 
দেন। কেউ কেউ বাঁশের কঞ্চি কেটে নির্মিত 'পাটা'তে বড়ি দেন। 


সাজ-সরঞ্জাম 


১ একটি বর্গাকার রুমাল মাপের মোটা কাপড়, প্যান্টের কাপড় হলেই ভাল। তার মধ্যে 
গোল ফুটো বোতাম স্টিচ দিয়ে সেলাই করা। কথ্য ভাষায় এর নাম পুটুলি। 

২ মোটামুটি এক ইঞ্চি মাপের মাছ ধরার ছিপ তৈরির বাঁশের মতো লম্বা চোঙ_ টিন, 
পিতল, তামা, রূপা যেকোনো ধাতুর হতে পারে। স্থানীয় ভাষায় এর নাম "চঙ”। চঙ্ডের 
এক প্রান্ত সরু, বিপরীত প্রান্ত মোটা, বাইরের দিকে এমন ভাবে মোড়া যে কাপড়ের 
ফুটোতে সহজে আটকে যায়। চোঙ যুক্ত পুটুলিকে এক কথায় বলে “চঙ-পুটুলি'। 

৩ কয়েকখানা থালা, ট্রে কিংবা ধামা-কুলো। 

৪ একটি ৫-৬ ইঞ্চি লম্বা সরু কাঠি কিংবা উলবোনার কাটা । 

৫ মণ্ড ডাবানো বা ফেটানোর জন্য গামলা কিংবা উঁচু পাড়ের থালা। 

৬ ৫০০ গ্রামের বিউলি ডাল থেকে ‘রট্‌কা কলাই’ (অপুষ্ট দানা, স্থানীয় ভাষায় “নোনা 
কলাই’ও বলে) বেছে বাদ দিয়ে জলে ভিজিয়ে তা থেকে প্রস্তুত লেই বা মণ্ড। 

৭ পোস্ত দানা ৫০০ গ্রাম (পুরোটা ব্যবহার হবে না, প্রকৃত ব্যবহার হবে মাত্র ১৫০ 
গ্রাম)। 

৮ পরিমাণ মতো খাদ্য লবণ। 


বড়ি দেওয়ার আসর 


গয়না বড়ি দেওয়ার একটি নির্দিষ্ট পদ্ধতি আছে। সাধারণভাবে দক্ষ মহিলার বয়স হবে পঞ্চাশের 
উর্ধে অর্থাৎ ‘পাকা গৃহিণী'। ছোটো মেয়েরা তাদের দেখে শেখে। শিল্প শিক্ষায় গুরু দক্ষিণা 
আছে। প্রবীণাকে বেটে দিতে হয় বড়ি দেওয়ার ডাল, নিরন্তর ফেটাতে হয় সেই ডালের মণ্ড। 
নন্দীগ্রামের প্রবীণা শিল্পীরা মনে করেন, গ্রামে উৎপন্ন স্থানীয় জাতের কলাই দিয়ে বড়ি ভালো 
হয়, এতে প্রয়োজনীয় আঠালো ভাব বেশি। শিল-নোড়ার বাটলে আঠালো ভাব বেশি হয়, 
“মিক্সিততে কম হয়। মিক্সিতে যে সামান্য তাপ উৎপন্ন হয় তাতে কলাই-এর আঠালো ভাব কমে 
যায়। এই আঠালো ভাব থাকলে বড়ি খুব উৎকৃষ্ট মানের হয়, সহজে ভাঙেনা। প্রায় সব 
শিল্পীরাই মনে করেন কালো খোসাযুক্ত ডালই একাজে উত্তম ; মাখন রঞ্জ, খোসা ছাড়ানো 


গৃহিণীর বড়াই গহনা বড়ি / ১৫৯ 


হলদেটে সাদা ডাল নয়। খোসাযুক্ত ডাল জীতায় (স্থানীয় ভাষায় চাক") ভেঙে দু-টুকরো করা 
হয়। 

বড়ি দেওয়ার আগের দিন দুপুরে কিংবা বিকালে ডালকে ৫-৬ ঘণ্টা ঠাণ্ডা জলে ভেজানো 
হয়। সন্ধ্যায় বা রাত্রে কিংবা সকালে খোসাগুলিকে ছাড়িয়ে পরিষ্কার করা হয়, অপুষ্ট-কুঞ্চিত 
টকা কলাই’ বেছে ফেলে দেওয়া হয়। কখনো রট্‌কা কলাইকে বিচে বড়ি দেওয়ার জন্য রেখে 
দেওয়া হয়। জল ঝারানো, খোসা মুক্ত ডালকে এবার শিলে বেটে (সময়াভাবে পেষাই মেসিনে 
পেষাই করে) মণ্ড বা লেই তৈরি করতে হবে। মণ্ডটি তৈরি হবে ঘন মাখনের মতো দানাবিহীন। 
দু আঙুলে ঘসে ঘসে পরীক্ষা করলেই সেটা বোঝা যায়। ফেটানো মণ্ড যথেষ্ট হাক্কা হবে। মণ্ডের 
একটু অংশ জলে ফেললে তা যদি ভেসে ওঠে তো বুঝতে হবে কাজটি সঠিক হয়েছে। এবার 
পুটলির মধ্যে মণ্ড রেখে উপরের দিকটা শক্ত করে ধরে, চোঙ ঘুরিয়ে ঘুরিয়ে গয়না বড়ি 
দেওয়ার পালা। চোঙ থেকে ‘পাঁপড়ি’ বের করে সোজা উলটো হাতের প্যাচ সৃষ্টির নেশায় 
শিল্পী মেতে উঠবেন। সহকারী তাকে সাধ্যমত সহযোগিতার হাত বাড়িয়ে দেবেন। 

প্রথম গয়না বড়িটি দেবার সময় একটি লোকাচার পালন করার বিধি পূর্ব মেদিনীপুরের 
কোনো কোনো অঞ্চলে পরিলক্ষিত হয়। সে সময় বারো জন এও বা সধবা স্ত্রীলোক শিল্পীকে 
স্পর্শ করে থাকে। এটা আসলে প্রমীলা মহলের সঙ্ঘবদ্ধতার প্রতীকী রূপ। 

বড়ির নকশায় প্রথম বীধুনি লেই ফেলার সময় হাত ঘোরে ঘড়ির কাটার দিকে (Clock- 
wi5€) | বাদ বাকি বুটি ও অলঙ্করণ করা হয় ঘড়ির কাটার বিপরীত দিকে হাত ঘুরিয়ে (Anti 
0100-15)। নকশা দিতে দিতে পাঁপড়ি কোনোভাবে জড়িয়ে গেলে সেটা বাঁ হাতে ধরা সরু 
কাঠির সাহায্যে ঠিক মতো সেটিং করে নিতে হয়। 

শিল্পী নকশার রূপটি মনে মনে চিন্তা করে নিয়ে বাঁধুনি বা ভিত তৈরি করেন। বাড়ি- 
ঘর তৈরির সময় যেভাবে আগে ভিত তৈরি করে নেওয়া হয় সেরকমই ব্যাপার। নকশা আঁকার 
জন্য তাদের কোনো স্কেচ বা ডাইস প্রয়োজন নেই। প্রথমে মোটা চোঙে পাঁপড়ি ফেলে তার 
উপর সরু চোঙ-এর পাঁপড়ি ফেললে বড়ি খুব মজবুত হয়, সহজে ভাঙ্গে না। চোঙের মুখ 
থেকে পাঁপড়িকে একটু একটু কেটে নিয়ে গয়না বড়ির উপর সেটিং করে সৌন্দর্য বাড়ানো 
যেতে পারে, একে ‘বুটি’ বলে। সাদা বড়ির উপর “রঙিন বুটি’ বা পাঁপড়ি অত্যন্ত সুন্দর দেখায়। 
এক্ষেত্রে প্রতিটি রঙের জন্য পৃথক পাত্র ও চোঙ-পুটলির প্রয়োজন। 


আগামী দিনের বাণিজ্য 


২০০৩-এ গণশক্তির একটি সংবাদে চোখ আটকে গেল--স্বনির্ভরতা গ্রাম বাংলায়_ নকশা 
বড়ি, টাদমালা নিয়ে দুপুর কাটছে ব্যস্ততায়”! সেখানে দেখানো হয়েছে পূর্ব মেদিনীপুরের ময়না 
পঞ্চায়েত সমিতির অন্তর্গত চোংড়া গ্রামে কাসাই নদীর তীরে স্বনির্ভরতার সুযোগ এনে দিয়েছে 
ঠোঞ্জ তৈরি থেকে শুরু করে শোলার গয়না, ঠাদমালা, চালের পাপড়, ধূপ, মাশরুম, এমনকি 
গয়নাবড়ি-নকশাবড়ি পর্যন্ত। সেখানে মেয়েরা আত্মবিশ্বাসে ভরপুর, তাই চলেছে স্বনির্ভর গোষ্ঠীর 
কাজ, সংগঠিত করা হচ্ছে মহিলাদের । এই সংবাদে মনে হচ্ছে গয়না বড়ি আর আমাদের ঘরের 
বস্তু রইল না, নির্মিতি থেকে চলল নির্মাণের পর্বে। এতদিন জানতাম বাজারে বিক্রি করার জন্যে 
কেউ গয়নাবড়ি দেন না। জানতাম প্রিয়জনের মুখরুচি করার জন্যে, তাদের প্রশংসা প্রাপ্তির 


১৬০ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


বানাতে বসেন। এখন তো দেখছি মেদিনীপুরের কুটির শিল্প বিক্রেতাদের কাছে হজমি গুলির 
শিশির পাশেই গয়নাবড়ির প্যাকেট! তাহলে কি গয়নাবডির ঘরানা Home 170050/ ডিডিয়ে 
Cottage industry তে সম্প্রসারিত হল? তারপর একদিন মার্কেটিং -এর বিশ্বজোড়া নেটওয়ার্কে 
exportable item হয়ে উঠবে? ঘুচে যাবে দেশ-কাল-সীমান্তঃ সেদিন হয়তো গয়না বড়ির 
শিল্পী থাকবে না, সৃজিত শিল্পবস্ত থাকবে না ; আসবে কারিগর, আসবে, রেপ্নিকা। কারিগরের 
মানসিক প্রক্রিয়ায় থাকবে না বিন্দু বিসর্গ মমত্ববোধ, শুধু রেপ্লিকেশন এবং প্রফিটই হবে মূলমন্ত্র 
অবশ্য গহনা বড়ির গ্রহিতা থাকবেই, কেননা থাকবে যে তার চিরায়ত নকশার সৌন্দর্য । তার 
নান্দনিক প্রক্রিয়া যাইহোক। তবে একথা ঠিক, দেশ-বিদেশে গয়না বড়ি শিল্পের কদর বাড়ছে, 
তাই নকশি কাথার মতো (বাণিজ্যিক সামগ্রী ‘কাথা স্টিচ') গয়না বড়ি হতে পারে বাংলার আর 
এক শিল্প-বাণিজ্যের দিশারি। ৮ 


পেশাদারিত্ব 

একদা ময়না রাজ পরিবারের মেয়েদের অবসর বিনোদন হিসাবে এই শিল্পটি পথ চলতে শুরু 
করলেও বেশি দূর এগোতে পারে নি। নকশা বড়ির সমাদর থাকা সত্বেও প্রচারের আলোয় না 
আসার ফলে মানুষের চোখের আড়ালেই এই শিল্পটি লালিত পালিত হয়ে এসেছে। আজ কিন্তু 
'self help group'-এর দুঃস্থ মহিলাদের জীবন-জীবিকার তাগিদে গয়নাবড়ির বাণিজ্যিকরণ 


ও খুকুর মন কেন ভারী, পাতে নেই যে গহনাবড়ি 


নন্দন বড়ি বিপণী ৷ 


বিউন্লিডানের গহনাবড়ি ও নব্মাবড়ি বিশ্রুয় (কন্তু 
তমনুক টাউন, ( LIC-র সামনে ) গর্ব মেদিনীগুর 


ফোন-(৯৫৩২২৮ ) ২৬৮৪৩৭ 
বড়ি শিল্পের উপর প্রথম প্রকাশিত মীরা মাইতির 
বড়ি তৈরীর বই নন্দনে গান । 
অনুষ্ঠানে, উপহারে, বিবাহের তত্বর জনা 
অর্ডার লওয়া হয় । 
গু অনুষ্ঠানে নন্্াবড়ি, লাফল্য আনে পুরোপুরি 


উি আভিথেয়ভায় নক্সাবড়ি, মাভিজাত্যের নেইকো জুড়ি 
৪ মেয়ে যাচ্ছে শ্বশুর বাড়ী, সঙ্গী হল গহনাবড়ি 


গৃহিণীর বড়াই গহনা বড়ি / ১৬১ 


সম্ভব হয়েছে। এই মুখরোচক ও দৃষ্টিনন্দন শিল্পকর্মকে যে স্ব-রোজগারের পণ্য তৈরি করা যায় 
তা.তমলুক শহরে প্রথম দেখিয়েছেন ‘নন্দন’ নামে একটি বড়ি বিপণির কর্ণধার মীরা মাইতি। 
নন্দনে কেবল মীরা মাইতির বড়িই বিক্রি হচ্ছে তা নয়। আশেপাশের গ্রামাঞ্চল থেকেও বড়ি 
শিল্পীরা বড়ি যোগান দিচ্ছেন। নন্দকুমার থানা এলাকার পদুমখানা গ্রামের মন্দাকিনী ভৌমিকের 
বয়স চার কুড়ি পেরিয়ে গেছে। তবু তিনি বড়ি মরশুমে দৈনিক দেড় দু কেজি ডালের বড়ি দিতে 
পারেন। মনে রাখতে হবে, দু কেজি ডালের টোপা বড়ি দেওয়া আর গয়না বড়ি দেওয়া 
এককাজ নয়। গয়না বড়ি তৈরির জন্য নৈপুণ্যে মুনশিয়ানা ও ধৈর্য প্রয়োজন টোপা বড়ি দিতে 
কিংবা ফুল বড়ি দিতে তার বিশেষ প্রয়োজন নেই। মন্দাকিনী দেবীর ছেলে-বউ পুতুল ভৌমিকের 
বয়স ৩২। শাশুড়ি-বৌমা মিলে ২০০৪-২০০৫ বড়ি মরশুমে ইতিমধ্যে কুড়ি হাজার গয়না বড়ি 
দিয়েছেন। গত মরশুমের তুলনায় তারা অতিরিক্ত পাঁচ-সাত হাজার বড়ি দেবেন মনস্থ করেছেন। 
মন্দাকিনী দেবীর ছেলে নিশীথ ভৌমিক (৪০) ‘নন্দন’ বড়ি বিপণিতে নিয়মিত বড়ি যোগান দেন। 
এছাড়াও তিনি স্থানীয় মুদিখানা গুলোতে বড়ি বিক্রি করে থাকেন। নন্দনের কর্ণধার মীরাদেবী 
বলছেন, বড়ি শিল্পীদের উৎসাহ দানের পাশাপাশি বড়ি শিল্পের প্রসার করাই তার লক্ষ্য। তিনি 
একাজের সুবিধার্থে একটি ছোট্ট পুস্তিকা লিখেছেন। “গহনা ও নক্সা বড়ি তৈরির পদ্ধতি” শীর্ষক 
এটিই সম্ভবত বড়ি শিল্পের উপর প্রথম প্রকাশিত পুভ্তিকা। 

'_ দক্ষিণ চব্বিশ পরগনার পাথর প্রতিমার “সারদা উন্নয়নী মহিলা মণ্ডল'-এর মহিলারা 
প্রতিদিন মাথাপিছু ৫০টি গয়না বড়ি তৈরি করতে পারেন। বড়ি গুলির গড় আকার সাড়ে তিন 
থেকে চার ইঞ্চি। এক ডজন বড়ি তৈরির খরচ ৩০ থেকে ৩২ টাকা। তারা এই বড়ি বিক্রি 
করেন ৪৮ টাকা ডজনে। তবে এই বড়িগুলিতে ডিজাইন অল্প থাকে। তাদের মতে ডিজাইন 
বেশি হলে তা সহজেই ভঙ্গুর হয়ে যায়, পরিবহন বিপণনে অসুবিধা তারা বড়িগুলি স্থানীয় 
পাথর প্রতিমা বাজারে বিক্রি করেন। কিছু পুশ সেল হয়, বাকি গুলি যায় কলকাতার রোটারিয়ানদের 
কাছে। উল্লেখ্য তাদের প্রকল্পে রোটারি ক্লাব অর্থ সাহায্য দিয়ে থাকে। 

ডেবরা থানার অন্তর্গত বাড়াগড় যজ্ঞেশ্বর স্ব-সহায়ক দলে ১০ জন সদস্যা। তারা ১ 
কেজি ডালে ১০০ পিস পাশা বড়ি এবং ১১০-১২০ টা অমৃতা বড়ি দেন। প্রত্যেকে দৈনিক 
দেড়-দু’ কেজি ডালের বড়ি দিতে পারেন। তারা মূলত পাটার উপর কিংবা কুলোর উপর বড়ি 
দেন। পোস্ত বা তিল খুব কমই ব্যবহার করেন। এই রকম বড়ির ১ কেজির দাম ১১০ টাকা। 
ওই থানারই মাতঙ্গিনি স্ব-সহায়ক দলের সদস্যারা দৈনিক ২০০টা বড়ি দিতে পারেন যদি 
ভাত দর ছি থেকে তিন ঘণ্টার 


মধ্যে বড়ি তৈরি হয়ে যায। 


যুক্তমূল্য (value Addition) 


অধিকাংশ বড়িশিল্পী গয়নাবড়িকে ধবধবে সাদা দেখতেই চান। তাদের মতে, বাজারে গেলে 
ক্রেতা যেমন বেশি সাদা ফুলকপি পছন্দ করবেন, গয়নাবড়ির ক্ষেত্রে তা সত্যি। নির্মল, নি্কলুষ 
সাদা রঙের বড়ির কোনো তুলনা হয় না। বাজকুলের বড়ি শিল্পীরা কিন্তু গয়না বড়ির সৌন্দর্য 
বাড়াতে নকশার স্থানে স্থানে গোটা মুসুরির ডাল এবং কালোজিরে ব্যবহার করতে অভ্যন্ত। 


] 


ৃ 


১৬২/ সাহিত্য-পরিষৎ-পত্রিকা : ১১১ বর্ষ,৩-৪ সংখ্যা 


বড়ির আসন (১৪৪০) হিসেবে পোস্ত এবং তিলের মধ্যে পোত্তর চাহিদা বেশি। পোস্তর উপরে 
তৈরি বড়ির স্বাদ বেশি, আভিজাত্যও বেশি। গরীব ঘরে পোস্তর অভাবে কখনো গোটা বা 
আধভাঙা তিল জোটে। যাদের সে সমার্থযও নেই তারা কুলো বা পাটায় সরষের তেল মাখিয়ে 
বড়ি দেন। তবে রসিক মহলে সে বড়ির কৌলিন্য নেই। ইদানীং তমলুক মহকুমায় গয়না বড়িতে 
রঙিন বুটি বা পাপড়ি দেখা যাচ্ছে। খাদ্যযোগ্য রঙ (801915 ye) ব্যবহার করছেন অনেকে। 
এইভাবেও রঙ্চঙে বড়ি তৈরি হচ্ছে। কিন্ত প্রশ্ন, এই রঙও কি শরীরের পক্ষে নিরাপদ? কৃষি 
রসায়নবিদেরা বলছেন, এই ধরনের রঙ পারতপক্ষে ব্যবহার না করাই শ্রেয়। তবে উপায়? 
উপায় বাতলাবার চেষ্টায় আছেন কোনো কোনো এন. জি. ও. -র কর্তাব্যক্তি। তারা স্ব-সহায়ক 
গোষ্ঠীর মাধ্যমে চেষ্টা করছেন উত্ভিজ্জ রঙ (Botanical 0১০) ব্যবহার করার। দক্ষিণ চব্বিশ 
পরগনা, পাথরপ্রতিমার সারদা উন্নয়নী মহিলা মণ্ডল বড়ির রঙ ও গুণমান বাড়ানোর জন্য পাথর 
প্রতিমা লোকশিক্ষা ও গ্রামীণ উন্নয়ন সমিতির সহায়তা নিচ্ছেন। তারা কলাইডালের সঙ্গে ফ্রেশ 
মাশরুমের মণ্ড মেশাতে আগ্রহী। ঝিনুক ছাতু (Oyster Mushr০০m) শুকিয়ে গুঁড়ো করেও 
ডালের মণ্ডের মধ্যে মেশাবার চেষ্টা চলছে। এ বছর (২০০৪-২০০৫) বড়ি মরশুমে তারা এই 
ভাবনা প্রয়োগ করবেন। এতে সমস্যা দু'ভাবে হতে পারে । প্রথম, ঝিনুক ছাতু মেশানো বড়ির 
রঙ হবে খানিক লালচে, ধবধবে সাদা নয়। ফলে তা কতটা ক্রেতা-রসিককে আকৃষ্ট করবে 
সেটাই প্রশ্ন। তাছাড়া একাজে পোয়াল ছাতু (Paddy straw Mushroom) ব্যবহার করা যাবে 
না, তাতে বড়ির রঙ কালো হয়ে যাবে। দ্বিতীয়, মাশরুম মিশিয়ে বড়ির খাদ্যগুণ বাড়ানো 
গেলেও মাশরুমের নিজস্ব গন্ধ যারা পছন্দ করেন না তাদের ক্ষেত্রে গ্রহণযোগ্যতা কমে যাবে। 
তবে মাশরুমের বুনো গন্ধটাই যাদের টানে, তারা একে নিশ্চয়ই স্বাগত জানাবেন। আমরা এই 
মুহূর্তে সারদা উন্নয়নী মহিলা মণ্ডলের বাণিজ্যিক সফলতার দিকে তাকিয়ে থাকব। এদিকে 
ডেবরা থানার অন্তর্গত বাড়াগড় যজ্ঞেশ্বর স্ব-সহায়ক দল, মাতঙ্গিনি স্ব-সহায়ক দল, হরপার্বতী 
স্ব-সহায়ক দলের মহিলারাও গয়না বড়ির যুক্ত মূল্য বাড়ানোর কথা ভাবছেন। তাদের মতে, 
নকশাবড়ি পালটেছে অনটনের সংসারের নকশাটাই। তাই ক্রেতাকেও খুশি করতে তারা ভুলবেন 
না। কিন্তু প্রশ্ন, সবাই কি যুক্তমূল্য বৃদ্ধির পক্ষে? মনে হয় না। তমলুক থেকে এক বিশিষ্ট বড়ি 
শিল্পী জানাচ্ছেন, তার কাছ একবার বেনফিসের তরফে প্রস্তাব আসে গয়নাবড়ির উপাদানের 
মধ্যে মাছের গুড়ো মিশিয়ে তাকে উৎকৃষ্ট করে তোলা যায় কিনা। তিনি বিনয়ের সঙ্গেই এই 
প্রস্তাব ফিরিয়ে দিয়েছেন। বলেছেন, এতে বড়ির জাত থাকে না। বড়ির বদলে বড়া হয়ে যায়। 
নিশ্চয়ই কেউ গয়না বড়া চান না, গয়না বড়িই চাইবেন। সুতরাং দেখা যাচ্ছে, গয়না বড়ির 
বাণিজ্য নিয়ে যারা ভাবছেন তারা বড়ির যুক্তমূল্য বৃদ্ধির চেষ্টা করছেন। কিন্তু আপামর ঘরোয়া 
শিল্পীরা যারা কখনো বড়ির বাণিজ্য চান না তারা বড়ির নিষ্কলুষ শুভ্রতাই চান। ময়নাগড় 
রাজবাড়ির মহিলারা মনে করেন, তেলে ভাজার পর সব রঙই যেখানে একাকার সেখানে 
আলাদা করে রঙ দেওয়ার কোনো প্রয়োজন নেই। 


গয়না বড়ির প্যাকেজিং 
আমাদের মেদিনীপুরের বন্ধু-বান্ধবেরা বরাবর টিফিনবাক্সের মধ্যে মুড়ি-খই ছড়িয়ে, বড়ির মাঝেও * 
খৈ-মুড়ির আস্তরণ রেখে নিরাপদে আমাদের বাড়ি পৌছিয়েছেন। তাতে কদাচিৎ এক-আধটা 


গৃহিণীর বড়াই গহনা বড়ি /১৬৩ 


বড়ি ভেঙ্গে গেলেও শ্রীতি উপহার মোটামুটি অ-ভঙ্গুর থেকেছে। তবে যারা ব্যবসা করছেন 
তারা অখণ্ড বড়ি দূরবর্তী স্থানে পাঠাতে হিমসমি খাচ্ছেন। মেদিনীপুরবাসীরা অবশ্য একাজে 
পিছিয়ে থাকতে রাজি নন। তাদের কথায়, ফলের মতো কোমল জিনিস যদি বিদেশে পাঠানো 
যায় তবে গয়না বড়ির বেলায় তা নয় কেন? দেশ বিদেশের আস্ত্রীয়-পরিজন, বন্ধুবান্ধব, গুণীজনদের 
এই বড়ি তো উপহার দিতেই হবে। কিন্তু কিভাবে? যেহেতু বড়িগুলি খুব হাল্কা আর 
ভঙ্গুর, তাই অত্যন্ত সাবধানে নাড়াচাড়া করতে হবে। প্রতিটি বড়িকে শক্ত কাগজের বোর্ডের 
উপর রঙিন কাগজ পেতে সুদৃশ্য করে স্বচ্ছ পলিপ্যাকে রাখতে হবে। পলিপ্যাকের মুখ শক্ত 
করে এঁটে দিলে ভাঙার ভয় থাকে না। এই পলিপ্যাক গুলি শক্ত কাগজের বাক্সে পরপর 
সাজিয়ে রাখতে হয়। প্যাকেটগুলির মাঝে, নিচে, উপরে, পাশে টিস্যু পেপারের টুকরো চাপ 
নিরোধক রূপে ব্যবহার করা যায়। অনেকে বিস্কুটের কৌটোর টিস্যু পেপার এই কাজে ব্যবহার 
করে থাকেন। প্রেসের বর্জ্য সাদা কাগজের সরু ছাট্‌ এ কাজে ব্যবহার করা যায়। এক্ষেত্রে ছাপার 
কালির সিসা থেকে সাবধান থাকা দরকার। নন্দীগ্রাম অঞ্চলের বড়ি শিল্পীরা মনে করেন, ব্রিটানিয়ার 
লিটিল হার্ট বিস্কুটের মতো বায়ু নিরুদ্ধ প্যাকেট ব্যবহার করলে দূর যাত্রায় বড়িগুলি অক্ষত 
থাকবে। তবে এই কাজ ক্ষুদ্র শিল্পীদের পুঁজিতে সম্ভব নয়। সরকারের খাদ্য প্রক্রিয়াকরণ দপ্তর 
এই কাজে এগিয়ে এলে উন্নত প্যাকেজিং করা অসম্ভব নয়। 


গয়না বড়ি ভাজার সতর্কতা 

ঠিকভাবে ভাজা না হলে গয়নাবড়ি ভেঙ্গে যেতে পারে। সেজন্য সতর্কতা নেওয়া উচিত। 
পাশাপাশি লক্ষ রাখতে হবে যেন বড়ি বা পোস্ত পুড়ে কালচে না হয়ে যায়। ছোটো আকারের 
বড়ি ভাজতে বিশেষ সমস্যা নেই। সমস্যা বড়ো বড়িতেই বেশি। 


গয়না বড়ি ভাজার টিপ্‌স্‌ 

৪ ভেজে খাওয়ার,জন্য সরষের তেল ব্যবহার করাই ভালো। 

৪ ভাজার পর রসবড়া করে কিংবা চিনির রসে ডুবিয়ে খেতে হলে রিফাইণু তেল বা হাক্কা 
তেল কিংবা ঘিয়ে ভাজা উচিত। 

৪ গয়না বড়ি ভাজার জন্য অপরিসর পাত্র ব্যবহার করা যাবে না। 

* তেল কিংবা ঘি যাইহোক কড়াইতে একটু বেশি পরিমাণ স্নেহ পদার্থ নিতে হবে। 

* তেল কিংবা ঘি ভালো ভাবে গরম হলে কড়াই নামিয়ে কিংবা গ্যাসের আঁচ কমিয়ে 
কড়াই-এর শসা. ঘেসে বড়িটিকে ফেলে তেলের মধ্যে ডুবিয়ে আস্তে আস্তে ভেজে তুলে 
নিতে হবে। 

সাধারণভাবে ১০ থেকে ১৫ সেকেগ্ডের মধ্যেই বড়িটি ভেজে নেওয়া দরকার। 

* বড়ি ভেজে নেওয়ার পর সুদৃশ্য প্লেটে রেখে গরমগরম ভাজা বড়িগুলি চা কিংবা কফির 
সঙ্গে অতিথি-প্রিয়জনকে পরিবেশন করতে হবে। 


গয়না বড়ি ও লোকসংস্কৃতি 
গয়না বড়ির সঙ্গে লোকসাহিত্যের ছড়া, ধাধা, লোকবিশ্বাস-সংস্কার এবং লোকরীতি সম্পৃক্ত 

হয়ে আছে। স্থান বিশেষে প্রথম গয়না বড়ি দেবার সময় বারোজন এও বা সধবা স্ত্রীলোক 
শিল্পীকে স্পর্শ করে থেকে যে লোকাচার পালন করেন তা তো গ্রামীণ জীবনের একরকম প্রমীলা 
মহলের আড্ডা বলা যায়। 

সুভাষচন্দ্র আচার্য একজন সরকারি আধিকারিক, তার আদি বাড়ি তমলুক। বর্তমান তিনি 
সোনারপুরের বাসিন্দা । তার বাড়িতে এখনও গয়না বড়ি দেওয়ার চল আছে। তিনি মনে করেন, 
গয়না বড়ি কেবল একটি লোকশিল্প নয়। এর সঙ্গে জড়িয়ে আছে লোকসংস্কৃতির অন্যান্য 
দিকগুলিও। যেমন কোনো বাড়িতে গয়না বড়ি দেওয়ার সময় গৃহিণী পাড়াগীয়ের কয়েক জন 
বয়স্ক মহিলাকে আমন্ত্রণ করে আনেন। এর মধ্যে বয়স্কা বিধবাও থাকতে পারেন। আমন্ত্রিত 
মহিলারা স্নান সেরে শুদ্ধ বসনে আসেন। বড়ি দেওয়ার কাজে কিছুটা সহযোগিতা করেন। বড়ি 
দিতে দিতে কত রকম গল্প-গুজব হয়। পুরনো দিনের কথা বলেন তারা। সেদিন দুপুরে খাওয়ার 
ব্যাপারও থাকে। মেয়েদের শরীর খারাপ থাকলে বড়ি দেওয়া বারণ। বাসি কাপড় পরে বড়ি 
দেওয়া যায় না। স্নান করে পরিচ্ছন্ন পোষাকে বড়ি দিতে হয়। সুভাষবাবু মনে করেন এর প্রকৃত 
কারণ হল, বড়ি যাতে ব্যাক্টেরিয়া, ছত্রাকের আক্রমণে নষ্ট না হয় সে সম্পর্কে মহিলারা সচেতন। 
তাই এই লোকাচারের আক্র। 

মেদিনীপুরের লোকরীতিতে গয়নাবড়ির একটা স্বাভাবিক সম্পর্ক খুঁজে পাওয়া যায়। 
দেশ-গীয়ে বিয়ের পর যে শীতের তত্ত্ব বাপের বাড়ি থেকে পাঠানো হয় তাতে গহনাবড়ি একটা 
অপরিহার্য উপাদান। মেয়ের বাড়ির মান-মর্যাদা নিহিত আছে এই গহনাবড়ি পাঠানোর মধ্যে। 
শীতের তত্বে শীতকালীন শাক-সবজি, ফলমূল, নতুন খেজুরগুড়, নারকেল, আতপচালের গুড়ো 
ইত্যাদির সঙ্গে গয়নাবড়িও থাকে। এই বড়ির গুণমান ও পরিমাণ দুই-ই পর্যাপ্ত হওয়া চাই। 
নইলে বাপের বাড়ির মান থাকে না। 

মেদিনীপুরের গহনা বড়ি শিল্পীদের কাছে শীতকালীন মেঘলা আবহাওয়া একরকম 
অনাবশ্যক উৎপাত। আজকাল অনেক বাড়িতে ফ্রিজ হয়েছে। তাই বড়ি দেওয়ার অনুপযোগী 
আবহাওয়া হলে ডালের মগুটিকে দু-একদিন ফ্রিজে রেখে দেওয়া যায়। পরে সুবিধা মতো 
আকাশ পরিষ্কার হলে বড়ি দেওয়া চলে। আগেকার দিনে এ সুযোগ ছিল না। তখন বড়িশিল্সীরা 
মেঘলা হলেই রেগে যেতেন নিজের ছেলে-বউ-এর উপর। রেগে বলতেন, “বউ খেঁটকি'। “তুমি 
কি তোমরা বউমাকে খোঁটা দাও সেজন্য আকাশ আজকে মেঘলা!” অর্থাৎ তার বউমা ভবিষ্যতে 
নাত-বউকে খোঁটা দিয়ে সমালোচনা বিদ্ধ করবেন সেই ভবিতব্যেই আজকের আকাশ মেঘলা 
হয়ে গেল। ছেলে-বউকে ‘বউ খেঁটকি” বলে গালাগালি দিলে নাকি মেঘলা আবহাওয়া কাটে, 
এই লোকবিশ্বাস ময়না অঞ্চলে বিশেষ প্রচলিত। 

গয়নাবড়িকে কেন্দ্র করে লোকসাহিত্যও সৃষ্টি হয়েছে। বছ ধীধার সন্ধান পাওয়া যাচ্ছে। 
কয়েকটি প্রচলিত ছড়ার উদাহরণ দেওয়া হল। ' 


গু খুকুর মন কেন ভারী 
পাতে নেই যে গয়না বড়ি। 

* মেয়ে যাচ্ছে শ্বশুর বাড়ি 
সঙ্গী হল গয়না বড়ি। 


গৃহিণীব বড়াই গহনা বড়ি / ১৬৫ 


সাফল্য আনে পুরোপুরি । 
(ছড়াগুলি তমলুক নিবাসী নারায়ণচন্দ্র মাইতি-র সংগ্রহ থেকে গৃহীত) 


মেলা ও প্রদর্শনী 
৬ রবীন্দ্রনাথ গহনাবড়ির বিস্ময়জনক শিল্পনৈপুণ্য লক্ষ করে তার ছবি শাস্তিনিকেতনের 
, ,  কলাভবনে রাখার সংকল্প করেছিলেন। তিনি এই সংকল্প রক্ষাও করেছিলেন। 

৪ খড়াপুরে স্থিত আন্তর্জাতিক খ্যাতিসম্পন্ন ইণ্ডিয়ান ইনস্টিটিউট অফ টেকনোলজি (11) 
যে কৃষি ও খাদ্য মেলার আয়োজন করে তাতে বড়ি শিল্পের উপর প্রতিযোগিতা একটি 
অন্যতম বিশেষ আকর্ষণ । গহনা বড়ি শিল্পীরা তাতে উৎসাহ উদ্দীপনার সঙ্গেই অংশগ্রহণ 
করেন। 

* ইদানীং কলকাতার বইমেলা, খাদ্যমেলা, বিদ্যাসাগর মেলাতেও বড়ি প্রদর্শিত হচ্ছে। 
তাছাড়া গয়নাবড়ি উৎপাদন কেন্দ্র পার্থস্থ হলদিয়া উৎসব, তাত্রলিপ্ত উৎস্ব, কোলাঘাটে 
"একে. টি. পি. পি. মেলা সমেত বছ বড়ো বড়ো মেলায় গহনা বড়ি প্রদর্শিত ও উচ্চ 
প্রশংসিত হয়। 

* বড়ি শিল্পীরা জানিয়েছেন, বিভিন্ন স্কুল কলেজের বর্ষপূর্তি উদ্যাপন উৎসবেও গহনাবড়ির 
প্রদর্শনী থাকে। যেমন কোলাঘাটের কোলা ইউনিয়ন উচ্চ বিদ্যালয়ের ৭৫ বর্ষ পূর্তি 
উদ্যাপিত হয় ৪ ফেব্রুয়ারি, ১৯৯৮ থেকে ৮ ফেব্রুয়ারি, ১৯৯৮। সেখানে তমলুকের 
বহু বড়িশিল্পী তাদের শিল্প পসরা সাজিয়েছিলেন। 

 শিল্পশোভাময় মনোমুগ্ধকর দু-চারটে সাদা বা রঙিন গহনাবড়ি ড্রইংরুমের দেওয়ালে, 
আলমারিতে বা লেখার টেবিলে ছবির মতো বাঁধিয়ে, সাজিয়ে রেখে কেউ কেউ রুচির 
নতুনত্ব দাবি করেন। এই সু-সজ্জিত বড়ি এক বৎসর পর্যন্ত অক্ষত অবস্থায় থাকে। 

* অনেকে প্রিয়জনের নাম, গুণিজনের নাম কিংবা ক্লাব-সংস্থার নাম গহনাবড়িতে লিখিয়ে 
চতুর্দিকে সুদৃশ্য নকশা করে উপহার দেন। সংশ্লিষ্ট অনুষ্ঠানে তা বিশেষ মনোযোগ 
আকর্ষণ করে। 

* লক্ষ্য গ্রামের শ্রীমতী হিরগ্নয়ী মাইতির বড়ি ১৯৫৪-র ভারতীয় জাতীয় কংগ্রেসের 
৫৯-তম কল্যাণী অধিবেশনে প্রদর্শিত হয়ে বেশ সমাদর লাভ করেছিল। 


দুর্গাপূজার থিমে গয়না বড়ি 

২০০২ সালে কলকাতার দুর্গাপূজায় মেদিনীপুরের এই ভোজন-অলঙ্কারের ইতিহাস ঠাই 
পেয়েছিল। সেবার মেদিনীপুরের গ্রাম-শহরে সীমাবদ্ধ এই প্রাচীন শিল্পকে জনসমক্ষে আনার 
উদ্যোগ নিয়েছিল বেহালার বড়িশা তপোবন। আগস্ট-সেপ্টেম্বর প্রায় দু'মাস ধরে বাজকুলের 
কাখুরিয়া গ্রামের গৃহবধূ পার্বতী সামস্তের নেতৃত্বে কাকলি সামন্ত, শ্যামলী সামন্ত সহ প্রায় 
আটজনের অক্লান্ত চেষ্টায় বিউলি, মুগ, মুসুর মিশিয়ে আড়াইশো কেজি ডাল বেটে গয়না বড়ি 
তৈরি হয়েছিল। হ্যালোজিন আলোতে সে সব বড়ি গরম করছিলেন দ্রুত কাজ শেষ করতে। 
ঠাকুরের গয়না, অস্ত্রও তৈরি হয় বড়ি দিয়ে। পেল্লায় সাইজের সব বড়ি, মা-ঠাকুমার কাছে শেখা 
পদ্ধতির কিছুটা রকমফেরই বলা চলে। “বাঙালির রান্না, ঈশ্বরের সাধনা_এই ক্যাপশান নিয়ে 
গড়ে তোলা সেবারের সেই প্রদর্শনীটি উদ্বোধন করেছিলেন এঁতিহাসিক হোসেনুর রহমান। 
সংবাদ প্রতিদিন-এ শ্রীমতী সামন্ত প্রতিক্রিয়া জানিয়েছিলেন এইভাবে, “আমরা বড়ি তৈরি করতাম 
নিজেরা খাওয়ার জন্য বা আত্মীয় স্বজনকে দেওয়ার জন্য। অর্থাৎ শুধু নিজেদের ভালো লাগা 
বা শখ মেটাতাম। কিন্তু এখন বুঝতে পারছি এই শিল্পকে বাঁচিয়ে রাখার জন্য মানুষকে জানানোটাও 
দরকার! পরিবারের প্রবীণ মহিলাদের কাছ থেকে দেখে-দেখে শেখা এই শিল্পকে কীভাবে. 
আরো সুন্দর ও সুস্বাদু করে তোলা যায়, তার পরীক্ষা-নিরীক্ষায় তিনি এখনও নিরন্তর সাধনা 
করে চলেছেন। এই শিল্পকর্মের প্রতি অবিচল আগ্রহের কথা জানিয়ে তার গুণগ্রাহী শ্রীনিত্যপ্রিয় 
ঘোষকে তিনি পত্রে জানিয়েছিলেন : “আলাদা করে ঈশ্বরের সাধনার প্রয়োজন হয় না। যখন 
দেখি সুন্দর সুন্দর ডিজাইনের বড়ি নিজের হাতেই সৃষ্টি হচ্ছে। যেন ঈশ্বরের আশীর্বাদ। তিনি 
এও জানিয়েছিলেন : "বড়ি মূলত খাদ্যবস্তু, তার প্রকাশ কত রূপে করা যায় মনের একান্ত চিন্তায় 
তিনি তার নকশায় কিছুটা অভিনবত্ব আনতে চেয়েছেন। একাজে তার স্বামী অজয়কুমার সামন্তও 
অত্যন্ত আন্তরিকভাবে সহযোগিতা করছেন। তমলুক ফ্লাওয়ার লাভার্স এসোসিয়েশনের অন্যতম 
কর্ণধার ময়না কলেজের ইতিহাসের অধ্যাপক দিলীপকুমার রায় এই সামন্ত-দম্পতিকে নানাভাবে 
উৎসাহ দিয়ে চলেছেন। 


শিল্প প্রশিক্ষণ 
নরঘাট বিধানসভা কেন্দ্রের বিধায়ক অধ্যাপক ব্রন্মাময় নন্দ ১৯৯৫ সালের এপ্রিল মাসে একটি 
দৃষ্টি আকর্ষণী প্রস্তাবের মাধ্যমে রাজ্য বিধানসভায় গয়নাবড়ির প্রসঙ্গ তোলেন। (সুত্র: বর্তমান, 
২০ এপ্রিল, ১৯৯৫) তিনি তমলুকে গহনাবড়ি উৎপাদন কেন্দ্র ও প্রশিক্ষণ কেন্দ্র গড়ে তোলার 
দাবি জানান। 

সম্ভবত শাস্তিপুর লোকসংস্কৃতি পরিষদ সর্বপ্রথম গয়নাবড়ি প্রশিক্ষণের আয়োজন করে। 
“গহনা বড়ি ও নক্সাবড়ি’ শীর্ষক একটি পুস্তিকা (লেখক শ্রীমতী মীরা মাইতি) ওই পরিষদের যুগ্ম . 
সম্পাদক ড. অশোককুমার দত্তের নজরে আসে। বইটি পড়ে তিনি এই বিষয়ে প্রশিক্ষণ দেওয়ার 

গৃহিণীর বড়াই গহনা বড়ি /১৬৭ 


ব্যাপারে উৎসাহ বোধ করেন। ১ ফেব্রুয়ারি ২০০০-এ লিখিত একটি পত্রে গৌরাঙ্গপুর, তমলুক 
নিবাসী বড়ি শিল্পী-দম্পতি নারায়ণচন্ত্র মাইতি এবং মীরা মাইতিকে আমন্ত্রণ জানান। অশোকবাবু 
শাস্তিপুরের মেয়েদের গয়নাবড়ি তৈরির পদ্ধতি ও সংশ্লিষ্ট বিষয়ে হাতে কলমে শিক্ষাদানের 
দায়িত্ব গ্রহণ করেন। সেই উদ্যোগ ফলবতী হয় ২০০৩ সালের ফেব্রুয়ারি মাসে। ১৪ ফেব্রুয়ারি 
থেকে ১৮ ফেব্রুয়ারি, ২০০৩ -এ শাস্তিপুর লোকসংস্কৃতি পরিষদ নদীয়া জেলায় গয়নাবড়ি 
শিল্পের প্রশিক্ষণ শিবির পরিচালনা করে। সেখানে নারায়ণবাবু ও মীরাদেবী প্রশিক্ষণ দেন। 


পরিভাষা 
স্থান বিশেষে গয়না বড়িকে গহনাবড়ি, নকশা বড়ি কিংবা বাহারে বড়ি বলা হয়। এই শিল্পের 
শব্দভাণ্ডার নিম্নরূপ : 
অমৃতা (ওমরিতি), চাক (জীতা), চঙ, চঙ্-পুট্লি, চিড় ফাট, ছাতানি বড়ি, ধনুক লাগা 
(বাঁকা বড়ি), ভাবানো, প্যাচ, পাটা, পাঁপড়ি, ফেটানো, বড়ি তত্ব, বড়ি ফসকানো, বিরি 
' কলাই (বিউলি ডাল), বুটি, বোতাম স্টিচ, রঙিন বুটি, রটকা কলাই (নোনা 
কলাই), লেই (মণ্ড)। এই প্রবন্ধে উপরোক্ত শব্দগুলি যথাস্থানে আলোচনা করা হয়েছে। 
অনালোচিত শব্দগুলি সম্পর্কে কিছু কথা বলা হল। 
অমৃতা--অমৃতির মতন প্যাচানো বড়িকে অমৃতা বলা হয়। এটা মূলত বালিচক, ডেবরাতে 
প্রচলিত। পূর্ব মেদিনীপুরের কোথাও ‘ওমরিতি’ বলতে শোনা যায়। তমলুকে আকাশ 
মেঘলা হলে যখন বড়ি দেওয়া যায় না তখন মণ্ডটিকে অল্প করে ফেটিয়ে পুটলিতে 
ভরে, চোঙ ব্যবহার না করে রিফাইণ্ড তেলে বা ঘিয়ে ভেজে জিলিপি অমৃতির 
মতো রসবড়া করে চিনির রসে ডুবিয়ে খাওয়া হয়। 
চাক--এটি পাথরের তৈরি দুটি পাটাতনের সমষ্টি যা একটি দণ্ডবৎ বস্তুর দ্বারা সংযুক্ত। 
পাটাতন দুটির মাঝে গোটা কলাই (খোসাযুক্ত) নিয়ে ঘোরানো হলে তা ভেঙ্গে 
টুকরো হয়ে যায়। এই ভাঙ্গা কলাই জলে ভেজাতে হয়। 
চিড় ফাট-_বেশি রোদে শুকনো করা হলে গয়না বড়ির স্থানে স্থানে সূন্ম্ম ফাটল ধরে, 
বিশেষত বড়ির জোড় অংশে। পুরনো কলাই ব্যবহার করলেও এই ফাটল পরিলক্ষিত 
হয়। চিড় ফাট যুক্ত বড়ির পরিবহন ক্ষমতা কম। সহজেই ভেঙ্গে যায়। গরম তেলে 
দেওয়ার সময়ও টুকরো হয়ে যেতে পারে। এই সূক্ষ্ম ফাটল গুলিকে চিড় ফাট 
বলে। 
ছাতানি বড়ি--যেহেতু আর্দ্র ও মেঘলা আবহাওয়া বড়ির প্রধান শত্রু, তাই বড়িগুলিকে 
বিশেষত জ্যৈষ্ঠ ও আষাঢ় মাসে মাঝে মাঝে রোদে দিয়ে রসমুক্ত করে নিতে হয়। 
নাহলে ছত্রাকের প্রাদুর্ভাব ঘটে৷ বড়ি কালো, সবুজ বা লালচে হয়ে খাওয়ার অযোগ্য 
হয়ে যায়। ছত্রাক আক্রান্ত এই বড়িকে ছাতানি বড়ি বলে। 
ধনুক লাগা- বড়িগুলি শুকানোর পর আলগা ফেলে রাখলে শীতের শুষ্ক হাওয়ায় বেঁকে 
ধনুকের মতো হয়ে যায়। এই ঘটনাকে বলে বড়ির ধনুক লাগা। বাঁকা বড়ি গুলিকে 
একটু শিশির খাইয়ে রসস্থ করে চেপে সোজা করা হয়। বড়ি যাতে ধনুক লেগে 


১৬৮ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


না যায় সেজন্য রৌদ্রে এবং রৌদ্র-ছায়ায় শুকিয়ে এ্যালুমিনিয়াম বা প্লাস্টিকের বড়ো 
মুখওয়ালা কৌটোয় সারা বছরের জন্য গুছিয়ে রাখতে হয়। 

প্যাচ_বড়ি দেওয়ার সময় সোজা (019০1-৮/156) এবং উলটো (Anticlock-wise) 
দু'ভাবেই প্রয়োজন মতো হাত ঘোরাতে হয়। জিলিপি তৈরির কারিগর যেমন 
আড়াই প্যাচে জিলিপি ভাজেন, বড়ি শিল্পীরাও তেমন “চঙ-পুটলি” নিয়ে হাত 
ঘুরিয়ে ঘুরিয়ে প্যাচ দেন। তবে এখানে প্যাচের সংখ্যা অজঙ্ব। প্রথম বাঁধুনি লেই 
ফেলার সময় প্যাচ পড়বে সোজা। এই ভাবে ‘ভিত’ তৈরি হওয়ার পর বুটি ও 
অলঙ্করণ করা হয় উলটো প্যাচে। 

পাটা-_বাশ খাঁচি’ বা বাশের কিংবা কঞ্চির থেকে নির্মিত সূক্ষ্ম কাঠি তৈরি করে 
মাদুরের মতো সুতলি বাঁধা পাটাতনের নাম পাটা। সাধারণভাবে পাটাগুলির আকার 
বৃহৎ আসনের মতো। মাদুরের মতই গোটানো যায়। বড়ি দেওয়ার সময় রোদে 
মেলে ধরতে হয়। পাটায় বড়ি দিলে উপরে নিচে সব জায়গা দিয়েই বাতাস চলাচল 
করতে পারে। ফলে তাড়াতাড়ি বড়ি শুকিয়ে যায়। এক্ষেত্রে পোত্ত দানা বা তিল 
ব্যবহার করার দরকার নেই। 

গাড়ি না রাত হর ডাঃ থেকে বেরিয়ে আসে 
নলাকার মগু, তাকে পাঁপড়ি বলে। 

1 টা রি SEA A বের হবার পর 
জল কেটে যেতে পারে। এই রকম অবস্থায় তাকে ফসকানো বড়ি বলে। 

বুটি-_বড়ি দেওয়ার পর চোটের মুখ থেকে পাঁপড়িকে একটু একটু কেটে নিয়ে বড়ির 
উপর সেটিং করে সৌন্দর্য বাড়ানো যায়, একে বুটি বলে। অনেক সময় প্রজাপতি 
আকারের বড়ি দেওয়ার. পর তার উত্থিত শুঙ্গ তৈরি করা হয় বুটি দিয়ে। 

রটকা কলাই-_এটি হল রোগাক্রান্ত, অপুষ্ট, কুঞ্চিত, ক্ুদ্রাকৃতি কলাই দানা। কোথাও 
কোথাও “নোনা কলাই’ নামে পরিচিত। এগুলি শক্ত এবং কালচে । শিলে বাটা 
কষ্টকর, কেননা জলে ভিজেও তা নরম হয় না। বাটা হলেও মণ্ডের গুণমান কমিয়ে 
দেয়। সুতরাং রটকা কলাই বেছে ফেলে দিয়েই ডালের মণ্ড তৈরি করতে হয়। 


তথ্যপঞ্জি 
১ অবীন্দ্রনাথ ঠাকুর, শিল্পে অনধিকার, বাগেশ্বরী শিল্প পরবন্ধাবলী, আনন্দ, পৃ. ৫ 
২ কমলকুমার কুণ্ড (১৯৯২), ‘গহনা বড়ির অঙ্গনে’, দেশ ৪৯৫১৩), পৃ. ৪৯-৫৪। 
৩ অর্পিতা (১৯৯২), বড়ি প্রসঙ্গ, চিঠিপত্র, দেশ, ৪৯ (১৯) পৃ. ১৫ 
৪ জ্যোৎস্না মণ্ডল অধিকারী (১৯৯২), গহনা বড়ি, চিঠিপত্র, দেশ ৪৯ (২০), পৃ. ১৩! 
৫ কৌশিক আনন্দ (১৯৯২), গহনা বড়ি, চিঠিপত্র, দেশ, ৪৯ (২৫) 
৬ দীপক কুমার আদক (১৯৯২), গহনা বড়ি, চিঠিপত্র, দেশ, ৪৯ (২৫) 
৭ রবীন্দ্রনাথ সামন্ত (১৯৯২), গহনা বড়ি, চিঠিপত্র, দেশ, ৪৯ (২৬), পৃ. ১৩। 
৮ কাকলী ধাড়া (১৯৯৫), ‘গহনা বড়ি", লোক সংস্কৃতি কোষ (সম্পাদনা : বরুণকুমার চক্রবর্তী, 
অপর্ণা বুক ডিস্ট্রিবিউটার্স, কলকাতা । 
৯ বর্তমান, ২০ এপ্রিল, ১৯৯৫ 


গৃহিণীর বড়াই গহনা বড়ি / ১৬৯ 


১০ সাপ্তাহিক সমাহার, ৯ ডিসেম্বর, ১৯৯৫ বিশেষ প্রতিবেদন : 'জীবন যেমন-_তমলুকের এঁতিহ্যিমণ্ডিত 

. গহনা বড়ি” পৃ. ৩ 

১১ মুণালকান্তি হাইত (১৯৯৫), 'তমলুকের এঁতিহ্যপূর্ণ গহনা ও নক্সা বড়ি আজ সমগ্র ভারতের গর্ব। 

'  সব্যসাটী ৮ (১৪২), ২৮ ডিসেম্বর, ১৯৯৫, পৃ. ১ 

১২ অক্ষর ভারত, কলকাতা, ১ জানুয়ারি ১৯৯৬, ‘বাংলার অহঙ্কার মেদিনীপুরেব গহনা বড়ি'। 

১৩ অক্ষর ভারতী, ২৫-৩১ মার্চ, ১৯৯৬. "স্ব-রোজগার -নকশাবড়ি তৈরিতে আয়ের সুযোগ? । 

১৪ ভাগ্যধর মণ্ডল (১৯৯৭), 'নকশাবড়ির রসনা” মনোরমা, ফেব্রুয়ারি, ১৯৯৭, পৃ. ৬৪-৬৬। 

১৫ সৌমেন্দু সামন্ত (১৯৯৭), গয়না বড়ির গল্প’, সানন্দ, ১৪ ফেব্রুয়ারি, ১৯৯৭, পু. ৪৮-৫১। 

১৬ আজকালের আয়না-__গহনাবড়ি' আজকাল, ২৮ ডিসেম্বর, ১৯৯৮। 

১৭ অনিমেষকান্তি পাল (১৯৯৯), ‘লোকশিল্প : গয়না বড়ি", লোক সংস্কৃতি গবেষণা, ১২ (১), পৃ. 

...১৩৪-১৪৩। 

১৮ আনন্দ মণ্ডল (১৯৯৯), ‘গহনা বড়ি" চিরন্তন ১ (২), নভেম্বর ১৯৯৯. পৃ. ৪-৫। 

১৯ সৌমেন্দু সামন্ত (২০০০) “বাহারে বড়ি তোমারে বরি’, প্রতিদিন, ২১ ফেব্রুয়ারি, ২০০০, 

: পু. প্রতিদিন ‘খ’ 

২০ সপ্তর্ষি সোম (২০০২), “মেদিনীপুরের শতাব্দী প্রাচীন শিল্প আর্ট ললনার হাতে ফিরছে বেহালায়”, 
প্রতিদিন, ২ সেপ্টেম্বর, ২০০২, পৃ. ৫ 

২১ অনল দত্ত (২০০৩), 'নকশাবড়ি পালটেছে অনটনের সংসারের নকশাটাই', গণশক্তি, ২২ এপ্রিল, 
২০০৩, পৃ. ৩ 

২২ অনল দত্ত (২০০৩) “স্বনির্ভরতা গ্রাম বাংলায়-নকশা বড়ি, টাদমালা নিয়ে দুপুর কাটছে ব্যস্ততায়”, 
গণশক্তি, ৩০ এপ্রিল, ২০০৩, পৃ. ৫ 

২৩ অরিন্দম ভৌমিক (২০০৪), ‘এই শীতে গয়না বড়ি তৈরি করে স্বনির্ভর হোন” বর্তমান, সাপ্তাহিক 

' প্রতিবেদন, তমলুক হলদিয়া-মহিষাদল, ২৩ নভেম্বর, ২০০৪, পৃ. ৩ 


সহায়ক পুস্তিকা 


২৪. মীরা মাইতি (প্রকাশকাল অনুলিখিত), গহনাবড়ি ও নক্সাবড়ি, ‘নন্দন’ বড়ি বিপণি, হরির বাজার, 
'_ তমলুক, মেদিনীপুর! 


সুনামি 


অমরকুমার মজুমদার 


জাপানি এই শব্দটি আমরা আগে হয়তো শুনেছি, কিন্তু কেউই তেমন মাথা ঘামাইনি। ২৬ 
ডিসেম্বর ২০০৪ সকালে যখন পর্বতপ্রমাণ ঢেউ সুমাত্রার পাশের সমুদ্রগর্ভ থেকে উঠে এসে 
দক্ষিণ-পূর্ব এশিয়ার সাতটি দেশের উপকূলে আছড়ে পড়ে ধ্বংসের এক বেনজির তাণুবলীলা 
ঘটিয়ে দিয়ে গেল, তখন তার বিধ্বংসী চরিত্রের স্বরূপটি আমরা হাড়ে হাড়ে টের পেলাম। সুদূর 
প্রশান্ত মহাসাগরীয় অঞ্চলেই এর গতিবিধি সীমাবদ্ধ এই ভেবে আমরা নিশ্চিন্ত ছিলাম, হাজার 
হাজার প্রাণের বিনিময়ে তার খেসারত দিতে হল। 

“সুনামি” শব্দটির আক্ষরিক অনুবাদ হল “বন্দরের ঢেউ” (সু-বন্দর, নামি-ঢেউ)। নামটি 
খুব অর্থবহ না হলেও বায়ুপ্রবাহ জনিত সাধারণ সামুদ্রিক ঢেউয়ের থেকে আলাদা করার জন্যে 
এই নামটিই দীর্ঘকাল ধরে এই বিশেষ ধরনের সমুদ্রতরঙ্গের জন্যে ব্যবহৃত হয়ে আসছে। 

ভূমিকম্প সম্বন্ধে আগে থেকে কিছু বলা না গেলেও সমুদ্রগর্ভে ভূমিকম্পের উৎস, 
তার তীব্রতা এবং সময় নির্দিষ্ট হয়ে গেলে উপকেন্দ্রে জলের গভীরতা এবং উপকূলের দুরত্ব 
অনুযায়ী সম্ভাব্য সুনামির ঢেউ কোন উপকূলে কতক্ষণে পৌছবে বা ঢেউয়ের উচ্চতা কত হবে, 
কম্পিউটারের সাহায্যে তা বলে দেওয়া যায়। সুনামি স্তকঁকিরণের এই ব্যবস্থা প্রশান্ত মহাসাগরীয় 
উপকূলের দেশগুলিতে থাকলেও ভারত মহাসাগরের তীরবর্তী দেশগুলিতে নেই। তবে আশার 
কথা এতদিনে এই দেশগুলি জাতিসঙ্ঘের তত্বাবধানে একটি আন্তর্জাতিক সুনামি সতকঁকিরণ 
ব্যবস্থা প্রতিষ্ঠার কাজ শুরু করেছে। 

ভূমিকম্পের প্রবণতা প্রশান্ত মহাসাগরের তুলনায় কম থাকায় ভারত মহাসাগরে সুনামির 
প্রকোপ সংখ্যায় অনেক কম। গত শতাব্দীতে ইন্দোনেশিয়া, পাকিস্তান, ও একটি বঙ্গোপসাগরে 
মিলিয়ে মোট সাতবার সুনামির উত্তব হয়। তবে কোনোটিই এবারের মতো বিধ্বংসী ছিল না। 
১৮৮৩ সালে ক্র্যাকাতোয়ার অপ্যুৎপাতে সৃষ্ট প্রবল সুনামির ঢেউ এক থেকে দেড় মিটার উঁচু 
হয়ে শ্রীলঙ্কা ও ভারতের তামিলনাড়ু পর্যন্ত এসেছিল, তবে ক্ষয়ক্ষতি বিশেষ হয়নি। সুতীব্র 
সামুদ্রিক ভূ-কম্পনের ফলে যে প্রবল জলোচ্ছাস হয়, জাপানিরা তার নাম রেখেছিল সুনামি। 
শব্দটি বহুবচন, তবে একবচনেও ব্যবহার হয়। সমুদ্রের তলায় শক্তিশালী ভূমিকম্প হলে ভৃত্তরে 
যে বিচ্যুতি হয় তার প্রভাবে গভীরতা অনুযায়ী বিপুল পরিমাণ জলরাশি হঠাৎ নাড়া খেয়ে এক 
মহা-আলোড়নের সৃষ্টি হয়। এই আন্দোলনের ফলে সমুদ্রের জলে সুদীর্ঘ তরঙ্গ সৃষ্ট হয়। 
গভীরজলে বা মাঝসমুদ্রে এই তরঙ্গের উচ্চতা বেশি থাকে না, কিন্তু কম্পনের প্রাবল্য অনুযায়ী 
তরঙ্গের দৈর্ঘ্য খুব বেশি থাকে এবং গতিবেগও হয় প্রবল। দুই থেকে তিন ফুট উঁচু ঢেউ ১০০- 
১৫০ মাইল দীর্ঘ হতে পারে এবং ঘণ্টায় ৩০০-৪০০ মাইল বেগে উপকেন্দ্র থেকে বৃত্তাকারে 


সুনামি / ১৭১ 


ছড়িয়ে পড়তে পারে। উপকূলের কাছে এলে বা অপরিসর খাঁড়ি বা উপসাগরে ঢুকলে গভীরতা 
ও ব্যাপ্তি কমে গিয়ে এর গতি ব্যাহত হয়, তরঙ্গের দৈর্ঘ্য কমে গিয়ে উচ্চতা বাড়তে থাকে এবং 
তটভাগে এসে চরম উচ্চতা লাভ করে উপকূলে আছড়ে পড়ে। সাধারণত উপকূলে আছড়ে 
পড়ার ঠিক আগে জল তটরেখা থেকে সমুদ্রের দিকেই বেশ খানিকটা সরে যায়। হঠাৎ সরে 
যাওয়ার ফলে পাড়ের কাছাকাছি থাকা কিছু মাছ ও অন্যান্য জলচর প্রাণী ডাঙায় পড়ে ছটফট 
করতে থাকে। কিছুক্ষণ পরেই উঁচু হয়ে ধেয়ে আসা ঢেউ একের পর এক এসে উপকূলে 
আছড়ে পড়ে বিস্তীর্ণ এলাকা প্লাবিত ও বিধ্বস্ত করে দেয়। উচ্চতম ঢেউয়ের উচ্চতা অনুযায়ী 
তটভাগ থেকে স্থলভাগের ভেতরে কতটা দূর পর্যন্ত জলোচ্ছাসে আক্রান্ত হবে সেটা নির্ভর 
করে। 

১৭৫৫ খ্রিস্টাব্দের ১ নভেম্বর অল সেন্টস ডে'র সকালে পর্তুগালের লিসবন শহরটি 
এক বিধ্বংসী ভূমিকম্প এবং আনুষঙ্গিক সুনামির প্রকোপে (ও অগ্নিকাণ্ডে) সম্পূর্ণ ধ্বংস হয়ে 
যায়। সমুদ্রগর্ভে ফাটল ধরে এবং ভূত্তরে চ্যুতির ফলে ৪০ মিনিটের ব্যবধানে দুটি ভূকম্পনের 
উৎপত্তি হয়-_দ্বিতীয়টি প্রবলতর। ঘণ্টাখানেক পরে একটি তৃতীয় ভূমিকম্প মরক্কোর ফেজ 
শহরের কাছে উদ্ভূত হয়ে ওই শহরটিকেও বিধ্বস্ত করে। পরপর তিনটি শক্তিশালী ভূমিকম্প 
এবং তারপর ধেয়ে আসা সুনামি ও অগ্নিকাণ্ডে লিসবন শহরের বিনাশ, তাও আবার এক পবিত্র 
ধর্মীয় উৎসব পালনের দিনে এই মর্মান্তিক দুর্ঘটনা পাশ্চাত্য সভ্যজগৎকে যেমন গভীরভাবে 
আঘাত করেছিল, পরবর্তী আর কোনো প্রাকৃতিক দুর্ঘটনাই ততটা পারেনি। 

প্রায় আড়াইশো বছর পরে ২৬ ডিসেম্বর ২০০৪ বড়োদিন উৎসবের পরের দিন, 
রবিবার সকালে আর এক বিধ্বংসী ভূমিকম্প (তীব্রতা ৮.৯) ও তজ্জনিত সুনামি রূঢ়ভাবে ধাক্কা 
দিয়ে দক্ষিণ-পূর্ব এশিয়ার তাবৎ ভূ-বিজ্ঞানীদের ঘুম ভাঙিয়ে জাগিয়ে তুলল, যাঁরা এতদিন ধরে 
এই ভেবে নিশ্চিন্ত ছিলেন যে সুনামি হল প্রশান্ত মহাসাগরের এবং পার্শ্ববর্তী জাপান, দক্ষিণ ও 
পশ্চিম আমেরিকা, হাওয়াই দ্বীপপুঞ্জ ইত্যাদির একচেটিয়া ব্যাপার, ভারত মহাসাগর অঞ্চল 
সুনামির আওতার বাইরে। এক্ষেত্রেও দুর্ঘটনাটি ঘটল খ্রিস্টান ধর্মের সবচেয়ে বড়ো উৎসবের 
রেশ মিলিয়ে যাবার আগেই এবং নশ্বর মানবজাতিকে মনে করিয়ে দিয়ে গেল যে যন্ত্রসভ্যতার 
ও বিজ্ঞানের তথাকথিত অগ্রগতি সত্বেও আমাদের অস্তিত্ব এখনও বিভিন্ন প্রাকৃতিক শক্তির 
অনুকম্পার ওপর নির্ভরশীল। 

ইন্দোনেশিয়ার সুমাত্রা উপকূলের কাছেই ভারত মহাসাগরের সুগভীর তলদেশের ৩০ 
কি. মি. গভীরে ছিল স্মরণকালের মধ্যে তীব্রতম, রিখটার স্কেলে ৮.৯১ তীব্রতার এই ভূকম্পনের 
উৎপত্তি। এই ভূমিকম্পের প্রভাবেই উদ্ভূত হয় শক্তিশালী এক সুনামি যার প্রকোপে অভূতপূর্ব 
বিপর্যয়ের মুখে পড়ে দক্ষিণপূর্ব এশিয়ার উপকূলবর্তী ছ'সাতটি দেশ। আবহবিজ্ঞানের সদর 
দপ্তর নয়াদিল্লির মৌসমভবন থেকে জানানো হয় যে সুমাত্রা-সংলগ্ন সমুদ্রতলের ভূমিকম্পের 
পরেই আন্দামানের কাছে সমুদ্রের তলায় আর একটি ভূকম্পন হয়। ভূমিকম্পজনিত সুনামির 
ঢেউ কোথাও কোথাও সমুদ্রপৃষ্ঠ থেকে পীঁচ-সাত মিটার পর্যন্ত উঁচু হয়ে উপকূলে আছড়ে 
পড়েছিল। সব মিলিয়ে মৃতের সংখ্যা দু লাখ ছাড়িয়ে গিয়েছিল। 

দুটি ঘটনার প্রায় মাঝামাঝি সময়ে ২৭ অগস্ট, ১৮৮৩ সালে ক্র্যাকাতোয়া আগ্নেয়গিরির 
প্রচণ্ড অগ্যুৎপাঁতে আগ্নেয় দ্বীপটির প্রায় এক-তৃতীয়াংশ ধ্বংস হয়ে যায়। সমুদ্রগর্ভের প্রচণ্ড 


১৭২ / সাহিত্য-পরিষৎ-পত্রিকা : ১১১ বর্ষ, ৩-৪ সংখ্যা 


বিস্ফোরণ এবং তজ্জনিত ভূকম্পনই বিপুল জলোচ্ছাস সৃষ্টির জন্যে দায়ী ছিল। বিপুল পরিমাণ 
প্রস্তরখণ্ড, ছাই ইত্যাদি জলের মধ্যে আছড়ে পড়ার আলোড়নেও সুনামির সৃষ্টি হয়ে থাকতে 
পারে। প্রায় একশো ফুট উঁচু সুনামিতে ৩ মাইল দূরের মেরাক শহর পুরো ভেসে যায়। একটি 
যুদ্ধজাহাজ উপকূল থেকে প্রায় দু'মাইল ভেতরে সমুদ্রপৃষ্ঠ থেকে ৩০ কুট উঁচুতে গিয়ে পড়ে। 
কয়েক ঘণ্টার মধ্যে প্রায় ৩৬ হাজার মানুষ মারা যায়। 

আলিউশন সমুদ্রখাতে ভূমিধ্বসের ফলে উদ্ভূত সুনামিতে ১ এপ্রিল ১৯৪৬ সালে 
হাওয়াই উপকূলের হিলো নামে একটি ছোটো বন্দর শহর আক্রান্ত হয়। বন্দরের কাছেই 
ভাসমান এক জাহাজের ক্যাপ্টেন জলোচ্ছাসে বন্দরটি লণ্ডভণ্ড হতে দেখে অবাক হয়ে যান, 
কারণ একই ঢেউ জাহাজের তলা দিয়ে যাবার সময়ে তিনি কিছুই টের পান নি। 

জানা যায় ১৮৭৬ সালে সামুদ্রিক ঢেউ বঙ্গোপসাগরের উপকূলে প্রায় দুলক্ষ মানুষ মারা 
যায়। সুনামি এই ঢেউয়ের কারণ ছিল কিনা আমাদের জানা নেই! তবে ১৯৪৫ সালে আরব 
সাগরের এক সুনামিতে বোম্বাই বন্দর কিছুটা ক্ষতিগ্রস্ত হয়েছিল বলে জানা যায়। 

প্রাচীন গ্রিসের ইতিহাসে উঁচু ঢেউয়ের প্রকোপজনিত কয়েকটি বিব্বংসী প্লাবনের বিবরণ 
পাওয়া যায়। প্লেটো কথিত 'আ্যাটল্যান্টিস” নামে এক মহাদেশের সলিল সমাধি হবার কাহিনি 
সত্যি হোক বা না হোক প্রাটীনকালের কয়েকটি প্রবল সুনামির ভিত্তিতেই যে এই কাহিনির জন্ম 
তা অনুমান করা যায়। ১৯৪৫ সালের আরব সাগরের সুনামি বাইবেলের “মহাপ্লাবন* সম্পর্কে 
ভূতাত্বিক ও পুরাতাত্ত্িকদের কৌতৃহল নতুন করে জাগিয়ে তোলে। 

সুনামির প্রথম ঢেউটি সাধারণত তত মারাত্মক হয় না। এর পরেই উপকূলের কিনারা 
থেকে জল নেমে গিয়ে অনেকটা ভেতরে চলে যায়। অগভীর জলের নীচে উপকূলের নিমজ্জিত 
অংশের অনেকখানি শুকনো ডাঙ্জয় পরিণত হয়ে মাছ ও অন্যান্য জলচর প্রাণী খাবি খেতে 
খেতে ছটফট করতে থাকে। হিলো বন্দরের অনেক কৌতুহলী মানুষ এই অদ্ভুত দৃশ্য দেখতে 
গিয়ে মারা পড়েছিল, কারণ এর পরেই সুনামি তার বিধ্বংসী উচ্চতা নিয়ে তটভাগে আছড়ে 
পড়ে সব কিছু ভাসিয়ে নিয়ে যায়। 

সুনামির ঢেউগুলি একসঙ্গে নয়, একটি তরঙ্গমালার মতো আসতে থাকে। দুটি ঢেউয়ের 
মধ্যে বিরতি ১৫ মিনিট থেকে এক ঘণ্টা বা তারও বেশি হতে পারে। কয়েক ঘণ্টা ধরে 
টেউগুলি একের পর এক আসতে পারে। তৃতীয় থেকে অষ্টম পর্যন্ত ঢেউ সবচেয়ে প্রবল হতে 
দেখা যায়। 

সুনামি যখন উপকূলে আঘাত হানে, কখনো কখনো সেইসময় কিছু বিচিত্র প্রাকৃতিক 
ঘটনাবলি ঘটতে দেখা যায়। জাপানে ১৯৩৩ সালে সুনামি আসার সময় রাতের সমুদ্র এক 
উজ্জ্বল আভা বিকীরণ করতে থাকে। কোনো কোনো সুনামি আসার সময় যে সব সার্ডিন ইত্যাদি 
মাছ ধরা পড়ে তাদের পেট অস্বাভাবিক রকম ফুলে থাকে। সমুদ্রের তলায় ভায়াটম জাতীয় খুব 
ছোটো ছোটো যে সব প্রাণী থাকে, জলের আলোড়নের ফলে তারা ওপর দিকে ভেসে ওঠে 
আর মাছেরা প্রচুর পরিমাণে সেইসব প্রাণী গিলে পেট ফুলিয়ে ফেলে। ১৯২৩ সালে সাগামি 
উপসাগরের সুনামিতে উঁচু ঢেউয়ের সঙ্গে অনেক গভীর জলের বড়ো মাছ তীরে এসে আছড়ে 
পড়ে মারা যায়। অনেক সময় সুনামি এগিয়ে আসার সময় তীক্ষ ও তীব্র আওয়াজ শোনা যায়। 

জাপান সংলগ্ন সমুদ্র খাতে ৮.৫ তীব্রতার ভূমিকম্পে সৃষ্ট ৯০ ফুট উঁচু সুনামির ফলে 


সুনামি / ১৭৩ 


১৯৩৩ সালে প্রশান্ত মহাসাগরের কিছু উপসাগরীয় ও খাঁড়ি এলাকায় হাজার হাজার মানুষ মারা 
পড়ে। প্রায় ঘণ্টায় ৪৭০ মাইল বেগে প্রশান্ত মহাসাগর পাড়ি দিয়ে এই ঢেউ ঘণ্টা দশেক পরে 
সানফ্রাল্সিস্কোতে পৌছয়। 

দক্ষিণ আমেরিকার প্রশান্ত মহাসাগরীয় উপকূলও দীর্ঘকাল ধরে সুনামির প্রকোপ সয়েছে। 
এর কয়েকটি এত শক্তিশালী ছিল যে হাওয়াই থেকে সেগুলি দেখা গেছে এবং জাপানের যন্ত্রে 
সেগুলি ধরা পড়েছে। 

ক্যারিবিয়ান দ্বীপপুঞ্জ ছাড়া আটলাম্টিক উপকূলের আর কোথাও ১৭৫৫ সালের বিধ্বংসী 
লিসবন সুনামির পরে বিশেষ কোনো সুনামির বিবরণ পাওয়া যায় না। এই সুনামি এতই 
শক্তিশালী ছিল যে ইংলিশ চ্যানেল ছাড়িয়ে উত্তর সাগরেও এর ঢেউ চোখে পড়েছিল। যতদিন 
থেকে ভূমিকম্প ও সুনামির বিবরণ নথিভুক্ত হতে শুরু করেছে, তখন থেকে প্রায় ১৫০টি 
সুনামি জাপানের উপকূলকে আঘাত করেছে। সাম্প্রতিক কালের বিবরণী থেকে দেখা যায় যে 
সমুদ্রগর্ভে রিখটার স্কেলে ৮ বা তার বেশি তীব্রতার ভূমিকম্প হলে তার পরে সুনামি হবেই। 
এই সব তথ্য দীর্ঘদিন ধরে বিজ্ঞানীদের গোচরে থাকা সত্বেও, এবং সকাল সাড়ে ছটাতেই সুমাত্রা 
সংলগ্ন সমুদ্রখাতে ৮.৯ তীব্রতার ভূমিকম্প ধরা পড়লেও একঘন্টা থেকে আড়াই/তিন ঘণ্টার 
মধ্যেও ভারতবর্ষের কোনো উপকূলেই সম্ভাব্য সুনামির কোনো সতর্ক বার্তা পৌছল না এটা 
খুবই পরিতাপের বিষয়। এমনকি কর নিকোবর যখন সুনামি-আক্রান্ত, তখনও জলোচ্ছাস 
তামিলনাড়ু উপকূলে পৌছতে বেশ কিছু সময় বাকি ছিল, কিন্তু কোনো সূত্রে কোনো খবরই 
উপমহাদেশে এসে পৌছয়নি। আশা করা যায় ক্রমোন্নতিশীল প্রযুক্তির ব্যবহারে সুনামির জন্যে 
আগাম সতর্কবার্তা জারি করার কাজটা ক্রমশ আরও সহজ হয়ে যাবে। বর্তমান সুনামির তাত্বিক 
বিবরণ : 

ভূবৈজ্ঞানিক সাহিত্যে অধুনা বহুল প্রচলিত প্লেট টেকটনিকস তত্ত্ব অনুযায়ী ২৬ ডিসেম্বর, 
২০০৪ সংঘটিত ভারতমহাসাগরীয় ভূমিকম্পটি সমুদ্রের তলদেশের স্তরচ্যুতির ফলে উদ্ভূত। 
বামীজ প্লেট (ইউরোপীয় প্লেটের অংশ) এর নীচে ভারতীয় প্লেট (ভোরত-আষ্ট্রেলীয় প্লেটের 
. অংশ) এর অধোগমনের ফলেই এই ব্যাপক স্তরচ্যুতি। এই স্তরচ্যুতির ফলে এক বিশাল 
জলত্তরে সাংঘাতিক আলোড়নের ফলে তার স্থিতিস্থাপকতা সম্পূর্ণ বিপর্যস্ত হয়ে যায়। সুমাত্রার 
অদূরে ভূমিকম্পের উপকেন্দ্রের উপরে এবং চারপাশে ঘিরে থাকা বিস্তীর্ণ জলরাশিতে যে 
প্রবল তরঙ্গমালার উদ্ভব হয় সেটাই বৃত্তাকারে প্রবলবেগে ছড়িয়ে পড়ে এবং উপকূলে পৌছে 
ভয়াল উচ্চতার সুনামি হয়ে স্থলভাগে আছড়ে পড়ে সব কিছু ভেঙ্রে তছনছ করে ভাসিয়ে 
নিয়ে যায়। মানুষের ইতিহাসে সবচেয়ে মারাত্মক ও বিধ্বংসী এই সুনামির প্রকোপে ভারতবর্ষ, 
ইন্দোনেশিয়া, মালয়েশিয়া, শ্রীলঙ্কা, থাইল্যাণ্ড, মায়ানমার (বার্মা), মালদিভ ও আফ্রিকার 
সোমালিয়ায় প্রায় তিন লক্ষ মানুষ মারা পড়ে। ভারতে আন্দামান ও নিকোবর দ্বীপপুঞ্জ সবচেয়ে 
বেশি ক্ষতিগ্রস্ত হয়, তারপরে তামিলনাডু, অস্বপ্রদেশ ও কেরালা। 

ভারত মহাসাগরের তলাকার ভারতীয় প্লেট নাকি বছরে ৬ সে. মি. করে উত্তরদিকে 
সরে যাচ্ছে। সুন্দা সমুদ্রখাতটিই ভারতীয় ও বার্মা প্লেটের সীমারেখা । বার্মা প্লেটের অংশ হল 
উত্তর সুমাত্রা, আন্দামান ও নিকোবর দ্বীপপুঞ্জ । এই সুন্দা খাত বা দুটি প্লেটের প্রান্ত-বরাবর 
১২০০ কি. মি. দীর্ঘ চ্যুতিরেখা উত্তর দিকে প্রায় ১৫ মি. পিছলে গেছে। কয়েক মিনিট ধরে দু 

ক্ষেপে এই বিচ্যুতি ঘটেছে। ভূকম্প-নির্ণায়ক যন্ত্রের তথ্য অনুযায়ী সমুদ্রতলের ৩০ কি. মি. 
গভীরে ৪০০ কি.মি. লম্বা ১০০ মিটার চওড়া ফাটল সৃষ্টি হয়েছে। আকে উপকূল থেকে শুরু 
করে ফাটল ধরার গতি ছিল প্রথম ১০০ সেকেণ্ড ধরে প্রতি সেকেণ্ডে ২ কি. মি. এবং পরে 
১০০ সেকেণ্ড বিরতির পর ফাটলটি আন্দামান নিকোবরের দিকে ক্রমশ এগোতে থাকে। 

১২০০ কি.মি. চ্যুতিরেখাটি উত্তর-দক্ষিণে প্রলম্থিত হওয়ায় সুনামির প্রবলতম ধাকাটি 
পূর্ব-পশ্চিম অভিমুখে কার্যকরী হয়। বাংলাদেশ যেহেতু বঙ্গোপসাগরের উত্তর সীমায় অবস্থিত, 
তাই নিন্নভূমি হওয়া সত্বেও সুনামির ধ্বংসলীলার আওতায় পড়ে নি। সুনামির উৎস এবং 
উপকূলের মাঝে কোনো ভূখণ্ড থাকলে সেটা সুনামিকে অনেকখানি ব্যাহত করে। প্রবালছ্বীপ 
বা প্রাচীন এবং ম্যানগ্রোভ অরণ্যও সুনামি আটকাতে খুবই উপযোগী। 


পরিশিষ্ট 

সুনামি নামটি ব্যবহার না করেও ভূমিকম্পজ্জনিত সামুদ্রিক জলোচ্ছাসের সঙ্গে হিন্দুধর্মের পুনরুখানের তুলনা 
করে ১৯ সেপ্টে স্বর ১৮৯৩ শিকাগোর ধর্ম মহাসভায় স্বামী বিবেকানন্দ হিন্দুধর্ম সম্বন্ধে যা বলেছিলেন তার 
প্রাসঙ্গিক অংশটি উদ্ধৃত করে সুনামি প্রসঙ্গের ইতি টানছি। স্বামীজী বলেন, “Three religions now stand 
in the world which have come down to us from time prehistoric—Hinduism, Zoroastrianism 
and Judaism. They have all received tremendous shocks, and all of them prove by their 
Survival their internal strength. But while Judaism failed to absorb christianity and was 
driven out of its place of birth by its all conquering daughter, and a handful of Parsees 
is all that remains to tell the tale of their grand religion, sect after sect arose in India and 
seemed to shake the religion of the Vedas to its very foundations, but like the waters of 
the sea-shore in a tremendous earthquake it receded only for a while, only to return in 
an all-absorbing flood, a thousand times more vigorous, and when the tumult of the rush 
was over, these sects were all sucked in, absorbed and assimilated into the immense body 
of the mother faith.” 


উদ্ধৃতিটি স্পষ্ট করে দেয় যে সুনামির গতিপ্রকৃতি সম্পর্কে স্বামী বিবেকানন্দ যথেষ্টই অবহিত 
ছিলেন। তিনি যে ভাষায় ভূকম্পোত্তর সামুদ্রিক জলোচ্ছাসের বিবরণ দিয়েছেন, সদ্য সংঘটিত সুনামির 
বিবরণেও আমরা প্রাথমিক পশ্চাদপরসণ এবং পরবর্তী সুবিপুল আগ্রাসী প্রত্যাবর্তনের একই রকম বর্ণনা 
পাই। 


তথ্যসূত্র : 
১ স্যর আর্থার হোম্স্‌, প্রিঙ্িপ্লসূ অফ ফিজিক্যাল জিওলজি, ই. এল. বি. এস. ১৯৬৬। 
২ সায়েন্টিফিক আমেরিকান-অক প্রিন্টস, প্রথম খণ্ড। ১৯৭৫। 
৩ কম্পুটার ইন্টারনেটের সুনামি সংক্রান্ত বিবরণ! 
৪ সংবাদপত্রের বিবরণ। 
৫ Chicago Addresses—Paper on Hinduism (Read at Parliament on 19.9.1893) By 
Swami Vivekananda, Adwaita Ashram, 19th imp. 1980. 


পরিষৎ-সংবাদ 


মেয়রের আগমন 


২৭ ফাল্গুন ১৪১১ শুক্রবার ১১ মার্চ ২০০৫ 
পৌরসভার মেয়র শ্রীসুব্রত মুখোপাধ্যায় 
পরিষদের বর্তমান আর্থিক অসুবিধার কথা 
অনুধাবন করে তিনি আশ্বাস দেন, পুরোনো নথি 
থেকে যদি এমন কোনো প্রমানপত্র দাখিল করা 
সম্ভব হয় যে পরিষদ ইতিপূর্বে পৌর সভার 
অনুদান পেয়েছেন তবে তিনি পুনরায় 
আনুপাতিক হারে বৃদ্ধি করে সেই অনুদান চালু 
করার ব্যবস্থা করবেন। পরিষদের মতো প্রাচীন 
প্রতিষ্ঠানের এই ভবন যেহেতু হেরিটেজ 
বিল্ডিং-এর আওতায় পড়ে, তাই পরিষদ কর্তৃক 
প্রদেয় কর সম্পূর্ণ মুকুব করে দেওয়ার জন্য, 
তিনি বিষয়টি মেয়র পারিষদে উত্থাপন 
করবেন। তাছাড়া ভবনের দক্ষিণ দিকে বাগানের 
যে প্রাচীরটি ভেঙে গেছে সেটি যাতে 
পুননির্মাণে পৌরসভা দ্রুত পদক্ষেপ গ্রহণ করে 
সেজন্যও তিনি সচেষ্ট হবেন। পুনরায় পরিষদে 
আসার ইচ্ছা প্রকাশ করে তিনি সেদিন বিদায় 
নেন। 


' কোষাধ্যক্ষ শ্রীঅশোক রায়চৌধুরী, সহ- 
. সম্পাদক ছয় শ্রীমতী মঞ্জুলা মুখোপাধ্যায় 
' শ্ীঅলোক দাস প্রমুখ তার কাছে পরিষদের 
বর্তমান পরিস্থিতি সংক্ষেপে বর্ণনা করেন। 
। পরিষদের পক্ষ থেকে তাকে পত্রিকার কয়েকটি 


সাম্প্রতিক সংখ্যা সহ আরো কিছু মূল্যবান 


প্রকাশন সৌজন্য উপহার হিসেবে প্রদান করা 
হয়। 


স্মারক বক্তৃতা 


৬ চৈত্র ১৪১১ রবিবার ২০ মার্চ ২০০৫ বিকেল 
স্মারক বক্তৃতা প্রথম অনুষ্ঠিত হয়। প্রসঙ্গত 
উল্লেখ্য বাসন্তীরাণী দত্তচৌধুরী তার স্বর্গতা মায়ের 
নামে এই বক্তৃতা প্রচলনে আর্থিক সহায়তা 
করেছেন। পরিষদের সঙ্গে পাঠক সমাজ যৌথ 
ভাবে এই বক্তৃতা আয়োজন করেন। বিশিষ্ট 
প্রবীণ ব্যঙ্গ চিত্রশিল্পী শ্রীচণ্তী লাহিড়ী “ব্যঙ্গ 
পত্রিকার সেকাল একাল" শিরোনামে শ্রমসাধ্য 
ও গবেষণালব মনোজ্ঞ বক্তৃতাটি প্রদান করেন। 
পরিষদ-সভাপতি অধ্যাপক পবিত্র সরকার এই 
সভায় সভাপতিত্ব করেন। সভায় উপস্থিত গুণী 
শ্রোতৃমশ্ডুলী এই ভাষণ অত্যন্ত আগ্রহের সঙ্গে 
শুনেছেন। 


প্রকাশন 


দিন শুরুতে পরিষদ-সভাপতি অধ্যাপক পবিত্র 
সরকার সাহিত্য-পরিষদ-পত্রিকার ১১১ বর্ষের 
দ্বিতীয় সংখ্যাটি আনুষ্ঠানিকভাবে প্রকাশ করেন। 
আলোচ্য সংখ্যাটি পরিষদের দুই প্রয়াত সভাপতি 
অধ্যাপক অসিতকুমার বন্দ্যোপাধ্যায় এবং 
অধ্যাপক দিলীপকুমার বিশ্বাসের স্মরণে মূলত 
তাদের ছাত্র-ছাত্রীদের রচনায় সমৃদ্ধ হয়ে 

পরিকল্পিত হয়েছে। এছাড়াও সাহিত্য-সাধক- 
চরিতমালার অন্তর্ভুক্ত নতুন তিনটি গ্রন্থ প্রকাশিত 
হয়-সেগুলি : মানসী দাশগুপ্তা রচিত 
উপেন্দ্রকিশোর রায়চৌধুরী, মঞ্জুশ্রী সিংহ রচিত 
গিরিবালা দেবী জ্যোতিসর্য়ী দেবী এবং অচিন্ত্য 
বিশ্বাস রচিত অদ্বৈত মললবমণি। 

প্রসঙ্গত উল্লেখ্য কলিকাতা পুস্তকমেলায় 
অংশ গ্রহণের পর নন্দন-রবীন্দ্রসদন চত্বরে 
আরো দুটি উপলক্ষ্যে পরিষদের প্রকাশন সম্ভার 
বিক্রয়ের ব্যবস্থা করা হয়। প্রথমটি লিটল 
ম্যাগাজিন মেলা এবং দ্বিতীয়টি বিশ্ববইদিবস। 
এই দুটি অনুষ্ঠানেই বিশেষ ছাড়ে গ্রন্থ-পত্রপত্রিকা 


কেনার জন্য উৎসাহী পাঠক-ক্রেতারা বিপণন ' 
কেন্দ্রে উপস্থিত হয়েছিলেন। 


নির্বাচন 


১৪১২ বঙ্গাব্দের জন্য পরিষদের সাধারণ 
বার্ষিক নির্বাচন অনুষ্ঠিত হয়েছে, ৬ বৈশাখ, 
১৪১২ ২০ এপ্রিল ২০০৫ তারিখে সেই 
নির্বাচনের ভোট গণনার কাজটিও যথা নিয়মে 
সম্পন্ন হয়েছে। বর্তমান বর্ষে প্রতিষ্ঠা দিবসের 
অনুষ্ঠানে এই নির্বাচনের ফলাফল প্রথম 
প্রকাশ্যভাবে ঘোষণা করা হবে। 

প্র. 


